
        
            
                
            
        

    
VODNÝ BOZK I – NARVAH, POSLEDNÁ NÁDEJ 

Michal Smolek 




Zrkadlo z Abale 

Narvah - osemnásťročný chlapec ležal pri jazere a hľadel na modrú oblohu s bielymi oblakmi. 

V ústach mal steblo trávy a prižmuroval svoje tmavomodré oči, hladiac na nebo. Jeho krátke čierne vlasy, ktoré občas nadobúdali modrý odtieň, mu stáli na všetky strany. Vždy mal problém ich učesať. Nikdy nerobili to, čo chcel. 

Mal rád takéto dni, keď svet hýril farbami a slnko všetkému živému dodávalo obrovskú energiu. Vtedy vždy utekal k malému jazeru za jeho osadou. 

Tentoraz mu však niečo zaclonilo slnko. 

Zamračene sa posadil, podopierajúc sa lakťami. Až teraz si všimol, že je to Pasira. O dva roky mladšie dievča, ktoré stále za ním behalo a všade ho našlo. Nemohol sa jej zbaviť, nech robil, čo robil. 

Usmievala sa naňho svojím najkrajším úsmevom, ktorý vždy vykúzlila len vtedy, keď ho videla. Mala dlhé husté červené vlasy a z pehavej tváre jej svietili veľké oči zelenej farby. 

„Čo tu robíš?“ zaclonil si rukou slnko. 

„Vedela som, že ťa tu nájdem,“ usmievala sa naňho. „Prečo si zmizol?“ 

„Zmizol?“ postavil sa. „Ja som nezmizol. „Veď vieš, že sem chodím,“ zdvihol zo zeme ka-meň a hodil ho na hladinu jazera. Okruhliak skákal po hladine až do stredu jazera a potom sa potopil. 

„To viem, ale prečo nikdy nikomu nič nepovieš?“ 

„Prečo by som to mal niekomu hovoriť? Môžem si ísť kam chcem,“ obišiel ju a kráčal ďalej. 

„To môžeš,“ prenasledovala ho Pasira. „Ale, čo ak by sa ti niečo stalo a nikto by nevedel kde si...“ 

„Ty ma predsa vždy nájdeš,“ odvrkol jej počas chôdzi. 

Zasmiala sa. Vedela, že ma pravdu. Vždy ho našla či chcel, alebo nie. 

„To je ale dobre, nie?“ 

„Ako čo?“ zastal a otočil sa k nej. 

„No to, že vždy viem, kde ťa mám hľadať.“ 

„No, to je fantastické,“ pokrútil znechutene hlavou a pobral sa preč. Nemohol pochopiť, prečo ho to dievča nemôže aspoň na chvíľu nechať na pokoji. 

„Tak, kam ideme teraz?“ snažila sa s nim udržať krok. 

„Ja domov. Neviem, kam ideš ty,“ odvetil podráždene. 

„Tak dobre,“ prikývla natešene. „Pôjdeme spolu.“ 

„Prečo to robíš?“ zrazu sa na ňu zamračil. 

„Čo?“ vykúzlila naňho úsmev. 

Zakaždým ju chcel odbiť, ale ona sa vždy tvárila tak nevinne že nakoniec to nezvládol. Radšej si zahryzol do jazyka, len aby to dievča neurazil. Mal ju rád, ale rád by bol aj niekedy sám. 

„To, že za mnou všade chodíš,“ povedal. 

„No, pretože sme dobrí kamaráti. A dobrí kamaráti sú všade spolu, nech sa deje, čo sa deje. 

Veď najlepšieho priateľa poznáš...“ 

„V núdzi,“ doplnil jej slova a vykročil cez veľkú lúku k osade za ňou. 

„A ja nemôžem dopustiť, aby si bol v núdzi. Bojím sa, že keď s tebou nebudem, tak sa ti nie-



čo stane,“ pokračovala s vysvetľovaním pri chôdzi. 

„Ale ja nie som tvoj syn.“ 

„To nie, si môj najlepší kamarát.“ 

Narvah sa jej už radšej nič nepýtal. Vedel, že sa od nej odpoveď na jeho otázku nikdy nedozvie. Pasira vždy hovorila veľa a dlho a hlavne nikdy o tom, čo chcel počuť. 

Prešli cez veľkú lúku a ocitli sa v osade. Išli po zablatenej ceste lemovanej nízkymi domami. 

Narvah býval so svojimi rodičmi a dvoma bratmi v jednom z nich. 

Zabočili do malej uličky a tam zastal. 

„Chceš ísť ku mne?“ otočil sa k Pasire. 

„Nie,“ odvetila milo. 

„Tak prečo nejdeš domov?“ 

„Idem.“ 

„Tadeto?“ ukázal do uličky. 

„Áno.“ 

„Ale, veď tadeto to máš ďalej, ako po ceste.“ 

„To áno, ale ja sa rada prejdem,“ znovu sa usmiala. 

Narvah si vzdychol a vykročil ďalej. Prešiel okolo dvoch domov a pred tretím zastal. „Tak ahoj,“ otočil sa ku kamarátke a ponáhľal sa k dverám. 

„Ahoj!“ vykríkla Pasira. 

Narvah len mávol rukou cestou k dverám. 

Dievča tam stálo až do chvíle, kým nezavrel dvere. Potom si vzdychlo a pokrútilo hlavou. 

„Prečo to nechápe?“ zosmutnela a pobrala sa domou. 

Narvah stál pri okne a čakal, kým Pasira neodíde. Keď konečne zmizla, vydýchol si. „Tej sa už asi nikdy nezbavím.“ 

Vošiel do malej kuchyne a sadol si za stôl. Jeho mama práve niečo varila otočená k nemu chrbtom. „Kde si bol?“ spýtala sa ho bez toho, aby sa k nemu obrátila. 

„Nikde,“ pokrútil hlavou. „Len tak.“ 

„Vieš dobre, že otec ťa tu potrebuje,“ hovorila ďalej pri miešaní obeda nad ohňom v krbe. „Si najstarší, tak musíš otcovi pomôcť,“ otočila sa k nemu. Bola to päťdesiatročná žena s milým úsmevom. „Musíš mu trochu aj pomôcť. Vždy sa vyparíš a zjavíš, ako duch.“ 

„Prepáč mi. Ja som len chcel...“ začal sa Narvah ospravedlňovať, ale matka ho prerušila. 

„Ležať niekde v tráve a na nič nemyslieť,“ doplnila ho. 

Narvah dobre vedel, že svoju mamu nikdy neoklame. Poznala ho lepšie, ako samu seba. A vedel aj to, že nikdy by od neho nechcela niečo, čo by nezvládol. Už pred nejakým časom sľúbil otcovi, že viac bude doma, aby mu pomáhal. No doteraz ho veľmi neposlúchal. Skôr, ako mu otec mohol niečo povedať, zdúchol. Sám nevedel prečo, ale niečo ho hnalo preč. Nie-

čo, čo nevedel vysvetliť. Mal pocit, že tam nepatrí. Rodičov mal veľmi rád, no napriek tomu by radšej ušiel. Ibaže nevedel kam. 

„Choď mu pomôcť aspoň teraz,“ otočila sa mama späť ku kotlíku. „Najesť dostaneš až potom. 

Je v dielni a práve robí krčahy.“ 

Zdvihol sa nešťastne zo stoličky a vyšiel zadným vchodom za dom. Už odtiaľ počul, ako otec krúti hrnčiarsky kruh. Jeho otec bol vychýrený hrnčiar v celom okolí. Dokonca k nemu chodi-li panovníci, aby im vytvoril rôzne nádoby na objednávku. Peňazí mali dosť, ale o to ešte viac roboty. Otec potreboval, aby mu niekto pomáhal. Mohol si dovoliť zamestnať pomocníka, ale načo, keď mal doma dospelého syna. 

Narvah vošiel do dielne. Otec sedel za kruhom, otočený k nemu chrbtom a bratia – dvojičky o osem rokov mladší od Narvaha, otcovi pomáhali zo všetkých síl. 

„Narvah!“ vykríkol Mihir, keď ho zbadal. Od svojho brata sa líšil len očami. Mihir mal oči hnedé a Estas šedo-modré. Obaja chvíľu neposedeli a boli veľmi nadšení, keď mohli pomáhať v dielni. Lenže Aked ich tam veľmi nepúšťal. Dvojičky boli priveľmi nepozorné a vždy niečo rozbili. Keď však nebol Narvah doma, otec bol rád, že mu aspoň oni boli po ruke. 

„Kde si bol tak dlho?“ spýtal sa Narvaha Mihir a šiel k nemu. Po ceste zvalil veľký krčah, ktorý stál na stole. Ihneď sa rozbil. 

„Mihir!“ vyskočil šedivý muž zo stoličky. „Dávaj predsa pozor! Koľko krát vám to budem ešte hovoriť?“ chytil Mihira za ucho. „To aby si si zapamätal, že nabudúce máš dávať väčší pozor. 

„Ja som nechcel, otec!“ ospravedlňoval sa chlapec. 

„Ja viem, ale už sa musíš naučiť byť trochu  opatrný,“ pustil mu Aked ucho a sadol si späť ku kruhu. „A teraz to uprac,“ prikázal mu a roztočil kruh. 

Mihir so slzami na krajíčku zobral z rohu metlu a začal črepy zametať. 

Narvah vedel, že otec vie, že prišiel do dielne a napriek tomu mu nevenoval ani štipku pozor-nosti. 

„Nechaj to a choď sa hrať s bratom,“ pošepkal Narvah Mihirovi do ucha a vytrhol mu z rúk metlu. Mihir sa usmial a kývol na brata. Obaja vybehli natešene von. Mali radi prácu v dielni, ale boli neradi, keď ich otec hrešil. 

Narvah zametal črepy za otcovým chrbtom , keď sa zrazu Aked postavil. 

„Mihir!“ otočil sa. „Už je to pozametané? Potrebujem...“ zastavil sa keď videl Narvaha pred sebou. „Kde sú tí dvaja?“ 

„Ja ti pomôžem,“ ponúkol sa mu najstarší syn. 

Chvíľu na seba len tak hľadeli, no napokon mu Aked podal nový krčah. „Daj ho do pece. A pozor, nech sa neprepáli. Je pre pána Razaka.“ 

Razak bol pán, ktorý vládol v celom kraji Pisten. Veľmi rád míňal peniaze na všakovaké hračky a vecičky, ktoré mu vôbec neprinášali osoh. 

„Konečne si chce ten starý rozhadzovač kúpiť aj niečo užitočné?“ zasmial sa Narvah, keď bral krčah otcovi z rúk . 

Ale Aked sa na jeho poznámke vôbec nezasmial. Sadol si späť ku kruhu a hodil naň ďalší kus hliny. 

Narvah sťažka preglgol a vložil krčah do pece. Celý zbytok dňa zostal v dielni. Aked naňho prehovoril len vtedy, keď od neho niečo potreboval. 

Chlapec vedel, že otec sa má prečo naňho hnevať a nezazlieval mu to. No takto dlho to ešte nikdy netrvalo. Nechcel ho radšej provokovať a tak ho poslúchol na slovo. 

Keď už bola poriadna tma, Aked ho poslal do domov, aby sa išiel najesť, že prácu už dokončí sám. Narvah ho počúvol a po večery celý dolámaný šiel spať do svojej komôrky. Jeho bratia si už spokojne odfukovali zo spánku. 

Ľahol si na posteľ a ihneď zaspal. Sny mu blúdili všetkými smermi, až nakoniec vošli do osady, ktorú nepoznal. Kráčal po ceste, na ktorej nikdy nestal. Okolo neho stáli domy, ale ľudia tam neboli. Osada sa zdala ľudoprázdna. V Jej prostriedku sa zastavil a obzrel sa. Nikto tam nebol. Vtom sa na jednom dome otvorili dvere. Hľadel dnu, ale nič tam nevidel. 

„Narvah,“ počul svoje meno volať z domu. Vykročil za hlasom. „Narvah, poď,“ volal ho hlas dnu. 

Pred dverami zastal a nakukol dnu. V dome horel krb a niekto sa k nemu skláňal. 

„Len poď ďalej, chlapče,“ ozval sa človek od krbu. „Ničoho sa neboj a poď dnu.“ Narvah teda vkročil do domu a len čo prekročil prah, dvere sa za ním zavreli. Ihneď sa otočil aby ich znovu otvoril. 

„Nie, nerob to,“ prikázal mu človek. „To je len pre tvoju bezpečnosť. Poď ku mne,“ vyzýval ho neznámy. 

Narvah sa obrátil a hľadel na postavu krčiacu sa pred krbom. 

„No poď, nemáme veľa času.“ 



„Veľa času?“ spýtal sa Narvah. „Načo? Načo nemáme čas?“ 

„Na pravdu, Narvah,“ odvetil mu tajomný. „Tak už poď, lebo bude neskoro.“ Narvah sa nenechal viac ponúkať a vykročil ku krbu. 

„Čakáme na teba už celú večnosť,“ hovoril ďalej neznámy. 

„Kto ste?“ 

„Sme tvoja krv a ty si krv naša.“ 

„Ja vás ale nepoznám,“ pokrútil hlavou. 

„Ale my ťa poznáme všetci.“ 

„Kto, vy všetci?“ zamračil sa. Chcel sa tomu človeku pozrieť do tváre, no ten bol k nemu stá-

le otočený chrbtom. 

„My, čo na teba čakáme už celých päťsto rokov, aby si nám pomohol. Zdá sa, že len ty nám môžeš pomôcť. Jedine ty si čistý. Si havran.“ 

Narvah cúvol vzad od prekvapenia. Vtom zacítil, že sa niečo zmenilo. Nie v dome, ale v ňom. 

Pozrel sa na svoje ruky a tie sa mu zmenili na krídla. 

„Čo to znamená?“ zdvihol hlavu späť na nepoznaného. 

„To si ty, Narvah. Toto je tvoja pravá podoba,“ zrazu sa ten cudzinec otočil a Narvah sa tak preľakol, až spadol na zem. 

Muž mal príšerne vráskavú tvár, ako keby mal tisíc rokov. Bola ako koža hada, ktorú zo seba zvliekol. 

„Pomôž nám Narvah,“ natiahol k nemu starec vráskavé ruky. „Pomôž nám zlomiť kliatbu. Už je čas.“ 

„Nie!“ kričal Narvah. Nechcel, aby sa ho ten človek dotkol. 

V posteli sebou hádzal na všetky strany a tesne pred tým, ako sa prebral, počul ešte starcov hlas:  

„Ešte neodchádzaj. Nevieš celú pravdu. Musíš nás odkliať...!“ Otvoril oči a bol celkom spotený. Srdce mu išlo vyskočiť z hrude a zalieval ho studený pot. 

Ešte nikdy nemal taký živý sen. 



Na druhý deň Narvah na hrozný sen ihneď zabudol. Od rána pracoval v dielni a vypaľoval hlinené nádoby, čo jeho otec urobil. Aked sa k nemu začal správať o niečo lepšie, ale stále to nebolo ono. Rozprával sa s ním viac, ale nie tak, ako pred tým. Narvah robil všetko, o čo ho otec požiadal, dúfajúc že takto otca obmäkčí a bude všetko v poriadku. Veľmi nerád sa s ro-dičmi hneval. Mal ich rád nadovšetko a preto vždy, keď niečo vyviedol, snažil sa všetko napraviť. Sám nikdy nevedel, prečo robí isté veci, ktoré nemá. Skrátka mal pocit, že ich musí spraviť a vtedy nemyslel na následky. 

Na obed vošiel s otcom do domu a celá rodina si sadla k stolu. Keď sa naobedovali, otec vstal zo stoličky. Narvah ho hneď nasledoval. 

„Nie,“ zastavil ho Aked. „Zatiaľ ťa nepotrebujem,“ pokrútil hlavou. „Ak chceš, môžeš ísť na chvíľu von. Ale nie nadlho.“ 

„Ale ja ti chcem pomáhať,“ zosmutnel Narvah. 

„Ja to viem,“ chytil ho Aked za rameno a usmial sa naňho. „Chcem len, aby si si trochu oddý-

chol. Len nezabudni, že ťa budem ešte potrebovať, tak sa pred večerom vráť,“ podišiel Aked k dverám a tam sa ešte k nemu otočil. „A nech budeš kdekoľvek, nezabudni, čo som ti povedal. Budem ťa čakať,“ vyšiel z domu a zavrel za sebou dvere. 

Dvojičky - Mihir a Estas sa ihneď rozbehli za otcom. 

„Otec ťa má rád,“ povedala najstaršiemu synovi mama, keď zo stola brala drevené misky. 

„On vie, že si to spravil len preto, že sa na teba nahneval.“ 

„Nie! Preto som to nerobil.“ 

„Možno máš pravdu,“ prikývla. „Ale on to nemôže vedieť. Vždy mu prídeš pomôcť len vtedy, keď sa na teba hnevá,“ oprela sa o stôl a pozrela mu do očí. „Skús mu pomáhať vtedy, keď tvoju pomoc potrebuje a nie len vtedy, keď chceš, aby sa na teba nehneval.“ Narvah zosmutnel. Znovu ho mama odhadla. 

„Ja viem, že si dobrý chlapec, ale už si dospelý. Obaja ti chceme len dobro. Bolo by dobre, keby si sa niečo od otca naučil. A jeho by to veľmi tešilo, keby si o jeho prácu mal záujem,“ pohladila ho po tvári a pobrala sa po vodu do studne. 

Narvah zostal sám. Nechcel, aby si jeho otec o ňom myslel, že za ním príde len vtedy, keď je zle. Rozhodol sa, že odteraz nikdy neodíde prv, než mu to otec dovolí. 

Vyšiel z domu a len čo sa dostal z úzkej uličky na cestu, zrazil sa s Pasirou. 

„Narvah,“ usmiala sa naňho. „Práve som išla za tebou...“ 

„To je predsa samozrejme,“ precedil medzi zuby. 

„Kam ideš?“ 

„Nikde, len tak,“ pokrčil ramenami. „Prečo?“ 

„Myslela som, že by sme mohli ísť za Grosom.“ 

„Prečo práve za nim?“ 

„Včera som ho stretla a povedal mi, aby som dnes prišla aj s tebou za ním k Modrej skale.“ 

„K Modrej skale? Prečo práve tam?“ 

„Pretože, nám tam chce niečo ukázať. Tak ideme?“ 

Narvah chvíľu váhal, no napokon prikývol. 

Vyšli z osady a za veľkou lúkou zabočili doľava. Za lúkou bol hustý les, v ktorom stála vysoká skala, ktorú všetci nazývali Modrá. Hlavne preto, lebo mala modrý nádych. Ako malý chlapec sa tam Narvah často hrával. 

Pod skalou zastali a zdvihli hlavy nahor. 

„Gros!“ vykríkol Narvah. „Si tu?!“ 

Hľadeli všade naokolo, ale nikoho nevideli. 

„Tu som! Hore!“ ozvala sa ozvena a obaja zdvihli hlavy. Gros stál skoro navrchu a kýval im. 

„Snáď nechce, aby sme išli za ním?“ zhrozil sa Narvah. 

„Poďte sem!“ zakýval im kamarát a potom zmizol. 

Pasira sa zasmiala a vykročila k úzkemu chodníčku, ktorý končil tesne pod vrcholom skaly. 

Keď sa tam konečne dostali, obaja fučali od námahy. Popadali na zem ako hnilé hrušky a sťažka odfukovali. 

„No, čo je?“ objavil sa Gros nad nimi. „Hádam už nevládzete?!“ zasmial sa. 

„Prečo si nás sem volal?“ zamračil sa Narvah a sadol si na mech. 

S Grosom sa kamarátil odmalička, rovnako ako aj s Pasirou. Bol od neho o rok starší a aj tls-tejší. Guľaté líčka mu vždy trčali z tváre. 

„Pretože mám niečo, čo vám môžem ukázať len tu,“ odvetil im a otvoril malý batoh. „Tu nás nik nemôže prekvapiť. 

„Čo tam máš?“ spýtala sa Pasira. 

Gros zdvihol ukazovák a potom ruku strčil do batohu. Chvíľu v ňom s niečím zápasil, no napokon to s veľkou námahou z malého batohu vytiahol. 

„Toto,“ sadol si k nim na mech. 

„Knihu?“ zamračila sa Pasira. „To je všetko?“ 

„Keby si vedela, čo je to za knihu, tak by si tak nehovorila. Je to kniha môjho strýka.“ 

„No a?“ postavil sa znechutene Narvah. „Čo je nás po nejakej knihe.“ 

„Ale vy to nechápete,“ pokrútil Gros nervózne hlavou. „Môj strýko je čarodejník.“ Narvah chvíľu naňho hľadel, no potom si sadol späť. „Už si ju otvoril?“ spýtal sa nedočkavo. 

„Nie.“ 

Trojica hľadela na veľkú knihu obtiahnutou kožou s ornamentmi na obale. Na koži bol vyrytý neznámy nápis, ktorý bol v cudzej reči. 



Gros ju otvoril. Vo vnútri sa objavil rovnaký nápis ako na obale. Nič im nehovoril a tak otoči-li ďalšiu stránku. 

„Kúzlo na privolanie pomoci,“ čítal Gros. 

„To by sa nám mohlo niekedy hodiť,“ natiahla Pasira krk bližšie ku knihe. 

„Ale, to nič nie je,“ otočil Gros ďalšiu stránku. 

V knihe bolo plno zaklínadiel, ako napríklad zaklínadlo na privolanie dažďa, či zimy, na zmenu podoby, na vyvolanie zlých démonov, ktorí by spravili čokoľvek za ľudskú dušu, alebo na privolanie vetra, či ohňa. 

Na posledných stranách boli zaklínadla, ktoré mohli človeku dodať odvahu, múdrosť, krásu, ale aj zdravie. 

„Čo je toto?“ zastavila Pasira Grosa pri listovaní knihy a ťukla do jednej zo stránok. „To sa mi páči.“ 

Gros pokrútil hlavou. „To je zrkadlo.“ Chcel otočiť stranu, ale Pasira mu to nedovolila. 

„Je prekrásne,“ hľadela do knihy na obrázok veľkého zrkadla v hrubom ráme zo zlata, ktorý sa leskol ako slnko. „Čo je zač?“ 

„Je to len zrkadlo,“ znovu chcel Gros listovať ďalej, ale Pasirina ruka v knihe mu v tom bráni-la. 

„Nemôže byť obyčajné,“ pozrel sa Narvah bližšie na obrázok. „Je to čarodejná kniha. Prečo by tam bolo obyčajné zrkadlo?“ 

„Ja neviem,“ odvetil Gros znechutene. „Mohli by ste tie ruky dať preč? Chcel by som sa pozrieť, čo je ďalej.“ 

„Vyčarujme ho,“ pozrela natešene Pasira  na Grosa. 

„Zrkadlo? Zrkadlo sa nedá vyčarovať,“ pokrútil hlavou a otočil sa k Narvahovi. „Ako keby sa nemohla do zrkadla pozerať aj doma. To zrkadlo je v knihe preto, lebo je čarovné a nie preto, že sa dá vyčarovať.“ 

„Počkaj,“ prerušil ho kamarát. „Čo je tam napísané?“ 

Gros si vzdychol a keď sa k nemu kamaráti bližšie pritlačili, čítal nahlas:  „Zrkadlo známe vo svete, všetci sa pravdu dozviete. Zhotovil ho biely pán, aby pravdu udal nám. Nech sa nikto nebojí, pravda sa v ňom vynorí. Ak sa vôbec nebojíš, nazri doň a uvidíš, čo sa malo a nestalo sa, tak ti pomôcť pokúša sa. Zázračné zrkadlo z Abale, zjaví sa na modrej skale iba tomu, kto nebáda, že ho niekto, niečo hľadá. Všetko sa zistí zo zrkadla, aby za lžou bola pravda. Na vrchole modrej skaly, zrkadlo sa iba zjaví, keď si človek vyvolený, trikrát nahlas meno zmení. 

 Prvé meno bezmenné, druhé zo sna vybraté, tretie pravé - skutočné, a žiadne nie iné.“ 

„To zrkadlo je tu?“ zdvihla hlavu Pasira od knihy. „Je tam písane o Modrej skale." 

„To zrkadlo je z Abale?“ zamyslel sa Narvah. „Ale Abale už predsa neexistuje. Bolo to čarovné mesto a Abros ho vypálil.“ 

„Presne,“ hľadel Gros do knihy. „A ten biely pán, čo zrkadlo zhotovil, musel byť kráľ Kamoet Biely.“ 

„Myslíš toho kráľa, čo zbieral a vyrábal zázračné veci, aby pomohol svojmu ľudu?“ spýtala sa Pasira. 

„Áno. Určite to bol on. On bol biely pán. Vládol v Abale.“ 

„A čo ta modrá skala?“ zamračil sa Narvah. „Je možné, že je skryté v našej Modrej skale?“ 

„Nie,“ pokrútil hlavou, „to nemôže byť tá naša.“ 

„Prečo nie? Veď táto skala je modrá. Možno je to akurát ona.“ 

„Snáď si nemyslíš, že by Kamoet Biely skryl zrkadlo práve sem?“ zasmial sa Gros. 

„Abros ho chcel zabiť a tesne pred tým, ako sa mu to podarilo, Kamoet Biely poslal svoje vzácne predmety na rôzne miesta po svete, aby ich Abros nikdy nenašiel.“ 

„Neverím, že by bolo práve tu.“ 

„Možno by sme to mali skúsiť,“ navrhol Narvah. 



„Skúsiť, a čo?“ nechápal Gros. 

„No predsa nájsť to zrkadlo,“ vstal rýchlo z mechu. „Pôjdem až celkom hore.“ 

„Čo si sa zbláznil?“ rýchlo sa postavil Gros s knihou v ruke. „Vieš, ako je to vysoko?“ 

„Už som tam bol,“ odvetil smelo. 

„Všetci sme tam už boli,“ prikývol Gros. „A preto určite dobre vieš, že je to tam nebezpečné.“ 

„Počkajte,“ prerušila ich Pasira. „Ale, ako to zrkadlo chcete nájsť?“ 

„Je to predsa tam,“ ukázal Narvah na knihu. 

„Hádam tomu rozumiete?“ 

Narvah pozrel na Grosa a ten znovu otvoril knihu.  „Na vrchole modrej skaly, zrkadlo sa iba zjaví, keď si človek vyvolený, trikrát nahlas meno zmení. Prvé meno bezmenné, druhé zo sna vybraté, tretie pravé - skutočné, a žiadne nie iné,“  prečítal posledné dve vety Gros. 

„Čo to asi tak znamená?“ zamyslela sa Pasira. 

„Ako si môže niekto len tak zmeniť meno?“ nechápal ničomu Narvah. 

„Asi to stačí povedať,“ vravel Gros, hladiac pritom stále do knihy. „Hlavne nahlas. Treba povedať svoje meno a potom ho trikrát zmeniť.“ 

 „Na vrchole modrej skaly, zrkadlo sa iba zjaví, keď si človek vyvolený...“ zamračila sa Pasira, kým čítala z knihy. „Kto je z nás vyvolený?“ zdvihla hlavu od knihy ku kamarátom. 

„Čo to vlastne znamená vyvolený?“ spýtal sa Gros. 

„Jediný, kto môže niečo, čo iní nie,“ odpovedal Narvah. 

„Ja môžem napríklad skoro celý deň stáť na jednej nohe,“ zasmiala sa Pasira. 

„To znamená, že nie si vyvolená, ale šibnutá.“ 

„Možno sme vyvolení a ani o tom nevieme,“ napadlo Narvaha. „Mali by sme vyjsť až na vrchol,“ zdvihol hlavu. 

„Fakt tam chceš ísť?“ pozrel Gros rovnakým smerom, ako on. „Je to poriadne vysoko.“ 

„Tomu ver,“ zasmial sa Narvah a vykročil po cestičke po ktorej prišiel, smerujúc ešte vyššie. 

Pasira sa rozbehla hneď za ním. 

„Hej, počkajte!“ kričal za nimi Gros. Snažil sa čo najrýchlejšie strčiť veľkú knihu do malého batohu. 

„Hlavne ju zober zo sebou!“ zvolal Narvah, stúpajúc po chodníku. 

„Počkajte ma!“ volal na nich Gros. Vyhodil si batoh na chrbát a ponáhľal sa za nimi. 

Ako prvý sa vyšplhal hore Narvah. Tam sa postavil na kraj Skaly a hľadel dole. 

„Pekný výhľad, čo?“ objavila sa pri ňom Pasira. „Chodila by som sem častejšie, keby to nebolo tak vysoko. Aha,“ natiahla ruku pred seba s vystrčeným ukazovákom, „tam je naša osada. 

Aha, náš dom.“ 

„Prečo ste ma nepočkali?“ konečne sa k ním dostal hlasno fučiac, aj Gros. 

„Tak, ukáž tu knihu,“ skočil k nemu Narvah. 

„Počkaj aspoň kým si oddýchnem,“ sadol si Gros na holú skalu. 

„Tak ja si ju vezmem sám,“ chytil mu Narvah batoh, snažiac sa ho z neho dostať. 

„Nie!“ zvrtol sa Gros. „Nesmieš sa jej ani dotknúť.“ 

„Prečo?“ nechápal Narvah. 

„Pretože môj strýko nevie, že ju mám. Je vzácna a keby si s ňou niečo spravil, tak by bolo zle. 

Ty nevieš, ako s ňou zaobchádzať.“ 

„Nepreháňaš to trochu?“ zasmiala sa Pasira. 

„Nie,“ stiahol si Gros batoh z chrbta a silno ho držal. „Neviete si predstaviť, čo by mi strýko spravil, keby sa jeho knihe niečo stalo.“ 

„No dobre,“ kývol hlavou Narvah, „tak ju už vyber. Sľubujem, že sa jej ani nedotknem. 

Chcem len vedieť, ako to presne bolo.“ 

Gros otvoril nedôverčivo batoh a vytiahol z neho knihu. Nalistoval stranu so zrkadlom z Abale a čítal:  „Na vrchole modrej skaly, zrkadlo sa iba zjaví keď si človek vyvolený, trikrát nahlas meno zmení. Prvé meno bezmenné, druhé zo sna vybraté, tretie práve – skutočné a žiadne nie iné .“ 

„Takže, na vrchole sme,“ prikývol Narvah. „Teraz si už len musíme zmeniť trikrát meno.“ 

„Ja chcem ísť prvá,“ nadskočila Pasira. „Ja už viem, aké si dám mená.“ 

„Aké?“ obaja na ňu pozreli. 

„Jedno po mojej mame a druhej po mojej starej mame,“ odvetila a postavila sa do prostriedku skaly. „Volám sa Pasira,“ začala odriekavať, „a mením si meno na Mekira a Kira.“ 

„A tretie?“ zasmial sa Gros. 

Pasira naňho pozrela a zarazila sa. Celkom zabudla, že treba aj tretie meno. „Volám sa Pasira,“ pokračovala, „a mením si meno na Mekira, Kira a Salupa!“ zakričala a hľadela okolo seba. 

„Nič sa nedeje,“ otáčal Narvah hlavu. „Nič sa nestalo.“ 

„Asi nie je vyvolená,“ podotkol Gros. 

„Teraz to skúsim ja,“ rozhodol Narvah. Postavil sa na rovnaké miesto, ako Pasira a zavrel oči. 

„Volám sa Narvah,“ chvíľu nič nevravel a jeho priatelia naňho nemo pozerali. Rozmýšľal aké mená by si mohol dať. Prvé má byť bezmenné. Aké je meno bezmenné? Nesmie to byť meno. 

Musí to byť len nejaké pomenovanie. Ako vyvolený... „Vyvolený!“ vykríkol a znovu stíchol. 

Druhé má byť zo snov. 

Zrazu sa mu zjavil sen, ako k nemu starec naťahuje ruky a volá ho. Nazval ho vtedy jediným a čistým. „Čistý!“ zvolal znovu. 

Teraz tretie meno. Pravé. Jeho meno je Narvah a žiadne iné nemá. Ibaže by Narvah nebolo jeho pravé meno. Prvé dve mena mu povedal starec v sne. Vtom si spomenul na ešte jedno meno. Havran. Nevedel prečo čo to starec povedal, ale možno práve preto, aby našiel zrkadlo. 

Otvoril oči. „Havran,“ vyslovil posledné slovo. Nič sa nedialo. 

„Kde si vzal také mená?“ čudoval sa Gros. 

No skôr, ako mu mohol jeho priateľ niečo povedať, skala sa roztriasla. Narvah spadol na kolená, ako aj jeho kamaráti, dúfajúc, že tie otrasy zmiznú. Lenže trasenie bolo čim ďalej väčšie. 

„Čo je to?“ vystrašene sa spýtala Pasira, držiac sa pritom skaly. 

„Neviem,“ pokrútil Gros vydesene hlavou. 

Nato Narvah zacítil pod sebou praskať skalu. Pozrel pod seba a našiel tam veľkú trhlinu. 

„Pomôžte mi!“ pozrel na svojich kamarátov. „Tá skala praská!“ Gros s Pasirou sa zhrozili. Chceli vstať, ale otrasy im to nedovoľovali. Stále padali späť. 

Zrazu sa pod Narvahom skala prepadla a on zostal visieť na okraji praskliny. „Pomôžte mi!“ kričal, čo mu hrdlo stačilo. Teraz si uvedomil, že sa s knihou kúziel nemali zahrávať. Ale už bolo neskoro. 

Pasira vzala všetku silu čo mala a štvornožky sa dostala až k nemu. Chytila ho za ruky, sna-

žiac sa ho vytiahnuť. No bol pre ňu priťažký. Robila čo mohla, no vytiahnuť ho nevládala. 

„Gros!“ obzrela sa. „Pomôž nám!“ 

Gros sa dal na štyri a horko-ťažko sa dostal až k nim. Chytil Narvaha za ruky a vtedy sa skala ešte viac prepadla a Narvah zostal visieť len jednou rukou vo veľkej diere. Pasira s Grosom ho pevne držali, no napriek tomu nevedeli, ako dlho ho ešte udržia. Otrasy stále neprestávali a bolo príliš ťažké ho vytiahnuť. 

„Narvah!“ kričala Pasira. „Si ťažký!“ 

„Nepúšťajte ma! Len ma nepúšťajte!“ pozrel pod seba. Pod nohami videla len čiernu tmu. 

Zrazu sa Grosovi vyšmykol z dlane a Pasirou trhlo. Narvah ju začal ťahať so sebou. 

„Gros!“ kričala Pasira spolu s Narvahom. 

Kamarát rýchlo chytil Pasiru za pás a ťahal ju späť. Odrazu sa skala ešte viac zatriasla a Narvah sa Pasire vyšmykol. 

„Nie!“ kričalo dievča. „Narvah!“ chcela skočiť za ním, ale Gros ju silno držal. Len čo sa je Narvah vyšmykol, otrasy zmizli a všetko ustalo. 

Narvah kričal z plného hrdla, padajúc do neznáma. Hrabal vo vzduchu rukami aj nohami, ale nič mu nepomáhalo. Vzduch mu svišťal okolo uší, keď zrazu dopadol na zem. Stál na nohách a čudoval sa, že mu nič nie je. Niekde zhora, naňho dopadal kužeľ svetla. Okolo neho bola tma. Točil sa dokola, no nič nevidel. 

„Haló?!“ zvolal do neznáma, no žiadna odpoveď neprišla. „Je tu niekto? Kde som to?“ Zrazu sa z tmy vynorila nejaká vec, ktorá mu svietila do tváre. Zaclonil si pred očami svetlo a pohľad mu padol na veľké zrkadlo. 

Nemohol uveriť tomu, čo vidí. Našiel zrkadlo z Abale. Dokonca bolo krajšie, ako v knihe. 

Také obrovské zrkadlo ešte nevidel. Hľadel naň, ale svoj odraz v ňom nevidel. 

„Je krásne,“ natiahol k nemu ruku a dotkol sa zlatého rámu. Vtom sa sklo zavlnilo a objavil sa na ňom jeho obraz. Lenže odraz nemal ruku pred sebou, ako mal on. Nechápal, ako je to možné a tak sa dotkol skla. Prst mu prešiel cez sklo ako cez vodu. Rýchlo ruku stiahol späť a pozrel na svoj prst. Nič sa mu nestalo. Potom sa ho dotkol znovu a ponoril doň celú dlaň. Keď ruku znovu vytiahol a zistil, že je v poriadku, vopchal doň celú pažu až po rameno. Zapáčilo sa mu to. Sklo sa pred ním vlnilo, ako rozčerená voda. Potom doň ponoril aj druhu ruku a zrazu zacítil, že ho niečo tiahne do zrkadla. Cítil nejakú silu, ako ho ťahá do čarovného skla a nech robil čo robil, nemohol sa z nej vymaniť. Napokon s výkrikom vpadol doň a sklo sa zavlnilo. Keď sa urovnalo, jeho obraz tam už nebol. Nebolo na ňom vôbec nič. 



 


Kliatba 

Gros s Pasirou hľadeli do obrovskej jamy bez dna, nevediac čo sa Narvahovi mohlo stáť. 

„Narvah!“ kričala Pasira so slzami v očiach do diery. „Narvah, počuješ ma?!“ Nikto sa jej neozýval. Z diery vychádzalo len obrovské ticho. 

„Musíme mu ísť pomôcť,“ otočila hlavu k priateľovi. 

„Ale ako?“ vyľakal sa Gros. „Nemôžeme tam predsa len tak skočiť. Zabijeme sa.“ 

„Pôjdeme po pomoc,“ odvetila Pasira cez slzy. 

„To nemôžeme!“ postavil sa Gros krútiac pri tom hlavou. „Nikto nesmie vedieť, že som vzal strýkovi knihu.“ 

„Ach, ta tvoja prekliata kniha!“ vyrútila sa naňho Pasira. „Keby si ju nedoniesol, tak by sa Narvahovi nič nestalo.“ 

„Veď ty si chcela to zrkadlo,“ bránil sa. „Ja som s tým nesúhlasil!“ Pasira s hnevom chvíľu na priateľa ešte hľadela, no potom sa otočila späť k diere. „Narvah!“ vykríkla. 

„Tomu už nepomôžeme,“ pozrel do diery Gros. 

„Tebe je to snáď jedno?“ zamračila sa naňho. „Vôbec ti nevadí, že tvoj priateľ je niekde tam a môže byť zranení?“ 

„Tak som to nemyslel,“ odstúpil rýchlo od nej. „Ale musíš uznať, že pád z takej výšky by nikto neprežil.“ 

„Možno,“ precedila medzi zuby a otočila sa späť k diere. „Čo ak to prežil? Možno potrebuje našu pomoc. Idem niekoho zohnať!“ vyskočila zrazu na nohy. 

„Nie!“ zatarasil je Gros cestu. „Nikto o knihe nesmie vedieť. A.... a...,“ začal zrazu koktať, 

„Aj tak pochybujem, že by tam niekto vliezol.“ 

„Ja tam vleziem,“ chcela ho Pasira obísť, ale on jej to nedovolil. „Potrebujem len poriadne dlhý povraz.“ 

„Nie, nikde ťa nepustím,“ nechcel jej Gros dovoliť odísť. 

„Tak ja tam skočím za ním.“ 



„To neurobíš,“ vystrašil sa Gros. „To... to .... to nesmieš.“ 

„A prečo nie,“ odstúpila od neho a postavila sa na kraj diery. „Ja to spravím,“ pozrela naňho. 

„Nie!“ rozbehol sa k nej, aby ju zastavil. 

„Nie, počkaj!“ chcela ho Pasira zadržať, ale už bolo neskoro. 

Gros do nej vrazil a obaja vykríkli. Prepadli cez kraj praskliny a vtom sa našli na zemi. 

„Čo sa stalo?“ zatínal Gros zuby so zavretými očami. „Nejako krátko sme padali. Som ešte živý?“ 

Pasira pozerala pod seba. Obaja ležali na diere, cez ktorú prepadol Narvah. Ako keby ten otvor bol len namaľovaný na skale. 

„To nie je možné,“ postavila sa Pasira a Gros nesmelo otvoril oči. „Stojíme na diere a vôbec sme do nej nespadli.“ 

„Nespadli?“ pozrel pod seba Gros a vykríkol od strachu. 

„Prestaň,“ okríkla ho Pasira. „Nič sa nám nestane. Je to nejaké začarované, alebo čo.“ 

„Správne,“ potešil sa Gros, „začarované,“ postavil sa a radšej skočil na skalu mimo otvoru, kde si myslel, že bude bezpečnejšie. 

„Ale keď tam Narvah padal, tak ťahal so sebou aj mňa. Visela som cez okraj a teraz sa to ne-dá,“ zamyslela sa Pasira. 

„Keby som bol tebou, tak odtiaľ radšej odídem. Možno sa to znovu otvorí,“ strachoval sa Gros. 

„Nie,“ zrazu jej to došlo. „Skalu otvoril Narvah a len on mohol do nej vojsť,“ pozrela na Grosa. 

„Skôr spadnúť,“ opravil ju kamarát. 

„To znamená, že nie je mŕtvy.“ 

„Nie?“ zamračil sa nechápavo Gros. „Žeby ten pád prežil?“ 

„Samozrejme, že áno. Trikrát zmenil svoje meno a skala mu ukázala svoju skrýšu, v ktorej ukrýva zrkadlo z Abale.“ 

„Myslíš, že ho našiel?“ otvoril Gros oči doširoka. 

„Určite,“ prikývla natešene Pasira a sklonila hlavu do priepasti pod sebou. „A teraz už doň určite hľadí.“ 



Znovu sa ocitol vo svojom sne. Aspoň mu to tak pripadalo. Osada, o ktorej sa mu už raz sní-

valo, teraz nadobúdala trochu iný dojem. Rozdiel bol v tom, že prostredie okolo neho bolo ako pod vodou. Všetko sa vlnilo, ako čarovne zrkadlo po dotyku. Obzrel sa. Za chrbtom zbadal veľký obdĺžnik, cez ktorý videl kužeľ svetla. 

„Narvah,“ niekto zašepkal jeho meno. „Narvah, čakáme ne teba,“ znovu ten istý hlas ho lákal hlbšie do osady. A tak aj spravil. Kráčal po ceste vedľa pustých domov a zastavil sa pri tom, na ktorom sa otvorili dvere. 

„Narvah, vojdi,“ opäť ten hlas. 

Poslúchol ho. Krb horel a starec sa nad ním skláňal. Prepadol ho strach, no napriek tomu sa chcel dozvedieť, prečo sa už po druhý raz dostala na toto podivné miesto. 

„Nemusíš sa báť, Narvah.“ Starcov hlas ho prekvapil. „Som rád, že si prišiel. Prvý raz som ťa vystrašil a preto sa ti ospravedlňujem. Teraz máme viac času na rozhovor.“ 

„Odkiaľ ma poznáte?“ spýtal sa starca, keď nabral trochu odvahy. 

„Každý z tejto osady ťa pozná. Všetci sa na teba tešili už celé roky,“ odvetil mu starec otoče-ný stále čelom ku krbu. 

„Ale, ja vás nepoznám,“ čudoval sa Narvah. „Prečo ma vyhľadávate? Čo odo mňa chcete?“ 

„Už som ti to raz povedal, Narvah. Si čistý. Si havran.“ 

„Nerozumiem vám. O čom to hovoríte?“ 

„Najprv poď ďalej a posaď sa.“ Starec ukázal na malú stoličku. 



Narvah chvíľu váhal, no napokon poslúchol. Odstúpil od dvier a tie sa ihneď zavreli. Pozrel na ne so strachom, ale napokon sa posadil. 

„Viem, že si sa vyľakal, keď si ma naposledy videl,“ vravel starec nehladiac naňho. 

„Nie,“ pokrútil Narvah rýchlo hlavou, „ja som len... Prekvapili ste ma.“ 

„To áno,“ zasmial sa. „Dá sa to aj tak povedať. Ale teraz ma musíš pozorne počúvať.“ 

„O čo ide?“ naklonil Narvah hlavu nabok, aby videl mužovi do tváre, ale ten sa rýchlo otočil tak, aby mu ju nezahliadol. 

„Narvah, musíš nám pomôcť. Čakáme na teba už vyše päťsto rokov a teraz sme ťa konečne našli. Bolo ti dané, aby si nás vyslobodil.“ 

„Vyslobodil?“ nechápal. „Z čoho?“ 

„Zo starej kliatby. Abros nás zaklial.“ 

„A koho, vás?“ naklonil sa k mužovi. 

„Abros, nazývaný aj Najtemnejší pán preklial každého, kto mu nebol po vôli,“ pokračoval v rozprávaní starec. „Niekoho postihli požiare, potopy, nás kliatba. Určite si počul o tom, ako sa ľudia spolu s čarodejníkmi a dobrými mocnosťami postavili proti nemu. No napokon boj pre-hrali a Abros ich zaklial. Niektorí pred jeho silou ušli, boli však aj takí, ktorí v boji stratili moc a neunikli jeho hnevu. Čarodejníkov premenil na zvery a ľudí preklial. Uvrhol na nich kliatbu pomocou Sirtach. Čierny kvet ich premenil na neumierajúcich, nech sa deje čokoľvek. 

Možno si myslíš, že je to skôr dar, ako trest, ale Abros vedel veľmi dobre čo robí. Z ľudí sa stali starci, ako som ja,“ náhle sa otočil a Narvah sa preľakol, nech sa akokoľvek premáhal. 

Keď uvidel tú starú tvár, ktorá sa pomaly, ale isto rozsypávala na prach, spadol zo stoličky. 

„Som starý, vyše päťsto rokov, Narvah. Nemôžem zomrieť,“ privrel starec nešťastne oči. 

„Som jedným z tých, čo Abros preklial. Moje telo starne, no zomrieť nemôže. Preto je to trest. 

Nikto nechce žiť večne a určite nie v takejto podobe. Všetko ma bolí, Narvah. Môžeš mi ve-riť, že by som veľmi rád zomrel.“ 

“Ale, prečo ste si vybrali práve mňa?“ spýtal sa roztraseným hlasom, bez toho, aby sa snažil vsať zo zeme. 

„Pretože Abrosova kliatba sa dá aj zlomiť. Sám Abros vyslovil, že kliatbu zruší len naša vlastná krv, ktorá nebude prekliata. Ten čo sa vymkol kliatbe, pretože uletel, ako havran, ná-

jde niečo rovnako silné, ako je jeho moc. Lenže každé dieťa z našej osady bolo ihneď po narodení prekliate rovnako ako my, pretože kliatba sa vzťahuje aj na našich potomkov. Abros si myslel, že takto kliatbu nikto nezmaže. “ 

„Ale ja nie som vaša krv,“ pokrútil hlavou Narvah. 

„Je mi ľúto, že ti to budem musieť povedať práve ja, ale musí to tak byť. Jeden muž z našej osady sa zaľúbil do ženy, ktorá k nám nepatrila. Keď sme na to prišli, bolo už neskoro a z ich lásky vzklíčil plod. Narodilo sa dieťa, ktoré bolo prekliate a pritom bez kliatby.“ 

„Čože?!“ vyskočil Narvah z podlahy. „To, čo mi chcete nahovoriť, nie je pravda. Moji rodičia žijú spolu! Ja nemám otca z vašej osady!“ 

Muž naňho hľadel a Narvah aj napriek hnevu zbadal v jeho očiach dobrotivosť. Zrazu vedel, že on by ho neoklamal. 

„Povedzte mi, že to nie je pravda. Že ste si to len vymysleli. Že to zrkadlo klame,“ ukázal nahnevane k dverám. 

„Zrkadlo z Abale nikdy neklamalo,“ sklonil starec hlavu k hrudi. „Ukazuje len to, čo sa malo stať a nestalo sa. V tomto prípade tvoju pravú rodinu, ktorú si nikdy nevidel. Spravil si dobre, že si doň nahliadol. Zjaví sa len tomu, kto nevie, že ho niekto, alebo niečo hľadá. My hľadá-

me teba, Narvah. Mal si šťastie, že si si spomenul na svoje tri mená.“ 

„Ale, to nie je možné,“ chytil si chlapec čelo. „Ja pochádzam z vašej osady?“ Muž prikývol. 

„Ale moja mama mi doteraz nič nepovedala.“ 



„A načo by to robila? Nemohla ti predsa povedať, že tvoj otec je z prekliateho rodu a že žiješ s otčimom.“ 

„Ale ja som to mal vedieť.“ 

„Pravý rodič je ten, čo ti dal lásku a vychoval ťa, Narvah. Tvoj otčim ti ju snáď neposkytol?“ 

„Ale áno, no...“ 

„Tvoj otec sa o teba postarať nemohol. Nemohol si vyrastať v našej osade, lebo by si sa mohol stať prekliatym. To, čo pre teba tvoj pravý otec spravil bolo to jediné a správne čo mohol urobiť,“ usmial sa naňho a z líca mu odpadol kus suchej kože. 

Narvah mĺkvo premýšľal, nevediac čo na to povedať. 

„Len ty jediný z nás si čistý. Dlho sme ťa hľadali. Trvalo to tak dlho preto, lebo sme poznali len tvoje pravé meno. Keď si sa narodil, tvoj otec ti dal meno Havran, no tvoja mama nechcela, aby sme ťa niekedy našli. Preto ti meno otočila naopak.“ Až teraz si Narvah uvedomil, že jeho meno má aj iný význam. Pravý význam. „Havran,“ povedal potichu. 

„Správne. Ty si ten jediný, čo po päťsto rokoch môže kliatbu zlomiť.“ 

„Ale ako? Ja neviem, čo je rovnako silné, ako Abrosova moc.“ 

„Jeho moc spočívala v Sirtach a rovnako silná je aj Afaris.“ 

„Biely kvet?“ usmial sa. Počul o ňom, ale nikto ho odvtedy, čo splnil prianie čarodejníkov, nevidel. Dokonca si myslel, že už nie je na svete. „Existuje?“ spýtal sa nedočkavo. 

„Samozrejme. Rovnako, ako aj Sirtach.“ 

„Ale, ja neviem kde je? Ja...“ začal byť netrpezlivý. Ešte nikdy sa nestretol s človekom, čo žil v blízkostí čarovných kvetov. 

„Ale teraz už dosť,“ prerušil ho starec. „Na všetko príde čas.“ 

„Ale, ja...“ chcel sa o Afaris dozvedieť čo najviac, no starec viac hovoriť nechcel. 

„Už si tu pridlho, Narvah. Všetko má svoj čas. Preto sa vráť späť k zrkadlu,“ ukázal k dverám, ktoré sa okamžite otvorili. „Budem k tebe chodiť cez sny a všetko ti vysvetlím. Ale teraz už choď. No ešte prv, ako odídeš,“ zarazil sa zrazu starec, „musím zistiť, či ťa kliatba naozaj obišla,“ otočil sa ku krbu a zdvihol z rímsy nôž. 

„Načo vám to je?“ vyľakal sa Narvah. 

„Ničoho sa neboj,“ usmial sa naňho muž a priblížil sa až k nemu. Vtom mu nôž bodol do prsta. 

Narvah vykríkol a rýchlo od neho ustúpil. Ničomu nerozumel. Starca sa začal báť. 

„To je v poriadku,“ snažil sa ho muž upokojiť. Natiahol k nemu ruky, ale Narvah sa od neho odtiahol. „Chcel som lej vedieť, či sa ťa kliatba vôbec nedotkla,.“ kráčal k nemu, ale Narvah mu viac nedôveroval. „Potreboval som len vedieť, či si zraniteľný. Lebo my nie sme. Sme nesmrteľní, tak sa nemôžeme ani zraniť,“ zastal a  znovu  k nemu natiahol ruky. 

„Ach, prepáčte,“ zrazu sa Narvah usmial. „Myslel som si, že mi chcete ublížiť.“ Pomaly mu začal opäť veriť. 

„Nikdy by som ti neublížil,“ chytil mu starec ruku. „Musím sa pozrieť, či krvácaš.“ Z Narvahovho prsta kvapkala krv. 

„Tak predsa si to ty. Výborne. Všetko je tak, ako má byť. Teraz už môžeš ísť.“ Narvah sa zatváril nešťastne, lebo chcel vedieť o sebe ešte viac, no napokon starca poslúchol. 

Došiel až k dverám a naposledy pozrel na starého muža. 

„Ďakujem,“ povedal nesmrteľný. „Ďakujem, vnúčik,“ usmial sa naňho. 



Sklo v zrkadle sa zavlnilo a zrazu sa z neho vystrčila ruka. Potom hlava a nakoniec celé telo. 

Narvah bol zo zrkadla vonku. Pozrel sa doň. Nevidel v ňom nič. Vtom sa znovu zavlnilo a objavil sa v ňom jeho odraz. Chvíľu naň hľadel, no nakoniec zrkadlo zmizlo do tmy, presne tak, ako sa z nej vynorilo. 



Zdvihol hlavu k svetlu, čakajúc, že k nemu zlietne. Lenže stal sa presný opak. Pod nohami mu zmizla zem a on znovu padal do hĺbky. Prekvapilo ho to. Vôbec nechápal, čo sa deje. Nechcel ísť ešte hlbšie. Chcel sa vrátiť hore. 

Padal nadol a pod sebou zbadal biely kruh zeme. Blížil sa k nemu veľkou rýchlosťou a vôbec nespomaľoval. 

„Nie!“ kričal, keď videl, ako sa obrovskou rýchlosťou blíži k tomu bielemu miestu. Vtom sa dostal až celkom k nemu a vletel doň. 

Vyletel z diery a dopadol na skalu rovno na Pasiru. 

„Narvah!“ potešilo sa dievča. 

„Kde si bol tak dlho?“ skočil k nemu Gros a pomohol mu vstať. 

„Ja...“ vykoktal zo seba, nevediac čo si má myslieť o tom páde, ktorého sa zúčastnil. Obzrel sa späť do diery. „To si neviete predstaviť. Zrazu som padal nadol a vtom som vyletel z tej jamy,“ ukazoval do tmy pod nohami. 

„Ale, ako to, že si to prežil?“ spýtal sa Gros. 

„Videl som ho,“ zrazu sa otočil ku kamarátom. 

„Koho?“ spýtali sa obaja. 

„Zrkadlo z Abale,“ usmial sa na nich. 

„Videl?“ naskočila Pasira od radosti. „Ja som vedela, že je tam,“ otočila hlavu ku Grosovi. „A čo si v ňom videl?“ spýtala sa nedočkavo. 

„Pravdu. Len pravdu,“ pozrel znovu do diery a skala sa opäť otriasla. 

Trojica popadala na zem a prasklina sa uzatvárala. Kusy skaly, čo popadali do diery stúpali nahor a pospájali sa k okraju, až napokon diera celkom zmizla. Otrasy prestali a kamaráti mohli vstať. 

„Tak čo si tam videl?“ spýtala sa Pasira znovu, keď si oprášila špinu zo šiat. 

„Len pravdu,“ odvetil Narvah. „Svojho starého otca.“ 



Kým sa Narvah dostal so svojimi priateľmi domov, bola už tma. Až keď vošiel do osady, spomenul si, čo mu povedal jeho otec. Celkom zabudol, že nemal byť dlho vonku. 

Rozlúčil sa s kamarátmi a so strachom zastal pred svojím domom. Nezostávalo mu nič iné, ako vojsť dnu. Otvoril dvere a pozrel dovnútra. 

Aked sedel pri stole a Urisea práve prikladala drevo do ohňa. 

„Kde si bol?!“ vykríkol naňho otec s hnevom. 

„Ja... prepáč otec, ale...“ nevedel či im to môže povedať. 

„Nič mi nehovor,“ pokrútilo Aked znechutene hlavou. „Už nechcem počúvať tvoje vymysli!“ 

„Ale, otec,...“ chcel sa Narvah obhájiť, ale Aked mu to nedovolil. 

„Nemusíš viac nič hovoriť. Niekde si ležal v tráve a nič si nerobil!“ buchol do stola päsťou. 

„Nie, ja som bol len...“ Narvah robil všetko čo mohol, no jeho otec ho viac počúvať nechcel. 

„Mňa to nezaujíma,“ otočil sa mu Aked chrbtom. „Potreboval som ťa tu. Povedal som ti, aby si sa vrátil, no ty si na mňa celkom zabudol. Máme dospelého syna, ktorý je nám na nič. Ako keby som chcel od teba niečo nad tvoje sily,“ otočil k nemu hlavu, no potom sa opäť pozeral do krbu. „Chcel som len aby si si na mňa spomenul a ešte nikdy si to nespravil.“ 

„Ale ja...“ 

„Už som sa rozhodol,“ zrazu sa pozrel na syna. „Dohodol som sa s tvojou matkou. Každý kto žije pod touto strechou, musí aj niečo robiť. A keďže ty robíš len vtedy, keď je už zle, tak sme sa rozhodli, že ťa vyženieme z domu.“ 

„Čože?“ zrazu sa Narvahovi zrútil celý svet. Nikdy nechcel, aby sa naňho rodičia hnevali. 

Kam pôjde? U koho sa schová? „To nemôžete!“ vykríkol zúfalo. Pozrel na mamu, ale tá sa rýchlo otočila tak, aby sa mu nemusela pozerať do tváre. 

„Mami, aj ty chceš, aby som odišiel?“ pribehol k nej a donútil ju, pozrieť sa mu do očí. 



„Povedala som ti, aby si otca poslúchal,“ vravela cez slzy. „Prečo si to nespravil?“ 

„Matka s tým súhlasí,“ kývol hlavou Aked. „Možno si myslíš, že to robíme preto, lebo ťa nemáme radi. Ale je to celkom naopak. My ťa radi máme, no ty asi nemáš rád nás. Preto dnes spíš pod touto strechou posledný krát.“ 

Narvah hľadel na otca cez slzy. Nevedel čo mu má na to povedať. On ho mal rád. Ale nikdy mu to nedokázal. A teraz už je na všetko veľmi neskoro. Zrazu ho zachvátila zlosť a mal sto chutí im povedať všetko, čo videl v zrkadle. 

„Tak dobre,“ prikývol. „Ale keby som bol tvoj pravý syn, tak by si mi to nikdy nespravil!“ rozbehol sa k dverám do svojej izby. 

„Čože?!“ otočil sa Aked za ním, ale Narvah zabuchol za sebou dvere. „Odkiaľ to vie?“ pozrel na Uriseu prekvapene. „Ty si mu to povedala?“ zamračil sa na ňu. 

„Nie,“ vystrašila sa. „Vôbec neviem, odkiaľ to má.“ Bola prekvapená ešte viac, ako Aked. 

Narvah sa hodil na svoju posteľ a nariekal. Chcel odísť, ale nie takto. Od detstva ho tiahlo niekam preč, no nikdy neodišiel, lebo nevedel kam by šiel. Všetko sa zvrtlo proti nemu práve teraz, keď našiel svoju pravú rodinu. Vedel, že bude musieť ísť hľadať Afaris, ale nie takto. 

Svojím plačom zobudil dvojičky. 

„Narvah,“ posadil sa v posteli Mihir, „čo je ti?“ 

„Nič,“ odvrkol mu. „Spi!“ 

„Prečo plačeš?“ spýtal sa ho Estas rozospato. 

„Pretože sa už nikdy neuvidíme.“ 

Dvojičky prekvapene pozreli na seba. „Čože?“ 

„Bohužiaľ musím odísť,“ odvetil cez slzy a otočil sa k nim. „Myslíte si, že vás nemám rád?“ 

„Nie,“ pokrútili naraz hlavou. „My vieme, že nás máš rád.“ Zrazu vyskočili z postelí a vbehli mu do náruče. 

„Prečo ideš preč?“ 

„Pretože musím nájsť niečo, čo nikto iný nájsť nemôže,“ usmial sa na nich a utrel si slzy. 

„Čo je to?“ zdvihol obočie Mihir. 

„Afaris.“ 

„Biely kvet?“ spýtali sa dvojhlasne. 

„A Afaris ešte existuje?“ potešil sa Estas. 

„Isteže. Musím ho nájsť aby som pomohol ľuďom.“ 

„Zober nás so sebou,“ prosili ho dvojičky. 

„To nepôjde,“ pokrútil hlavou. „Môžem ho nájsť len ja a vy ste aj tak ešte malí.“ 

„Nie sme,“ zamračil sa Mihir. „Sme už skoro dospelí.“ 

„Dospelí budete až o pár rokov.“ 

„A kde je teraz Afaris?“ opýtal sa Estas. 

„To ešte neviem. Možno dnes v noci sa to dozviem.“ 

„Dnes v noci?“ vystrašil sa Mihir. „Ty ešte niekam ideš?“ 

„Nie, len musím ísť spať.“ 

„Ale, ako sa to môžeš dozvedieť, keď budeš spať?“ nerozumel bratovi Estas. 

„Možno ti to raz poviem. Ale teraz už spite.“ 

Dvojičky znechutene zaľahli do postelí a o chvíľu všetci traja bratia spali. 



Narvah sa ocitol v prekliatej osade. Bol potešený, že je tam znovu. Rýchlo kráčal k domu, v ktorom už dva razy bol. Otvoril dvere a pri krbe ho čakal jeho starý otec. „Čakal som na te-ba,“ otočil sa k nemu starý muž. „Keďže spíš, tak nemáme veľa času vnúčik. Sen je veľmi jemný a kedykoľvek sa môže prerušiť. Preto ma počúvaj,“ ukázal mu na stoličku vedľa krbu a Narvah si hneď na ňu sadol. 

„Určite si už počul tento príbeh, no ja ti ho predsa len rozpoviem, aby si všetko pochopil,“ sadol si na druhú stoličku a začal rozprávať pradávny príbeh: 

„Pred päťsto rokmi sa udial prvý boj dobra so zlom. Temný pán Abros si chcel všetkých podmaniť. A nato potreboval obrovskú moc. Chcel totiž vládnuť nie len svojmu ľudu, ale aj celému svetu. Preto sa spriahol s démonmi, ktorí obývali zem dávno pred tým, ako na svet prišli prví ľudia. 

Abros s nimi podpísal zmluvu, podľa ktorej mu pomôžu získať obrovskú moc a on in za to musel dať po storočnom živote svoju dušu. 

Všetci démoni a diabli vystúpili z pekiel a svoju moc zhmotnili. Zasadili ju do zeme, z ktorej po dvoch dňoch vyrástol veľký kvet. Od stopky až k lupeňom bol celý čierny a pohlcoval všetko svetlo čo naň svietilo. Okrem toho mal svoju vôľu a vedel vycítiť dobro, ktoré tak ne-návidel. 

Démoni ho venovali Abrosovi a ten ho nazval Sirtach. 

Zasadil ho do veľkého kvetináča na svojom balkóne, vo svojom obrovskom tmavom hrade na hore Cepris, z ktorej mal dostatočný výhľad na svoju krajinu. 

Každý zo zlým záujmom, kto sa dotkol Sirtach si mohol želať čokoľvek na svete a Sirtach mu to splnila. Odvtedy mal Abros neuveriteľnú moc nad svetom. 

Lenže nepočítal s tým, že všetko na svete ma aj svoj opak. Len čo sa ľudia dozvedeli o Sirtach, povolali dobre mocnosti, aby zakročili proti Abrosovi. 

Z hrobov povstali dávni bojovníci dobra a spolu s čarodejníkmi a každým, kto ovládal bielu mágiu, tiahli proti Abrosovi. Ale nech sa snažili, ako len vládali, jeho hrad dobiť nemohli. 

Abros bol nepremožiteľný. Posielal na ľudstvo veľké záplavy a veterné smršte, ktoré kynožili celé národy, jeden za druhým. Na celom svete sa usadila chudoba a choroby. Všetko živé umieralo. 

Abros dal vypáliť mnoho miest a dedín, ktoré sa mu priečili. Všetci na tomto svete umierali od hladu a chorôb. Až nakoniec sa ľudia s dobrými mocnosťami vzdali. 

Abros zrazu prestal kynožiť všetko živé, lebo už nemal dôvod to robiť. Vedel, že všetkých ľudí zabiť nemôže, pretože potom by nemal komu vládnuť. A tak, keď sa všetci konečne umúdrili, prestal ničiť, páliť a vraždiť. Konečne bol šťastný. Jeho poddaní pochopili, že proti nemu nemôžu vyhrať a na to celý čas čakal. 

Celých desať rokov svetu vládol Abros, ako najtemnejší pán všetkých čias. Každý sa mu musel podriadiť, inak by zažil obrovské múky. Všetci robili len to, čo sám chcel a potom mohli žiť pokojne. Po desiatich rokov utláčania, sa ľudia znovu spojili so silami dobra a z ich moci vzklíčil kvet. Po dvoch dňoch vyrástol zo zeme a nazvali ho Afaris. Kvet bol biely a podobal sa na Sirtach. Zachytil zlo na kilometre ďaleko, rovnako, ako Sirtach dobro. 

Oba kvety sa navzájom cítili. Medzi nimi to iskrilo. Obloha sa zamračila a dva roky pršalo. 

Kvety medzi sebou celý čas zápasili. Abros po celý tento čas nič nevedel o Afaris, ale tušil, že sa niečo deje, čo sa mu vôbec nepáčilo. Zdalo sa, že Afaris Sirtach pokorí, no nakoniec sa to otočilo a Afaris začala vädnúť a Sirtach sa rozpínala. Nikto z ľudí nevedel, ako to skončí, keď nakoniec nevyhral ani jeden. Oba kvety prestali medzi sebou bojovať, lebo boli rovnako silné a ani jeden z nich to nemohol vyhrať. Napokon sa všetci čarodejníci dotkli Afaris a želali si dobro. Lenže Afaris nemôže zničiť vlastníka Sirtach. Preto museli vymyslieť lesť, ako temné-

ho pána zabiť. 

Abrosovi nadelili démoni a diabli neprimerane dlhý život. Celých sto rokov od chvíle, čo mu kvet doniesli. A tak si čarodejníci želali posun času. Zrazu sa v temnom hrade začal hýbať čas neuveriteľnou rýchlosťou. Abros starol zo sekundy na sekundu, nechápajúc čo sa deje. Už ako starec sa horko-ťažko dostal až k Sirtach na balkón a dotkol sa jej. Nechcel si priať žiť ďalej, lebo vedel, že démoni by mu to nedovolili. Čas v jeho hrade sa pohol a tak musel zomrieť. 

Prial si len jediné. Aby Sirtach nikdy nenašli čarodejníci s dobrými úmyslami. Chcel, aby kvet zostal na svete a rozsieval naďalej zlo po zemi. A tak si želal, aby ju po piatich storo-



čiach našiel len jeden človek, ktorý by bol rovnako zlý, ako on. Len čo to povedal, jeho hrad ho pochoval pod svojimi ruinami aj so Sirtach. 

Trvalo stovky rokov, kým sa ľudstvo schopilo po potopách, cyklónoch a konečne začali žiť, ako pred tým. Všade rástli stromy a kvety, až do chvíle, kým sa moci v Dereasi nechopil ne-známy človek s menom Xarberz. Nikto ho nepoznal, ale všetci poznali jeho moc. Rozprávalo sa o ňom, že je čarodejník. V krajine Pisten pomohol s vodou, ktorá sa na dlhé roky usadila v doline. Všetka voda zmizla, ako mávnutím čarovného prútika. 

Tieto správy boli tak slávne, že sa doniesli aj do uši ľuďom v našom kraji. 

Xarberz si začal na hore Cepris stávať svoj hrad a ľudia si pošuškávali, že sa vrátil zlý pán. 

Nevedeli prečo, ale mali pocit, že je rovnako zlý, ako Abros. 

Xarberz pod zrúcaninou Abrosovho hradu našiel čierny kvet, o ktorom vôbec nič nevedel. 

Netušil čo Sirtach dokáže a tak si ho položil do svojej spálne na stolík a večer si ľahol spať. 

Sirtach sa úderom polnoci začala prebúdzať zo svojho päťstoročného spánku. Bola ako živá. 

Zrazu začala svojou vôľou vnikať do Xarberzovho myslenia. Každú noc Xarberza formovala podľa svojho zmýšľania. Deň čo deň bol Xarberz nervóznejší, až kým nepochopil, že Sirtach je jeho cesta k svojím želaniam. Vôbec si neuvedomoval, že kvet prenikol do jeho mysle a spravil z neho ešte viac zlého človeka. 

Kvet mal svoj rozum. Vnútil Xarberzovi svoju myšlienku nájsť Afaris, aby ju už nikdy nemohli použiť proti nemu. A tak sa Xarberz vybral na cestu, so Sirtach hľadať biely kvet.“ Narvah po celý čas ani len nemukol. Počúval príbeh, ktorý už síce tisíckrát počul, no nie v takejto verzií. 

„Je potrebné, aby si ihneď ráno vyrazil na cestu,“ pokračoval starý otec. „Xarberz sa už pred časom vydal hľadať biely kvet, ale ty si k Afaris o niečo bližšie, preto je dôležité, aby ťa ne-predbehol. Nesmie sa k nej dostať prv, ako ty. Je to veľmi dôležité.“ 

„Ale, kde Afaris je?“ spýtal sa Narvah. 

„Je ďaleko odtiaľto. V jazere Reveror. Na jeho dne čaká len na toho, kto ju nájde. Je to najtemnejšie jazero na zemi a nikto o ňom skoro nič nevie. Počul som len to, že niekto kvet v jazere stráži. Niekto, alebo niečo, načo si musíš dávať pozor. Každý, kto sa ju rozhodol z jazera dostať, neprežil. Posledný, človek, ktorý sa o to pokúšal, vyšiel z jazera celý dokaličený a premenil sa na vodu.“ 

„Na vodu?“ vystrašil sa Narvah. 

„No prv, ako sa stihol premeniť, povedal ešte dve slová, z ktorých mal obrovský strach.“ 

„Aké? Aké slova povedal?“ nedočkavo počúval Narvah s natiahnutými ušami. 

„Povedal: Vodný bozk.“ 

Narvah už ničomu nerozumel. Myslel si, že ten človek povedal meno toho, čo ho premenil na vodu. Prečo by povedal tieto dve slová? Čo tým myslel? „Čo to znamená?“ chcel vedieť o tom čo najviac. 

„To nikto nevie. Hneď ako to vyslovil, bola z neho mláka. Jazero Reveror je obrovské. Ako do hĺbky, tak aj do dĺžky. Nik nevie, čo sa skrýva až celkom dole.“ 

„Ale, prečo je Afaris práve tam?“ 

„Keď Afaris zničila Abrosa, museli ju čarodejníci ukryť, niekde tam, kde by ju nik len tak nenašiel. Každá zlá bytosť by ju chcela zničiť. Preto sa rozhodlo, že ju umiestnia tam, kde sa nikto živý nedostane. Pod vodou nikto nemôže žiť a preto ju skryli do jazera Reveror. Vtedy ešte nebolo také tajomné, ako je dnes. Ale po takom dlhom čase, sa tam usídlila temnota, ktorá nedovolí doň vojsť nikomu.“ 

„Ale, potom ani ja kvet nemôžem z jazera vyniesť,“ vstal zo stoličky Narvah. „Neviem dý-

chať pod vodou.“ 

„Musíš prísť na to, ako Afaris stade dostať,“ posadil ho muž späť na stoličku. „Kliatba jasne hovorí, že jediný, kto ju môže zlomiť je ten, čo je z našej krvi a nie je prekliaty.“ 



„To sa mi nemôže podariť. Neviem, ako...“ 

„Teraz nad tým nerozmýšľaj. Maj len na pamäti, že ty si ten, čo má Afaris doniesť späť a preto sa ti to musí nejako podariť.“ 

Narvah nepovedal nič. Hľadel na svojho starého otca s pochybnosťami. 

„Ničoho sa neboj, vnúčik,“ pohladil ho po tvári starec. „Nech sa stane čokoľvek, ty kvet donesieš, lebo tak hovorí kliatba.“ 

„Ale kde je to jazero?“ 

„Prvá tvoja cesta bude k hore Darines.“ 

„A potom?“ 

„To sa dozvieš tam. Keď dôjdeš k hore, tak sa znovu stretneme v sne a potom ti poviem kade ísť.“ 

„Ale, čo ak nebudem môcť zaspať?“ zdesil sa Narvah. 

„Tak potom ti musím dať niečo, čo ti pomôže,“ zdvihol ukazovák starec, aby chvíľu počkal a obišiel krb, vedľa ktorého boli veľké dvere, ktoré otvoril. 

Narvah naťahoval krk, ale vôbec nič nevidel. 

Muž sa stratil za dverami a o chvíľu sa znovu zjavil pri krbe. Na ruke mu sedel veľký páv, zamatovo-modrej farby s veľkým chvostom s tyrkysovými pávími okami. 

Narvah nikdy takého krásneho vtáka ešte nevidel. Od úžasu vstal a pozeral na to krásne zviera. 

„Toto je páv Xar. Vždy ti ukáže cestu, keď nebudeš vedieť kade ísť. Vie presne kde sa Reveror nachádza,“ natiahol muž k nemu pažu. „Ruku,“ prikázal mu a Narvah ju vystrel pred seba. 

Xar pozrel na starca a ten prikývol. Potom sa páv pozrel na Narvaha a prešiel na jeho ruku. 

„Vždy ti pomôže, keď budeš mať problémy. Nikdy ti neuletí. Pije rannú rosu.“ Zrazu vytiahol muž zo svojho vrecka na kabáte vrecúško a podal ho vnukovi. „Je tieto zázračné zrniečka. Nič iné mu jesť dať nesmieš.“ 

„A budú stačiť?“ pozrel Narvah do vrecka na malé svietiace zrniečka zlatej farby. 

„Vždy ráno, keď sa napije rannej rosy, daj mu jedno zrnko. Viac nie. Jedno mu bude stačiť a viac mu už v ten deň nedávaj.“ 

„Ďakujem,“ usmial sa Narvah s pávom na pleci. 

„Okrem toho budeš potrebovať aj peniaze,“ podal mu mešec s mincami. „Bez nich by si sa veľmi ďaleko nedostal. Tak a teraz vieš všetko,“ pohladil ho starý otec po ramene. „Keď vstaneš, musíš sa vydať na cestu. Samozrejme nie sám.“ 

„Nie?“ začudoval sa Narvah. „Kto pôjde so mnou?“ 

„To sám uvidíš. Nepoviem ti to. Všetko sa stane samé od seba a nie preto, že to budeš vedieť.“ Natiahol ruku smerom k dverám a tie sa otvorili. „Teraz už musíš ísť. Pomaly svitá. 

Nikto z tvojej osady nesmie vedieť kam presne ideš. Zaklínač Xarberz má svojich špehov a presne teraz sa dozvedel, že sa chystáš nájsť Afaris.“ 

Narvah sa vyplašil. Netušil, že Xarberz bude o ňom vedieť. 

„Zaklínač sa ťa bude snažiť zastaviť. Nikdy sa nesmieš vzdať, nech sa ti stane čokoľvek. Xar ti vždy pomôže,“ pohladil páva po hlave a páv naťahoval krk, len aby ho hladiť neprestával. 

„Je vzácny. Má veľa zvláštnych schopností, na ktoré časom prídeš. Všetko som ti nestihol povedať, no na ostatné prídeš aj sám po ceste za Afaris. Tak a teraz choď,“ popohnal ho starý otec k dverám. „A nezabudni, že zaklínač o tebe vie a preto musíš byť na pozore. Daj si pozor.“ Objal ho starec a Narvah sa zrazu prebudil so Xarom, vrecúškom zrniek a mešcom pe-

ňazí pri posteli. 







V tieni vran ých krídel  



Dvojičky  ešte  spali  keď  sa  Narvah  zobudil.  Rýchlo  si  zbalil  svoje  najdôležitejšie  veci.  Nechcel ich budiť. Nerád by sa s nimi lúčil. Vedel, že by plakali a chceli by ísť s ním. Chvíľu hľadel na svojich bratov, s úmyslom ich pobozkať na čelo, miesto rozlúčky. Napokon usúdil, že by ich to mohlo zobudiť a tak si to rozmyslel. 

Len čo sa pobalil, malú tašku si prehodil krížom cez plece a vyšiel z izby so Xarom na ruke. 

„Narvah,“ vykríkla Urisea, keď sa s ním zrazila v kuchyni. 

Xar zamával krídlami, ale neodletel. Zostal naďalej sedieť na jeho ruke. 

„Kde si ho vzal?“ hľadela jeho mama na krásne páva. „Ten je prekrásny.“ 

„Dal mi ho môj starý otec,“ zašepkal Narvah s úsmevom. „Volá sa Xar.“ 

„Xar?“ nechápala ničomu. „To nemôže byť Xar,“ pokrútila hlavou. „Je to najvzácnejší vták na svete a posledného mal Biely kráľ.“ 

„Áno?“  pozrel  Narvah na páva, ktorý taktiež  k nemu  otočil  hlavu. „Tak potom viem, že mi pomôže. Kamoet bol vždy obklopený len zázračnými vecami, ktoré ľuďom pomáhali.“ 

„A aký starý otec?“ až teraz jej došlo, čo jej povedal. 

„No  predsa  otec  môjho  pravého  otca,“  vysvetlil  jej  pošepky  Narvah.  „Ale  teraz  už  musím ísť.“ 

„Kaon?“ otočila sa Urisea prekvapene za ním, keď kráčal k dverám. „Ale odkiaľ vieš, že...“ 

„To je tajomstvo,“ odvetil. 

„Musíš mi to predsa povedať! Kto ti to povedal?“ rozbehla sa za ním, no keď sa Narvah pri dverách otočil, zastala. 

„To  nie  je  dôležité,“  povedal.  „Mali  ste  pravdu.  Nič  som  doteraz  nerobil  a preto  sa  odteraz všetko zmení. Je dobre, že ma to postretlo.“ 

„Ale čo ťa postretlo?“ krútila nad ním nechápavo hlavou. „O čom to hovoríš?“ 

„Pozdravuj odo mňa dvojičky a otcovi povedz že aj keď nie je môj pravý otec, tak ho mám nadovšetko rád,“ usmial sa na ňu a chvíľu na ňu hľadel. 

„Narvah, ja...“ silno stisla od žiaľu pery. 

„Už musím ísť, mami,“ usmial sa nasilu, aby zadržal plač, ktorý ho začal zapĺňať. No napriek tomu sa mu z oka vyronila slzy. „Ľúbim ťa, mami,“ otvoril dvere a vyšiel z domu. 

Len čo prekročil prah, Xar vzlietol. Narvah zastal a pozeral za ním, ako stúpa k oblohe. Keď páv roztiahol krídla, bol ešte krajší. Keď naňho zasvietilo slnko, jeho perie sa trblietalo, ako zo smaragdu. 

Narvah sa rozosmial, keď videl, ako Xar ľahko vzlietol k oblohe. Rozbehol sa za ním. 

Urisea zastala na prahu a slzy jej tiekli prúdom. Hľadela na svojho najstaršieho syna, ako beží peč a nemohla uveriť tomu, že ho na dlhý čas neuvidí. 



Len čo Narvah vybehol z osady na lúku, sledujúc Xara, zrazil sa s Pasirou. Obaja sa zosypali na zem a šuchali si od bolesti ramená. 

„Čo tu robíš?“ nahneval sa Narvah. 

„Ty niekam ideš?“ preľakla sa Pasira, keď si všimla jeho veľkú tašku, ktorú mal zavesenú na pleci. 

„Nie, len...“ 

„Tak načo ti je tá taška?“ 

Narvah hľadal odpoveď na jej otázku, no na žiadnu poriadnu neprišiel. „Tak dobre,“ roztiahol napokon ruky, „idem preč z osady.“ 

„Čože?“  pokrútila rýchlo hlavou. Zrazu mala v tvári zmätený výraz. „Ty nesmieš odísť. To nesmieš.  Ja...“  zrazu  sa  zasekla.  Nechcela,  aby  odišiel.  Musí  zostať.  Musí  ho  vidieť  každý deň. Nemôže bez neho žiť... „Zostaň,“ prosila ho. „Prosím, nechoď nikam.“ Narvah ju prvýkrát videl takú nešťastnú. Vždy sa zatiaľ smiala. Čo to do nej vošlo? 

„Je mi to ľúto Pasira, ale musím odísť. Odo mňa to nezáleží,“ usmial sa milo na ňu. 

„Ale, ja ťa...“ chcelo sa jej plakať, no snažila sa to z všetkých síl zadržať. 

„Vážne musím,“ obišiel ju, hľadajúc pritom Xara na oblohe. „Je to veľmi dôležité.“ 

„Ale včera si ešte o ničom nehovoril. Čo sa stalo? Má to niečo spoločné s tým zrkadlom?“ 

„Áno, aj nie. Ale viac ti nemôžem povedať. Nesmiem to povedať nikomu.“ Čo teraz? Pomyslela si Pasira. Ako ho môže nechať odísť? Čo si bez neho počne? 

„Pôjdem s tebou!“ zrazu z nej vyhŕklo. „Musím ísť s tebou,“ začala sa znovu usmievať. „Niekto musí dávať na teba pozor.“ 

„Ale, Pasira, tam kde idem je...“ chcel ju od toho odhovoriť, no Pasira sa nedala. 

„Nie, ja pôjdem s tebou. Keď si sa tak zbalil, tak to bude asi dlhá cesta. Nemôžeš ísť predsa sám.“ Už bola ako pred tým. Nech sa deje čokoľvek, musí byť tam, kde je on. „Počkaj ma tu. 

Hneď sa vrátim. Len čo si so sebou vezmem pár vecí,“ rozbehla sa do osady a zmizla skôr, ako mohol Narvah čokoľvek povedať. 

Pokrútil  hlavou  a vzdychol  si.  Vedel,  že  keď  si  niečo  Pasira  vezme  do  hlavy,  tak  pôjde  za tým, kým to nedosiahne. Mohol by teraz zmiznúť, ale nechcel, aby sa naňho nahnevala. Hlavne nie teraz, keď sa majú rozlúčiť. Určite ju po ceste presvedčí, aby sa vrátila domou. 

Zdvihol hlavu k oblohe ku Xarovi. 

Keď sa Pasira vrátila, priviedla so sebou aj Grosa. Narvah stál na mieste, kde sa s ňou rozlúčil a na ruke mu sedel veľký páv. 

„Narvah!“ zvolala Pasira a on sa otočil. „Čo je to?“ 

„Páv?“ spýtal sa Gros. 

„A ty tu čo robíš?“ zamračil sa Narvah na Grosa. Potom pozrel nahnevane na Pasiru. 

„Musela som ho vziať so sebou,“ pokrčila ramenami. „Nechcel sa dať odbiť. Videl ma, ako bežím domou a potom sa ma spýtal, čo sa stalo. A keď som mu povedala, že ideš preč, tak odrazu chcel ísť s nami.“ 

„Musím  už  odtiaľto  vypadnúť,  Narvah.  Nebaví  ma  to  tu.  Chcem  vidieť  svet,“  usmieval  sa Gros. 

„Čo je to za páva?“ natiahla ruku Pasira ku Xarovi. „Ten je krásny.“ 

„Je zázračný,“ odpovedal Narvah. „Patril Kamoetovi Bielemu.“ 

„Bol Kamoetov?“ neveril Gros. 

Narvah prikývol. „Pomôže mi pri hľadaní cesty.“ 

„Cesty kam?“ 

„No,“ zamyslel sa Narvah, „Keďže idete so mnou, tak už vám to môžem povedať. Idem po biely kvet – Afaris.“ 

Obaja nemo otvorili ústa. Hľadeli naňho, ako na blázna. 



Páv Xar ich viedol po lúkach a poliach, cez lesy a potoky a Narvah zatiaľ porozprával svojím dvom priateľom, čo všetko zažil v zrkadle a v sne. 

„To myslíš vážne?“ zastavil sa Gros a Narvah s Pasirou sa k nemu obzreli. „Ten Xarberz je zaklínač a vie, že ideš po Afaris?“ 

Narvah prikývol. 

„To znamená, že keď vie o tebe, tak vie aj o mne. Určite sa mu nepáči, že chceš to, po čom túži on.“ Krútil hlavou a horlivo premýšľal. „Čo ak bude robiť všetko preto, aby nás odstránil z cesty?“ 

„Zbabelec,“ mávla Pasira rukou. 

„Ja nie som zbabelec!“ dupol Gros nohou. „Ja len chcem vedieť, čo nás po ceste čaká.“ 

„Tak už to vieš. Ideš ďalej?“ kývol Narvah rukou. 

„Je vážne zaklínač?“ spýtal sa Gros s náznakom strachu. 



„Vravela som, že je zbabelec,“ pozrela Pasira na Narvaha. 

„Prestaň, dobre?!“ nahneval sa Gros. 

„Áno, je zaklínač. Môže nás premeniť na žaby,“ povedal Narvah iba zo žartu. 

„Čože? Na žaby?“ cúvol Gros o krok späť. „To zaklínač dokáže?“ Narvah s Pasirou sa začali smiať a Gros si uvedomil, že si z neho len uťahujú. 

„No, dobre, som zbabelec,“ prebehol ich. „Ha, ha, veľká sranda.“ Kráčal popredu. 

„Lenže on je naozaj zaklínač,“ prestal sa smiať Narvah a povedal to s vážnou tvárou. Až teraz si uvedomil, že je dobre, že im neprezradil všetko, čo vedel. Nechcel vidieť, čo by Gros robil, keby sa dozvedel, že Reveror je najnebezpečnejšie jazero na svete. 

„To určite,“ kývol hlavou nahnevaný Gros. „Už vám neverím, ani slovo.“ Pasira pozrela na Narvaha a obaja mali čo robiť, aby nevybuchli smiechom. 

Vtom ich tlstý priateľ zastal a oni doňho vrazili. 

„Čo je?“ spýtala sa podráždene Pasira. 

„Už sme tu,“ odvetil Gros, bez toho, aby na ňu pozrel. Hľadel pred seba. „Hora Darines.“ Pred nimi  sa objavila obrovská hora s bielym  vrcholom. Celkom im vyrazila dych.  Bola tak obrovská a krásna. 

Nad ich hlavami sa objavil Xar a Narvah mu dovolil sadnúť mu na ruku. „Výborne. Už sme skoro tam. Zatiaľ to nebolo vôbec ťažké.“ 

„Zatiaľ nie,“ pokrútil hlavou Gros a jeho kamaráti zbadali na jeho tvári čudný výraz. 

„Čo sa stalo?“ naklonil sa k nemu Narvah. 

„Nikdy si nepočul o tejto hore?“ zvrtol k nemu hlavu. 

„Nie.“ 

„Ani ja som o nej nič nepočula,“ skočila im do reči Pasira. „Ty si niečo počul?“ 

„Bohužiaľ,“ preglgol sucho v hrdle Gros. „Bodaj by som to nikdy nedozvedel. Môj strýko je čarodejník. Preto to viem.“ 

„To je zaujímavé, že nevieš, či nás môže zaklínač premeniť na žaby.“ Pasire sa už zdalo, že si vymýšľa, keď ich tak dlho naťahuje. 

„Na hore Darines kedysi žili bytosti, ktoré sa podobali ľuďom. Volali sa Esti“ rozhovoril sa Gros. „Lenže Abrosovi sa znepáčili.“ 

„Zase ten Abros?“ Pasira nemala rada príbehy s najtemnejším  pánom.  „Za všetko môže len on?“ 

„V  tomto  prípade  áno,“  pokračoval  Gros.  „Boli  príliš  krásni  nato,  aby  ich  Abros  mal  rád. 

O sebe vedel, že je škaredý a preto si od Sirtach prial, aby bol krásny. Lenže tvory z hory Darines boli stále krajší ako on. Preto ich premenil na čierne vrany. Ľuďmi sa stávajú len v noci, keď je všade tma a nikto nemôže ich krásu vidieť. Cez deň sa vrhajú na všetko živé a svojimi tvrdými zobákmi roztrhajú všetko, čo im príde do cesty.“ 

„Vrany?“ zasmiala sa Pasira. „Veď sú to len vrany. Tie neútočia na ľudí.“ 

„Obyčajné  vrany  nie.  Ale  vrany,  ktoré  boli  kedysi  Estmi.  Nenávidia  svoju  terajšiu  podobu a preto sú plní zloby, keď sú z nich cez deň vrany.“ 

„To myslíš vážne?“ zapochybovala Pasira o Grosových rečiach. 

„Ty mi neveríš?“ zamračil sa na ňu. „Možno by bolo lepšie tam ísť až po tme,“ otočil hlavu k Narvahovi. 

„Veď o chvíľu už slnko zapadne. Možno budeme mať šťastie a do tmy Estov nestretneme.“ Pozrel Narvah na svojich dvoch priateľov a vykročil k hore. 



Xarberz držal veľkú fľašu a zrazu ju hodil o zem. Fľaša sa rozbila na kusy, od ktorých nemohol odtrhnúť oči. Len čo so svojimi sluhami došiel až k doline Jaenop, rýchlo zastal a zoskočil zo svojho koňa, aby zistil, ako sa darí v ceste jeho nepriateľom. 



„Skrer,  ukáž  mi  to,  čo  hľadám!“  prihovoril  sa  k črepom  a tie  sa  zrazu  začali  samé  od  seba hýbať. Spájali sa späť, a roztápali sa. Odrazu z nich bola veľká kaluž čírej tekutiny, ktorá sa vlnila, ako vodná hladina. 

Zaklínač  hľadel  pozorne  do  tekutiny,  keď  vtom  sa  v nej  objavil  obraz.  Videl  tam  Narvaha s Pasirou a Grosom, ako sa blížia k hore Darines. 

„To nie!“ sklonil sa Xarberz bližšie k čarovnému obrazu. Bol to nástroj, ktorý mu vždy ukázal presne to miesto na zemi, ktoré chcel vidieť. Doniesol si ho z ďalekých krajín, kde ho ukradol čarodejníkovi. Skrer fungoval tak, že sa musel hodiť o zem a rozbiť sa. Potom sa zmenil na niečo, v čom sa zjavilo presne to miesto, ktoré Xarberz potreboval vidieť. Tento raz sa zmenilo na vodu, v ktorej sa odrážal obraz hory Darines a troch kamarátov. 

„Vedel som, že ho nájdu!“ rozčúlil sa zaklínač a skočil nahnevane nohou do Skrera. Tekutina sa pod jeho nárazom rozbila, ako keby bola zo skla a rozletela sa na kusy. 

„Musíme  sa  ponáhľať,“  zdvihol  hlavu  k svojím  piatim  poskokom,  ktorý  s ním  putovali  za Afaris. Pochádzali z rodu Lehkorov a mali schopnosť premeniť sa na akékoľvek zviera. Ale len na nejaký čas, inak by mohli zostať navždy v zvieracej koži. 

„Stihneme to pane?“ spýtal sa vodca Lehkorov – Samis. 

„Musíme !“ zamračil sa naňho zaklínač a pozrel na Skrer, z ktorého črepiny sa práve pospájali do  tvaru  zrkadla  so  skleneným  rámom.  Zohol  sa  a zdvihol  ho  zo  zeme  svojimi  kostnatými prstami  na  ktorých  mal  dlhé  ostré  nechty.  „Afaris  musím  nájsť  prvý.  Ešteže  mám  Sirtach.“ Otočil sa ku koňovi, na ktorom visel veľký batoh, z ktorého trčal čierny kvet. 

„Tak prečo si neželáte, aby všetci, ktorí sa vybrali po Afaris, zahynuli?“ spýtal sa Samis. 

„Pretože to nesmiem. Afaris je výtvor dobra a keď použijem na jeho získanie Sirtach, tak ho nikdy nenájdem. Všetko musím dosiahnuť bez pomoci Sirtach.“ 

„Tak prečo ste ho potom vzali zo sebou, keď ho nemôžete použiť?“ 

„Pretože jedine Sirtach vie kde Afaris je!“ kričal naňho rozčúlene zaklínač. „Vie ju vycítiť.“ 

„A prečo...?“ pýtal sa ďalej Samis, ale Xarberz ho zastavil. 

„Už dosť!“ strčil mu do ruky Skrer. „Nebaví ma už odpovedať na tvoje stupídne otázky!“ 

„Prepáčte pane,“ cúvol rýchlo Samis späť. 

Xarberz zdvihol hlavu k zapadajúcemu slnku. Mal oblečený dlhý čierny plášť s vysokým go-lierom, ktorý mu zakrýval krk. Dlhé čierne vlasy mu padali až po kríže a vlnili sa pri každom jeho pohybe. 

Keď zdvihol hlavu k červenému slnku, jeho tvár sa zrazu ešte viac zdala kostnatá, ako doteraz. Z tváre mu trčal úzky kostnatý nos a veľké čierne oči, pod ktorými mal vždy čierne tiene. 

„Stalo sa niečo pane?“ prerušil Samis zaklínača v rozmýšľaní. 

„O chvíľu bude noc,“ otočil sa rýchlo k nemu. „A to nie je dobré. Esti sa zmenia späť na ľudí a neublížia im.“ 

„O čom to hovoríte?“ Samis mu nerozumel ani slovo. 

„Nestaraj sa!“ vykríkol nahnevane Xarberz a surovo mu vlepil facku. 

Samis si chytil svoje líce na ktorom mu zostali štyri dlhé škrabance od zaklínačových ostrých nechtov. 

„Musíme ísť ďalej,“ vyskočil zrazu Xarberz na svojho koňa. 

„Ale, pane,“ ozval sa druhý Lehkor Kamein, „sám ste povedali, že o chvíľu bude tma a...“ 

„Mňa nezaujímajú tvoje reči!“ chytil zaklínač opraty do rúk. „Povedal som, že ideme ďalej! 

Mňa nebude poúčať o tom čo mám, alebo nemám robiť, nejaký špinavý Lehkor! Na noc sa môžeme usadiť aj v doline Jaenop.“ 

Lehkori  chvíľu naňho hľadeli, no nakoniec svojho pána poslúchli. 

Len čo sedeli všetci na koňoch, Xarberz popohnal svojho koňa a jeho prisluhovači ho ihneď nasledovali. Mierili k močiarom v doline Jaenop. 





Trojica kamarátov vstúpila do hustého tmavého lesa a už nejaký čas blúdili. Prvý šiel Narvah, po ňom nebojácna Pasira a posledný vyplašení Gros, ktorý sa neustále obzeral a hľadal medzi stromami vrany. 

„Čo myslíte, je už noc?“ spýtal sa do ticha Gros, neprestávajúc sa obzerať. 

„Prečo?“ zastal Narvah. 

„Aby som vedel, či sa mám ešte báť Estov, alebo už nie.“ Zastal a pozeral všade okolo seba. 

„Neviem,“ roztiahol Narvah bezmocne ruky. „Les je priveľmi hustý, aby som videl slnko.“ 

„Počuješ snáď niekde vrany?“ otočila sa ku Grosovi Pasira. 

„Nie.“ 

„Tak sa nemusíš báť. Už je pravdepodobne noc. Keby tu boli vrany, tak by krákali.“ 

„Lenže nepočuť vôbec nič,“ podotkol Narvah a všetci naťahovali uši.  Boli v lese a nepočuli naozaj nič. Žiadne spievanie vtákov, ani nič iné. 

„To znamená, že vrany sú nablízku,“ vyplašil sa Gros a jeho kamaráti naňho pozreli so strachom. „Vravel som, že roztrhajú všetko, čo je živé. Všetky zvieratá sa museli pred nimi skryť. 

Ešte stále je deň.“ 

„Kde je Xar?“ zdvihol Narvah s obavou hlavu ku korunám stromov. Nikde ho nevidel. „Xar!“ zvolal naňho a čakal, či sa nezjaví. 

Pasira s Grosom tiež hľadali páva, no cez húštinu nič nevideli. 

„Xar!“ vykríkol znovu Narvah. Bál sa oňho. Nesmel ho stratiť. Ináč by bolo všetko stratené. 

Len on pozná cestu k jazeru Reveror. 

Vtom začuli trepotanie krídel. 

„Esti!“ vykríkol zdesene Gros a pozeral na všetky strany. 

Trojica sa točila dokola, no žiadneho vtáka nevideli. 

Vtom sa na nich niečo vrhlo zo vzduchu. Všetci traja popadali na zem, ako hnilé hrušky. 

„Nie, Esti!“ kričal z plného hrdla Gros, ležiac na bruchu. 

Narvah s Pasirou sa rýchlo obzreli k veci, ktorá ich zhodila na zem. Bol to páv. 

„Xar!“ postavil sa rýchlo Narvah natešene a objal ho. 

„Čože?“ nič nechápal Gros. Ešte stále ležal na bruchu a nič nevidel. „Xar? Bol to Xar?“ Oprá-

šil so zo seba suché lístie a vstal zo zeme spolu s Pasirou. 

„A ty, že Esti,“ zasmialo sa dievča. 

„Xar,“ usmial sa na páva Narvah. „Bál som sa, že ťa dostali Esti. Odteraz budeš stále pri mne. 

Nesmiem ťa spustiť z očí.“ 

„Prečo si na nás tak skočil?“ hneval sa na páva Gros. „Vieš, ako si nás vyplašil?“ 

„Prepáč,“ otočil sa k nemu Narvah, „zabudol som natiahnuť ruku. Nemal si kam sadnúť.“ 

„Narvah,“ oslovila Pasira svojho kamaráta. „Nič mu nie je?“ ukazovala na Xara. „Nebol inej farby?“ 

Narvah pozeral na páva so starosťou. Nevedel čo sa to s ním stalo. Už nebol zamatovo-modrej farby, ale krvavo-červenej. A chvost nemal tyrkysový, ale čierny. 

„To mu určite spravili Esti,“ preľakol sa Gros. 

„Už prestaň s tými vranami,“ odvrkla mu podráždene Pasira. „Čo sa mu mohlo stať?“ otočila sa k pávovi. 

„Neviem,“ pokrútil hlavou Narvah. „Dúfam, že mu nič nie je.“ 

„Možno je hladný. Alebo smädný.“ 

„Nie, hladný a ani smädný nemôže byť. Je a pije len raz za deň,“ odpovedal Narvah. 

„Nemali by sme už radšej ísť?“ zdvihol hlavu Gros ku korunám stromov. „Už radšej poďme. 

Nejako sa mi to nepáči.“ Prepadol ho zlý pocit. Už chcel z toho tmavého lesa odísť a to čím prv. 

Narvah natiahol  ruku  a Xar sa mu  na ňu posadil. Vykročili  ďalej, keď hneď po piatich krokoch zastali. 



Ticho preťal zvuk krídel. 

Obzreli sa. Prepadol ich strach. Až teraz Narvahovi a Pasire došlo, že Gros mal pravdu. Ale nech hľadeli kdekoľvek, vrany nikdy nevideli. 

Kráčali teraz rýchlejšie, neustále sa obzerajúc. V lese bola veľká tam a bolo dosť ťažké rozoznať každú prekážku na ceste. 

Zvuk krídel bol stále častejší a bližší. Teraz sa už poriadne báli. Už sa neobzerali. Chceli sa len rýchlo niekde skryť, kým slnko celkom nezapadne. 

Zrazu začuli krákanie vrán a od strachu zastali. Vrany však nikde stále neboli. 

„Pokračujme, kým  nebude celkom tma,“ rozhodol  Narvah s trasúcim hlasom  a kráčal  ďalej. 

Vtom zastal, ako obarený a viac sa nehýbal. 

„Čo sa sta...“ prišla až k nemu celkom Pasira a vtedy pochopila, prečo Narvah zamrzol. Pred nimi na stromoch sedeli obrovské kŕdle vrán a vôbec sa nehýbali. 

„Panebože,“ zľakol sa Gros, keď ich zbadal. „Sú všade.“ 

„Pst!“ okríkol ho Narvah. „Buďte ticho,“ šuškal priateľom. „Nesmieme ich vyplašiť.“ Báli  sa  čo  len  pohnúť  a tak  na  nich  iba  zízali,  ako  na  nejaké  prízraky.  Sťažka  glgali  sucho v hrdlách  a zalieval  ich  studení  pot.  Nevedeli,  ako  ešte  dlho  vydržia  stáť  na  jedom  mieste a triasť sa strachom. Vrany občas zakrákali a zamávali krídlami, no zatiaľ na nich nezaútočili. 

„Narvah,“ potiahla Pasira priateľa za rukáv. „Nemali by sme ísť radšej ďalej?“ 

„Neviem. Čo ak sa pohneme a potom zaútočia?“ 

Zrazu jedna z vrán vzlietla a mierila priamo k nim. Napriek tomu sa nepohli. Nevedeli, či ma-jú radšej ujsť, alebo sa naďalej tváriť, že sú sochy. 

Letela k nim a nahlas krákala. Mierila priamo na Narvaha a už bolo jasné, že neuhne. 

„Nie!“ vykríkol Gros a dal sa na útek. 

Narvah sa zhrozene za ním obzrel a Pasira ho stiahla k zemi. Vrana ich minula len o vlások a vtedy sa všetky vrany rozkrákali. 

Pričupení k zemi otočili hlavy k čiernym vtákom. 

Vrany  nadskakovali,  mávali  krídlami  a krákali  tak  veľmi,  že  sa  to  skoro  nedalo  počúvať. 

Vtom z najbližšieho stromu vzlietli k nim. 

Obaja rýchlo vyskočili a Xar sa odlepil od Narvahovej ruky. 

„Rýchlo preč!“ zvolala Pasira a rozbehla sa za Grosom. 

Narvah  nemo  stál  a hľadel  na  vrany,  smerujúce  k nemu.  Zohol  sa  a preleteli  mu  nad  hlavu. 

Nato sa celý kŕdeľ spustil zo stromov rovno naňho. Teraz už neváhal a bežal za Pasirou. Po-tkýnal  sa  a padal,  znovu  vstával  a kľučkoval  medzi  stromami,  len  aby  sa  záplavy  čiernych vtákov zbavil. Pasira mu niekde zmizla a vôbec nevedel kam beží. Vrany ho prenasledovali a nemohol  sa  ich  striasť  za  žiadnu  cenu.  Niektoré  ho  dohonili  a prelietavali  mu  nad  hlavou. 

Ďobali ho do tela. Nakoniec ho celkom obklopili a ďobali ho do každého kúsku tela. Zmizol v armáde čiernych dravcov, ktorí ho žrali zaživa. Nech robil, čo robil, vrany od seba odohnať nemohol.  Boli  všade.  Spadol  na  zem  a zrazu  sa  skotúľal  strmým  zrázom  až  celkom  nadol. 

Zostal ležať na bruchu a vrany boli v okamihu pri ňom. 

Cítil  obrovskú  bolesť,  ktorá  bola  neznesiteľná  a stále  sa  zhoršovala,  kým  ho  ďobali.  Už  sa nebránil. Nemal silu. 

Vtom  na  oblohe  zostal  len  posledný  lúč  svetla  a vrany  zrazu  stíchli.  Vzlietli  nad  neho a Narvah celý krvavý, k ním zdvihol hlavu. 

Čierne vtáky mu zmizli pred očami. Odleteli obrovskou rýchlosťou niekam preč a tak si ko-nečne vydýchol. Nato sa ozvali zvuky lesa. Všetko ako keby zázrakom ožilo. 

Mal obrovské bolesti. Nemohol vstať. Hlava mu klesla k zemi. Hľadel len na časť lesa, ktorý mal v zornom poli, lebo hlavu otočiť viac nemohol. Chcel volať o pomoc, no nemal síl. Nemohol vôbec nič. Mohol len čakať, kým ho niekto nájde. 



Len čo zavrel  oči,  opäť  mu  do uší  prenikol zvuk mávajúcich krídel.  Zľakol  sa.  Bolo  to  tak blízko, ale on otočiť hlavu nemohol. 

Pred ním sa objavil jeho páv. 

„Xar,“ sťažka povedal, keď ho zbadal. Odľahlo mu. Myslel si, že sú to Esti. „Ty mi nepomô-

žeš.  Priveď  Pasiru,“  prikázal  mu,  no  páv  naňho  ďalej  len  hľadel.  Nakláňal  hlavu  nabok a potom sa priblížil celkom až k nemu. Naklonil sa až k jeho tvári a hľadel mu do očí. Narvah vôbec nechápal, čo to robí. 

Odrazu Xar otočil hlavu dozadu a vytrhol si z krídla malé pierko. Potom ho priložil svojmu pánovi na tvár. Narvah zavrel oči a cítil, ako mu páv prechádza pierkom po koži. Nevedel, čo to robí, ale zrazu cítil niečo príjemné. Sila sa mu vracala. Cítil na tvári teplo. Keď otvoril znovu oči, páv stál pri ňom, ale pierko už v zobáku nemal. 

Vôbec nevedel,  čo mu spravil, no cítil sa oveľa lepšie. Chcel vstať, no len čo sa iba trochu posadil, zatočila sa mu hlava. Všetko ho bolelo. Krv mu však z rán vôbec netiekla. Pozrel na svoje ruky. Všetky rany boli uzavreté ako keby už mali niekoľko dní. 

Nato Xar otvoril zobák a z hrdla sa mu vydral úžasný spev. Narvah naňho hľadel, a nemohol sa nabažiť jeho spevom. Priťahoval ho, ako nič na svete. Ako keby ho zhypnotizoval. 

„Narvah?“ spoza stromu vyšla Pasira a páv zmĺkol. 

Narvah vstal, aj keď s veľkou bolesťou. 

„Čo to bolo?“ spýtalo sa ho dievča. 

„Čo bolo čo?“ 

„Ten úžasný spev. Bol prekrásny. Musela som ísť za ním...“ 

„To bol Xar,“ usmial sa Narvah. 

„Xar...?“ vtom si Pasira všimla, ako jej priateľ vyzerá. „Preboha, Narvah,“ posadila ho späť na zem. 

„Ste to vy?“ zjavil sa pri nich Gros, ako duch. „Niečo som počul a šiel som za tým.“ V tvári mal nadšenie. „Bolo to ako v sne. A...“ 

„To bol Xar,“ prerušila ho bez záujmu Pasira. Obzerala si Narvaha. Bol poriadne dokaličený, ale rany sa zázračne rýchlo hojili. „Ale ťa doráňali.“ 

„Xar ma vyliečil.“ 

„Xar?“ prekvapene naňho pozrela. „On to vie?“ 

„Asi áno,“ prikývol Narvah. „Nemohol som vôbec vstať, keď sa tu zrazu zjavil a vytrhol si jedno pierko a prešiel mi ním po tvári.“ 

„Nevedela som, že vie liečiť,“ otočila hlavu k pávovi. 

„Ani ja,“ priznal sa Narvah. „Starý otec mi nestihol všetko prezradiť. Vraj ostatné zistím po ceste. Xar ma určite veľa vzácnych schopností, o ktorých vôbec nevieme.“ 

„Ale prečo spieval?“ spýtal sa Gros. 

„Myslím, že vás sem privolal.“ 

„Tak, to sa mu podarilo,“ usmiala sa Pasira na Narvaha. „Prosím ťa odpusť mi,“ zrazu zváž-

nela. „Nechcela som ťa tu nechať samého. Spanikárila som. Vôbec som nevedela čo robím. 

Len som utekala, ako blázon a vôbec som nemyslela na teba.“ 

„Prosím  ťa  prestaň,“  umlčal  ju  Narvah.  „Nemôžeš  ma  donekonečna  ochraňovať.  Nemôžeš byť predsa všade. Esti nakoniec aj tak zmizli a Xar ma uzdravil. Všetko dobre dopadlo.“ 

„Ale ja musím...“ zatvárila sa Pasira nešťastne, že sa oňho nepostarala. 

„Ty  nemusíš  nič,  Pasira.  Ja  sa musím  o seba  postarať  sám.  Ty  si  dievča.  Ja  by  som  sa  mal starať o teba a nie naopak.“ 

„Nie, ja...“ pokrútila hlavou, no nakoniec nepovedala nič. Hľadela do jeho tmavomodrých očí a nemohla od nich odtrhnúť pohľad. Ľúbila ho najviac na svete. Nemohla dopustiť, aby sa mu niekedy niečo stalo. Nikdy by si to neodpustila. 

„Mali by sme už ísť,“ navrhol Narvah a vstal. 



„Si v poriadku?“ spýtala sa ho vystrašene Pasira, keď videla, že zaťal pri vstávaní zuby. 

„Nič mi nie je,“ pokrútil hlavou. „Cítim, že sa mi to všetko rýchlo hojí.“ 

„Hej!“ skríkol na nich Gros. „Myslím, že Xar je už znovu taký, ako pred tým.“ Obaja k nemu otočili hlavy a vtedy si všimli, že ich obklopili ľudia v bielych šatách, s dlhými bielymi  vlasmi,  ktoré  im  viali  vo  vetre.  Ich prekrásne  tváre,  postavy  a šaty  priam  svietili v tme. 



 


Esti 

Bieli ľudia ich obkolesili a hľadeli na nich bez hnutia. Gros ihneď skočil k svojím dvom priateľom a trojica sa pritisla k sebe. 

„Xar!“ vykríkol rýchlo Narvah a natiahol pred seba ruku. Páv k nemu otočil hlavu a zamával krídlami. V okamihu sedel na jeho ruke. 

„Máš prekrásneho páva,“ vystúpil z kruhu jeden z ľudí a oslovil Narvaha. „Xar je najúžasnejší vták na svete,“ prehovoril človek čistým a zvučným hlasom. 

Nikto z trojice nevedel rozoznať, či je to muž, alebo žena. Žiadny z bielych ľudí sa nepodobal ani na ženu, a ani na muža. Ako keby boli nejaký tretí druh ľudí. 

„Kto ste?“ spýtal sa Narvah a pritiahol ruku s Xarom bližšie k sebe. 

„Volám sa Merifis,“ položil si človek ruku hruď a mierne sa uklonil. „My všetci sme Esti.“ ukázal na kruh z ľudí okolo nich. „Neviem či ste o nás už niekedy počuli.“ 

„Počuli,“ prikývol Narvah. „Čo od nás chcete?“ 

„Prekročili ste našu hranicu. Ste na našom území. Hora Darines patrí nám už veky. Nikto túto hranicu už roky neprekročil.“ 

„Prepáčte nám, my tadeto len prechádzame,“ ospravedlňovala seba a svojich priateľov Pasira. 

„To môže povedať každý.“ Merifis hovoril neustále pokojným hlasom, ako keby ho nemohlo nič rozčúliť. „Budete musieť ísť s nami,“ vykročil k nim. 

„Nie!“ skríkol Narvah a Merifis sa zastavil. 

Všetci okolo nich si zrazu začali niečo pošuškávať. Ako keby sa traja kamaráti niečím previ-nili a medzi nimi to vyvolalo pohoršenie. 

„Skoro ste ma zabili!“ vyhlásil Narvah a všetci zrazu stíchli. 

Trojica hľadela okolo seba na ľudský kruh, nevediac či ich stíchnutie je dobré, alebo zlé zna-menie. 

„Ako vrany, ste ma skoro roztrhali na kusy,“ pokračoval Narvah. „A teraz nás chcete uväz-niť?“ 

Merifis sa obzrel k ľuďom svojho druhu a potom prehovoril. „Je nám ľúto, ak sme vám ublí-

žili. Nemali sme v úmysle vás zabiť. Ako vrany sme plní zlosti. Ospravedlňujeme sa vám. Ale nemali ste vkročiť do tohto lesa pred západom slnka.“ Chvíľu mlčal, no potom pokračoval. 

„Nepovedal som, že vás uväzníme.“ 

„Nechajte nás prejsť,“ zamračila sa na Estov Pasira. „Iba tadeto prechádzame.“ 

„Je mi ľúto, ale náš pán vás nenechá tadeto prejsť bez toho, aby ste sa s ním stretli. Už o vás vie a chce sa s vami stretnúť.“ 

„Prečo?“ vyštekla naňho Pasira. 

„Pretože nevie kto ste. Musí vedieť, kto sa prechádza po jeho hore.“ Kamaráti pozreli na seba, už vediac, že ich ďalej Esti nepustia. 

„Tak dobre,“ prikývol Narvah. „A kto je váš pán?“ 

„Vládca hory Darines – Íksar Múdry a jeho manželka je pani Aresa. Ak máte pravdu, tak sa vám nič nestane. Vedia rozpoznať klamstvo od lži.“ Merifis sa im uklonil a Esti sa pred nimi rozostúpili. Merifis natiahol ruku k otvorenému kruhu, aby im ukázal cestu. 







Esti  trojicu  doviedli  k úpätí  hory  ku skale,  v ktorej  bol  vytesaná  stena  zámku  s dvomi  vysokými  stĺpmi,  trojuhoľníkovou  stenou  nad  nimi  a veľké  dvere,  ku  ktorým  viedlo  päťdesiat schodov. 

Keď vošli do zámku a vstúpili do siene pred očami im vystúpili obrovské piliere z mramoru, ktoré končili snáď až v nebesiach. Na ľavej a pravej strane sieni viseli horiace fakle. Po stranách  stáli  ďalší  Esti,  ktorí  na  nich  nemo,  no  so  záujmom  hľadeli.  Bolo  vidno,  že  už  dávno nevideli živých ľudí. 

Na konci siene bol prechod s oblým stropom. Keď cez neho prešli, odhalila sa pred nimi ďal-

šia sieň ktorá bola ešte väčšia, ako tá, cez ktorú práve prešli a na jej konci bolo desať schodov a na najvrchnejšom z nich stali dvaja ľudia. 

Kráčali až k nim a s nadšením na nich všetci traja hľadeli. Boli najkrajší zo všetkých Estov, ktorých dnes stretli. 

Obaja stali na schodoch a pozerali na návštevníkov. Oblečené mali biely odev s vyšitými ornamentmi, ktoré ich zakrývali od krku až po zem. Nemali na nich ani náznak inej farby, než bielej  a malé  gombičky  sa  podobali  na  perly.  Biele  vlasy  im  siahali  až  pod  pás  a tváre  mali ako anjeli. Zatiaľ ani jeden z Estov nebol rovnaký a pritom všetci boli tak nádherní. No dvoji-ca na schodoch bola nenapodobniteľná. 

Traja kamaráti zastali pred schodmi a nemo hľadeli na pár nad sebou. Prvý sa prebral Narvah a rýchlo drgol do Pasiri, aby sa uklonila. Dievča rýchlo spravilo to čo Narvah, ťahajúc so sebou aj Grosa. 

„Čo vás privádza na našu horu, cudzinci?“ spýtal sa jeden z krásnych Estov, ľúbezným hlasom. 

„Íksar Múdry,“ zdvihol Narvah hlavu k Estovi, „iba prechádzame cez vašu horu. Nemali sme v pláne vás ohroziť.“ 

„Kto ste, ľudia?“ spýtal sa zrazu druhý Est. Mal jemnejší hlas, z čoho sa dalo usúdiť, že je to žena. 

„Ja som Narvah.“ Uklonil sa a potom ukázal na svojich kamarátov. „Toto sú moji priatelia, Pasira a Gros.“ 

Obaja sa rýchlo poklonili. 

„Kam putujete?“ opýtal sa Íksar Múdry. 

„K jazeru Reveror,“ odvetil Narvah. 

Po jeho slovách v sieni nastal ruch. 

Esti na schodoch zrazu spozorneli. „Ticho,“ okríkol Íksar Múdry svojich poddaných bez toho, aby  zdvihol  hlas.  Keď  ho  poddaní  poslúchli,  pozrel  späť  na  troch  cudzincov.  Potom  chytil svoju pani za ruku a pomaly zišli až dolu. 

„Jazero Reveror je prekliate,“ prehovorila žena, keď zastali pred schodmi. 

Pasira pozrela s Grosom prekvapene na Narvaha. 

„Viem, pani,“ prikývol Narvah. 

„Tak prečo tam musíš ísť?“ spýtal sa vládca hory Darines. 

Narvah  chvíľu  váhal.  Nevedel,  či  to  môže  niekomu  povedať  len  tak.  Starý  otec  ho  varoval pred tým aby to povedal niekomu z jeho osady, ale môže to povedať Estom? 

„Prečo neodpovedáš?“ spýtala sa Aresa. 

Narvah  im  hľadel  do  tvári,  ktoré  ako  keby  vôbec  nepoužívali  mimiku.  Stále  boli  rovnaké, nech sa čudovali, smiali, alebo hnevali. 

„Neviem, či vám to môžem povedať,“ sklopil oči Narvah. „Chceli ste vedieť, prečo som pri-

šiel na vašu horu a to som vám povedal.“ 



Aresa  podišla  bližšie  k nemu  a zdvihla  mu  hlavu  nahor,  aby  sa  mu  mohla  pozrieť  do  oči. 

„Nemusíš  sa  báť.  My  to  nemáme  komu  povedať.  Nikto  sa  k hore  Darines  ani  nepriblíži.“ Hľadela naňho svojimi bielymi očami, ako všetko biele na jej tele a Narvah mal pocit, že sa naňho usmieva, aj keď jej tvár bola ako mramor. „Ale ak chceš, nemusíš odpovedať na našu otázku. Boli sme len zvedaví.“ Odtiahla od jeho tváre ruku. „Nikto s rozumom by sa k jazeru Reveror nepriblížil. Odpoveď na našu otázku poznáme. Nevedeli prečo ste prišli na našu ho-ru, ale teraz to už vieme a veríme ti.“ Odstúpila od neho a vrátila sa späť k svojmu manželovi. 

„Môžete byť našimi hosťami,“ navrhol Íksar Múdry. „Ale len na túto noc. Viete, čo sa vám môže stáť  po svitaní.  Preto  musíte z hory Darines odísť prv,  ako prvý  lúč slnka zasvieti na oblohe.“ 

„Ďakujeme vám,“ kývol hlavou Narvah. 

Pán hory sa otočil k svojím Estom a prikázal im, aby ich hostí zaviedli do komnát pre hostí. 

„Pred svitaním vás prídeme zobudiť,“ pripomenula ešte pani  Aresa a trojica sa odobrala do svojich izieb. 



Merifis zavrel za sebou dvere a Narvah zostal so svojimi kamarátmi osamote vo veľkej izbe, ktorá  mala  byť  na  túto  noc  jeho  komnatou.  Pasira  a Gros  sa  rozhodli,  že  ešte  budú  chvíľu s ním, aby sa porozprávali o všetkom, čo dnes zažili a potom pôjdu do svojich spálni. „Veľmi im neverím,“ pokrútil Gros hlavou, keď sa za posledným Estom zavreli dvere. „Vôbec nehý-

bu  tvárou.  Ako  keby  mali  niečo  za  ľúbom.“  Natiahol  ruku  k veľkému  podnosu  a vzal  si z neho kus mäsa. Všetci sedeli na veľkej posteli a napchávali sa večerou, ktorú im pripravili Esti. 

„Kvôli tomu ich nemôžeme z ničoho podozrievať,“ odvetila Pasira a odpila si zo svojho pohá-

ra, v ktorom mala naliaty nápoj Estov, fialovej farby a lahodnej sladko-kyslej chuti. 

„Nie  je  vám  divné,  že  nás  akosi  rýchlo  uvítali  a boli  na  nás  priveľmi  milý?“  pokrútil  Gros hlavou s plnými ústami. 

„Keby chceli, už by nám ublížili,“ povedal Narvah a odtrhol si zo strapca hrozna veľkú bobu-

ľu. 

„Nemyslím, že každého, kto prekročí ich hranicu takto hostia,“ neprestával Gros podozrievať svojich hostiteľov a sústo pečeného mäsa si zapil poriadnym dúškom fialového nápoja. Zrazu prestal prežúvať a rýchlo položil pohár späť na podnos. 

„Čo je?“ zastavila Pasira svoju ruku s mäsom smerujúcu k ústam. 

Gros bol zrazu bledý a v tvári mal hrôzu. 

„Čo ak nás náročky hostia, aby nás otrávili?“ pozrel vyplašene na svojich priateľov. 

„Nemyslím,“ strčil si Narvah do úst kľudne ďalšiu bobuľu hrozna. 

„Nejedz to!“ vyskočil Gros z postele, na ktorej sedel. „Je to veľmi čudné, keď nás takto kŕ-

mia.“ Bol poriadne vyvedený z miery. „Neverím, že to robia len z dobrej vôle.“ 

„Prosím ťa prestaň a jedz ďalej,“ zamračila sa Pasira. 

„Nie, ja to už jesť nebudem,“ ukázal Gros pohoršene na podnos s bohatou večerou. 

„Ako chceš. My sa najeme,“ pozrela na Narvaha s úsmevom. „Však?“ Narvah prikývol. „Keby nás chceli zabiť, tak by to urobili určite celkom inak. Mohli nás zavrieť do väzenia a počkať na úsvit a potom nás roztrhať na kusy.“ 

„A ak je naozaj to jedlo otrávené,“ zdvihla Pasira kus mäsa tak, aby ho Gros videl, „tak ty si ho z nás zjedol najviac. Zomrieš tak, či tak. Tak si už sadni a najedz sa kým si ešte živý.“ Narvah sa ticho zasmial pri prežúvaní. 

„Niečo tým musia sledovať,“ začal sa Gros nervózne prechádzať po izbe. Komnata bola prekrásna,  akurát,  že  nemala  okná.  Bola  totiž  rovnako  ako  celý  zámok  vytesaná  v skale,  takže okna neboli v žiadnej časti zámku. 

„Čo by tým sledovali?“ spýtala sa Pasira. 



Nato sa otvorili dvere. Gros zastal. Všetci otočili hlavu k dverám. Na prahu stála pani Aresa. 

„Môžem vojsť?“ spýtala sa a Narvah rýchlo s Pasirou vstal z postele. 

„Samozrejme,“ prikývol Narvah snažiac sa čo najrýchlejšie požuť posledné sústo mäsa. 

Aresa vošla do izby, celkom ako duch. Jej kroky nevydávali žiadne zvuky. „Môžete si sadnúť späť. Nenechajte sa rušiť. Najedzte sa,“ kývla k návštevníkom rukou, aby sa venovali jedeniu. 

„Prišla som  sa vám  len ospravedlniť,“ prehovorila, keď si  Pasira sadla s Narvahom  späť na posteľ. Gros sa ani nepohol. 

„Ospravedlniť?“ postavil sa prekvapene Narvah. „Začo?“ 

„Za toto,“ natiahla ruku k jeho tvári a prešla mu štíhlym prstom po ranách. „Odpustite nám.“ 

„Ach  nie,“  pokrútil  Narvah  s úsmevom  hlavou.  „Už  som  na  to  zabudol.  Xar  mi  pomohol.“ Ukázal na Páva stojaceho na druhej strane postele. „Už sa mi skoro všetko zahojilo.“ 

„Máš šťastie, že ho máš,“ otočila Aresa hlavu k pávovi. „Nikdy ho nikomu nedaruj, ani ne-predaj,“ pozrela späť na Narvaha. „Je vzácny a ešte ti veľmi pomôže.“ Narvah hľadel do jej krásne tváre a nemohol od nej oči odtrhnúť. Nikdy takú prekrásnu ľud-skú  bytosť  ešte  nevidel.  Vyžarovalo  z nej  svetlo,  ako  zo  všetkých  Estov,  no  Aresa  a Íksar Múdry žiarili najviac. 

Pripadala mu ako bohyňa, ktorá sídli v nebesách. Cítil, že je dobrá. Ako keby z nej dobrota priam  vychádzala  s každým  jej  pohybom,  či  gestom.  Nemohol  pochopiť,  ako  mohol  niekto také krásne stvorenia prekliať. 

„Keď sa premeníme, tak to nie sme my,“ odtiahla sa zrazu od Narvaha zahanbene. „Vtedy sa chováme  ako  dravci  a na  nič  nehľadíme.  Keď  je  noc  a my  sme  opäť  ľudia,  na  nič  čo  sme spravili v premene si nepamätáme. Potom, keď vidíme tú spúšť, ktorú sme zapríčinili v našich lesoch, veľmi trúchlime. Vôbec sme nevedeli, že sme ti ublížili.“ 

„Vravel som vám, že to nič nie je. Xar mi pomohol.“ Neprestal hľadieť do tej prekrásnej bielej tváre a mal pocit, že ho dokáže zhypnotizovať. 

Zrazu Aresa spravil dva kroky späť a Narvah sa naklonil k nej, aby bol pri nej rovnako blízko ako pred tým. Vtom sa prebral a zamrkal očami. Cúvol až k posteli a sadol si k Pasire, ktorá naňho len nemo zízala. 

„Narvah, viem, že sme ti ublížili, ale potrebujeme tvoju pomoc,“ hľadela stále naňho Aresa. 

„Pomoc? Ako vám môžem pomôcť?“ 

„Viem, prečo ideš k jazeru Reveror.“ 

„Viete?“ vyskočil Narvah na rovné nohy. 

Teraz už aj Pasira s Grosom spozorneli. 

„Vieme,“ prikývla Aresa. „Máme schopnosť zistiť pravdu. Každý, kto nám niečo povie, zistíme či hovorí pravdu, alebo nie.“ 

„Ale ja som vám nepovedal, prečo tam idem.“ 

„To nebolo ani treba. Stačilo, keď si nepovedal nič. Viem, že ideš po Afaris.“ Chvíľu bolo ticho. Trojica na Aresu nemo hľadela a ani sa nepohla. 

„Preto ťa žiadam o pomoc. Chceli by sme sa Afaris dotknúť, aby z nás kliatbu sňala. Spravíš to pre nás?“ 

„Ako si prajete,“ kývol hlavou Narvah. „Keď s ňou pôjdem späť, tak musím ísť cez vašu ho-ru. Môžem sa u vás zastaviť.“ 

„Ďakujem,“  uklonila  sa  Aresa  s rukou  na  hrudi.  „Ďakujem  vám  v mene  všetkých  Estov.“ Cúvla až k dverám  a otvorila ich. „Dobrú noc,“  otočila ešte hlavu a potom  vyšla z komnaty a zavrela za sebou dvere. 









Pasira s Grosom o polnoci sa rozhodla, že pôjdu spať a tak nechali Narvaha osamote. Len čo si Narvah ľahol do postele, ihneď ho zaplavil spánok. 

V sne  videl  Aresu,  ako naňho  hľadí  a otvára  ústa,  no  slová  nepočul.  Vtom  sa  premenila  na veľkú vranu a nato sa ocitol v prekliatej osade. Už vedel, čo má spraviť. Vošiel do domu, kde ho už čakal starý otec. Tentoraz už nebol k nemu otočený chrbtom, ale čelom. Stál pri horia-com krbe a len čo Narvah vošiel, dvere sa ako vždy za ním zatvorili. 

„Čakal som ťa skôr,“ priblížil sa rýchlo k nemu starec a posadil ho na stoličku, ako obyčajne. 

„Nemal som čas, ísť spať. Stretol som Estov a....“ rozhovoril sa Narvah, no Kaon ho prerušil. 

„Viem, kde si,“ kývol muž rukou, aby prestal hovoriť. „Nemáš veľa času. Chvíľu trvalo, kým som ťa v sne našiel, a čo nevidieť budeš musieť vstávať, lebo o niekoľko hodín vyjde slnko a to už musíš byť z hory preč.“ 

„Chceš mi povedať niečo dôležité?“ 

Kaon prikývol. „Xarberz už vie, že si sa vydal na cestu a ponáhľa sa. Nesmieš dopustiť, aby ťa  predbehol.  Zatiaľ  máš  náskok,  no  môže  sa  stať,  že  ťa  nakoniec  predbehne.  Keď  opustíš horu Darines, musíš pokračovať v ceste aj cez noc. S tým Xarberz nebude počítať. On cez noc vždy oddychuje a nesleduje ťa cez Skrer. Preto nebude vedieť, že ty v ceste pokračuješ.“ 

„Skrer?“ začudoval sa chlapec. „Čo je to Skrer?“ 

„To nie je dôležité,“ mávol nad jeho otázkou rukou. 

„Ale kedy budem oddychovať ja? Nemôžem predsa ísť celý deň aj noc,“ krútil hlavou nesúhlasne Narvah. 

„Budeš pokračovať v ceste vždy do polnoci. Od polnoci môžeš ísť spať, no pred východom slnka sa musíš zobudiť a ísť ďalej. Tých pár hodín ti bude stačiť nato, aby si nabral nové sily na cestu.“ 

„Ale, čo ak sa nezobudím?“ 

„Xar ťa zobudí. Stačí mu to povedať a on to pochopí. Vždy ťa zobudí pred svitaním, každý deň v rovnakú hodinu.“ 

„Pevne dúfam, že mi to bude stačiť,“ prikývol Narvah. 

„Bude musieť vnúčik. Nesmieme dopustiť, aby Xarberz bol pri jazere prvý.“ 

„Kam mám ísť keď opustím horu Darines?“ spýtal sa zrazu Narvah. 

„Xar ťa navedie. Odteraz sa už nebudeme stretávať tak často. V noci budeš spať krátko a mne chvíľu trvá, kým tvoje sny nasmerujem ku mne.“ 

„Už sa neuvidíme?“ 

„To nie, vnúčik,“ usmial sa naňho Kaon. „Musíš mi predsa doniesť Afaris.“ 

„A dovtedy?“ 

„Uvidíme vnúčik. Ak všetko pôjde podľa plánu, tak sa čoskoro stretneme. A teraz už choď. 

Esti prichádzajú, aby ťa zobudili.“ 

„Počkaj,“ vstal Narvah zo stoličky, „ešte nechcem odísť. Esti ma požiadali o pomoc a neviem či im môžem veriť, alebo...“ 

„Riaď sa srdcom. Zatiaľ si si počínal dobre len preto, lebo ťa vedie srdce,“ Kaon natiahol ru-ku smerom k dverám a niekto na ne zaklopal. 

„Maj sa krásne vnúčik. Vybral si si tých najlepších pomocníkov, spomedzi všetkých, aj keď ti ešte jeden chýba. Tí ti pomôžu.“ 

Znovu  niekto  zaklopal  na  dvere,  no  tentoraz  silnejšie.  Narvah  hľadel  na  dvere,  nechápajúc, kto to prichádza. 

Dvere sa otvorili. Vošiel Merifis. Zrazu sa Narvah ocitol v posteli v zámku Estov. 

„Vstávajte, pán Narvah. Musíte úž ísť,“ zobudil ho a pobral sa preč. 

Narvah si sadol a pretrel si oči. Zdalo sa mu, že je vo sne, no nebolo to tak. Zo sna sa práve prebral. 





Vo vladárskej  sále,  kde  troch  cudzincov  deň  pred  tým  prijali,  sa  zhromaždilo  mnoho  Estov. 

Vladári opäť stáli na schodoch a trojica sa im poklonila. 

Íksar Múdry so svojou manželkou Aresou zišiel až k nim a natiahol zavretú dlaň pred seba. 

„Keďže musíte odísť prv, ako vyjde slnko niečo vám dám na cestu, aby ste nezablúdili.“ Otvoril dlaň a z nej vyšľahol oslepujúci záblesk svetla. 

Spočiatku trojica ľudí musela zavrieť oči, aby si na svetlo zvykli. 

Až  teraz  si  uvedomili,  odkiaľ  to  svetlo  vychádza.  Íksar  Múdry  mal  v dlani  tenkú  retiazku s malým  príveskom  z bieleho  zlata,  ktorý  vyžaroval  zo  seba  obrovské  svetlo.  Prívesok  zná-

zorňoval horu Darines - znak Estov. 

„Aby ste čím prv vyšli z nášho lesa. Vyžaruje svetlo len za tmy,“ podal vládca hory retiazku Narvahovi  a ten  ju  s vďakou  prijal.  „Merifis  vás  odprevadí  k modrému  potoku,  ale  ďalej  už musíte ísť sami. Prívesok vám bude svietiť na cestu, aby ste nezablúdili.“ 

„Nezabudnite na nás,“ spravila Aresa krok k Narvahovi. „Keď pôjdete späť, tak príďte radšej po zotmení.“ 

„Nebojte sa,“ zavesil si Narvah retiazku na krk. „Nezabudneme na vás.“ 

„Ale teraz už choďte. O chvíľu bude svitať. Musíte sa ponáhľať,“ kývol Íksar na svojho po-bočníka a ten sa ihneď priblížil. „Pôjdeš s nimi až k modrému potoku.“ 

„Ako rozkážete pán môj,“ uklonil sa Merifis a ukázal smerom k východu. 

„Nech vás šťastie sprevádza,“ vyslovil potichu želanie Íksar Múdry. 



 


Hastir 

Cez močariská v doline Jaenop prechádzal Xarberz opatrne. Pred ním išli Lehkori. Nemienil zapadnúť do močiara a preto ich nechal ísť ako prvých. 

Len čo vyšlo slnko, vydali sa ďalej na cestu. Xarberz mal ako vždy zlú náladu, lebo vedel, že Narvah  je  k Afaris  bližšie,  ako  on.  Brodil  sa  cez  močiare,  ktoré  patrili  čarodejnici  Mose. 

Veľmi  dobre  vedel,  čo  je  tá  žena  zač  a preto  sa  s ňou  nechcel  stretnúť.  Mienil  cez  močiare prejsť čo najrýchlejšie a najtichšie. 

Lenže Lehkori boli pomalí a okrem toho mali poriadny strach. Poznali svojho pána a vedeli, že  by  im  vôbec  nepomohol,  keby  sa  im  niečo  stalo  a nechal  by  ich  tam.  Zosadli  z koňov a kráčajúc peši ich ťahali za sebou. Xarberz na koni, išiel za nimi. 

Močiare boli na kilometre ďaleko a cez ne prejsť mohlo trvať aj celý deň. Pevnej zeme bolo čoraz menej. Zo špinavej vody stúpal smrad a horúčava. Všade kŕkali žaby a voda bublala. 

„Pane, tadeto neprejdeme,“ zastavil sa zrazu Samis a obzrel sa. 

„Musíme,“ zamračil sa zaklínač. „A buďte celkom  ticho,“ stíšil hlas. „Močiare patria Mose a nemienim sa s ňou stretnúť.“ Popohnal koňa a Lehkori museli ísť ďalej. 

Vošli do jedného z močiarov a brodili sa ním. Voda im stúpala stále vyššie, keď Samis, kráča-júc ako prvý, zrazu zmizol pod vodou. 

Lehkori okamžite zastali, aj so svojim pánom. Bez pohybu hľadeli na špinavú vodu, či sa Samis znovu nezjaví. Voda sa čerila, ale Lehkora nebolo nikde. 

„Obíďte to.“ Prikázal Xarberz a Lehkori naňho pozreli. „No, čo je?“ Zamračil sa. „Ak chce niekto za ním skočiť, tak prosím.“ Obišiel Lehkorov a šiel ďalej. 

Vtom  za  s bačoriny  vynorila  Samisova  hlava.  „Pomoc!“  kričal,  nato  sa Xarberz  obzrel a zastavil koňa. 

Samis naťahoval ruku k Lehkorom a volal o pomoc. 

„Čuš!“ zreval naňho Xarberz. 

„Pomôžte mi pane!“ volal topiaci sa Lehkor. 

„Tak mu pomôžte,“ kývol na dvoch poskokov a tí sa okamžite natiahli k Samisovi. 



Keď ho vytiahli z vody na pevnú zem, Xarberz zoskočil z koňa a sklonila sa k ležiacemu Samisovi. „Ak ťa začula, tak si ma neželaj,“ vyceril naňho zuby. Chytil ho za vlasy a potiahol mu  hlavu  k svojej  tvári.  „Ak  nás  zbadá,  tak  sa  odtiaľto  už  nikdy  nedostaneme.  Budeme  tu blúdiť až dovtedy, kým nás nezavedie do svojej veže.“ Surovo mu hlavu hodil na zem. „Ideme ďalej,“ vyskočil na koňa a čakal, kým Samisa zdvihnú zo zeme. Keď ho obišli, pobral sa za nimi. 

Znovu museli vojsť do močiara.  Pomaly prechádzali po dne, skúšajúc každým krokom pevnú zem pod nohami. 

Len čo vošiel Xarberz na koni do močiara, po pár metroch koňom trhlo a zaerdžal. Lehkori sa obzreli. Xarberz sa preľakol. Kôň pomaly, ale isto klesal. Nato začal so sebou divoko mykať. 

Kone Lehkorov sa splašili a chceli z močiara vyjsť. Začali divoko kopať a špliechať špinavú vodu. 

„Pomôžte mi!“ kričal vyplašene Xarberz a rýchlo vzal Sirtach do náručia. 

Ale Lehkori mali dosť práce so svojimi koňmi. Boli ako besní. Ťahali ich k brehu no boli na neudržanie. 

„Pomoc!“ volal Xarberz, klesajúc s koňom stále nižšie. 

„Zoskočte z koňa!“ snažil sa mu Samis pomôcť. 

„Nie!“ krútil hlavou vyplašene. „Podo mnou je pohyblivý piesok. Nemôžem naň skočiť!“ 

„Tak skočte ďalej!“ 

„Nie, ja nemôžem zísť. Utopím sa!“ Kôň sebou hádzal na všetky strany čo spôsobovalo, že sa stále viac a viac rýchlejšie prepadával. 

Lehkori snažiac sa ťahať svoje kone ďalej, ale zvieratá robili, si čo chceli. 

Xarberzov  kôň  neprestával  erdžať,  ako  len  vládal.  Nakoniec  mu  z vody  trčala  len  hlava a Xarberz bol vo vode po prsia. Sirtach držal nad hlavou. 

„Zoskočte!“ zvolal Samis naňho, snažiac sa udržať svojho koňa. „Musíte zoskočiť!“ 

„Chytaj!“ Hodil mu Xarberz tašku so Sirtach a Samis musel koňa pustiť, aby chytil kvet. 

Xarberzov kôň sa ponoril celkom pod vodu a zaklínač musel z neho zísť. Chvíľu plával, no nakoniec našiel pod nohami zem a postavil sa. Obzrel sa. Po koni nebola ani pamiatky. Voda na mieste, kde sa potopil bublala, no o chvíľu aj to prestalo. 

„Daj to sem!“ vytrhol Samisovi z rúk tašku. 

„Pane,  tadeto  neprejdeme,“  pokrútil  hlavou  Samis.  „Sami  ste  to  videli.  Sirtach  vás  oklama-la...“ 

Po jeho slovách sa Xarberz zahnal a surovo mu vlepil facku. Samis spadol do vody a o chvíľu sa znovu vynoril. 

„Takto o Sirtach nikdy viac nehovor!“ hrozil mu zaklínač prstom. „Ešte raz niečo takéto o nej povieš a zabijem ťa!“ Potom sa otočil sa poobzeral sa okolo seba. „Kde máte kone?!“ Teraz už bol poriadne nazlostený. „Potrebujem koňa!“ 

„Všetky ušli pane,“ ozval sa Kamein. „Veľmi sa báli prejsť cez močiar.“ 

„Tak  dobre,“  snažil  sa  Xarberz  ukľudniť.  „Mosa  nás  už  určite  počula.  Budeme  sa  musieť s ňou stretnúť.“ 

Lehkori sa na seba nemo pozreli. Mali strach. Nevedeli, čo je ta čarodejnica zač, ale keď sa jej bal ich pán, tak sa jej museli báť aj oni. 

„Aspoň nás už nenechá zomrieť,“ pokračoval zaklínač. „Teraz bude chcieť, aby sme našli jej vežu. Preto nedopustí, aby sme sa v jej močiaroch utopili.“ 

„Ale čo potom, pane?“ spýtal sa vyplašene Kamein. 

„To ešte neviem. Zatiaľ tam ešte nie sme. Som predsa zaklínač, tak na niečo prídem.“ Vykro-

čil ďalej cez močiar, tentoraz smelo, so Sirtach v rukách. 





Východ slnka bol prekrásny, no vtedy už Narvah s Pasirou a Grosom bol ďaleko od hory Darines. 

Pri  Modrom  potoku  s modrou  vodou  Merifis  zastal  a vysvetlil  im,  že  už  ďalej  ísť  nemôže. 

Preto museli ísť ďalej sami. 

Narvah si stiahol z krku retiazku so svietiacim príveskom a zavesil ho Xarovi na krk. Museli sa ponáhľať, lebo slnko už vychádzalo. Esti síce ďalej, ako po Modrý potok nemôžu ísť, no ako vrany mohli letieť kamkoľvek. 

Po východe slnka Narvah privolal Xara aby sa napil rosy z trávy. Potom mu dal jedno zo zlatých zrniečok a zvesil mu z krku retiazku s medailónom, ktorý už teraz nesvietil. No netrvalo dlho a slnko zakryli mraky. Vyzeralo to na poriadnu búrku. 

„Mali by sme sa niekam skryť,“ zdvihla hlavu Pasira k oblohe. „O chvíľu bude pršať.“ 

„A ja som hladný,“ podotkol Gros. 

„Kedy ty nie si hladný?“ zasmiala sa Pasira. 

„Myslím, že pred nami je nejaká dedina,“ ukázal do diaľky Narvah. „Možno tam bude nejaký hostinec.“ 

„Už sa teším,“ zasmial sa radostne Gros a vykročil rezkejšie po vyšliapanom chodníčku. 

Keď sa rozpršalo, už boli v dedine. Všetci ľudia napriek tomu, že pršalo stáli pri svojich do-moch a hľadeli na nich. A tí, čo neboli na ulici, pozerali von cez okná. 

„Čo je?“ povedala Pasira potichu kráčajúc cez dedinu, keď si všimla všetkých tých ľudí. „Čo máme, choleru?“ 

„Neviem, čo môžu chcieť,“ zašuškal Narvah. 

„Asi to bude Xarom,“ napadlo Grosa. 

„Prečo Xarom?“ zamračil sa Narvah. Páv mu totiž sedel na remeni. 

„Nikdy takého krásneho páva nevideli. Ja by som sa choval presne ako oni.“ 

„A čo mám teda spraviť?“ spýtal sa Narvah. „Nemôžem ho nechať niekde lietať,“ otočil hlavu k pávovi a ten sa naňho pozrel. 

„Keby tu bol aspoň nejaká hostinec,“ otáčala Pasira hlavu. „Nikde žiadny nevidím.“ Dostali sa až na roh ďalšej ulice a pozreli do nej. 

„Tam,“  ukázal  do  ulice  Gros  na  veľkú  drevenú  tabuľu  zavesenú  na  reťaziach  nad  jedným z domov. „Hostinec u dvoch mačkách,“ prečítal nápis na tabuli a rýchlo zahli do ulice, mimo dohľad ľudí. 

„Ale čo spravíme so Xarom?“ zastal zrazu Narvah. „Nemôžem s ním tam vojsť. Viete, ako si nás budú obzerať?“ 

„Ale čo chceš iné spraviť?“ 

Narvah  pozrel  znovu  na  páva  na  pleci  a ten  k nemu  otočil  hlavu.  Otvoril  zobák  a vydal  zo seba  zvláštny  zvuk,  ktorý  trval  len  malú  chvíľku.  Zrazu  pokrútil  hlavou  a krk  sa  mu  začal scvrkávať. 

„Preboha, čo je to?“ zľakol sa Narvah s priateľmi. 

Xar sa pomaly zmenšoval, až nakoniec na Narvahovom pleci sedel malý vrabec rovnakej farby, ako Xar. 

„To je úžasne,“ usmiala sa Pasira neprestavajúc sa nad pávom čudovať. „On vedel, čo potrebuješ. Rozumie ti. Preto sa zmenšil.“ 

„Tak to som ešte nikdy nevidel,“ pokrútil hlavou Gros. „Tak a teraz už môžeme vojsť do hostinca,“ vykročil k domu s drevenou tabuľou a kamaráti ho nasledovali. 

Hostinec u dvoch mačkách bol  plný ľudí.  Ale aj  napriek tomu tam bolo útulne. Patril  dvom sestrám, ktoré volali mačky. 

Keď si našli voľný stôl, posadili sa. Zatiaľ si ich nikto veľmi nevšímal. 



„Čo si dáte cudzinci?“ objavila sa pri nich jedná zo sestier. Bola to tá mladšia a volala sa Kahila. Dlhé čierne vlasy mala zapletené do krásneho vrkoča, ktorý mala prehodený cez plece. 

Oprela sa o ich stôl a čakala, kým sa hostia rozhodnú, čo si objednajú. 

„Jedno pečené kura a tri poháre púpavovej medoviny,“ povedal Narvah za všetkých a Kahila sa vzdialila. 

„Myslíš, že nám to jedno kura bude stačiť?“ natiahol sa Gros k Narvahovi cez stôl. 

„Snáď  sa  ti  nemáli?  Nemusíš  sa  toľko  napchávať.  Máme  pred  sebou  ešte  dlhú  cestu a s preplneným žalúdkom sa veľmi dobre nechodí.“ 

„No dobre, ale možno budem ešte hladný.“ 

Pasira pozrela na Narvaha krútiac hlavou. „On si myslí, že sme na svadobnej hostine, alebo čo.“ 

„Tak  nech  sa  páči,  cudzinci,“  zjavila  sa  pri  nich  Kahila  s podnosom.  Položila  ho  na  stôl a usmiala sa. „A máte čim zaplatiť?“ 

„Samozrejme,“ prikývli všetci traja naraz. 

Narvah vytiahol malý mešec a podal jej z neho tri mince. „Bude to stačiť?“ 

„Ó,  isteže,“  prikývla  Kahila  natešene, uklonila  sa  a  mince  si  schovala  do  vrecka  na  sukni. 

„Odkiaľ idete?“ spýtala sa. 

Narvah  si  odtrhol  z kurčaťa  a s chuťou  sa  zahryzol  do  červeného  mäska.  „Z  osady  Paspir,“ odvetil pri žuvaní. 

„Paspir?“ zamračila sa Kahila. „To nepoznám. V ktorej je to zemi?“ 

„V Reskone.“ 

„No, tak to je iná reč.“ Naklonila sa nad stôl a oprela sa oň rukami. „Tam som už raz bola. 

Nie je to ďaleko, ibaže...“ zrazu sa zarazila a vystrela sa. „Kade ste sem prišli?“ vystrašila sa. 

„Hádam ste neprešli cez horu Darines?“ 

Pasira prikývla prežúvajúc pri tom. 

„A nič vám tie potvory nespravili?“ zopäla ruky krčmárka prekvapene. 

„Nie,“ mával Pasira rukou. „Prechádzali sme v noci.“ 

„Fuj, tak to mi odľahlo,“ chytila si Kahila srdce a zavrela oči od úľavy. „Tak to ste mali teda šťastie. A kam idete?“ 

Narvah prestal žuť a pozrel na Kahilu. „Do...“ Nevedel si tak na rýchlo spomenúť na žiadne mesto, či dedinu. 

„Do Anory,“ rýchlo pomohla Pasira kamarátovi. 

„Do Anory?“ Zamračila sa Kahila. „A čo tam takí mladí ľudia ako vy chcete robiť? Neviete, že Anora ja prísne strážená?“ 

„Strážená?“ otočil Gros ku Kahile hlavu. „Prečo je strážená?“ Niečo o Anore počul, ale nevedel, že je strážená. 

„To  vážne  neviete?“  rozjasnila  sa  hostinskej  tvár.  Zdalo  sa,  že  klebetiť  jej  robilo  obrovskú radosť. „Kráľovná Iriansa sa práve chcela vydávať, keď v deň jej svadby niekto zabil jej snú-

benca. Kráľa Kalna. Nikto nevie kto, alebo čo ho zabilo,“ zašepkala Kahila. „Ale povráva sa, že kráľovnú Iriansu ovládol zlý duch a  zabila ho sama.“ 

„Duch?“ preľakol sa Gros. 

„Aký duch?“ teraz to už začínalo zaujímať aj Pasiru. 

„Duch jej otca, ktorý zomrel mesiac pred jej plánovanou svadbou. Nesúhlasil s jej sobášom a jednu noc sa tak pohádali, že starý kráľ od rozčúlenia zomrel. Bol totiž už dosť starý. Nená-

videl kráľa Kalna. Mal pre svoju dcéru iného ženícha. Lenže Iriansa nechcela žiadneho, len Kalna. Po  jeho smrti sa vraj v zámku diali akési čudné veci. A v deň svadby kráľa Kalna vraj vlastnoručné  zabila.  Našli  ho  v  jeho  komnate  s dýkou  zapichnutou  v srdci.  Tá  dýka  patrila totiž kráľovnej. Preto sa pošuškáva, že to bola ona. Ale Iriansa si nie je ničoho vedomá a preto nariadila, že z Anory nemôže nikto vyjsť, ani vojsť, kým vraha jej snúbenca nechytia. Nedostanete sa dnu. Hranice sa strážia dňom i nocou. Čím je v Anore menej ľudí, tým lepšie. Preto nikoho nepustia do mesta. Nechcú aby sa počet ľudí stále zvyšoval aby mali čo najmenej podozrivých.“ 

„To  je  smiešne,“  vyprskol  Gros  s plnými  ústami  a opľul  svojich  priateľov  sediacich  oproti nemu. 

„Hej! Kroť sa trochu!“ nahnevala sa naňho Pasira, oprašujúc zo seba mäso, ktoré na ňu Gros vypľul. 

„Prepáčte, ale je to  smiešne,“ ospravedlňoval  sa Gros. „Myslia si,  že čím je v Anore menej ľudí, tým skôr chytia vraha kráľa Kalna? Veď to je smiešne. A čo ak ho nechytia? Navždy sa budú hranice strážiť? Veď to je nezmysel. A možno je to pravda s tým duchom.“ 

„Pst!“ zahriakla ho Kahila a poobzerala sa okolo seba. „Nie je dobré o tom rozprávať. Krá-

ľovná o tom nevie. Všade sú jej špehovia, lebo nikto nevie, či vrah nestihol z Anory ujsť prv, ako kráľovná vyhlásila uzatvorenie hraníc. Tí jediní sa môžu cez hranice pohybovať. Ale vy nemáte šancu sa tam dostať.“ 

„Aké čudné veci sa diali po smrti kráľovninho otca?“ spýtala sa Pasira. 

„Vraj niekto v noci búchal dverami na komnate starého kráľa. Bolo to tak silno, že každú noc ten zvuk prebudil celý zámok. Ale nikoho nenašli. Dvere kráľovej komnaty boli otvorené, no pritom slúžka prisahala, že ich každú noc zamkla. A v jednu noc sa tam rozsvietilo. Keď tam všetci pribehli, všade bola tma. No bolo tam cítiť dym po sviečkach,“ Kahila rozprávala roz-

čarovane ako keby ju to tešilo, alebo ako keby to sama prežila. „Byť vami, tak tam nejdem,“ pokrútila prudko hlavou. „Máš pekného vtáčika,“ ukázala zrazu na Narvahove plece. „Neuletí ti?“ 

No skôr, ako jej mohol niekto odpovedať, niekto z hostí na ňu zavolal a tak rýchlo bežala za ním. 

„Ešte šťastie, že tam nejdeme,“ s chuťou sa zahryzol Gros do svojho jedla. „To, čo hovorila, bolo zaujímavé, no kto by chcel zostať trčať v Anore?“ 

„Prečo si povedala, že ideme práve tam?“ obrátil sa Narvah na Pasiru. 

„Snáď bolo jedno, čo som jej povedala. Nechcel si jej predsa povedať pravdu.“ 

„A kam vlastne pôjdeme teraz?“ spýtal sa Gros s plnými ústami. 

„Neviem,“ pokrčil ramenami Narvah a pozrel na zmenšeného páva na pleci. „Tam, kam nás zavedie Xar.“ 

„Je zaujímavé, že sa zmenšil,“ zamyslela sa nad pávom Pasira. „Vedel si o tom, že to doká-

že?“ 

„Nie. Môj starý otec mi všetko nestihol povedať, no vraj sa po ceste všetko dozviem.“ 

„Myslel na Xarove schopnosti?“ 

„To neviem,“ odvetil. „Možno. A možno aj na niečo iné. Povedal, že sa to dozviem, tak sa to dozviem.“ 

„Radšej si skry ten prívesok,“ ukázala Pasira na retiazku od Estov, ktorú mal Narvah zavesenú na krku. „Je veľmi nápadná. Ľudia tu Estov asi nemajú v láske. Počul si tu ženu, keď sme jej povedali, že kade sme sem prišli.“ 

Narvah prikývol a retiazku si skryl pod odev. To si všimol jeden muž, sediaci od nich o pár stolov ďalej, celkom v kúte. Vyzeral  dosť ošumelo.  Ako nejaký žobrák.  Pri stole sedel  sám a celý  čas  sa  na  troch  cudzincov  pozeral.  Ihneď  si  všimol  veľký  prívesok  na  Narvahovom krku, znázorňujúci horu Darines. Čakal len na príležitosť, aby sa k nim mohol priblížiť. 

„Myslím,  že  už  prestalo  pršať,“  naťahoval  Narvah  krk  k  najbližšiemu oknu.  „Môžeme  ísť ďalej.“ 

„Ale ja som ešte nedojedol,“ pokrútil Gros rýchlo hlavou. 

„Hádam to nechceš zjesť všetko?“ začudovala sa Pasira. „Jedno veľké kurča je priveľké pre troch.“ 



„Nie,“ nesúhlasil s ňou Gros, „ja to musím dojesť. Ešte som sa dobre nenajedol.“ 

„Prosím ťa prestaň. Mal si príležitosť sa najesť,“ vstal od stola Narvah. 

„Nie, to nie,“ preľakol sa Gros a rýchlo začal oberať mäso z kostí. „Ešte chvíľu vydržte. Bol som poriadne hladný...“ 

„Tak už poď,“ položila Pasira prázdny pohár na stôl a vstala. „Nie je dobre sa prejedať.“ 

„Ja sa neprejedám. Ja som len stále hladný,“ žul rýchlo, len aby mu neušli. 

„Ale mi už ideme,“ vyšiel Narvah spoza stola a Pasira ho nasledovala. 

„Už idem, už idem!“ kričal Gros a pooberal posledné kusy mäsa z kosti a vstal. 

Len  čo  trojica  vstala  od  stola,  vstal  od  svojho  stola  aj  muž  skrytý  v rohu  hostinca.  Mieril k nim. Pri dverách sa s nimi zrazil. 

„Prepáčte,“ ospravedlňoval sa Narvah. „Nevideli sme vás.“ 

„To je v poriadku. Ani ja vás,“ usmial sa na nich muž. „Nech sa páči,“ otvoril dvere a nechal ich vyjsť z hostinca. 

Vonku svietilo slnko a po lejaku nebolo ani stopy. Dokonca ani zem nebola mokrá. Bolo ho-rúco. Posledné kvapky dažďa sa držali na stromoch a tráve. 

Keď vyšla z hostinca Pasira s Narvahom,  za nimi  vyšiel aj  neznámy. Dvojica kráčala ďalej a muž  ich  pozoroval.  Práve  ich  chcel  osloviť,  keď  sa  z hostinca  rozleteli  dvere  a vyrútil  sa naňho Gros. Zvalil ho na zem a sám sa zosypal vedľa neho. 

Narvah s Pasirou sa obzreli. Zasmiali sa a bežali im na pomoc. 

„Musíte  ospravedlniť  nášho  priateľa,“  pomáhala  Pasira  mužovi  na  nohy.  „On  občas  nedáva pozor, kade ide.“ 

Narvah pomohol vstať Grosovi. 

„Prepáčte mi, ja som...“ ospravedlňoval sa Gros. 

„To je v poriadku chlapče,“ oprašoval zo seba muž špinu. 

„Nič sa vám nestalo?“ tváril sa Gros nešťastne. „Vážne som nechcel.“ 

„Povedal som, že sa mi nič nestalo,“ zasmial sa muž. „To je váš priateľ?“ pozrel na Narvaha. 

„Áno, to je Gros.“ 

Muž sa otočil sa podal Grosovi ruku. „Ja som Hastir,“ predstavil sa mu. 

„To je Pasira a Narvah,“ ukázal na svojich priateľov. 

„Počul som, že idete do Anory,“ povedal im na rovinu. „Na vašom mieste, by som tam ne-

šiel.“ 

„Nerobte si starosti, my tam nepôjdeme,“ mávol rukou Narvah. 

„Ale počul som, ako ste to vraveli Kahile,“ začudoval sa Hastir. 

„To áno, ale už sme si to rozmysleli,“ odvetil Narvah. 

Kamaráti sa otočili mužovi chrbtom a chceli odísť. 

„Ale ak tam naozaj chcete, tak ja vás tam dovediem!“ zakričal za nimi cudzinec. 

Priatelia zastali a obzreli sa. 

„Nie,  ďakujeme,“  pokrútil  hlavou  Narvah.  „Ale  veď  pred  chvíľou  ste  vraveli,  aby  sme  tam radšej nešli,“ zamyslel sa. 

„To áno,“ dobehol ich Hastir. „Pretože som vám chcel ukázať inú cestu do Anory. Nestráže-nú,“ stíšil hlas. 

„Ďakujeme, ale mi tam vážne nejdeme,“ otočil sa Narvah a kráčal s kamarátmi ďalej. 

„Ale ja viem, kam idete!“ zvolal zrazu neznámy na nich. 

Trojica zastala a otočila hlavy späť. 

„Čože?“ zamračil sa Narvah. „Vravím, že do Anory nejdeme.“ 

„Ale ja viem, kde mierite. Viem, že do Anory nechcete ísť.“ 

„O čo vám ide?“ spýtala sa Pasira. 

Hastir k nim opäť dobehol a potom pokračoval. „Ja viem kde máte namierené.“ 

„Odkiaľ to viete?“ opýtal sa Gros. 



„Počkaj,“ zastavil Grosa Narvah a pozrel na Hastira. „Kde podľa vás máme namierené?“ Muž  sa  poobzeral,  či  ho  niekto  nezačuje  a potom  celkom  ticho  povedal:  „Viem,  že  hľadáte Afaris.“ 

Trojica pozrela na seba prekvapene. Nikto predsa nevie, kam idú. Vedia to len Esti a od nich sa to nemohol dozvedieť. 

„Tak vidíte, že to viem,“ prikývol muž. „Viem, aj to, že ten malý vtáčik,“ ukázal na Narvahove rameno, „je páv Xar.“ 

Kamaráti stále naňho len nemo hľadeli, nechápajúc, odkiaľ to všetko vie. 

„Musíte  ho  nájsť  prv,  ako  zaklínač,“  hovoril  muž  ďalej.  „Ak  ho  nájde  prvý,  tak  zničí  celý svet. Už nebude na svete rovnováha dobra a zla. Všetko dobré sa zrúti a zostane len zlo.“ 

„Ale, odkiaľ to viete?“ zamračil sa Narvah. „Kto vám to povedal?“ 

„Všetko  vám  poviem,  len  nie  tu,“  poobzeral  sa  okolo  seba.  „Poďte,“  obišiel  ich  a šiel  popredu. 

Keď  sa  obzrel  a zistil,  že  cudzinci  stoja  na  jednom  mieste  a nenasledujú  ho,  zastal  a mávol k nim rukou. „Tak poďte. Chcem vám pomôcť.“ 

Keď sa konečne odhodlali ísť za ním, Hastir išiel ďalej. Vyviedol ich až na druhý koniec dediny. Potom prešiel ešte niekoľko metrov a nakoniec zastal. 

„Tak už nám to poviete?“ spýtal sa ho Narvah, keď ho s kamarátmi dobehol. 

„Museli sme vyjsť z dediny,“ odvetil Hastir. „Nechcem, aby nás niekto počul. Tu sa nikto nič nedozvie.“ 

„Tak už povedzte, odkiaľ všetko viete!“ skríkla Pasira. 

„V poriadku,“ kývol hlavou. „Viem všetko. Pred nejakým časom som konečne našiel, čo som hľadal. Estex,“ vyvalil na nich s úsmevom oči. „Ani si neviete predstaviť, ako som sa potešil, keď  som  ho  našiel,“  klepol  rukou  do  svojej  tašky,  ktorú  mal  prehodenú  cez  plece.  „Hľadal som ho už celé roky a všetky stopy boli matné. Spočiatku som veril všetkému, čo ma mohlo nasmerovať  až  k nemu, ale  potom  som  začal  pomaly  strácať  nádej.  A keď  som  ho  konečne našiel, bolo to ako zázrak. Celé veky ho už nikto nepoužíval a nevidel. A ja som ho našiel.“ Rozprával s nadšením, ako keby našiel nejaký poklad. „Celý život som zasvätil jeho hľadaniu a preto  teraz  vyzerám  tak,  ako  vyzerám,“  roztiahol  ruky  a odstúpil  od  nich,  aby  si  ho  mohli lepšie obzrieť. „Ale oplatilo sa. Funguje presne tak, ako to bolo v starých knihách. Je úžas-ný...“ 

„Ale, o čom to vlastne hovoríte?“ zamračila sa Pasira. 

„A ako to súvisí s tým, že všetko o nás viete?“ zatváril sa rovnako aj Narvah. 

„Vy to nechápete?“ spýtal sa Hastir prekvapene. „Estex mi všetko ukázal.“ 

„A čo je ten Estex?“ spýtal sa Gros. 

„Vy neviete, čo je Estex?“ zasmial sa Hastir. „U nás vie každé malé dieťa, čo je Estex.“ 

„U váš možno, ale u nás o tej veci nikto nepočul,“ vysvetlila Pasira. 

„Estex je veľký kameň zelenej farby, v tvare ihlanu. Je zvláštny tým, že môže stáť na špici,“ vysvetľoval Hastir. 

„Na špici?“ stále nechápal Narvah. 

„Áno, na špici. Viete, ako vyzerá ihlan. Prestavte si, že ho prevrátite naopak a postavíte ho na jeho špičku.“ 

„A to je všetko?“ začudovala sa Pasira. Už si to vedela prestaviť, ale stále nevedela, čo tým chcel Hastir povedať. 

„Estex  má  neuveriteľnú  moc,“  pokračoval  Hastir  vo  vysvetľovaní.  „Jeho  moc  sa  objaví  až vtedy, keď sa postaví na špičku. Ináč nič neuvidíte.“ 

„Čo také môžeme vidieť?“ spýtal sa Narvah. 

„No presne to, čo vidia ľudia,“ rozžiarila sa Hastirovi tvár od vzrušenia. „Keď ho postavíte naopak a pozriete sa na jeho spodnú stranu, uvidíte v ňom sen. Sen cudzej osoby.“ Zrazu to Narvahovi všetko začalo zapadať do seba. „Vy ste videli to, čo sa mi snívalo?“ spý-

tal sa. 

Hastir natešene prikývol. „Videl som všetko.“ 

„Ale, prečo ste si vybrali práve mňa?“ 

„To nebolo úmyselné,“ pokrútil rýchlo hlavou. „Sen človeka môže vidieť len vtedy, keď povieme jeho meno, alebo sen, ktorý chceme vidieť. Prial som si, aby som videl sen zvláštny a snívajúci sa len jednej osobe na svete.“ 

„Videli ste jeho sen?“ začudovala sa Pasira. 

„Estex mi všetko ukázal. Možno aj to, čo ty si teraz nepamätáš. Sny sa rýchlo stratia, keď sa prebudíme, ale keď ich vidíme v bdelom stave, tak si ich skôr zapamätáme.“ 

„Takže viete, kto som?“ 

„Narvah. Viem, že ideš po Afaris. Ten muž bol tvoj starý otec. Dal ti Xara, aby ti ukazoval cestu.“ 

„Videli ste aj to, čo videl Narvah v zrkadle z Abale?“ spýtala sa Pasira. 

„Z Abale?“ rozjasnila sa Hastirovi tvár ešte viac. „Ty si našiel to zrkadlo?“ Narvah prikývol. 

„Hľadám veci, ktoré majú čarodejné schopnosti a môžu ľuďom pomôcť.“ 

„Lenže Estexom  ste nikomu nepomohli,“ nahneval  sa Narvah. „Videli ste môj sen. Nemáte právo vojsť do mojej hlavy, keď spím.“ 

„Nehnevaj  sa,  ale  ja  si  myslím,  že  aj  Estex  môže  byť  užitočný.  Zistíte aké  zlé  veci  plánuje ktokoľvek na svete. Väčšinou sa človeku sníva to, po čom najviac túži.“ 

„Chcete ho používať naďalej na sledovanie mojich snov?“ 

„To ešte neviem. Ale keď tvoje sny sú spojené s tým, čo sa týka Afaris, tak pravdepodobne áno.“ 

„Ale ja vám zakazujem, aby ste hľadeli do mojich snov,“ odstúpil Narvah od neho s hnevom. 

„Prečo?“ nechápal Hastir. „Nechcem ti ublížiť. Môžem ti pomôcť.“ 

„Ako mi môžete pomôcť?“ 

„Chcem ísť s vami nájsť Afaris,“ vyhlásil odhodlane. 

„Nie!“ vykríkli všetci naraz. 

„Prečo? Chcem byť pri tom, keď Afaris nájdete.“ 

„Ja mám nájsť Afaris a nikto iný,“ oznámil Narvah ostro. 

„Prosím. Estex vám môže len pomôcť,“ hľadel na nich čakajúc, ako sa rozhodnú. Lenže ich tváre boli skôr zachmúrené, ako nadšené. „Ak budete chcieť, tak môžeme nahliadnuť do Xarberzových snov,“ toto vedel, že na nich zaberie a preto sa rozhodol použiť toto eso ukryté v rukáve. 

Zrazu sa ich tváre rozjasnili. Narvah pozrel na svojich kamarátov. Veľmi rád by vedel aspoň niečo  o Xarberzovi.  Zaklínač  vie  o ňom  všetko  a on  nič.  Možno  by  bolo  dobre  hľadieť  do jeho snov. 

„Tak  dobre,“  prikývol  Narvah  napokon.  „Môžete  ísť  s nami.  No  mali  by  ste  si  dať  na  seba niečo lepšie, ako tieto...“ ukázal na jeho ošumelý odev. 

„Samozrejme,“  prikývol  Hastir  radostne.  „Mám  nejaké  peniaze.  Niečo  si  kúpim.  Nemôžem ísť s vami taký dotrhaný a špinavý. Nikde by ma takto nepustili. Ihneď si idem niečo kúpiť. 

Zatiaľ ma tu počkajte,“ otočil sa a rozbehol sa späť do dediny. 

„Povedal, že celý život zasvätil hľadaniu Estexu,“ naklonila sa Pasira k Narvahovi. „Tak ako to, keď ma peniaze, nekúpil si niečo na seba už dávno?“ 

„To neviem,“ odvetil Narvah. Napadlo mu,  že možno Hastir bude ten tretí, o ktorom mu povedal v sne starý otec, čo sa s ním vydá na cestu za Afaris. 

„Tebe vŕta v hlave to, čo ti povedal, však?“ obrátilo dievča k nemu hlavu. „Myslíš, že sa mu dá veriť?“ 



„Neviem,“ odpovedal bez toho, aby na ňu pozrel. „Ale nič na svete si tak neprajem, ako nahliadnuť Xarberzovi do snov. 



 

Králóvná Iriansa 



Zaklínač blúdil močariskami so svojimi poskokmi, vediac, že ich odtiaľ už Mosa len tak ľah-ko nepustí. Netrvalo dlho a dostali sa k obrovskej čiernej veži, hranatého tvaru s hradbami na vrchu, v ktorej sídlila Mosa. 

„Pane, čo je to?“ spýtal sa vystrašene Samis. 

„V tejto veži býva čarodejnica Mosa.“ 

„Ale nepôjdeme dnu, však pane?“ otočil sa Kamein k svojmu pánovi. 

„Bohužiaľ  musíme,“  odvetil  Xarberz  a Lehkori  sa  zhrozili.  „Každý,  kto  v močiaroch  upúta Mosinu pozornosť, dostane sa až sem. Lenže ja viem, čo ma v nej čaká,“ uškrnul sa zaklínač. 

„No napriek tomu tam musíme vojsť. Mosa by nás tu nechala blúdiť do konca života.“ 

„Prečo to ta čarodejnica robí, pane?“ 

„To zatiaľ neviem. Ale o chvíľu to zistíme na vlastnej koži,“ vykročil k veži. 

Lehkori naňho chvíľu hľadeli, no napokon sa vybrali za ním. 

Zaklínač vyšiel po schodoch k veľkým čiernym dverám. Zdvihol mosadzné klopadlo a tri razy ním silno zabúchal. 

Lehkori ticho so strachom čakali, či ich Mosa vpusti do svojej veže. 

Vtom sa dvere s veľkým vrzgotom otvorili a Lehkori od strachu od nich odskočili. 

Xarberz nebojácne vošiel do veže. Lehkori pomaly ale predsa prekročili prah nasledujúc svojho pána. Hľadeli okolo seba, čakajúc, že na nich z niektorého z kútov, vyskočí Mosa. 

Veža bola obrovská. Ako keby vošli do zámku, či hradu. Ocitli sa v okrúhlej miestnosti, lemovanej ďalšími dverami po obvode. Podlaha bola z čierneho mramoru a leskla sa ako zrkadlo. 

Zrazu sa otvorili jedny z dvier. Pred nimi sa objavila ďalšia veľká miestnosť. Xarberz viac na nič nečakal. Bola to obrovská hala bez okien s horiacimi sviečkami na každom rohu. Čierne steny a strop, ktorý nebolo vôbec vidno, lebo končil až niekde v temnote, vytvárali pochmúr-nu atmosféru. V jednom rohu bol robustný trón, ktorý vyzeral celkom ako kráľovsky. Viedli k nemu tri schodíky, ale nikto na ňom nesedel. 

Xarberz sa postavil do prostriedku miestnosti. „Mosa, kde si?!“ zakričal a ozvena jeho hlasu stúpala nad ich hlavy. 

Odrazu  sa  z tmy  zhora  vzniesol  obrovský  tieň  a  Lehkori  ihneď  cúvli.  Tieň  sa  vznášal  nad miestnosťou a nakoniec pristal  na tróne. Začal  nadobúdať  pevný tvar, pripomínajúci  ľudskú bytosť.  V okamihu  z neho  bol  človek.  Bola  to  žena  v dlhých  čierno-modrých  šatách s krátkymi vlasmi, ktoré jej odstávali na všetky strany. Mohla mať najviac 25 rokov, ale Xarberz vedel,  že ma oveľa viac, než  sa mohlo zdať. Jej  biela tvár svietila v čiernej  miestnosti a tmavomodré vlasy ju robili ešte bledšou. Žena hľadela na cudzincov a usmievala sa. 

„Kto si, že ma poznáš?“ vstala zrazu žena z trónu, hladiac na zaklínača. 

„Xarberz. Prišiel som ti povedať, aby si ma nechala prejsť cez tvoje močiare.“ 

„Nie si trochu drzý?“ vykročila k nemu zamračene. „Toto je moje územie. Tu rozhodujem ja, koho nechám, či nenechám tadeto prejsť.“ Zastala tesne pred ním a hľadela mu do oči, neprestávajúc sa mračiť. „Mohol si aspoň poprosiť.“ 

„Ja neprosím,“ odpovedal Xarberz rázne. „Dokonca ani teba, aj keď viem, čo dokážeš.“ 

„Aha,“ zasmiala sa Mosa a obišla ho dookola. „Tak ty vážne vieš, čo dokážem? Odkiaľ ma poznáš?“ zastala pred ním. 

„To nie je dôležité,“ pokrútil hlavou Xarberz. „Chcem len, aby si ma pustila ďalej.“ 



„Nejako máš naponáhlo,“ obzrela si ho od hlavy až po päty a potom sa vrátila späť k trónu. 

„Tak pustíš ma, či nie?“ spravil k nej krok kým sa mračil. 

Mosa si sadla na trón. „Nie! Nikoho nenechám prejsť cez dolinu Jaenop. Upútal si moju pozornosť svojím krikom. V mojich močiaroch musí byť ticho. Len ja môžem kričať. Neviem prečo, ale vidím, že sa nado mňa vyvyšuješ. Vravíš, že vieš čo dokážem, ale veľmi sa podľa toho nechováš. Povedz mi kto si, nech ťa môžem za tvoju trúfalosť potrestať.“ 

„Už som povedal. Som Xarberz.“ 

„A ďalej?“ naklonila k nemu sediac na tróne. 

„Zaklínač,“ zdvihol hrdo hlavu. Vedel, že keby jej to nechcel povedať, nakoniec by to aj tak zistila. 

„Ach tak,“ oprela sa Mosa späť o operadlo s úsmevom. „Tak už to chápem... Tak ty si zaklí-

nač. Preto sa tak ku mne chováš. Lenže ja som čarodejnica. A čarodejnice sú mocnejšie než zaklínači, nieto ešte zlé čarodejnice.“ 

„Snáď si  so mnou  nechceš pomerať  sily,“ zasmial  sa zaklínač. „Možno by si  bola priveľmi prekvapená.“ 

„Pár  zaklínačov  som  už  dostala.  Žiadny  ale  nebol  taký  drzý,  ako  ty.“  Zrazu  sa  naklonila k nemu a zamračila sa. „Všetci žobrali o život. Neexistuje zaklínač, ktorý by ma premohol.“ 

„To si myslíš len ty,“ odvrkol Xarberz. 

„Neverím ti!“ vstala prudko z trónu. „Mohol si prejsť cez močiare, ale sám si si to pokazil. 

Nemusel si kričať a nikdy by si sa so mnou nestretol.“ 

„Lenže, ja som sa s tebou chcel stretnúť,“ uškrnul sa na ňu. 

Mosu to prekvapilo. Ešte nikto na svete sa s ňou nechcel stretnúť dobrovoľne. „Prečo?“ zamračila sa naňho, neveriacky. 

„Pretože ťa chcem pokoriť,“ usmial sa. 

Mosa už to viac nemohla vydržať. Zbehla po schodoch až k nemu a znovu stála pred ním. „Čo máš, čo nemám ja?“ Z oči jej lietali blesky. 

„Sirtach,“ odpovedal celkom kľudne. 

Mose  zrazu  zmäkol  výraz  a odstúpila  od  nemo.  Začala  sa  smiať.  „Ty  máš  čierny  kvet?“ Zdvihla obočie pobavene. „Sirtach zmizla s Abrosom. Nikto ju už od vtedy nevidel.“ 

„Možno,“ povedal Xarberz flegmatický. 

„Bola  som  pri  tom!“  zrazu  vybuchla  a prestala  sa  smiať.  „Videla  som,  ako  zostarol.  Chceli sme spolu ovládnuť svet. Nikto o mne nevedel. Žila som s ním na hrade celé roky a pomáhala mu  vymýšľať  rôzne  utrpenia  na  ľudí,  ktorí  sa  proti  nemu  postavili.  Vôbec  som  netušila,  že ľudia s dobrými silami zasadili Afaris a vtedy sa v jeho hrade pohol čas! Mala som šťastie, že som sa stihla premeniť na tieň, aby som aj ja nezostarla. Tesne pred svojím koncom sa dotkol Sirtach a vyslovil posledné želanie. Chcel, aby ho nikdy nenašla dobrá ľudská bytosť. Mal ho nájsť taký človek, ktorý by sa zlobou podobal jemu. A ty si len obyčajný zaklínač. Nie si dosť zlý. Mne sa to nepodarilo a som určite bližšie k Abrosovej zlobe, ako ty. Videla som, ako ho hrad pochoval s čiernym kvetom. A nech sa ktokoľvek snažil ho objaviť, pod ruinami ho ne-našiel. Sirtach tam je doteraz a čaká na zlú bytosť, ktorej sa ukáže. Iný ju neuvidí.“ 

„Prečo by som to nemohol byť akurát ja?“ 

„Pretože  zaklínači  sú  malo  zlí  nato,  aby  Sirtach  našli,“  pokrútila  hlavou  nad  jeho  naivitou s úsmevom. 

„Možno sa v zaklínačoch mýliš.“ 

„Vravela  som,  že  som  ich  už  pár  stretla.  Všetci  boli  slabosi  a úbožiaci.  A ty  nie  si  od  nich o nič lepší.“ Otočila sa mu chrbtom a znovu vyšla po schodíkoch a sadla si na trón. 

„Chcem, aby si ma nechala prejsť cez močiare!“ zakričal na ňu Xarberz. 

Mosa sa začala smiať. 

„Počuješ?! Musíš ma odčarovať, aby som tu už viac neblúdil!“ Ale Mosa sa smiala ešte viac. 

To už Xarberza poriadne nahnevalo a vyšiel po schodíkoch až k nej. „Počula si ma!?“ Mosa pozrela naňho so smiechom. „Tak sprav niečo, keď máš Sirtach, no. Čo nič nerobíš?“ Neprestávala sa smiať. 

Nato ju Xarberz chytil za ramena a potriasol ňou. 

Mosa okamžite zmĺkla a Xarberz sa zľakol a zaraz ju pustil. 

Čarodejnica vstala a s hnevom naňho pozerala. Vtom začala rásť do výšky a zaklínač sa neprestával čudovať. 

Mosa rástla a popritom sa menila na čiernu bytosť s veľkými očami, ktoré jej v svietili v tvári. 

Dosiahla trojmetrovú výšku a jej premena bola dokonaná. Natiahla ruky k zaklínačovi a ten sa s hrôzou skotúľal dolu schodmi. 

Mosa  zišla  zo  schodov  a blížila  sa  k zaklínačovi.  Jej  ruky  boli  dlhé  a tenké.  Naťahovala k nemu svoje kostnaté úzke prsty s dlhými ostrými čiernymi nechtami. 

„Tak sprav niečo!“ reval hrubý hlas. Mosa bola celá čierna s okrúhlymi očami ktoré svietili na bielo. Ústa a ani nos na tvári nemala. Nič na jej čiernej tvári sa nedalo rozoznať. 

Xarberz rýchlo vstal zo zeme a začal cúvať k dverám. 

Mosa k nemu neprestajne naťahovala ruky. 

Lehkori  už  viac  nečakali.  Rozbehli  sa  taktiež  k dverám  a vtedy  si  to  všimla  Mosa.  Zdvihla hlavu a dvere sa im pred nosom zavreli. Lehkori skameneli od hrôzy a pritlačili sa na dvere, hladiac pritom na Mosu. 

Xarberz  stále  cúval  pred  ňou,  až  narazil  chrbtom  na  dvere.  Mosa  zastala  tesne  pred  ním a rukami mu chytila hlavu. Jej dlhé prsty obopínali jeho tvár a jej oči naňho neprestajne hľadeli z výšky. 

„Tak, čo, kde máš Sirtach?“ naklonila obluda hlavu nabok. 

Zaklínač s odporom otáčal od nej hlavu, no jej ruky ho pevne držali. Vtedy sa rozhodol. Vytiahol rýchlo čierny kvet z tašky a ukázal ho čarodejnici. 

„Tu je!“ zreval na Mosu dvíhajúc Sirtach nad hlavou. 

Odrazu Mosa cúvla a scvrkla sa takou rýchlosťou, že v okamihu bola pred trónom. Rukami si zakryla svoju čiernu tvár a odvrátila hlavu. 

„Tak? No čo je?!“ vykročil k nej Xarberz so Sirtach pred sebou. „Nejako sa nám to otočilo.“ 

„Sirtach. On má Sirtach,“ krútila čarodejnica hlavou. 

„No čo je?“ zastal Xarberz pred schodmi. „Hádam sa zrazu nebojíš?“ 

„Prepáč  mi.  Nechcela  som  ťa  vystrašiť.  Ak  chceš,  môžeš  prejsť  cez  moje  močiare,“  mávla k nemu rukou a sálou prešiel ostrý zvuk. „Už som ťa odčarovala,“ stále sa krčila vystrašene za trónom. „Môžete odísť.“ Pozrela na dvere za jeho chrbtom a dvere sa otvorili. 

„Pane, cesta je voľná,“ ozval sa Samis. 

„Ešte nemôžeme ísť,“ odvrkol mu zaklínač. „Ešte som si nič neprial.“ 

„Nie, nerob to,“ stiahla sa Mosa ešte viac za trón. „Môžete odísť. Čary som zrušila. Choďte už.“ 

„Nie,“ vyšiel k trónu Xarberz a Mosa sa odtiahla operadla. Cúvla až k stene za ním a tam si sadla vystrašene na zem. 

„Čo chceš robiť?“ spýtala sa zakrývajúc si pri tom tvár rukami. 

„Mám jedno želanie,“ usmial sa škodoradostne na ňu. „Potrebujem kone.“ 

„Dobre,“ prikývla Mosa. „Dostanete kone.“ 

„Samis!“ otočil Xarberz hlavu k Lehkorom. „Pozri sa, kde sú ti traja.“ Samis vytiahol z malého batohu Skrer, ktorý bol zrkadlo. Hodil ho o zem a to sa ihneď rozbilo. Potom sa jeho črepy začali taviť a spojili sa. Dvíhali  sa mierne nad podlahu a zmenili sa na krištáľovú guľu. V nej sa ihneď zjavil obraz štyroch ľudí nasledujúcich veľkého letiaceho páva. 



„Už sú štyria, pane,“ upozornil Samis zaklínača. 

„Tak štyria,“ prikývol zaklínač. „To znamená, že ten štvrtý bude mať niečo, čo oni potrebujú. 

Ináč by ho so sebou nevzali. Musím vedieť, čo to je,“ pozrel na  Mosu a tá rýchlo prikývla. 



Hastir  celý  čas  svojím  novým  priateľom  odpovedal  na  všetky  otázky,  na  ktoré  sa  ho  pýtali. 

Keď sa vrátil z dediny, vyzeral už lepšie. Mal na sebe nové šaty, ktoré z neho spravili poriad-neho človeka. 

„Našiel  som  ho  podľa  mapy,  ktorú  som  vyhral  v kartách,“  hovoril  pri  chôdzi.  „Vôbec  som nevedel, že práve ona ma zavedie k Estexu. Jej predošlí majiteľ mi povedal, že mi ukáže cestu k ilúzií. Až keď som ho našiel, uvedomil som si, že ilúzia je vlastne sen.“ 

„Koho sen si ešte videl?“ spýtal sa Narvah. 

„Mnoho ľudí. Ale to bolo pred tým,  ako so videl ten tvoj. Od vtedy ma žiadny iný už viac nezaujímal. Chcel som o Afaris vedieť viac. Netušil som ako ťa nájsť a tak si nakoniec našiel ty mňa.“ 

„Ty si ma hľadal?“ zastavil sa v ceste Narvah. 

„Pravdaže,“ prikývol Hastir. „Tou dedinou, v ktorej ste ma našli, som len prechádzal. Vedel som, že je na svete milión miest kde môžeš byť, ale aj napriek tomu som ťa skúsil vypátrať.“ 

„Takže vieš, kam ideme,“ podotkla Pasira. 

„K jazeru Reveror. Bohužiaľ vôbec neviem kde to jazero je. Nikdy som o ňom nepočul, teda do chvíle, kým som nenahliadol do tvojho sna,“ ukázal na Narvaha. „Ale keďže ti tvoj starý otec povedal, že v ňom sídli akési zlo, tak určite nebude ľahké Afaris stade odniesť.“ 

„V  tom  máš  pravdu,“  prikývol  zamyslene  Narvah.  „Nemáš  tušenie,  čo  môže  vodný  bozk znamenať?“ 

„Je mi ľúto. Nikdy som to pred tým nepočul,“ pokrčil ramenami. „Musíme to zistiť sami.“ 

„To nie,“ zastavil sa Gros zdesene. „Ja to zistiť nechcem. Nechcem, aby bola zo mňa kaluž vody.“ 

„Nemusíš sa báť,“ zasmial sa Narvah, „do jazera pôjdem len ja.“ 

„Prečo?“ zamračila sa Pasira. „Nemôžeš tam ísť celkom sám. Čo ak budeš potrebovať pomoc, alebo...“ 

„Nie, nemôžem do toho zatiahnuť aj vás. Nerád to hovorím, ale len ja môžem z jazera vyniesť Afaris.“ 

„To je jasné, ale možno budeš potrebovať pomoc. Ja mienim ísť do Jazera s tebou,“ oznámil Hastir. 

„Neviem,“  odvetil  Narvah.  „Možno  by  som  sa  mal  spýtať  môjho  starého  otca,  či  do  jazera môžem vstúpiť len ja.“ 

„Pozrite,“ prerušil ich Gros s rukou natiahnutou pred sebou. 

Pred nimi vystúpili hradby a domy, nejakého veľkého mesta. 

„To je Anora,“ vysvetlil Hastir. 

„Snáď tam nejdeme?“ preľakla sa Pasira. 

„Musíme ísť tam, kde nás povedia Xar,“ odvetil Narvah. „Ak treba prejsť cez Anoru, tak sa nedá nič robiť. 

„Ale čo stráže?“ zvrtla sa k ostatným Pasira. „Nikoho nepustia. A ak predsa sa dostaneme do mesta, tak nemusíme už z neho vyjsť.“ 

Narvah sa zrazu otočil k Hastirovi. „Vravel si, že vieš kade sa možno dostať do Anory nepozorovane.“ 

„To je pravda,“ prikývol ich nový priateľ. „Ale je to trochu okľuka. Bude to trvať dlhšie.“ 

„To nevadí,“ pokrútil Narvah hlavou. „Hlavne, že sa dostaneme do mesta. Ale ak to trvá dlh-

šie, ako normálna cesta, tak by sme sa mali ponáhľať.“ 

„Nemohli by sme Anoru jednoducho obísť?“ spýtal sa Gros. 



„Xar vie najlepšie kade máme ísť. Možno nás tam niečo čaká.“ 

„Jedine tak väzenie,“ dodal Gros. 

„Možno nie,“ zrazu niečo Pasiru napadlo. 

„Čo je?“ spýtal sa jej Narvah, keď na jej tvári zbadal nadšenie. 

„Niečo ma napadlo. Nemusíme ísť okľukou,“ pozrela zrazu na Hastira. 

„Nie?“ spýtali sa jej trojhlasne. 

„Ale veď nás tam nevpustia,“ zamračil sa Gros. 

„Možno áno, možno nie,“ usmiala sa Pasira a vykročila za Xarom. 

„Ale, čo chceš spraviť?“ spýtal sa začudovane Narvah, keď išiel za ňou. 

„Nechajte sa prekvapiť,“ zdvihla obočie a kráčala ďalej. 



Pred obrovskou bránou mesta Anora zastali, pretože im stráže zamedzili cestu. 

„Narvah, Xar,“ upozornil Hastir Narvaha, aby sa páv znovu zmenšil. 

Xar to okamžite pochopil a znovu sa premenil na malého vtáčika. 

„Nechajte nás prejsť...“ oslovila Pasira stráže. 

„Na príkaz kráľovny Iriansy nikto nesmie vojsť a opustiť mesto,“ prehovoril jeden zo stráž-

cov. 

„Ale mi sme jej prišli pomôcť,“ povedala Pasira. 

„Ako jej chcete vy pomôcť?“ zamračil sa strážca. „Choďte preč, dnu vás nevpustíte. 

„Prišli sme preto, aby sem vyriešili vraždu kráľa Kalna.“ 

„Vy?“ zasmiali sa stráže. „Ako vy by ste mohli chytiť vraha?“ 

„To nechajte na nás,“ odvrkla Pasira. 

Jej priatelia sa nestačili čudovať nad jej správaním. Narvah vôbec nechápal čo to Pasira robí. 

Ako oni môžu nájsť vraha kráľa Kalna? Majú len cez mesto prejsť. A ak ich aj tak pustia do mesta, tak čo spravia potom, keď žiadneho vraha nechytia? 

„Kráľovná Iriansa to prísne zakázala,“ odvetil druhý muž. 

„Tak nás zaveďte za kráľovnou Iriansou,“ nedala sa Pasira. 

To už jej priateľov vyviedlo z miery. Čo to Pasira robí? Nemôžu ísť ku kráľovnej a povedať jej že nájdu vraha a pritom nič nespravia. 

„Vy chcete ísť ku kráľovnej?“ 

„Presne  tak,“  prikývla  Pasira.  „Ak  kráľovná  usúdi,  že  jej  nemôžeme  pomôcť,  ihneď  odíde-me.“ 

Stráže pozreli na seba, nevediac čo spraviť. 

Štvorica na nich nemo hľadela a Pasira sa usmievala. Vedela, že takto ich do mesta pustia. 

„Pasira,“ potiahol Narvah dievča k sebe. „Čo si sa zbláznila?“ šepkal. „Nesmieme kráľovnej povedať niečo, čo nemôžeme splniť. Zavrú nás do temnice.“ 

„Len sa ničoho neboj,“ vytrhla sa mu zo zovretia s úsmevom. „Všetko som si premyslela. Ja viem čo robím.“ Potom sa otočila späť strážcom. „Tak čo? Súhlasíte s našou ponukou?“ 

„Tak dobre,“ prikývol jeden z mužov. „Odprevadíme vás ku kráľovnej, ale ak ste nás oklamali, tak mesto neopustite. Strčíme vás do temnice.“ 

Narvah sa s Grosom a Hastirom zhrozili. Teraz už musí Pasira cúvnuť. Veď oni nevedia, kto je vrah. 

„Dobre,“ prikývla Pasira a stráže im otvorili bránu. „Tak poďte,“ otočila sa k svojím priate-

ľom a mávla rukou, aby išli s ňou. 

„Čo si to spravila?“ pribehol k nej vystrašený Gros. „Ja nechcem ísť do temnice. Veď nevieme, kto je vrah.“ 

„Zatiaľ nie,“ prikývlo dievča. „Ale len zatiaľ. Nemusíte sa báť, všetko dobre dopadne.“ Pozrela na ostatných a potom vykročila za strážou. 



Len čo prešli bránou, ocitli sa na rušnom mieste. Všade pobehovalo množstvo ľudí. Pred nimi vystúpil veľký hrad, ktorého veže sa ťahali do obrovskej výšky. Kráčali priamo k nemu. Museli  prejsť  okolo  malých  domčekov  a stánkov,  kde  sa  niečo  predávalo.  Zrazu  si  všimli,  že všade,  kde  sa  pohli,  ľudia  si  ich  so  záujmom  obzerali.  Prestali  robiť  čo  doteraz  robili a s otvorenými ústami na nich hľadeli. 

„Prečo tak na nás zízajú?“ spýtal sa nechápajúc Gros svojich priateľov. 

„Je zákaz vstupu do mesta,“ odvetil Hastir. „Nikto už celé dni nevkročil do mesta. Sme prvý cudzinci, čo sa tu po dlhom čase ukázali.“ 

Stráže sa každú chvíľu  obzerali, či  ich nasledujú a nechcú niekam  ujsť. Prvá išla Pasira, za ňou Narvah a Hastir s Grosom poslední. 

Trvalo  hodnú chvíľu, kým  sa dostali až k hradu. Prešli mostom,  až k bráne, ktorá viedla na nádvorie hradu. Bola otvorená a tak mohli hneď vojsť. Prešli veľkým okrúhlym nádvorím kde rovnako, ako pred hradom na nich pozerali zvedavé pohľady a potom vošli do hradu. Prešli niekoľkými sálami, až nakoniec zastali pred zlatými dverami, pri ktorých stáli dvaja sluhovia. 

„Povedzte kráľovnej, že do mesta prišli štyria cudzinci,“ oslovil jedného z nich strážca, „aby jej pomohli chytiť vraha jeho veličenstva kráľa Kalna.“ 

Sluhovia boli prekvapení, no napokon dvere otvorili a jeden z nich za nimi zmizol. 

Chvíľu sa nik nepohol, kým sa dvere znovu neotvorili. 

„Jej veličenstvo kráľovná, vás očakáva,“ zval ich sluha do kráľovskej siene. 

Štvorica vošla ďalej a stráže zostali za dverami. Sieň bola prekrásna. Ešte nikdy v živote nikto z nich nič podobné nevidel. Cez veľké okná s mozaikou zo skla svietilo slnko dnu na každý kus siene. Všade boli veľké svietniky a strop bol posiaty obrazmi, ktoré nikto z nich nevedel pomenovať. Podlaha bola z mramoru, ktorý znázorňoval tmavomodrú oblohu s veľkým pol-mesiacom.  Po  stranách  stáli  dvorania  a  na  konci  siene  stál  veľký  trón. Na  ňom  sedela  žena s blond vlasmi, ktoré jej siahali až po pás. Oblečené mala krvavo-červené šaty, v ktorých svietila, ako sviečka v tme. V tvári mala neprívetivý výraz. Jej pery boli ako tenká čiarka a obočie mala  zachmúrene.  Hľadela  na  nečakanú  návštevu  a nepohla  ani  brvou.  Vedľa  nej  stál  muž, s pyšne zdvihnutou hlavou, ktorý sa tiež mračil. 

Štvorica  sa  potichu  dostala  až  k trónu  a pokľakla.  Nikto  z nich,  okrem  Pasiri,  nemal z kráľovny dobrý pocit. Hlavne Gros. Keď zbadal jej zlý pohľad, ihneď mal sto chutí odtiaľ ujsť. Teraz veril, že kráľa zabila kráľovná. 

„Vaše veličenstvo...“ začala Pasira, keď zdvihla hlavu pri úklone. 

„Ticho!“ okríkol ju muž stojací vedľa kráľovnej. „Jej veličenstvo kráľovná Iriansa vám nedovolila hovoriť!“ 

Pasira stíchla. 

Kráľovná si  ich  chvíľu obzerala, no potom kývla k nim rukou. „Môžete vstať,“ prehovorila silným hlasom. 

Štvorica na jej pokyn vstala a čakala na ďalší, aby mohli prehovoriť. 

„Tak vy ste mi prišli pomôcť?“ naklonila sa k nim so sileným úsmevom. „Ste ešte deti.“ Pozrela neveriacky na muža pri nej. „Ale dobre.“ Oprela sa o trón chrbtom. „Vypočujem si, čo mi ponúknete a potom sa uvidí, či vás nechám obesiť, alebo hodiť do rokliny,“ usmiala sa a opäť zdvihla hlavu k mužovi pri nej, ktorý sa na ňu taktiež usmial. 

„Vaše  veličenstvo,“  prehovorila  Pasira.  „My  vieme,  ako  sa  dá  zistiť,  kto  je  vrahom,  kráľa Kalna.“ Zrazu stíchla, ako keby na niečo čakala. Obzerala sa na všetkých tých ľudí, čo na nich hľadeli. 

„No?“ zdvihla kráľovná obočie. „Prečo mlčíte? Máte dovolené hovoriť.“ 

„To, čo vám povieme, nemôže počuť nik, okrem vášho veličenstva,“ pokračovala Pasira trochu nesmelo. 



Zrazu nastal v kráľovskej sieni ruch. Dvorania si začali niečo pošuškávať a tvárili sa pohorše-ne. 

„Všetko, čo chcete povedať jej veličenstvu, môžu počuť aj jej dvorania!“ zvolal muž pri tró-

ne. 

„Lenže  ak  chcete  naozaj  chytiť  vraha,  tak  to  nesmie  počuť  nik,  okrem  vášho  veličenstva,“ pozrela Pasira na kráľovnú. „Možno je vrah niekto z vašich dvoranov. Nesmie počuť, ako ho chytíme.“ 

Nato sieňou prešiel ešte väčší ruch. 

„To  čo  ste...!“  rozkričal  sa  muž,  no  kráľovná  ho  zastavila  mávnutím  ruky  a všetko  stíchlo. 

Postavila sa a pozerala na štvoricu pred ňou. „To dievča má pravdu.“ 

„Ale vaše veličenstvo,“ priblížil sa ku kráľovnej muž s námietkou, „nikto z vašich dvoranov by sa neodvážil siahnuť na život kráľa Kalna.“ 

Kráľovná otočila k nemu hlavu a chvíľu rozmýšľala. 

„Musel to byť niekto z nich,“ spravila Pasira krok k trónu. „Kráľa zabili v jeho komnate. Kto má prístup do jeho komnát?“ 

Iriansa na Pasiru hľadela a zdalo sa, že sa usmieva. Zrazu zdvihla hlavu. „Všetci von!“ priká-

zala. „Nik nesmie zostať v sieni.“ 

Dvorania sa ihneď pohli k dverám s vravou. 

„Ale vaše veličenstvo, ja...“ nesúhlasil s kráľovniným rozhodnutím muž. 

„Tak už dosť!“ otočila sa Iriansa k nemu a muž zrazu zbledol. „Si môj radca, no iba vtedy, keď ťa o rady požiadam!“ Mračila sa naňho. „Odíď!“ prikázala mu a radca sa nemohol spamätať. „Tak bude to, Torian, alebo mám zavolať stráže?!“ 

Radca už viac neváhal. Prešiel sálou a ako posledný zavrel dvere. 

Kráľovná zišla piatimi chodmi až k štvorici a tam sa nedočkavo spýtala. „Tak, už mi to poviete?“ Teraz už nemala taký zlý výraz, ako pred chvíľou. Bola zvedavá a odhodlaná chytiť vraha jej snúbenca. 

„Samozrejme, vaše veličenstvo,“ prikývla Pasira a otočila sa k Hastirovi. „Podaj mi ho.“ Natiahla k nemu ruky a Hastir sa zatváril nechápavo. „Ten kameň,“ kývla rukou. „Daj mi Estex.“ 

„Ty chceš Estex?“ zľakol sa Hastir a tuho uchopil svoju tašku. 

„Neboj sa. Chcem len nájsť vraha. Potom nás jej veličenstvo pustí aj s Estexom,“ otočila Pasira hlavu ku kráľovne. „Však?“ 

„Ak mi pomôžete chytiť vraha, tak môžete ísť. Aj s tým, čo si hovorila,“ prikývla Iriansa. 

„Tak už mi ho daj,“ natiahla znovu Pasira ruky k Hastirovi. 

Hastir  neochotne  otvoril  svoju  tašku  a vytiahol  z nej  veľký  ihlan  zelenej  farby  a potom  ho podal Pasire. 

„Čo je to?“ spýtala sa Iriansa prekvapene. Nikdy nič také nevidela. 

„To je Estex,“ vysvetlila jej Pasira. „Kameň snov.“ 

„Kameň snov?“ chytila ho Iriansa do rúk a poťažkala si ho. „Je pekný.“ 

„Dajte pozor, veličenstvo, nech vám nespadne,“ obišiel Hastir Pasiru s obavami, že sa niečo Estexu stane. „Je krehký. Ak vám spadne, tak sa rozbije, ako sklo.“ 

„Ako to funguje?“ spýtala sa Iriansa, obzerajúc si Estex. 

„Stačí si počkať  na noc a potom kameň postaviť na špičku a vysloviť  meno toho,  koho sny chcete vidieť.“ 

„To je úžasné,“ usmiala sa kráľovná prvý krát  milo, od chvíle, čo ju  štvorica uvidela. „Ale ako mi to môže pomôcť?“ zdvihla hlavu k Hastirovi. 

Ten sa preľakol, lebo nevedel odpovedať na jej otázku. 

Pasira ho rýchlo obišla a zastala pred Iriansou. „Funguje to aj naopak,“ povedala kráľovne. 

„Naopak?“ pozrela Iriansa späť na ihlan. „Ako naopak?“ 



„Viete, vaše veličenstvo. Ja sa domnievam, že taký hrozný skutok, ako je vražda sa vrahovi musí  často  snívať.  Preto  v noci  miesto  mena  vyslovíme  sen,  ktorý  chceme  vidieť  a v ňom uvidíme vrahovu tvár.“ 

Zrazu to Pasirini priatelia pochopili. 

„Áno!“ vykríkla nadšene kráľovná a pozrela na kameň snov. „Ak to naozaj funguje tak, ako vravíte, tak okrem toho, že vás nechám odísť, dám vám aj toľko zlata, koľko unesiete.“ Hľadela na nich s úsmevom. Zrazu bola celkom sympatická a milá. „Tak a čo teraz?“ spýtala sa nedočkavo. 

„Musíme počkať do tmy, kým všetci pôjdu spať,“ objasnila Pasira svoj plán. „Potom nahliad-neme do vrahovho sna.“ 

„Výborne,“ podala Estex Pasire a tej ho hneď z rúk vzal Hastir a vložil si ho späť do tašky. 

„Dovtedy ste hostia na mojom hrade,“ zatlieskala Iriansa a nato sa otvorili dvere. V nich stáli sluhova so strážami. 

„Stráže môžu odísť,“ kývla kráľovná k dverám. Muži ihneď odišli. „Zaveďte mojich nových priateľov do komnát pre hostí a postarajte sa o to, aby im nič nechýbalo,“ prikázala sluhom. 

Štvorica sa uklonila a zmizla so sluhami za dverami. 

 

 

Kamenśnov 



Blížil sa večer a štvorica sa rozprávala v jednej z komnát, ktoré im pripravili sluhovia. 

„Myslíš, že to bude fungovať?“ spýtala sa Pasira Hastira. 

„Teraz je už neskoro sa pýtať,“ odpovedal jej. „Ale máš pravdu, je to možné.“ 

„Len aby sa vrahovi dnes v noci snívalo to, čo chceme mi,“ dodal Gros. 

„Nestraš,“ vypleštila Pasira naňho oči. „Musí to vyjsť.“ 

„Lenže mi musíme ísť ďalej,“ skočil im do rozhovoru Narvah. „Nemáme čas sa zastavovať. 

Do polnoci sme mali byť na ceste.“ 

„Ale čo iné chceš robiť. Nemáme inú možnosť, ako pomôcť kráľovné Irianse. Xar nás zaviedol až sem, tak čo?“ 

„Ale prečo sme mali prejsť cez Anoru?“ zamyslel sa Gros. „Xar nás má zaviesť k jazeru Reveror a nie sem.“ 

„Možno má s nami nejaké úmysly,“ pokrčia ramenami Pasira. 

Xar už mal svoju pravú podobu, sedel na okne a hľadel von z hradu. 

„Aké môže mať úmysly?“ zasmial sa Gros. „Máme ho preto, aby nás zaviedol k Afaris.“ 

„Myslím,  že  Pasira  má  pravdu,“  prikývol  Narvah.  „Xar  nie  je  len  taký  obyčajný  páv.  Má mnoho zvláštnych schopnosti. Sami ste to predsa videli.“ 

„To áno, ale čo nám môže priniesť návšteva Anory?“ 

„To čoskoro uvidíme.“ 

Nato sa ozvalo tiché zaklopanie na dvere. 

„Ďalej!“ zakričali všetci naraz. 

Dvere  sa  otvorili  a dnu  vošiel  z jeden  z kráľovniných  sluhov.  „Jej  veličenstvo  kráľovná  vás zve na večeru.“ 

Štvoricu to nadchlo. Zdalo sa, že si ich Iriansa obľúbila. 

„Pozvanie s vďakou prijmeme,“ kývol Narvah hlavou a všetci sa pobrali za sluhom. 

Keď  ich  doviedol  do  sály,  kde  ich  už  bolo  prestreté  k  večeri,  všetci  ich  tam  už  očakávali. 

V sále  stáli  stoly,  usporiadané  tak,  aby  opisovali  podkovu.  Za  nimi  sedelo  množstvo  ľudí, spravidla dvorania. V prostriedku sedela kráľovná a hneď, ako ich zbadala, postavila sa. 

„Len poďte, sadnite si vedľa mňa,“ ukázala na voľné dve stoličky po jej pravici a dve po jej lavici. 



Cudzinci viac neváhali. Posadili sa k stolu a dvorania sa pustili do vravy. 

„Nedajte sa núkať,“ pozrela kráľovná vpravo na Pasiru. „Zoberte si po čom vám hrdlo ráči.“ Potom otočila hlavu na druhú stranu. „Vy tiež. Prajem vám dobrú chuť.“ Pasira si ihneď vzala stehno červenkastej farby a s chuťou sa doňho zahryzla. Ostatní ju ihneď nasledovali. 

„Odkiaľ ste sem prišli?“ spýtala sa Iriansa. 

„Z osady Paspir. Z Reskonu,“ odpovedala Pasira. 

„Ale to  je dosť ďaleko,“ zamračila sa  Iriansa. „Prečo ste  prišli  až sem? Neverím, že ste mi prišli len pomôcť.“ 

Pasire zabehol kus mäsa a Narvah ju rýchlo buchol do chrbta. „Samozrejme že nie,“ usmial sa na kráľovnú Narvah. „Dopočuli sme sa o vražde kráľa Kalna len neďaleko odtiaľto.“ 

„Ako sa vlastne voláte?“ spýtala sa Iriansa a napila sa vína. „Zabudla som sa vás spýtať na mená.“ 

„Ja som Narvah. Toto je Pasira a na druhej strane je Hastir a Gros.“ 

„Môžem sa vás niečo spýtať?“ naklonila sa Pasira ku kráľovnej. 

„Samozrejme,“ prikývla Iriansa pošepky. „Len sa pýtaj, moja milá.“ 

„Dúfam, že ste to nikomu nepovedali.“ 

„Isteže nie,“ pokrútila hlavou vládkyňa. „Nikto o ničom nevie. Potom by to bolo všetko zbytočné.“ 

„Výborné,“ potešila sa Pasira. 

„Len čo nastane noc, pošlem po vás sluhov,“ vravela Iriansa potichu. „Zavedú vás do mojich komnát. Tam nás nemôže nikto prekvapiť.“ 

„To je dobrý nápad. Len to dovtedy nikomu nepovedzte.“ 

O pár  stoličiek  ďalej  ich  sledoval  podozrievavým  pohľadom  Torian.  Doteraz  vždy  sedel  po boku kráľovnej a teraz ho Iriansa odvrhla. Nenávidel tých cudzincov. Už aby zmizli z hradu. 

„Na kráľovnú Iriansu!“ zrazu zvolal, keď vstal od stola s kalichom plným vína. 

Všetci sa rýchlo postavili. 

„Nech dlho žije,“ volal Torian, „a nech konečne pomstí smrť kráľa Kalna!“ 

„Na kráľovnú!“ zvolali ostatní a napili sa vína. 

Potom sa postavila kráľovná a všetci si sadli. Hľadeli na ňu bez slova. 

„Dnes k nám prišli štyria ľudia, ktorý nám pomôžu objasniť vraždu kráľa Kalna,“ prehovorila k dvoranom. „Ak všetko pôjde podľa plánu, už čoskoro sa dozvieme, kto je vrah.“ Dvorania sa zrazu začali horlivo rozprávať, ale Torian ich okamžite umlčal. „Ticho! Kráľovná ešte nedohovorila!“ vstal, aby ich umlčal. 

„Ďakujem Torian,“ kývla k nemu hlavou. Radca sa jej uklonil a posadil sa. „Viem, že dnes ste zažili šok, keď ste sa dozvedeli, že môžem upodozrievať jedného z vás, ale musíte uznať, že toto dievča má pravdu,“ ukázala na Pasiru. 

Dievča sa ihneď začalo červenať. 

„Kto iný, by mohol vojsť do kráľových komnát? Jedine niekto z vás,“ ukázala kráľovná  na ľudí za stolmi. 

Znovu sa všetci rozhovorili. Zjavne sa im kráľovnine slová vôbec nepáčili. 

„Ticho!“ buchol Torian do stola a ticho nastalo. 

„Ale  tí  z vás,“  pokračovala  ďalej,  „ktorí  majú  čisté  svedomie,  ničoho  sa  báť  nemusia.  Ešte tento večer posledný krát vraha pohostím a potom ho obesíme,“ zdvihla kalich. „Pozdvihnite čaše! Pripíjam na cudzincov zo zeme Reskon. Vďaka ním dosiahneme spravodlivosť!“ Všetci sa napili vína. 

Pasira sa začínala trochu báť. Možno jej priatelia mali pravdu. Možno to naozaj nemala nechať zájsť tak ďaleko. Všetci im veria a hlavne kráľovná. Obľúbila si ich, ale čo ak sa im to nepodarí? Čo ak sa vrahovi nebude nič snívať? Potom obesia ich! 





Mosa vysypala vrecko jemného piesku na mramorový stôl a rozprestrela ho po celej jeho dĺž-

ke. Vedľa nej stál Xarberz a sledoval jej počínanie. 

Čarodejnica  potom  zavrela  oči  a zariekala:   „Piesok  z mora  zo  dna  vzatý,  ja  ťa  prosím  ukáž nám ty, čo má Narvah, a ja nemám, niečo, čo pomôže nám.“ Zhlboka sa nadýchla a silno fúk-la do piesku. Časť piesku sa odlepila od stola. Lehkori stojací pri druhej strane stola sa odvrá-

tili, keď sa okolo nich začal piesok víriť. No napriek tomu jednému z nich spadlo celkom ma-lé zrniečko do oka. 

Na stole zostala len časť piesku, ktorá znázorňovala ihlan  

„Čo je to?“ zamračil sa Xarberz a ukázal na zvláštny znak, čo vytvoril piesok na stole. 

„Neviem,“ pokrútila hlavou Mosa. 

„Tak rob niečo!“ rozkrikoval sa zaklínač. „Zisti, čo to je!“ Mosa znovu zavrela oči a pokračovala v zariekaní.  „Piesok z mora zo dna vzatý, ja ťa prosím ukáž nám ty, čo je ihlan Narvahov a či jeho priateľov. Načo slúži táto vec, rýchlo ihneď odpovedz.“ 

Nato sa odfúknutý piesok vrátil späť na stôl a zmiešal sa z ostatkom na stole. Vzniesol sa do vzduchu a točil sa dookola, ako vír. Chvíľu sa točil a potom z jednotlivých zrniečok piesku sa vytvorili písmena.  Estex - Kameň snov.  Pod písmenami sa znovu z piesku vytvoril ihlan ktorý sa točil  okolo  svojej  osi.  Zrazu  sa  ihlan  prevrátil  naopak  a visel  vo  vzduchu  špičkou  nadol. 

Potom sa písmena zmenili.  Kto ho otočí naopak, uzrie sen kohokoľvek na svete.  

Xarberz ohromene čítal slová nad ihlanom spolu s Mosou, ktorá bola rovnako ako on prekvapená. 

Potom Mosa otvorila vrecko, z ktorého piesok vysypala a zrniečko za zrniečkom vletelo späť do vrecka. 

„Výborne Mosa,“ oprel  sa Xarberz o stôl a pozrel  čarodejníci  do očí.  „Som  rád, že si mi to zistila.“ 

„Ale prečo si si to nezistil sám, keď máš Sirtach?“ spýtala sa Mosa. 

„To teba našťastie nemusí zaujímať,“ usmial sa na ňu a zamyslel sa. „Hneď dnes v noci by sme mohli zistiť, komu chcú nazrieť do snov. Estex je dosť mimoriadna vec. Načo ho potrebujú? Kto je taký dôležitý, že mu musia nazerať do snov?“ pokrčil čelo, rozmýšľajúc. 

„Ja by som možno vedela, kto,“ usmiala sa Mosa. 

Xarberz na ňu prekvapene pozrel, čakajúc na jej vysvetlenie. 

„Je možné, že o tebe vedia?“ spýtala sa ho. 

„Myslím, že nie.“ 

„A čo ak to vedia? Kto by potom bol natoľko dôležitý, aby zistili, o čom sa mu v noci sníva?“ 

„Prekvapila si ma Mosa,“ prikývol Xarberz, keď mu to došlo. „Možno máš pravdu. Bolo by dobre vlastniť taký Estex, aby som sa dozvedel aj to, kto im o mne povedal.“ 

„Tak prečo nato nepoužiješ Sirtach?“ stále ho Mosa podpichovala. 

„Nie, Mosa,“ pokrútil hlavou. „Mám lepší nápad. Ak naozaj chcú hľadieť do mojej mysle, tak nech ju vidia.“ 

„Ty chceš, aby zistili, čo v najbližších dňoch zamýšľaš?“ 

„Možno áno, možno nie,“ obišiel stôl zaklínač. „Budem potrebovať tvoju pomoc, Mosa.“ 

„Ale ja som už splnila, čo som mala. Teraz už odíď,“ zatvárila sa nešťastne. 

„Nie, čarodejnica. Ešte niečo pre mňa spravíš,“ prišiel až k nej a pozrel jej do tváre. „Určite vieš miešať aj elixíry, však?“ zaškľabil sa na ňu. 







„A potom odídeš?“ spýtala sa ho vystrašene. 

„Samozrejme,“  otočil  sa  jej  chrbtom  a znovu  obišiel  stôl.  „Potrebujem,  aby  si  mi  jeden  namiešala.“ 

„Pre koho? Pre Narvaha?“ 

„Nie,“ zvrtol sa späť k nej. „Predsa pre mňa,“ zasmial sa. 



Nastala hlboká noc, keď sluhovia zaklopali na jednotlivé dvere cudzincov. 

Nakoniec ich jeden zo sluhov čo najtichšie previedol hradom, až do kráľovniných komnát. 

„Kráľovná vás očakáva,“ ukázal sluha na dvere. „Môžete vojsť,“ potom sa vzdialil. 

Pasira  otvorila  dvere  a nakukla  za  ne.  Kráľovná  sedela  za  malým  stolíkom  so  zrkadlom a česala  si  svoje  dlhé  vlasy  mosadznou  kefou.  Ihneď  ich  v zrkadle  zbadala. Rýchlo  položila kefu na stolík a vstala. 

„Rýchlo, poďte dnu,“ kývla im rukou, kým im išla oproti. Keď vošli, zavrela za  nimi dvere a zaistila na nich závoru. „Máte ho?“ otočila sa k nim. 

Hastir vytiahol zo svojej tašky zelený ihlan. Kráľovná im rýchlo ukázala na stôl a všetci podišli k nemu. Hastir položil Estex na stôl a pozrel na kráľovnú. 

„Môžeme začať?“ spýtala sa nedočkavo Iriansa. 

„Ak si myslíte, že už všetci spia,“ odvetil Hastir. 

„Myslím, že už je dosť neskoro. Určite všetci sú už dávno v posteli,“ prikývla Iriansa. 

„Tak  dobre,“  chytil  Hastir  ihlan  oboma  rukami  a položil  ho  na  stôl  opačne,  špičkou  nadol. 

Estex zostal stáť na špičke a všetci naň nemo s úžasom hľadeli. Ihlan sa ani nezachvel. Stál sa špici,  tak  pevne,  ako  v normálnej  polohe.  Estex  sa  rozsvietil.  Jeho  zelená  farba  teraz  bola bledšia. 

Hastir sa naklonil nad neho a pozrel na jeho spodnú stranu, na ktorej stál v obvyklej polohe. 

Nikto  z nich  ani  nedýchal.  Všetci  hľadeli  na  spodnú  stranu  ihlana  a srdcia  im  od  vzrušenia búchali ako zvony. 

Hastir zrazu prehovoril k Estexu. „Prajem si vidieť sen, v ktorom niekto zavraždí kráľa Kalna.“ 

Po  Hastirových  slovách  sa  na  spodnej  strane  Estexu  zjavil  obraz  nejakých  ľudí.  No  rýchlo zmizol a znovu sa miesto neho zjavil ďalší. Obrazce sa rýchlo menili a nikto z nich ich nesta-

čil sledovať podrobne. 

„Čo sa to deje?“ ničomu nerozumela kráľovná Iriansa. 

„Estex hľadá sen,“ vysvetlil Hastir. „Musí prejsť veľa snov, kým nájde ten pravý.“ Kráľovná sa po jeho slovách ukľudnila. 

Znovu nastalo ticho. Ich tváre zalievalo svetlo z ihlanu vždy, keď sa na ňom objavil nejaký obraz. Odrazu všetko zastalo a na ihlane zostal len jeden jediný obraz. 

Každý z nich hľadel s doširoka otvorenými očami na ihlan, zadržiavajúc pri tom dych. 

Na ihlane videli sen z pohľadu snívajúceho. Kráčal po chodbách hradu a stále sa obzeral. 

„To sú kráľove komnaty,“ chytila si vystrašene kráľovná ústa. 

„Nevidno mu tvár,“ zamračila sa Pasira. „Nedá sa zistiť, kto to je.“ 

„Vydržte,“ prerušil ich Hastir. „Sen sa môže rýchlo zmeniť a snívajúci môže zrazu seba vidieť, ako ďalšiu osobu v svojom sne.“ 

Snívajúci zrazu zastal pred dverami a chytil sa kľučky. Potichu otvoril dvere a malou škároč-

kou nahliadol dnu. Za dverami bola komnata Kráľa Kalna, ktorý sa práve obliekal do svadobných šiat. Nikto iný tam nebol. Snívajúci pozrel zrazu dole. V jeho ruke sa zaleskla dýka. 

„Moja dýka!“ vykríkla Iriansa zhrozene. 

Snívajúci si dýku skryl za chrbát a otvoril dvere naplno. Kráľ Kaln sa otočil a zamračil sa. 

„Čo je?“ ozýval sa kráľov hlas z ihlanu. „Stalo sa niečo? Poslala ťa kráľovná?“ 

„Nie, môj pane,“ odpovedal snívajúci. „Prišiel som sa vás len spýtať, či niečo nepotrebujete.“ 



„Nie,“  pokrútil  kráľ  hlavou.  „Sluhovia  sú  tu  o chvíľu.  Poslal  som  ich  len  pre  moju  korunu a topánky. Ale keď si už tu, tak mi môžeš pomôcť.“ 

„Samozrejme, vaše veličenstvo,“ vošiel snívajúci dnu. 

Kráľovná  sa  odtiahla  od  Estexu.  Nemohla  sa  nato  pozerať.  Nechcela  vidieť,  ako  kráľ  Kaln zomrie. Lenže, či chcela, alebo nie, musela vidieť vrahovu tvár. 

Snívajúci sa zastavil až celkom pri kráľovi. „Ako vám môžem pomôcť?“ spýtal sa. 

„Nemôžem  si  zapnúť  gombíky.  Sú  to  nové  šaty  a dierky  nie  sú  ešte  vychodené.  Pomôž  mi stým.“ 

Snívajúci prikývol a vtedy vytiahol spoza chrbta dýku. 

Kráľovná si zakryla tvár rukami, no medzi prstami sa stále pozerala. 

Snívajúci zrazu vrazil dýku kráľovi do srdca a cúvol späť. 

Kráľ chytil dýku trčiacu zo svojho srdca a pozrel na snívajúceho. „Čo si to...spravil?“ natiahol k nemu ruku a padol na kolená. 

„Len to, čo som musel!“ zaziapal naňho spiaci. „Nikto si nesmie vziať moju kráľovnú. Ja ju milujem nadovšetko a nikdy by som nedovolil, aby si vzala niekoho iného, než mňa, ty podliak!“ 

Kráľ sa snažil postaviť a natiahol ruku k snívajúcemu. Ten od neho cúvol a kráľ sa ešte horko-ťažko postavil a kráčal za svojím vrahom. Ten pred ním cúval, až kým nenarazil na stenu a kráľ mu padol k nohám. 

„Nie!“ vykríkla Iriansa. „Kaln!“ 

Vrah ho od seba odkopol a obišiel ho. Zrazu sa zastavil a obzrel sa. Hľadel na mŕtveho kráľa a v zrkadle stojacím za Kalnovým telom sa zjavila jeho tvár. Tvár plná zlosti. 

„Torian!“ zvolala prekvapene Iriansa a cúvla o pár krokov dozadu. 

Ostatní  sa  k nej  o točili  a nemo  na  ňu  hľadeli.  Kráľovne  sa  zakrútila  hlava  a zatmelo  sa  jej pred očami. „Torian,“ vyslovila celkom ticho a zosypala sa na podlahu. 

Pasira s Narvahom k nej rýchlo skočili a snažili sa ju prebrať. 

„Gros, vodu!“ zvolala Pasira na kamaráta. 

Gros rýchlo zobral z malého stolíka krčah na vodou. 

Hastir  zdvihol  ihlan  zo  stola  a sen  z neho  zmizol.  Estex  zhasol  a bol  znovu  taký,  ako  pred tým. Potom otvoril svoju tašku a schoval ho do nej. 

Pasira vzala od Grosa krčah a pofŕkala kráľovnú vodou. Iriansa ihneď otvorila oči. 

„Čo sa stalo?“ spýtala sa zmetene, no skôr, ako jej mohli odpovedať, spomenula si. „Panebo-

že, Torian,“ rýchlo sa posadila. „Bol to môj radca,“ hľadela na svojich nových priateľov. „Zabil kráľa, lebo sa do mňa zaľúbil?“ Vstala zo zeme. „Budem ho musieť nechať obesiť.“ Hľadela na štvoricu pred sebou a stále nemohla uveriť, že celý čas mala vraha po svojom boku. 

„Hriala som si hada na prsiach.“ 



Torian sa ihneď prebudil, keď znovu videl v sne, ako zabil kráľa Kalna. Posadil sa na posteli a zhlboka dýchal.  Srdce  mu  bilo o život. Bol  celý  spotený. Sadol  si  na kraj  postele  a zapálil jednu zo sviečok v svietniku položenom na malom stolíku. 

„Musel som to spraviť,“ chytil si tvár do dlaní. „Nesmel som dopustiť, aby si ju vzal. Nemal som inú možnosť. Nikdy by mi aj tak neuverila,“ snažil sa ospravedlniť svoj neospravedlniteľný skutok. „Snáď nato nikdy neprídu. Ako by len nato mohli prísť?“ zasmial sa. „Nikto ma pri  tom  nevidel  a dýka  patrila  kráľovnej.  Nikto  ma  nebude  podozrievať.  Zajtra  tých  štyroch podvodníkov určite obesia. Nie,“ pokrútil hlavou, „nemôžu nato prísť.“ Vstal z postele a začal sa prechádzať po izbe. „Kto by už len uveril štyrom vandrákom?“ znovu sa zasmial a zastal. 

„Jedine  kráľovná.  Je  krutá,  ale  za  dolapenie  kráľovho  vraha  uverí  každému.“  Prepadol  ho strach. „Ale, čo ak naozaj? Nemôžu ma predsa obesiť. Som kráľovnin radca. Jej najvernejší sluha. A keby len to. Ale ako jej to vysvetlím, že kráľ Kaln...“ Odrazu začul kroky. Pozrel zdesene na dvere. Už si idú po mňa. Už to vedia. Som stratený. 

Kroky zastali za dverami jeho komnaty. Kľučka sa pohla. Skočil k dverám a skrútol kľúč v zámke. Kľučka sa mykala, no dvere sa neotvorili. 

„Na príkaz jej veličenstva kráľovny Iriansy, otvorte!“ kričali stráže za dverami. 

Nie, mňa nemôžu uväzniť. Cúvol od dvier. 

„Otvorte!“ búchali stráže na dvere. 

„Torian, okamžite otvor!“ prerušil stráže kráľovnin hlas. „Už viem, že si kráľa zabil! Musíš sa zodpovedať za svoje skutky!“ búchala Iriansa na dvere. „Nemáš kam ujsť!“ Torian zhrozene hľadel na dvere a nevydal zo seba ani hlásku. 

„Prineste mi diamantový kľúč!“ prikázala kráľovná strážam. 

Keď to Torian počul, zľakol sa ešte viac. Otočil sa a otvoril okno. Pozrel nadol. Bol poriadne vysoko. Keby skočil dolu, neprežil by. 

„Je  v mojej  spálni,  pod  vankúšom,“  počul  kráľovnin  hlas  za  dverami.  Rýchlo  sa  otočil k dverám s hrôzou v očiach. 

Stráže sa ihneď rozbehli do Iriansinej spálne. Pri dverách zostala kráľovná s Pasirou a jej priateľmi. 

„Čo je zač ten kľúč?“ otočila Pasira hlavu ku kráľovnej. 

„Je to jediný kľúč, ktorý otvorí každé dvere, každý zámok, nech by bol akýkoľvek,“ vysvetlila jej Iriansa. 

„Myslíte, že je tam?“ ukázal Narvah na dvere. 

„Určite,“ prikývla kráľovná. „Ešte pred chvíľou spal. Sami ste videli jeho sen. Musí tam ešte byť,“ otočila sa k dverám. „Torian, otvor. Sľubujem ti, že zomrieš bezbolestne!“ zabúchala na dvere. 

„Možno si niečo spravil,“ napadlo Pasiru. 

„Len to nie,“ preľakla sa Iriansa. „Musí zomrieť rukou spravodlivosti. Ľud chce vidieť, ako vrah kráľa zomrie na popravisku.“ 

Odrazu sa pri  nich objavili  stráže s veľkým  strieborným kľúčom  so zeleným  diamantom  na rúčke. Kráľovná im ho rýchlo vytrhla z rúk a sama ho strčila do dvier. Otočila ním a otvorila dvere. Torianova komnata bola prázdna. okno bolo otvorene a vietor sa pohrával so závesmi. 

„On skočil dole!“ vykríkla Iriansa prvé, čo ju napadlo. Rozbehli sa k oknu a pozreli nadol. Až teraz si všimli, že k oknu sú priviazané navzájom zviazané prikrývky a plachty, siahajúce až k zemi. 

„Zliezol dole po plachtách!“ 

Práve vtedy sa Torian dotkol zeme a pozrel nahor. 

„Torian, mne sa neschováš!“ revala za ním kráľovná. „Musíš zomrieť zato, čo si vykonal!“ Otočila  sa  späť  do  komnaty.  „Rýchlo,“  pozrela  na  stráže  za  jej  chrbtom,  „choďte  za  ním a doveďte ho hore,“ prikázala im a muži sa ihneď rozbehli von z komnaty. 

Potom sa Iriansa znovu pozrela von oknom na uháňajúci Torianov tieň. 

„Myslíte, že ho dostihnú?“ spýtala sa Pasira. 

„Budú ho hľadať  dovtedy, kým  ho nenájdu,“ odvetila kráľovná hľadiac  za Torianom, ktorý zrazu zmizol medzi stromami. 

Netrvalo dlho a pod hradom sa objavili stráže. Tentoraz ich bolo viac, než dvaja muži. Chvíľu na nich z okna štvorica hľadela, no napokon im aj tí zmizli z dohľadu. 

„Myslím, že som vám ešte nepoďakovala,“ otočila sa Kráľovná na priateľov. „Nikdy by som bez vás neprišla nato, kto je tým vrahom. Torian totiž viedol vyšetrovanie kráľovej vraždy.“ Usmiala sa na nich. „Ani si neviete predstaviť, ako mi odľahlo, keď už teraz viem, že vrah je niekto iný, než....“ zrazu zmĺkla. Hľadela na nich a oni čakali na to, čo povie. „Viete, myslela som si, že ho zabil duch môjho otca. Dokonca, že som to spravila ja sama, pod vplyvom ducha.“ 



„Vôbec vaše veličenstvo nenapadlo, že vrah môže byť niekto, kto je celkom blízko pri vás?“ zamyslel sa Narvah. 

„Nie, nikdy. Veľmi som sa tým nezaoberala. Všetko riadil Torian. Bola som zúfala z kráľovej smrti. A skôr som si myslela, že ho naozaj zabil duch môjho otca.“ Teraz sa nad tým zasmiala. „Myslím, že otec, aj keď nesúhlasil s kráľom Kalnom, ako mojím ženíchom, nikdy by sa nedopustil takej ohavnosti, aby ho zabil. Dokonca ani ako duch.“ 

„Sme radi, že sme vášmu veličenstvu mohli pomôcť,“ usmiala sa Pasira. „Ale ak dovolí, vaše veličenstvo, zajtra by sme veľmi radi opustili vaše mesto.“ 

„Isteže,“ prikývla Iriansa. „No, ak chcete, môžete na mojom hrade zostať ešte niekoľko dní, ako moji hostia.“ 

„Veľmi pekne ďakujme, ale máme pred sebou ešte dlhú cestu.“ 

„Tak, ako chcete,“ zosmutnela trochu kráľovná. „Ale hneď zajtra vám odovzdám odmenu za vašu pomoc.“ 

„Nie, my nič nechceme,“ pokrútila hlavou Pasira. „Nerobili sme to preto, aby nám vaše veli-

čenstvo niečo dalo.“ 

„To ja viem, ale niečo by som vám predsa len mohla dať,“ zdvihla obočie kráľovná. „Dám vám,  čo si  budete priať.“ Hľadela na ich tváre,  no nikto z nich nič nepovedal.  „Ja viem, že keď mate ten kameň, tak viac vám netreba. Ale možno sa z neho nedozviete všetko. Možno by ste mohli chcieť niečo, čo nie je cenné, no mohlo by vám to pomôcť pri vašej ceste.“ 

„Nie, my naozaj nič nechceme,“ pokrútil hlavou Narvah. 

„Kam vlastne idete?“ zamračila sa Iriansa. 

Narvah pozrel na ostatných. Mal pocit, že jej to môže prezradiť. „K jazeru Reveror.“ Kráľovná sa zrazu preľakla, ako keby videla ducha. „Snáď nechcete vojsť do toho prekliateho jazera?“ 

Nikto jej ale neodpovedal. 

„Starý otec môjho starého otca bol v tom jazere,“ povedala zrazu Iriansa a štvorica spozorne-la. 

„Keď  z neho  vyšiel  von,  stihol  len  povedať  dve  slova.  Vodný  bozk.  Potom  sa  premenil  na mláku  vody.  Nikto  od  vtedy  do  toho  jazera  nevkročil.  Nik  na  svete  nevie,  čo  za  hrôzy  sa v ňom skrývajú. Ale ak tam chcete naozaj vojsť, tak musíte mať nato veľmi závažný dôvod.“ Nikto nič nepovedal a tak kráľovná pokračovala ďalej. „Nezaujíma ma, prečo tam chcete ísť, ale nikdy nezabudnite na tie dve slová. Vodný bozk. Neviem, čo to znamená, no určite to nie je nič príjemne, ako sa spočiatku môže zdať.“ 

„My tam ale musíme ísť,“ povedal Narvah. 

„Nemôžem vám v tom zabrániť. Ale jazero Reveror je odtiaľto poriadne ďaleko. Ešte budete musieť prejsť mnoho ciest, kým tam dorazíte.“ 

„Práve preto musíme vyraziť skoro ráno, aby sme nepremárnili ani trochu času.“ 

„Možno preto, by som vám mohla niečo dať,“ odlepila sa Kráľovná zamyslene od okna a šla k dverám.  Vytiahla  z nich  diamantový  kľúč  a zdvihla  ho  tak,  aby  ho  videli.  „Budete  musieť ešte prejsť cez mnoho dvier, kým tam dôjdete. Preto vám ho darujem.“ 

„To nemôžeme prijať, vaše veličenstvo,“ nesúhlasil s ňou Narvah. „Je to veľmi vzácny kľúč.“ 

„Ale  ja  ho  už  nebudem  potrebovať.  Tu  spravil  čo  mal  a teraz  môže  ísť  ďalej.  Aspoň  niečo vám dám, za vašu pomoc,“ chytila Narvahovi ruku a položila mu diamantový kľúč do dlane. 





 

 




Vypustenie radcu 

Ešte  pred  východom  slnka  Narvah  so  svojimi  priateľmi  opustil  mesto  Anoru.  Páv  Xar  bol znovu pávom a ako obvykle ich viedol vpred. 

Za Anorou sa rozprestierali veľké lesy a práve tam ich Xar privádzal. 

Len čo slnko vyšlo na oblohu, boli už dávno hlboko v lesoch.  Celý deň sa predierali lesmi a navečer si už skoro necítili nohy. 

„Mali by sme si dať prestávku,“ oprel sa o strom Gros a zhlboka dýchal. „Už ideme celý deň a všade sú len lesy. Kde nás to ten páv vedie?“ 

„Snáď si nemyslíš, že nevie, kade ísť?“ zastavil sa Narvah. 

„No neviem... Ale aj do Anory sme išli zbytočne. Mohli sme ju obísť.“ 

„Xar vie veľmi dobre kade sa ide k jazeru Reveror. Mali sme ísť do Anory, tak sme tam aj šli.“ 

„Tak dobre, ale o chvíľu bude tma a zatiaľ som nevidel žiadny prístrešok, kde by sme sa mohli zložiť.“ 

„Xar!“ zakričal Narvah na páva ku korunám stromov a vták ihneď pristal na jeho paži. „Mu-síme na chvíľu zastať,“ prihovoril sa mu. 

„To som rád, že so mnou súhlasíš,“ sadol si Gros na zem, opierajúc sa chrbtom o strom. 

Pasira s Hastirom si počínali podobne. 

„Ale  počítaj  s tým,  že  prv,  ako  pred  polnocou  nesmieme  zastať.  A polnoc  je  ešte  poriadne ďaleko.“ 

„To je strašné,“ vzdychol  si  Gros. „Už teraz by  som  spal,“ otvoril si  svoju tašku a vytiahol z nej kúsok chleba a slaniny. „Ešte šťastie, že nám kráľovná Iriansa dala jedlo na cestu.“ 

„To máš pravdu,“ otvorila svoju tašku Pasira a pustila sa takisto do jedla. „Predstavte si, že by sme nemali nič na jedenie a prechádzali by sme týmito lesmi. Nikde žiadny hostinec.“ 

„Čo myslíte, kam až siahajú tieto lesy?“ spýtal sa Hastir a napil sa vína z drevenej fľaše. 

„Dúfam, že už to nebude dlho trvať a vyjdeme z nich von,“ hľadel Narvah okolo seba. 

„Iriansa vravela, že Reveror je ešte poriadne ďaleko,“ spomenul si Gros. 

„Tak to bude asi pravda.“ 

„Prečo si nám nepovedal, o vodnom bozku?“ spýtala sa Pasira Narvaha. 

„Nechcel  som  vás  vystrašiť,“  odvetil.  „Videla  si,  čo  robil  Gros  keď  som  sa  zmienil  len o Xarberzovi. Čo by robil, keby som spomenul aj vodný bozk?“ 

„Ale povedať si nám to mohol,“ zamračil sa Gros. „Ani si nevieš predstaviť, ako som sa zľakol, keď o bozku vravela kráľovná Anory. A pred tým aj Esti. Celkom som nato zabudol.“ 

„Vy sa nemusíte ničoho báť,“ pokrútil Narvah hlavou. „Do jazera aj tak vkročím len ja.“ 

„O tom sme sa už myslím bavili,“ nahnevala sa Pasira. „Ak sa Gros bojí, tak tam nemusí ísť. 

Ale ja tam pôjdem s tebou.“ 

„Ale...“ začal namietať Narvah. 

„A ja tiež,“ prerušil ho Hastir. 

„Vy sa tu hádate o tom, kto pôjde do jazera,“ usmial sa Gros, „a pritom vôbec neviete, ako budete dýchať pod vodou.“ 

„Gros má pravdu,“ zamyslela sa Pasira, „ako môžeme nájsť Afaris, keď dlho pod vodou nevydržíme?“ 

„Nato som zatiaľ neprišiel,“ odpovedal Narvah. „Starý otec mi povedal len to, že na to musím prísť sám.“ 

„Ale veď, to sa nedá,“ zhrozil sa Hastir. „Vôbec ma nič nenapadá, ako by sme mohli dýchať pod vodou. Pochybujem, že biely kvet bude tesne pod hladinou.“ 

„Jazero Reveror je veľmi hlboké,“ ozval sa Narvah., „a aj široké. Nebude ľahké nájsť Afaris.“ 



„A pritom si budete musieť dávať pozor na vodný bozk,“ podotkol Gros. „Povedal by som, že je to nemožné.“ 

„Tak to už radšej viac ani nehovor,“ odvrkla mu Pasira. „Jazero je ešte dosť ďaleko, ale mali by sme myslieť aj nato, ako v ňom dýchať.“ 

„Zatiaľ tam nie sme a preto musíme ísť ďalej,“ postavil sa Narvah. „Vstávajte, nemáme čas na zaháľanie.“ 

„Veď som si ešte ani trochu neoddýchol,“ mračil sa Gros pri vstávaní. 

„Vieš veľmi dobre,“ otočil sa k nemu Narvah, „že zaklínač je tiež na ceste k jazeru. A ak ho nesmie dostať, tak do jazera musíme vojsť ako prví.“ 

„Bohužiaľ,“ zamrmlal si pod nos Gros. 

Pokračovali v ceste, kráčajúc za Xarom. Onedlho zašlo slnko a Narvah dal pávovi na krk Estov  prívesok. Pomaly  celkom zabudli na čas, keď zrazu sa k nim vrátil  Xar. „Čo sa stalo?“ nechápal Narvah jeho správanie. 

„Možno úž nevládze,“ povedal Gros. 

„Možno,“ prikývol Narvah. 

„Ja si myslím, že sa vrátil preto, aby nám oznámil, že už je polnoc,“ ozvala sa Pasira. 

„To je ono,“ potešil sa Narvah. „Je úžasný.“ Hľadel na páva, ako na zázrak. 

„Ale kde prenocujeme?“ zamračil sa Gros. „Nemôžeme spať pod holým nebom. Čo ak začne pršať?“ 

„Čo by pršalo?“ zasmiala sa Pasira. „Veď pršalo doobeda.“ 

„Tak sa pozri na oblohu,“ ukázal Gros k oblohe. 

Hviezdy a ani mesiac nebolo vôbec vidno. 

„Gros má pravdu,“ pozrel Narvah na priateľov. „Mali by sme sa radšej niekde skryť.“ 

„Lenže sme v lese. Kde sa chceš skryť?“ hľadela Pasira okolo seba. 

„Tam,“ ukázal zrazu Hastir na kopec, na ktorom sa niečo belelo. Všetci pozreli smerom, ktorým ukazoval, nevediac odhadnúť, čo to môže byť. 

„Čo je to?“ spýtala sa Pasira. 

„Neviem presne, ale vyzerá to ako stará pevnosť.“ 

„To sú ruiny,“ potešil sa Gros. 

„Výborne, tak ideme tam,“ rozhodol Narvah za všetkých a pozrel na Xara. „Zaveď nás k tej zrúcanine.“ 

Páv naňho smutne pozrel, no nepohol sa. 

„Xar, čo je?“ zdvihol Narvah ruku vyššie, no páv sa ani nepohol. 

„Možno je naozaj unavený,“ podotkol Gros. 

„Tých pár metrov snáď ešte preletí.“ 

„Tak tam dôjdeme aj sami,“ poznamenal Hastir. „Nemusí nás viesť. Nie je to predsa ďaleko.“ Stúpali pomaly na kopec, už poriadne unavení, opierajúc sa o stromy. 

Pevnosť im pomaly vystupovala pred očami a keď vyšli až k nej, fučali od námahy. 

„Vyzerá to dobre, nie?“ hľadel na zrúcaninu Hastir. „Myslím, že tam môžeme prečkať noc.“ Pevnosť  bola  poriadne  zúbožená.  Kde-tu  chýbala  strecha,  či  steny.  Vošli  cez  veľkú  dieru v múre, ktorá bola pravdepodobne pred rokmi vchod, no teraz sa už naň nepodobala. 

Len čo Narvah prešiel cez dieru, Xar začal pišťať. 

„Čo mu je?“ obzrela sa Pasira. 

„Neviem. Vôbec nechápem, čo môže chcieť.“ 

„Aha,“ natiahol ruku Gros pred seba. „Tam sa môžeme zložiť.“ Rozbehol sa k múru, nad ktorým ešte bola polovička strechy. Sadol si k múru a zložil si svoju tašku na zem. „Myslím, že už nikdy nevstanem.“ 

Vedľa neho sa zložili aj jeho priatelia. Narvah položil Xara na zem. Oprel sa o múr a zavrel oči. 



Hastir zapálil malý oheň, aby im nebolo v noci zima. 

Xar znovu zapískal a Narvah otvoril oči. Páv naňho smutne pozeral a tichučko pískal. 

„Prosím ťa umlč už toho vtáka,“ prikázal mu Gros z polospánku. „Už som skoro spal,“ ležal na zemi s taškou pod hlavou. Pasira s Hastirom boli na tom takisto. 

„Nemôžem,“  odvetil  potichu  Narvah,  hľadiac  pritom  pávovi  do  očí.  Xar  mal  stále  na  krku jeho prívesok, ktorý vydával  zo seba silné svetlo. Osvetľoval  páva, ktorý mal zrazu krvavo červenú farbu tela a  čierny chvost. 

„Už zase sa to stalo,“ povedal Narvah, pozerajúc stále na Xara. 

„Čo je?“ posadila sa Pasira a pozrela na kamaráta. „Čo sa stalo?“ 

„Znovu zmenil farbu.“ 

Xar stále vydával zo seba tiché pískavé zvuky. 

Pasira sa zdvihla zo zeme a sadla si vedľa Narvaha. „Prečo stále mení farby?“ 

„Neviem. A prečo piští? Doteraz to nikdy nerobil.“ 

„Niečo mu musí byť,“ obzerala si ho Pasira z každej strany. 

„Budete už konečne ticho?!“ posadil sa Gros nehnevane. „Chcem už spať! A utíšte už koneč-

ne toho vtáka!“ ľahol si späť na tašku. 

„Myslíš, že my nechceme, aby bol  ticho?“  zamračila sa naňho Pasira. „Možno sa chce ešte preletieť,“ otočila sa k Narvahovi. 

„Práveže nechce lietať. Skúšal som to. Nechce sa mu.“ 

„Nemôže byť hladný, alebo smädný?“ 

„Nie, je a pije len ráno. Viac mu netreba,“ krútil zamyslene hlavou. „Možno by som mal ísť spať niekam inde, aby ich nezobudil,“ pozrel na Grosa a Hastira. „Aj ty by si sa mala vyspať.“ 

„Tí už dávno spia,“ mávla Pasira rukou. „A ja pôjdem spať hneď, keď aj ty.“ 

„Ja ale nemôže zaspať prv, ako sa dozviem, čo Xar chce.“ 

„Možno sa mu tú nepáči,“ pokrčila ramenami Pasira. 

Narvah zrazu vstal a Xara si položil na rameno. 

„Čo je, kam ideš?“ vstala rýchlo aj Pasira. 

„Nemôžem  tú  sedieť. Skúsim sa s ním poprechádzať.  Možno bude niekde inde pokojnejší.“ Vykročil ďalej do zničenej pevnosti. 

„Idem s tebou,“ rozbehla sa za ním. 

Vošli do tmy, ktorá im ihneď zmizla pred očami, keď ju svetlo z prívesku zahnalo. Prechádzali po chodbách a Xar stále pišťal. 

„Neprestáva,“ zachmúril sa Narvah. „Nechcem, aby sa mu niečo stalo.“ 

„Snáď ho to o chvíľu prejde.“ 

Vyšli z chodieb a vošli do polorozpadnutej sály bez strechy. Na jej podlahe ležalo plno lístia a sama špina. 

„Čo tu vlastne bolo?“ začudovala sa Pasira. 

„Netuším, ale Xarovi sa tu asi naozaj nepáči,“ vykročil Narvah s pávom na ramene do sály. 

Pasira išla za ním a na druhej strane sa zastavila. Hľadela na stenu pred sebou. 

„Poď sem,“ kývla na Narvaha rukou. 

Keď ju kamarát poslúchol, na stenu zasvietilo svetlo a na nej sa objavili zvláštne písmena. 

„Čo je to?“ dotýkala sa Pasira vrytých písmen na stene. „To písmo poznám.“ 

„Poznáš? Odkiaľ?“ 

„Neviem. Niečo mi to pripomína. Niekde som to už videla.“ 

„Vieš to prečítať?“ 

„Myslím, že áno,“ prikývla. 

Xar začal ešte viac pišťať. 

„Ticho,“ chytil mu Narvah zobák. 



„Už viem,“ spomenulo si zrazu dievča. „Moja mama mi ako malej čítala prastaré rozprávky. 

A potom, keď som sa naučila čítať, tak som si ich čítala sama. Bol tam aj príbeh o Abrosovi. 

Presne tam som prvýkrát videla tieto znaky.“ 

„O Abrosovi? Rozprávky?“ začudoval sa Narvah. 

„No jasne, že to neboli rozprávky, ale pravda. Lenže skončilo to nakoniec dobre, takže to bolo ako rozprávka.“ 

„Takže toto je v Abrosovej reči?“ pozrel Narvah na stenu pred sebou. 

„Určite vieš, že za Abrosových čias sa rozprávalo inak, ako teraz,“ prechádzala Pasira prstami po vyrytých písmenách na stene. 

„A ty to vieš prečítať?“ 

„Viem, ale nie všetko. Pamätám si len tie znaky, ktoré boli v tej rozprávke.“ Zrazu sa zastavila rukou na stene. „Pozri,“ ukázala na jeden zo znakov, „toto je znak, ktorý znamená:  Toto,...  

 je  nápis,“  začala  čítať,  „ktorý  odkrýva  tajomstvo  dávnych  vekov.“  Pozrela  na  kamaráta s úžasom. 

„Čítaj, možno sa niečo dozvieme,“ popohnal ju Narvah, celý vzrušený. 

 „Toto je nápis ktorý odkrýva tajomstvo dávnych vekov...“ Zrazu Xar začal byť ešte nervóznejší a stále viac pišťal. 

„Xar!“ okríkol ho Narvah a chytil znovu mu zobák. „Pokračuj,“ pozrel nedočkavo na kamarátku. 

Pasira znovu pozrela na stenu a rukou prešla až potiaľ, kde prestala.  „Abros - najtemnejší pán všetkých čias, tu bol a zanechal tu odkaz.“ 

Znovu sa obaja pozreli natešene na seba. 

 „Tajomstvo je skryté pod ruinami tohto hradu, ktorý patril  Abrosovi.  Neradno sa s ním za-hrávať. Ale ak chceš, vedieť viac, čítaj ďalej.“ Zrazu sa Pasira otočila ku kamarátovi. „Chceme vedieť viac?“ spýtala sa ho s úsmevom. 

„To je jasné, že hej.“ 

„Takže,“ nadýchla sa Pasira a pozrela na znaky na stene.  „Nápis neznámy,“ čítala,  „v hrade na stene, odhalí všetko, čo má byť tajené. Abrosov strašný radca, vystúpi na povrch, nechce byť väznený, každý múdry rýchlo strať sa, chce pomôcť následníkovi.“ Zrazu  Narvah  neudržal  zobák  páva  a musel  ho  pustiť.  Xarovi  sa  vydral  z hrdla  strašný zvuk, vzlietol do vzduchu a Pasira viac na stenu nevidela. 

„Xar!“ vykríkol Narvah a vyskočil, snažiac sa páva stiahnuť nazad. 

„Čo to robí?“ otočila sa Pasira. 

„Ja neviem. Ako keby zošalel.“ skákal Narvah za ním, no dočiahnuť ho nemohol. 

Vtom sa Xar rozhodol, že odletí preč a Narvah sa za ním rozbehol. Pasira ho nasledovala, no zrazu Xarovi spadol z hrdla svietiaci prívesok. 

Narvah sa ale poň nezastavil, lebo mal priveľa práce dohoniť Xara. 

Pasira zodvihla prívesok a už sa chcela rozbehnúť za Narvahom, keď sa zrazu zastavila. Oto-

čila  sa  a hľadela  na  tmavú  stenu  s tajomným  nápisom.  Vrátila  sa  k nej  a zasvietila  tajomný nápis. 

 „... pomôcť následníkovi,“ čítala tam, kde prestala . „Radca - Ferrask vystúpi z temnoty, rých-lo  sa  obzri,  zastavíš  ho  tým.  Stojí  za  vami  a nebojí  sa  tmy. Keď    ho  zazriete  včas,  znovu   ho vezme...“ Posledné slovo nemohla prečítať. Hľadela na znaky, ktoré nepoznala, rozmýšľajúc, čo to môže znamenať. 

Za  jej  chrbtom  sa  zem  zrazu  nadula  a spravil  sa  malý  kopček.  Bol  celý  čierny  a neprestával rásť. Tiahol sa stále vyššie a keď bol o hlavu vyšší, ako Pasira, začal sa meniť. 

Pasira hľadela na slovo pred sebou, netušiac, že sa za jej chrbtom niečo deje. „Keď ho zazriete včas, znovu ho vezme...“ rozmýšľala nahlas, čo to posledné slovo môže byť. 



Stvorenie za ňou sa začalo hýbať. Na jeho vrchu sa spravila hlava a pod ňou rástol krk. Potom ramena a z nich ruky s prstami, ktoré boli tak dlhé, že by do dlane skryli celú Pasirinu hlavu. 

Z nich sa tiahli veľké skrútene nechty čiernej farby. Potom zaprašťali kosti a stvoreniu sa na-rástol veľký hrudník a nohy. Bol vonku. Konečne na slobode! 

„Keď  ho  zazriete  včas,  znovu  ho  vezme...“  Zamračila  sa  Pasira.  „Ďas!“  vykríkla  nadšene a cúvla. Svietila na stenu pred sebou a hľadela na ten zvláštny nápis. „Takže Abrosov radca.“ Kývla hlavou. „Toho neradno vypúšťať na slobodu,“ pokrútila hlavou. 

Ferrask k nej naťahoval svoje ruky a prsty jej obopli hlavu. 

Pasira niečo zacítila na hlave a rýchlo sa zvrtla. Zacítila závan vetra. Nikoho však nevidela. 

„Je tu niekto?“ spýtala sa. Nik sa neozval. Natiahla ruku s príveskom pred seba, aby zasvietil čo  najďalej.  Nikde  nikto.  Otočila  sa  späť  a pred  ňou  stála  odporná  bytosť  s veľkou  tvárou, s horiacimi očami a dierou miesto úst. 

Vykríkla a spadla na chrbát. Prívesok jej vypadol z ruky, bytosť zaliala tma. Svetlo smerovalo opačným smerom. 

Rýchlo sa k nemu natiahla a so strachom ho nasmerovala na stenu. Príšera tam však nebola. 

Potom  vstala  a svietila  všade,  kde  svetlo  dosiahlo.  Ruina  hradu    bola  prázdna.  Napokon  sa rozbehla späť k svojím priateľom, trasúc sa strachom. 



Skrer v tvare kryštálovej gule sa rozletel o zem. Úlomky sa začali taviť a zlievali sa do seba. 

Zrazu z nich bola široká sklenená miska. 

Xarberz  ju  zdvihol  zo  zeme  a pozrel  na  jej  dno.  „Ukáž  mi  čo  hľadám,“  prikázal  čarovnému predmetu a na dne misky sa zjavil obraz. 

Videl, ako Pasira prepustila Ferraska z pekla a vôbec o tom nevedela. Tak ho to pobavilo, že sa musel začať smiať. 

„Výborne, moja milá,“ zasmial sa hľadiac do misy. „Konečne budem mať pomocníka, ktoré-

ho  som  potreboval.“  Zdvihol  hlavu  a pozrel  na  Mosu.  „Zatiaľ  sa  to  vyvíja  lepšie,  ako  som čakal,“ usmial sa na ňu a podal skrer Samisovi. 

„To znamená, že už pôjdeš?“ spýtala sa Mosa vyplašene. Sedela na svojom tróne, no napriek tomu  sa  vôbec  necítila  ako  kráľovná.  Veľmi  sa  bála  zaklínača.  A hlavne  toho,  čo  jej  môže spraviť, keď použije Sirtach. Tak rada by vlastnila čierny kvet, no vedela, že s jeho majiteľom sa nedá bojovať. 

„Isteže,“  kývol  hlavou  zaklínač.  „Hneď  ráno.  Potrebujem  sa  trochu  vyspať  a načerpať  nové sily.“ 

Mose po týchto slovách odľahlo. Ráno zmizne a nikdy ho už neuvidí. Tak veľmi ho nenávidela, no zároveň sa ho veľmi bála. Spravila všetko čo od nej žiadal, tak ráno už určite odíde. 

„Výborne,“ pošúchal si Xarberz dlane. „Mohla by si mi ukázať kde budeme spať?“ spýtal sa jej. 

„Samozrejme,“  prikývla  a vstala  z trónu.  Prešla  sálou  a vyšla  z nej.  Potom  vošla  do  ďalších dvier, ktoré boli vstupnej sieni. 

Xarberz jej bol v pätách. Prešli cez dvere. Dostali sa do dlhej tmavej chodby, ktorú osvetľovalo len chabé svetlo z pár fakieľ na stenách. Prešli skoro celou chodbu, keď zrazu Mosa zastala pred jednými z dvier. 

„Tu sa môžeš vyspať,“  dotkla sa dvier. Prešla nimi  vlna, ako keby boli  z vody  a potom ich otvorila. „Zrušila som kúzlo uzamknutia,“ vysvetlila mu. 

Xarberz vošiel do izby a porozhliadol sa. Izba bola útulná. Veľká posteľ na jej konci pri stene, nočný stolík, písací stôl... 

„Výborne,“ otočil sa zaklínač k čarodejnici. „Som rád, že ma tu takto častuješ,“ usmial sa na ňu a Mosa mu úsmev nasilu opätovala. 



Potom  za  zaklínačom  vošli  jeho  pätolizači.  „Vy  budete  spať  na  zemi,“  ukázal  im  Xarberz miesto pri dverách.“ Pozrel do otvorených dvier, no Mosa tam už nestala. Vyšiel do chodby, ale ani tam nebola. Nakoniec sa vrátil do izby a zavrel dvere na závoru. Lehkori sa ihneď zlo-

žili pod dvere. 

Xarberz  podišiel  k oknu  a otvoril  ho.  Pred  ním  sa  rozprestierala  obrovská  krajina  močiarov a trasovísk, kde sa človek mohol ľahko stratiť, či utopiť. Všade bola tma a z močiarov sa ozý-

valo kŕkanie žiab a bublanie bahna. Páčilo sa mu tam. Rád by vlastnil svoju zem. V Dereasi si postavil hrad, no zatiaľ tam pán ešte nebol. Len čo nájde Afaris, všetko sa zmení a bude mu patriť celý svet. Zavrel oči a vnímal zvuk močarísk. 

Vtom  sa  v diaľke  zjavila  na  oblohe  veľká  žeravá  guľa  a mierila  k Mosinej  veži.  Každý  kus zeme,  nad  ktorým  preletela  osvietila  svojou  žiarou.  Nikde  nezastavovala.  Letela  obrovskou rýchlosťou. 

Xarberz otvoril oči a pohľad mu padol na letiace svetlo. 

„Už je tu,“ povedal nadšene a odstúpil od okna. 

Žiara osvetlila kus veže a vletela cez otvorené okno k zaklínačovi. 

Lehkori rýchlo vstali, trasúc sa strachom hľadeli na to čudo. 

Žiara zostala visieť vo vzduchu tesne pred ich pánom a začala sa predlžovať. Dotkla sa zeme a svetlo zhaslo. Pred Xarberzom stál Ferrask. 

Lehkori kričali od strachu a rýchlo odtiahli na dverách závoru. 

„Prestaňte!“ otočil k nim hlavu ich pán a posluhovači ihneď stíchli. „Ferrask,“ oslovil potom svojho nového radcu. „Som rád, že ťa vidím.“ 

„Aj ja vás, pán môj,“ prehovoril strašný netvor hlbokým hlasom a pokľakol pred ním. 

Zaklínač  s úsmevom  pozrel  na  vystrašených  Lehkorov  a potom  kývol  rukou  k Ferraskovi. 

„Vstaň.“ 

Netvor vstal. 

„Prišiel si v pravý čas. Presne teraz ťa potrebujem.“ 

„To dievča ma vyslobodilo a ani o tom nevedelo,“ povedal Ferrask. 

„Viem a to je dobre,“ kývol Xarberz hlavou. „Mohol by si sa premeniť? Lehkori sa ťa dosť boja,“ ukázal na svojich otrokov. „Vieš, sú to predsa len Lehkori.“ Monštrum na nich pozrelo a Lehkorov trhlo vzad. Potom Ferrask prikývol a jeho telo sa zača-lo  meniť. Hlava  nadobúdala ľudský tvar a všetky  ostatné časti tela tiež. Nakoniec sa mu  na hlave  zjavila  tvár  a premena  bola  dokončená.  Teraz  už  vyzeral  ako  obyčajný  muž,  o niečo starší, než Narvah. 

Lehkori len nemo hľadeli na zázrak a konečne sa trochu ukľudnili. 

„Tak, radca môj,“ položil mu Xarberz ruku na rameno. „Tvoj predošlí pán bol Abros a keď jeho porazili, teba uvrhli do pekla na večné časy. No teraz máš možnosť sa pomstiť všetkým tým, ktorý ťa tam dostali. Vďaka bielemu kvetu, sa im to podarilo. Preto nesmieš dopustiť, aby sa ho znovu zmocnili ľudia, ako tí, čo ho vytvorili. Musíš sa vrátiť tam, kde ťa vyslobodi-li.  Odteraz  sa  budeš  tváriť  ako  Narvahov  priateľ.  Všade  pôjdeš  s ním.  Nespustíš  ho  z očí a budeš mu pripravovať  rôzne nástrahy, len aby  Afaris nenašiel  prvý. Každú noc, keď budú spať, zavolám ťa k sebe a vyrozprávaš mi všetko, čo budem chcieť vedieť. Môžeš ísť.“ Mávol rukou  a Ferrask  sa  poklonil.  Vtom  ho  pohltili  plamene  a Xarberz  ustúpil.  Lehkori  sa  znovu vystrašili. Nalepili sa na dvere, hľadiac na prízrak pred sebou. 

Nato horiaci Ferrask vybuchol. 

Lehkorov myklo. Pozerali na miesto, kde ešte pred chvíľou stál ten démon, no teraz tam už nič nebolo. 

„Odišiel,“ pozrel na nich Xarberz s úškrnom. „Išiel tam, kde som ho poslal.“ Potom siahol do vrecka svojho plášťa a vytiahol z neho malú fľaštičku so špicatým dnom. Bol to elixír, ktorý mu pripravila Mosa. Otvoril ju a kvapol si z neho do úst. Fľaštičku znovu zavrel a položil ju na malý stolík vedľa postele. 

„Tak,“ sadol si na posteľ, „a teraz už môžem ísť celkom spokojne spať.“ Tajomstvo dávnych vekov 



Pasira dobehla ku Grosovi a Hastirovi. Obaja spali. Narvah s nimi nebol. Vyšla zo zrúcaniny a zavolala naňho. No všade bolo dokonale ticho. 

Veľmi sa zľakla toho stvorenia, čo videla. Teraz však mala pocit, že sa jej to len zazdalo. 

Pohla sa ďalej do lesa, či Narvaha niekde nezahliadne. Vedela že určite ešte kdesi hľadá Xara, no napriek tomu by ho mala v lese zahliadnuť. 

„Narvah!“  Obchádzala  stromy  a hľadela  všade,  kde  len  mohla.  Dokonca  nevidela  ani  páva. 

Napokon  sa  rozhodla  vrátiť  späť  do  zrúcaného  hradu,  keby  sa  náhodou  jeden  z nich  vrátil. 

Zobudila Grosa a Hastira, ale ani jeden z nich nevedel, čo sa okolo nich deje. 

„Čo robíš?“ odlepil Gros oči. „Len pred chvíľou som išiel spať a ty ma...“ 

„Narvah so Xarom zmizol,“ skočila mu do reči. „Neviem čo sa mohlo stať. Skrátka sa vypari-li.“ 

„Prestaň blázniť,“ mávol rukou a ľahol si späť na tašku. „Možno sa išli len prejsť. O chvíľu budú určite späť.“ Len čo to dopovedal, okamžite zaspal. 

„Gros!“ kričala naňho, no viac ho už neprebrala. „Dopekla s tebou.“ 

„Myslíš, že sa mu mohlo niečo stať?“ ozval sa Hastir. 

„Určite. Xar bol veľmi nervózny a odletel mu. Preto sa ho snažil chytiť, lenže keď som ich išla pohľadať, nenašla som ich.“ 

„Ak chceš, pôjdem ich hľadať s tebou,“ vstal Hastir zo zeme a zazíval. „Musia predsa niekde byť. Kde si ho videla naposledy?“ 

„Boli sme tam,“ ukázala do tmy. „Ale potom z tade vyšiel a ja som ho viac nevidela. Našla som len prívesok.“ Otvorila dlaň a z nej vyšľahol oslepujúci záblesk. 

„Možno  niekde  spia,“  napadlo  Hastira.  „Vieš,  že  Xar  stále  pišťal.  Možno  sa  rozhodol  spať inde, aby nás nezobudil.“ 

„Ale kde? Myslím, že v zrúcanine nie je.“ 

„Tak poď,“ potiahol ju za ruku a vyšli z hradu. „Mali by sme sa rozdeliť, inak ich nenájdeme. 

Ty pôjdeš vľavo a ja vpravo.“ 

Rozišli sa. 

Pasira kráčala lesom a volala na Narvaha. Svietila si na cestu príveskom. Obchádzala stromy, kamene,  kríky.  Už  blúdila  lesom  hodnú  chvíľu,  keď  sa  odrazu  chcela  vrátiť.  Otočila  sa a vtedy jej padol pohľad na niečo, čo už raz videla. Videla tú odpornú obludu, ako sa skláňa nad Narvahom ležiacom na zemi. 

Obluda ju ihneď zbadala a otočila k nej hlavu. 

Pasira sa preľakla a cúvla o krok späť. 

Príšera na ňu hľadela a nakoniec sa vzpriamila. Cerila na ňu svoje odporné tesáky a natiahla k nej ruky. Prsty sa jej pohybovali, ako keby to boli červy. Neprestávali sa hýbať. 

Pasira cúvla a chrbtom narazila na strom. 

Netvor vykročil k nej s natiahnutými rukami pred sebou. Nakláňal hlavu raz naľavo, raz napravo. Ako keby si ju obzeral. Už bol pri nej celkom blízko, keď zastal. 

Pasira sa triasla strachom, nevediac si ani predstaviť, čo od nej môže chcieť. 

Príšera k nej natiahla ruky a tenké prsty jej obopli celú hlavu. 

„Pomoc!“  vykríklo  dievča  zúfalo.  Bála  sa  čo  len  pohnúť.  Ešte  nikdy  v živote  nemala  taký strach, ako teraz. 



Príšera hmýrila prstami na jej hlave a zavrela oči. Ako keby niečo cítila, čo Pasira cítiť nemohla. Netrvalo dlho a netvor oči otvoril a pozrel na dievča. 

„Si silná,“ prehovoril na ňu strašným hlasom. „Silná duševne.“ Pasira vôbec nevnímala jeho slová. Chcela len aby ju pustil. Hľadela do jeho odpornej tváre a nemohla od tej hrôzy odtrhnúť oči. 

„S tebou budú problémy,“ vravela obluda. „Preto musíš byť odstránená.“ Keď túto vetu Pasira počula, mala pocit, že odpadne. Nechcela zomrieť. Ešte nie! 

Netvor jej stále držal hlavu vo svojich dlhých a tenkých prstoch, hľadiac jej do očí. 

Vtom lesom preletel pávov spev. 

Netvor sa zarazil a otočil  hlavu za hlasom.  Zo stromu sa naňho  rútil  Xar. Monštrum pustilo Pasiru a zvrtlo sa celým telom. Nestačilo ani vykríknuť a páv už bol pri ňom. Silno ho ďobol do čela a Netvor si zakryl tvár rukami. Spadol na kolena a rozsypal sa na prah. 

Pasira hľadela na kôpku prachu pred sebou a nemohla uveriť tomu, čo pred chvíľou prežila. 

Vtom sa prach vstrebal do zeme a celkom zmizol. 

Xar pristal pri omdletom Narvahovi. Sklonil sa k nemu a pozrel mu do tváre. Celkom tichuč-

ko pišťal. 

„Narvah!“ pribehla ku Kamarátovi Pasira. „Narvah, preber sa!“ zatriasla ním. „Čo ti spravil?“ Nato sa Narvah začal pomaly preberať. Otvoril oči a prvé načo pozrel, bol jeho páv. 

„Pozri, už znova dostáva tú správnu farbu.“ 

„Čo sa stalo?“ Zamračila sa Pasira. „Čo ti spravil?“ 

„Kto?“ posadil sa Narvah a chytil si hlavu. 

„Ten netvor. Ty si ho nevidel?“ 

„Netvor?“ zatváril sa nechápavo. „Aký netvor?“ 

„Ja neviem. Bol tak odporný,“ krútila znechutene hlavou. „A tie jeho dlhé prsty, ktoré vyzerali ako hady...“ 

„O čom to hovoríš?“ zamračil sa a postavil sa. 

„Ti si ho naozaj nevidel?“ ničomu nerozumela. „Veď keď som ťa našla, tak si ležal na zemi a on sa skláňal nad tebou.“ 

„Čože?“ spýtal sa zamyslene. „Ja si na nič nepamätám. Viem len to, že som sa snažil Xara udržať na zemi, no vletel do lesa. Potom som sa rozbehol za ním a posledné načo si spomí-

nam bolo, že som sa potkol a padal som ktovie kam.“ 

„A  si  v poriadku?“  začala  si  ho  Pasira  obzerať.  Chytila  mu  hlavu  a prezerala  si  ju  z každej strany. 

„Samozrejme,“ vytrhol sa jej zo zovretia. „Nič sa mi nestalo. Len som spadol. Mali by sme sa vrátiť, aby si o nás ostatní nerobili starosti.“ 

„Tak dobre,“ prikývla a potom obaja vykročili späť k zrúcanine. 

Tesne pred ňou sa zrazili s Hastirom. 

„Tak tu ste,“ potešil sa Hastir. „Už som si myslel, že vás nenájdem.“ 

„Nič  nám  nie  je,“  odpovedala  Pasira.  „Narvah  len  o niečo  zakopol  a zamdlel.  Všetko  je v poriadku.“ 

„To som rad. Môžeme ísť konečne spať.“ 

Vošli do zrúcaniny a hneď zastali. Pred Grosom sa niekto skláňal a niečo mu robil. 

Pasira ihneď pochopila, že to musí byť tá príšera. 

„To je on!“ 

„Kto?“ spýtal sa Hastir, nespúšťajúc toho človeka z očí. 

„To monštrum, čo som videla tu v zrúcanine a potom v lese pri Narvahovi.“ 

„O čom to hovoríš?“ 

„Robí mu niečo zlé,“ rozbehla sa ku Grosovi. 

Hastir s Narvahom ju rýchlo nasledovali. 



Pasira k nemu dobehla prvá a odsotila obludu od kamaráta. Obluda sa zvalila na zem a Pasira až teraz zahliadla jej tvár a zháčila sa. Nebola to príšera, ale človek. 

Narvah s Hastirom k nej dobehli a pozreli rovnako prekvapene na toho človeka. Bol to muž, najviac dvadsať ročný a rovnako ako oni pozerali naňho, aj on hľadel na nich s vyplašeným pohľadom. 



M osa sedela na svojom tróne a tuho rozmýšľala. Mala zlý pocit. Nevedela prečo, ale cítila, že Xarberz z jej veže len tak ľahko neodíde. Bála sa ho a najradšej by bola, keby čím prv zmizol. 

Musí ho odtiaľ dostať stoj čo stoj. 

Lenže nie je taká hlúpa, aby sa postavila proti Sirtach. Zaklínač ju môže zničiť jedným prianím skôr, ako si to uvedomí. 

Ale prečo k nej vôbec prišiel? Prečo ju žiadal o čary, keď má čierny kvet? Prečo nepožiadal Sirtach? A prečo ho tak veľmi zaujíma ten chlapec a Estex? Veď je to len chlapec. Môže ho zničiť aj bez Sirtach. Je predsa zaklínač. 

Zrazu vstala z trónu a prešla cez sálu. Dvere sa pred ňou otvorili veľkou rýchlosťou a za nimi vošla  do  ďalších.  Potom  ich  za  sebou  zamkla  a otočila  sa.  Hľadela  do  tmy.  Mávla  rukou a v miestnosti sa zapálili sviečky. Bolo ich mnoho a miestnosť bola veľká. 

V prostriedku stál hrubý podstavec a na ňom veľká hrubá kniha. Vedľa nej, bola o podstavec opretá dlhá palica so sklenenou guľou na vrchu. 

Mosa  vykročila  k podstavcu  a natiahla  ruku  pred  seba.  Palica  jej  vletela  do  ruky  prv,  ako mohla k nej celkom dôjsť. 

Postavila sa pred podstavec a druhou rukou prešla po povrchu knihy. Bola potiahnutá kožou a na jej vrchu stál nápis:  Kniha neznáma.  Na jej boku visel zámok. 

Naklonila palicu ku knihe tak, aby sa sklenená guľa dotkla jej povrchu. Potom ju vyrovnala a guľa  sa  zrazu  roztvorila,  ako  keby  ani  nebola  zo  skla.  V jej  strede  stál  kľúč.  Vybrala  ho a guľa  sa  ihneď  zavrela.  Potom  palicu  postavila  na  podlahu  bez  toho,  aby  ju  o niečo  oprela a palica sa ani nepohla. Ako keby ju niečo neviditeľné držalo, aby nespadla. 

Mosa vopchala kľúč do zámky a tri razy ním otočila doprava. Keď zámku odomkla, potom ju zvesila. Položila ju na podstavec a otvorila knihu. 

Nato  vzala  do  ruky  znovu  palicu  s guľou  a naklonila  ju  nad  ňu. Sklenená  guľa  zasvietila  na zeleno. 

„Strach!“ zvolala Mosa hladiac do knihy a tá sa sama od seba začala rýchlo listovať. 

Mosa  nestačila  sledovať  jej  stránky,  tak  rýchlo  sa  prevracali.  Odrazu  sa  zastavili  a viac  sa nepohli. 

„Strach,“ prečítala Mosa s úsmevom nadpis na ľavej strane. „Visieť strach druhých!“ znovu prikázala knihe. Prevrátila sa rýchlo jedna strana a Mosa postavila palicu na svoje miesto. 

„Strach druhých,“ povedala hľadiac nadšene do knihy. Natiahla prst do knihy a prechádzala ním po všetkých písmenkách, až kým nedošla na koniec stránky. 

„Výbore,“ usmiala sa. „Uvidíme, čoho sa ten zaklínač bojí.“ Znovu natiahla prst na prvé slová na  stránke  a začala  čítať:   „Strach  je  v nás,  strach  vo  vás.  Nik  mu  neutečie.  Kto  sa  skrýva v tvojom srdci, v tvojej mysli, v tvojom vnútri. Nech nazriem do tvojho strachu, aby som videla zrnko prachu, čo ti hniezdi v tvojej duši, čo ťa nikdy neopustí. Preto ukáž strach a des, Xarberz, ja ti kážem dnes!“ 

Nato sa palica s guľou na vrchu vzniesla do vzduchu a začala krúžiť po celej miestnosti. Na-berala  rýchlosť  a svietiaca  guľa  opísavala  kruh,  ktorý  sa  stále  zväčšoval.  Keď  zrazu  z neho vyšľahla svetelná vlna, Mosa si zakryla oči. Keď sa znovu pozrela nad seba, tesne nad stropom sa vznášal kruh rovnako veľký ako strop. Musela poriadne zakloniť hlavu, aby ho celý videla. Zrazu sa v ňom niečo objavilo. Bol to Narvah a v rukách držal biely kvet. 

„Afaris,“ vyriekla Mosa prekvapene. „Vedela som, že to má niečo spoločné s ňou.“ Potom sa obraz zmenil. Znázorňoval Xarberza, ako uteká preč a niečoho sa veľmi bojí. Narvah  sa  s kvetom  v rukách  usmieval  sa.  Xarberz  zrazu spadol  a zvíjal  sa  od  bolesti.  Držal  si hlavu a zatínal zuby. „Nie, prosím nie!“ kričal. 

Znovu  sa  tam  objavil  Narvah  s Afaris.  „Prajem  si,  aby  Xarberz  zmizol  zo  zemského  povrchu,“ povedal Narvah. Xarberz vykríkol a rozplynul sa na prah. 

„Tak  tohto  sa  ten  úbožiak  bojí,“  zasmiala  sa  Mosa.  „Bojí  sa,  že  ten  chlapec  nájde  Afaris a potom...“ Zrazu sa zarazila a pozrela dole. Gúľala očami rozmýšľajúc o tom čo videla. „On nesmie  použiť  Sirtach,“  usmiala  sa.  „Chce  získať  Afaris  prvý.  Lenže  to  sa  nedá  za  pomoci Sirtach.  Preto  si  nič  neprial.“  Zdvihla  hlavu  ku  kruhu  a natiahla  hore  ruku.  Kruh  zmizol a v ruke sa jej objavila palica. Zavrela knihu a zamkla ju. Guľou sa potom dotkla knihy a guľa sa otvorila. Vložila do nej kľúč a znovu sa zavrela. Oprela ju o podstavec, aby nikomu ani na um neprišlo, že je čarovná a podišla k dverám. Mávla rukou za chrbát a všetky sviečky zhasli. 

Otvorila dvere a vyšla s úsmevom z miestnosti. 



Mládenec hľadel na nich s vyplašeným pohľadom, ležiac na chrbte, podopierajúc sa rukami. 

„Nechcel som mu ublížiť. Chcel som ho len prebudiť. Nič viac.“ 

„Čo tu robíš?“ zamračila sa naňho Pasira. 

„Ja... ja...“ Nemohol nič zo seba vykoktať. Hľadel na nahnevanú trojicu pred sebou. 

„Tak čo? Načo si sem prišiel?“ spýtal sa Narvah. 

„Prišiel som vás len varovať,“ odvetil s trasúcim hlasom. „Nesmiete tu zostať.“ 

„A to už prečo?“ neprestávala sa mračiť Pasira. 

„Pretože je to tu prekliate.“ 

„Čo sa deje?“ posadil sa zrazu Gros a pretrel si oči. „Prečo tam hulákate? Nemôžete spať rovnako ako ja?“ 

„Nesmiete  tu  zostať.  Je  tu  Abrosov  radca,“  pokračoval  cudzinec  na  zemi.  „Musíte  odtiaľto čím prv odísť.“ 

Pasira sa preľakla. Spomenula si na nápis na stene a na príšeru. 

„Abrosov radca?“ spýtal sa Hastir podozrievavo. „Kto je to?“ 

„Nemôžem vysloviť jeho meno,“ pokrútil hlavou neznámy. „Jeho meno je prekliate.“ 

„Prekliate? Snáď neveríš na také rozprávky?“ zasmial sa Hastir. 

„To  nie  sú  rozprávky!“  vstal  nehnevane  zo  zeme.  „Je  to  pravda.  Tam  vzadu  je  stena  a na nej...“ 

Pasira pozrela vystrašene na Narvaha a ten to ihneď pochopil. 

„Ten kto ju prečíta, radcu vypustí z pekla,“ vysvetlil mladík. 

„Stačí ju len prečítať?“ zhrozene otočila Pasira k nemu hlavu. „Žiadne zaklínadla, nič podobne?“ 

„Len samotný nápis je zaklínadlo. Zakliali ho sem čarodejníci, aby sa tak navždy zbavili Abrosa  a všetkého,  čo  bolo  s ním  spoločné.  Napísali  upozorňujúci  nápis  na  stenu,  aby  sa  k nej nikto nepribližoval, no radca bol natoľko silný, že aj z pekla mohol čarovať. Začaroval nápis tak,  aby  bol  zároveň  zaklínadlo  na  jeho  vypustenie.  Preto  som  prišiel,  aby  som  vás  odtiaľto vyhnal. Videl som tu svetlo a tak som sem rýchlo bežal, aby nebolo neskoro.“ Narvah pozrel so strachom na svoju kamarátku. „Myslím, že už je neskoro,“ povedal. 

„Čože?“ cúvol pred nimi bezmenný. „Vy ste to prečítali? Veď je to v Abrosovej reči...“ 

„Ja ju poznám,“ pokrútila Pasira nešťastne hlavou. „Ja som ho vypustila,“ povedala celkom ticho. 

„To nie!“ vyskočil Gros zo zeme. „Ako si to mohla urobiť?“ 

„Prestaň,  Gros,“  skočil medzi  nich  Hastir  a pozrel  znovu  na  neznámeho.  „Ako  sa ten  radca volá?“ 



„Ja neviem či to...“ Hľadel na všetkých vystrašene, no keď videl ich odhodlané tváre, nakoniec prikývol. „Volá sa Ferrask.“ 

„Čo... čo... čože?“ vykoktal zo seba Gros vystrašene. „Fe... Ferrask?“ V tvári mal strach. „To nie je možné,“ krútil zdesene hlavou. 

„Čo je?“ spýtal sa ho Narvah a položil mu ruku na rameno. „Si v poriadku?“ 

„Nie!“ zhodil zo seba jeho ruku. „Vy neviete o čo tu ide?“ hľadel na všetkých s hrôzou. No nik z nich nič nepovedal. 

„Ferrask,“  povedal  zrazu.  „To  on  bol  jedným  z tých,  čo  stvorili  Sirtach,“  oprel  sa  o stenu a chytil si hlavu do dlaní. 

„Je to tak vážne?“ opýtal sa Hastir. 

„Vážne?!“ pozrel naňho Gros. „Viac, ako vážne. Pasira vypustila jedného z najhorších démonov všetkých čias,“ otočil hlavu k dievčaťu. 

„Ale ja som to nevedela. Nechcela som aby vyšiel z pekla.“ 

„Čo je zač ten Ferrask?“ spýtal sa Narvah. 

„Ak sa s ním niekedy stretneme, tak už nám nič nepomôže,“ vysvetlil Gros. „Má neuveriteľné schopnosti.  Vie  meniť  podobu  na  kohokoľvek,  alebo  čokoľvek.  A hlavne  kedykoľvek. 

K tomu  môže  vstúpiť  do  akejkoľvek  bytosti  a riadiť  ju.  Možno  už  teraz  je  v jednom  z vás,“ ukázal na priateľov. 

„Prestaň trepať nezmysli,“ prerušil ho Hastir. „V žiadnom z nás nie je.“ 

„Možno je v nej,“ ukázal na Pasiru s hnevom. „Ona ho vypustila, tak určite vstúpil do nej.“ 

„Upokoj sa, Gros,“ pristúpil k nemu Narvah. „V žiadnom z nás nie je. Možno ho Pasira ani nevypustila...“ Otočil hlavu k dievčaťu. 

Pasira bola vystrašená viac, ako Gros. Teraz si už bola istá, že ho vypustila. Videla ho pri stene a potom... Nad Narvahom. Vstúpil do Narvaha! 

„Preboha!“ chytila si ústa Pasira. 

„Čo je?“ zamračil sa Narvah. 

Dievča nevedelo, či to má povedať, alebo nie. Nechcela, aby do Narvaha vstúpil prastarý dé-

mon. Ak je to naozaj tak, tak potom ho musí z neho dostať. 

„Stalo sa niečo?“ pozrel na Pasiru Hastir. 

„Nie, ja len...“ Nemohla povedať nikomu, že sa nad Narvahom skláňal Ferrask. Určite by mu hneď niečo spravili. „Nič mi nie je. Ja len, som naozaj nechcela Ferraska vypustiť.“ 

„Tak dobre,“ kývol hlavou Narvah a pozrel späť na Grosa. „Povedz nám všetko o tom démonovi, aby sme vedeli čo je zač.“ 

„Je to démon z dávnych vekov,“ začal Gros nervózne rozprávať. „Všetko sa začalo tým, keď chcel Abros ovládnuť svet. Pomocou čarodejnice vyvolali štyroch démonov, aby mu pomohli v jeho zámere. Jeden z nich bol Ferrask. Bol z nich najmenej mocnejší, no napriek tomu bol mocný než ktorákoľvek bytosť žijúca na zemi. Keď zo zeme vyrástol čierny kvet, démoni sa dohodli, že nechajú na zemi jedného z nich, aby prihliadal na Abrosove skutky. Museli si byť istí, že Sirtach nepoužije proti nim. Preto vybrali Ferraska, aby dával naňho pozor. On jediný vedel  vycítiť  blízky  úmysel  ľudí  a preto  by  démonov  mohol  včas  varovať.  Keďže  po  čase zistil, že Abros je taký ako keby bol sám démon, spriatelil sa s ním a radil mu v rôznych veciach, ako trápiť ľudí, čo stali proti nim. No po celý čas bol stále zameraný na Abrosove myš-

lienky. Nemohol vedieť, či sa raz proti démonom neotočí a nebude ich chcieť zničiť. Sirtach bola  neobyčajne  silná  zbraň.  Preto  si  neuvedomil  blízke  úmysly  ľudí  a čarodejníkov  bielej mágie. Keď Afaris zrýchlil čas v Abrosovom hrade, na Ferraska to nepôsobilo. Démoni totiž nestarnú. Aspoň nie fyzicky. Po zrútení hradu sa ukryl v jeho prvom menšom hrade, kde Abros pred nejakým časom býval. Lenže prianie dobrých ľudí zastihlo aj jeho. Afaris ho pocho-vala pod hradnými ruinami tak hlboko, že sa Ferrask dostal až do pekla. Kto ale Ferraska vypustí z pekelného väzenia, má sa načo tešiť. Démon sa pripojí k nástupcovi Abrosa a bude mu pomáhať robiť to, čo jeho predošlý pán nestihol a tak sa pomstí všetkým čo ho uväznili.“ 

„Čo má za schopnosti?“ spýtal sa Hastir, keď Gros dorozprával. 

„Vravel som, že sa môže vteliť do bytosti a premeniť sa na čokoľvek. A okrem toho vie čítať budúce myšlienky všetkých tvorov na zemi. Je veľmi ťažké ho zabiť, pretože ihneď vie, čo sa proti nemu podnikne. Možno len Afaris by ho mohla poslať späť to pekiel. To je všetko čo viem. Ale pochybujem, že by mal len tak malo schopností. Určite vie to ho oveľa viac. Dé-

moni vedia mnoho vecí.“ 

„Si si istá, že si ho naozaj vypustila?“ pozrel Hastir na Pasiru. 

„Ja...“ Hľadela na všetkých okolo a nemohla uveriť tomu čo počula. Vôbec netušila, že môže spôsobiť takú hroznú vec prečítaním starých znakov. Mala pocit, že každú chvíľu sa rozplače. 

„Myslím, že áno. Videla som ho.“ 

„Keby si sa obzrela skôr, ako sa celkom dostal z pekla,“ prehovoril doteraz mĺkvy cudzinec, 

„tak by sa musel znovu vrátiť späť.“ 

„Obzrela si sa?“ spýtal sa jej Hastir. 

„Áno, ale nikoho som nevidela. A keď som sa otočila späť, tak stal predo mnou a potom zmizol.“ Cítila, že všetci z toho obviňujú ju, no ona naozaj nič netušila. Do oči sa jej zrazu nahrnuli slzy. 

„To už bolo neskoro. Bol už zhmotnený,“ pokrútil hlavou neznámy. „Na stene je predsa nepí-

sané, že keď sa obzrieš, vráti sa späť!“ 

„Lenže ja som naozaj nevedela, že prečítaním tých znakov ho vypustím na svet!“ zrevala na všetkých. „Ja som to predsa nespravila úmyselne!“ odstúpila od nich s plačom. 

„Keď niečo čítam, tak najprv potichu, aby som niečo nepokazil,“ zamračil sa na ňu Gros. 

„Ja so to nevedela!“ rozbehla sa Pasira preč. 

„Počkaj!“ zavolal na ňu Narvah. 

Pasira so slzami v očiach vybehla zo zrúcaniny do lesa. 

Narvah sa rýchlo rozbehol za ňou. 

„Myslím, že si jej svojimi rečami naznačil, že je hlúpa,“ otočil sa Hastir na Grosa. „Ona o tom vážne nevedela. Ferrask predsa začaroval nápis, aby sa skôr dostal von.“ 

„Ale  veď  mám  pravdu,“  bránil  sa  Gros.  „Bolo  to  v Abrosovom  jazyku  a ona  to  prečítala!“ Spravil grimasu. „Ja by som sa to nikdy ani nesnažil preložiť, aj keby som tú reč poznal. Od Abrosa radšej ruky preč.“ 

„Lenže už je neskoro jej niečo vyčítať. Čo ak si teraz niečo spraví? Budeš ju mať na svedomí?“ otočil sa mu Hastir chrbtom a šiel do lesa za Narvahom. 

„Ale to som zase nechcel,“ spravil Gros krok k Hastirovi, no ten nezastal. „Fakt nechcem, aby si niečo spravila,“ povedal smutne. 

Cudzinec naňho hľadel od chrbta a začal sa usmievať. 



Pasira  bežala  do  lesa  a cez  slzy  vôbec  nevidela.  Mala  pocit,  že  zrazu  všetkých  sklamala a najviac Narvaha, na ktorom jej najviac záležalo. Možno teraz kvôli nej nenájde Afaris. Len kvôli nej nezachráni svoju rodinu a biely kvet získa Xarberz a ovládne celý svet. 

Bežala  cez  hustý  les  a vôbec  sa  nepozerala  pod  nohy.  Zrazu  sa  potkla  a  zvalila  sa  na  zem. 

Nesnažila sa vstať. Ležala na suchom listí a slzy jej tiekli prúdom. Nikdy by si nepomyslela, že sklame Narvaha. Išla s ním preto, aby naňho dávala pozor a pritom ona spravila najväčšiu chybu vo svojom živote. Bodaj by s ním nikdy neodišla z osady a navždy naňho zabudla. 

„Pasira!“  volal  na  kamarátku  Narvah.  Bežal  za  ňou,  no  netrvalo  dlho  a nakoniec  ju  stratil z dohľadu. Točil sa dookola, len aby ju našiel. 

„Pasira, ty za to nemôžeš!“ kričal do lesa. „Bol som pri tom aj ja. Aj ja som chcel aby si to prečítala. Nevedel som o tom rovnako, ako ty. Keby Xar neodletel, tak by som zostal s tebou! 



Pošleme ho naspäť do pekla, len sa vráť.“ Stále šiel ďalej, no márne hľadal svoju kamarátku. 

Ako keby sa pod zem prepadla. „Pasira, musíš sa vrátiť. Kto bude na mňa dávať pozor? Pasira.... potrebujem ťa!“ 

Začula to. Zdvihla hornú polovičku tela zo zeme, snažiac sa Narvaha zahliadnuť. 

„Počuješ?!“ kričal ďalej Narvah. „Si predsa moja najlepšia priateľka! Keď si celý čas chodila za mnou a ja som ťa odoháňal, tak to bolo len preto, aby som ťa nikdy nestratil. Vedel som, že potom budeš chcieť byť so mnou ešte viac.“ Vtom ju uvidel. Ležala na zemi a ona tiež naňho pozerala. Pribehol rýchlo k nej. „Si v poriadku?“ 

„Nič mi nie je,“ pokrútilo dievča hlavou a postavilo sa. 

„Kam si chcela ujsť?“ 

„Myslela som, že ma už viac nechceš vidieť. Že ma už nenávidíš,“ pozrela mu do očí. 

„To si si myslela?“ usmial sa na ňu. „Nikdy by som ťa nedokázal nenávidieť. Mám ťa predsa rád.“ 

Pasira sa zrazu nadchla. Po jeho slovách sa jej rozžiarila tvár. 

„Si moja najlepšia priateľka. Nemohol by som sa na teba nahnevať.“ Utrel jej špinu z líca. 

Pasira sa znovu zarmútila. Nechcela to počuť. Nechcela byť jeho priateľka! 

Odtiahla sa od jeho ruky a obišla ho. 

„Pasira, stalo sa niečo?“ otočil sa nechápavo za ňou. 

Ale dievča sa nezastavilo. 

Dobehol ju až tesne pred zrúcaninou a tam stretli aj Hastira. 

„Nič sa ti nestalo?“ spýtal sa jej. 

„Nič,“ nahnevane ho obišla a vošla do hradu. 

„Čo jej je?“ opýtal sa Narvaha, keď sa stretli. „Čo si jej povedal?“ 

„Práveže nič. Len to, aby Grosove slova tak vážne nebrala. Je predsa jasné, že to nespravila naschvál. Zrazu sa ako keby na mňa nahnevala a vrátila sa späť.“ Pasira si ľahla pod stenu o niečo ďalej od miesta, kde ležal pred tým Gros a otočila sa k stene čelom. 

Keď do zrúcaniny vošiel Narvah s Hastirom, Gros na nich aj s cudzincom nemo hľadel. „Stalo sa jej niečo?“ spýtal sa Gros nešťastne. 

„Možno by si sa jej mal ospravedlniť,“ odpovedal Hastir potichu. 

„Myslíš?“ otočil k Pasire hlavu. „Ty si jej to nevysvetlil?“ pozrel na Narvaha. 

„Vysvetlil, ale lepšie by bolo, keby si jej to povedal aj ty. Mala by počuť, že ťa mrzí to, čo si jej povedal.“ 

Gros sa otočil späť k dievčaťu ležiacom na zemi. 

„No choď,“ kývol k nemu Narvah rukou, len aby ho poslúchol. 

Gros sa teda odhodlal a šiel  ku kamarátke. „Pasira...“  Zastal pred ňou, ale dievča sa k nemu neotočilo. „Spíš?“ Zase žiadna odpoveď. Otočil hlavu späť, ale Narvah mu naznačil, aby sa nevzdával. 

„Pasira, veľmi ma to  mrzí.  Nechcel  som  to  hodiť  na teba,“ vravel  nesmelo. „Prepáč mi, ak môžeš. Bol som veľmi vystrašený a rozčúlený. Nevedel som čo hovorím.“ Zrazu sa k nemu dievča otočilo. „To je v poriadku. Už som na to zabudla.“ Gros sa pozrel späť a Narvah nechápavo roztiahol ruky. 

„Vážne sa nehneváš?“ spýtal sa jej znovu. 

„Už som ti povedala, že nie,“ ukázala mu znovu chrbát. „A teraz ma už nechaj spať.“ Gros sa v rozpakoch vrátil späť. 

„Nerozumiem  tomu,“  krútil  hlavou.  „Ako  keby  sa  napriek  tomu,  čo  mi  povedala,  naďalej hnevala.“ 

„Možno by bolo lepšie ísť už spať,“ navrhol Hastir. „Pasira sa z toho vyspí a ráno bude mať znovu dobrú náladu.“ 



„Ale tu nemôžete zostať,“ skočil k ním neznámy. 

„Kto vlastne si?“ zamračil sa naňho Hastir. „Odkiaľ si prišiel?“ 

„Pod horou je malá dedinka. Videl som stade svetlo. Preto som vás prišiel varovať.“ 

„Ako sa voláš?“ 

„Ja?“ preľakol sa chlapec. „Rask,“ odvetil. 

„Myslíš, že by sme tu viac nemali byť?“ spýtal sa ho Gros. 

„Aj keď ste už Ferraska vypustili, stále vám hrozí nebezpečenstvo. Môže sa kedykoľvek vrá-

tiť.“ 

Nato sa otočila aj Pasira a počúvala čo sa deje. 

„Musíte okamžite zmiznúť. Nesmiete tu viac spať,“ naliehal Rask. 

„Choď prebudiť Pasiru,“ rozkázal Hastir Narvahovi. 

„Netreba,“ vstala Pasira. „Ja nespím.“ 

„Tak rýchlo odíďte,“ súril ich Rask. 

„Počkať,“ zastavil všetkých Narvah. „Ešte kým je noc, mali by sme nahliadnuť do Xarberzových snov.“ 

„Čože?“ zatváril sa Rask nechápavo. 

„To  nič,“  mávol  Narvah  rukou.  „Vytiahni  Estex,“  pozrel  na  Hastira.  „Mali  by  sme  do  jeho snov hľadieť každú noc. Možno sa dozvieme niečo, čo sa nám zíde.“ Hastir prikývol a vytiahol z tašky kameň snov. 

„Nemáme čas,“ zamračil sa Rask. „Musíme hneď teraz odísť.“ 

„Vydrž chvíľu,“ pozrel naňho Hastir. „Bude to len chvíľka. Potrebujeme len rovnú plochu,“ začal sa obzerať okolo, „kde by som Estex postavil.“ 

„Tam!“ ukázala Pasira k jednému z múrov, na zbytok steny. 

Hastir  teda  oprášil  kúsok  múru  a položil  naň  kameň  dolu  hlavou.  Ostatní  kameň  obstúpili a hľadeli naň. 

Estex začal žiariť nazeleno a Hastir sa k nemu sklonil. 

„Už musíte odísť!“ chcel ich Rask zastaviť. 

„Vydrž, hneď to bude,“ odvrkol mu Hastir. „Chcem vidieť Xarberzove sny,“ prikázal Estexu a na jeho spodnej stene sa začali črtať hŕby snov. 

„Nesmiete tu čarovať!“ kričal Rask. „Je to tu prekliate, privoláte radcu!“ Ale nikto ho nevnímal. Všetci boli okúzlení  Estexom. Bolo to pre nich niečo úžasné. 

Ferrask už nevedel, ako ich zastaviť. Mohol by ich začarovať, alebo rozbiť kameň. Lenže jeho pán mu prikázal, aby si u nich získal dôveru a hľadal s nimi na Afaris. Čo teraz? Má sa zmeniť  a všetko  pokaziť?  Alebo  rozbiť  kameň?  Keď  ho  rozbije,  nezoberú  ho  so  sebou.  Tak  čo spraví...? 

Všetci, vrátane Raska – Ferraska hľadeli na milióny snov, ako sa pred ich očami objavovali a znovu mizli. 

Vtom  to  Ferraska  konečne  napadlo.  Otočil  sa  a rozsýpal  sa  na  prah.  Nikto  zo  štvorice  si  to nevšimol. 

Prach za ich chrbtami sa vzniesol do vzduchu a v okamihu zmizol s vetrom. Letel obrovskou rýchlosťou cez lesy, lúky a polia, cez rieky a jazerá, rovno k čiernej veži v Mosiných močiaroch. 



Naďalej hľadeli na sny všetkých ľudí, keď sa konečne obraz zastavil. Estex zobrazoval šmu-hy, fľaky a nepravidelné tvary, ktoré sa stále vlnili a hýbali, ako keby boli živé. 

„Čo je to?“ spýtala sa Pasira Hastira. 

„Neviem,“ pokrútil nechápavo hlavou. „Toto sa ešte nestalo. 





Ferrask  v podobe  prachu  letel  cez  močiare  v doline  Jaenop  rovno  k veži,  k oknu  komnaty, v ktorej spal jeho pán. 

Vtrhol dnu cez otvorené okno a rozvíril sa. Stúpal hore a spravil sa z neho vír. 

Lehkori  sa  okamžite  zobudili  a preľakli  sa.  Hľadeli  na  víriaci  prach,  ako  na  ducha.  Vôbec netušili, čo to môže byť. 

Piesok sa točil a stúpal nahor, keď zrazu sa zosypal na podlahu a pred nimi sa zjavil Ferrask v Raskovej podobe. Rýchlo skočil ku Xarberzovi ležiacom v posteli a natiahol k nemu ruky. 



Ostovky kilometrov vzdialených od čiernej veže, štvorica hľadela nechápavo na zvláštny obraz na Estexe. 

„Toto sa mu sníva?“ pokrútil Narvah zamračene hlavou. „Ako je to možné?“ 

„Netuším,“ odvetil Hastir. 

„Možno sa pokazil,“ napadlo Grosa. 

„Nemohol sa predsa len tak pokaziť,“ obzeral Hastir kameň z každej strany. „Videli sme, ako hľadá  správny  sen  a všetky  ostatné  sny  bolo  normálne  vidieť.  Neviem  prečo  to  nefunguje.“ Zrazu zdvihol od kameňa hlavu a pozrel na priateľov. „Možno už o tom vie.“ 

„O čom, kto vie?“ spýtala sa Pasira. 

„Xarberz. Možno už vie, že máme Estex a že môžeme vidieť jeho sny. Možno svoje sny ochránil nejakým kúzlom.“ 

„To nie!“ vyplašil sa Gros. „Nemôže vedieť o nás a Estexe. Nemôže predsa vedieť všetko!“ Keď Ferrask zatriasol Xarberzom, zaklínač pomaly otvoril oči a keď ho zbadal, zamračil sa. 

„Čo to robíš?“ Posadil sa na posteli a radca z neho stiahol ruky. 

„Ako dobre, že ste sa zobudili,“ vydýchol si démon. 

„Čo to má znamenať? Prečo si sa vrátil?“ hneval sa zaklínač. „Mal si byť celý čas s nimi. Pre-

čo si sa...“ 

„Majú kameň snov,“ prerušil ho Ferrask. „Snáď som to stihol a zobudil vás skôr, ako mohli niečo  vidieť.“ 

Nato sa zaklínač rozosmial. Ferrask naňho hľadel, no jemu do smiechu nebolo. Vôbec nevedel, prečo sa jeho pán smeje. Napadlo mu, že sa zbláznil. 

So smiechom sa zaklínač natiahol na stolík vedľa postele. „Toto je elixír,“ zdvihol zo stolíka malú fľaštičku. 

„Elixír?“ začudoval sa démon. 

„Si démon, ktorý vie vytušiť budúcu zlú myšlienku, ktorá bude smerovať proti nemu, no nevie  úplne  všetko,“  usmial  sa  zaklínač.  „Typický  démon.  Toto  je  elixír,  ktorý  mi  namiešala Mosa. Pomôže mi zahnať všetky sny. Keď z neho užijem len jedinú kvapku, sny ku mne ne-môžu a preto sa mi nič nesníva. Stačí tá najmenšia kvapka a sny sa nedostavia. Takto mi vy-drží celú cestu, kým nedostanem biely kvet do rúk.“ 

„Ach, pane,“ potešil sa démon. „Vy na všetko myslíte. Vedeli ste, že majú Estex?“ 

„Isteže,“  prikývol  a položil  elixír  znovu  na  stolík.  „Tak  a teraz  pokračuj  vo  svojom  poslaní a rob  čo  máš.  Nespúšťaj  ich  z očí  a rob  všetko  preto,  aby  si  ich  zdržal.  K Afaris  sa  musím dostať ako prvý!“ Po týchto slovách si ľahol spať. 

Ferrask kývol hlavou a pozrel na Lehkorov. Tí naňho hľadeli so strachom a to ho tešilo. Zrazu sa premenil do svojej pravej podoby a Lehkori začali pred ním cúvať. Nato sa démon zastavil a zasmial  sa.  Potom  sa  im  otočil  chrbtom  a naposledy  k nim  zvrtol  hlavu,  aby  ich  naplašil a premenil sa na strieborné pierko, ktoré odniesol vietor von oknom. 

Lehkori sa rozbehli k oknu a hľadeli za ním. 

Pierko  letelo  cez  močiare  a lesklo  sa  aj  v tej  najväčšej  tme.  Letel  späť  cez  hory,  doly, k svojmu cieľu, aby pomohol svojmu pánovi a zničil jeho nepriateľov. 



 

Diabolský priatel´ 



Kameň snov stále nič neukázal a tak ho Hastir otočil na spodnú stranu. 

„Musí to tak byť. Vie predsa, že ideme po Afaris, tak môže vedieť aj o kameni.“ 

„Ale, ako to vždy zistí?“ zamyslela sa Pasira. „Prečo vie všetko, rovnako ako my?“ 

„Má skrer,“ zrazu povedal Narvah celkom potichu a priatelia k nemu otočili hlavy. 

„Čo má?“ spýtal sa Hastir. 

„Neviem čo, alebo kto to je, ale môj starý otec mi v sne povedal, že všetko vie od skrera.“ 

„Čo je zač ten skrer?“ opýtala sa Pasira. 

„Nie je to človek,“ prehovoril Gros. „Je to vec.“ 

„Odkiaľ to vieš?“ 

„Mám predsa strýka čarodejníka. O kúzelných veciach mi povedal on. Je to niečo ako...“ nevedel nájsť to správne slovo. „Niečo ako kryštálová guľa, ktorá vám ukáže toho, koho chcete vidieť.  Nech  je  kdekoľvek.  Akurát,  že  nevypadá  ako  guľa.  No  niekedy  aj  áno.  Podľa  toho, načo sa zmení. Vždy sa  premení na niečo, v čom sa zjaví obraz človeka, ktorého chcete vidieť. Napríklad je to kryštálová guľa. Hodíte ju o zem a rozbije sa. Potom sa jej črepy zlejú dokopy a je z nich zrkadlo. Poviete koho chcete vidieť a v zrkadle ho uvidíte.“ 

„To znamená, že nás môže pozorovať aj práve teraz?“ zdesene sa Narvah obzeral okolo seba. 

„Zbytočne sa snažíš,“ pokrútil hlavou Gros. „Neuvidíš nikoho a nič. Ale on nás možno práve teraz pozoruje. Nemôžeme vedieť, kedy na nás hľadí.“ 

„To je strašné,“ zhrozila sa Pasira. „On má všetko a mi nič.“ 

„Máme Estex,“ ukázal Hastir na kameň. 

„Ale nepomôže nám, keď sa Xarberz chráni kúzlom.“ 

Hastir pokrčil ramenami a schoval si Estex späť do tašky. 

Vtom zacítili vietor a za ich chrbtami na zem spadlo strieborné pierko. 

„Stalo sa niečo?“ zjavil sa za nimi Rask a tváril sa nechápavo. „Mali by ste už odísť. Myslím to vážne.“ 

„Tak dobre,“ prikývol Narvah. „Myslím, že by sme sa tu už viac nemali zdržiavať. Musíme ísť ďalej.“ 

Pobrali si svoje veci a vyšli zo zrúcaniny. 

„Môžem ísť s vami?“ zatavil ich Rask skôr, ako sa mohli rozbehnúť do lesa. 

„Chceš ísť s nami?“ otočil sa Narvah. „Prečo?“ 

„Moja dedina je už určite zničená, keďže ste vypustili radcu. Som jediný, čo prežil.“ 

„Zničená?“ vydesil sa Gros. „Prečo by ju radca ničil?“ 

„Dedinčania sa celé roky starali o to, aby nikto do hradu nevkročil a nevypustil ho,“ klamal Ferrask, najlepšie, ako len vedel. „On o tom vedel.“ 

„To je strašne,“ pokrútila Pasira nervózne hlavou. „Ak sa dozvie, že si jediný, čo prežil, tak ťa bude chcieť zabiť.“ 

„Možno  práve  preto  by  nemal  ísť  s nami,“  rýchlo  povedal  Gros.  „Zdá  sa,  že  radca  sa  spojí s Abrosovým  nasledovníkom.  Má  ďalšiu  silu,  ktorá  sa  nám  bude  snažiť  prekaziť  cestu k Afaris.“ 

„Afaris?“ zatváril sa Rask prekvapene. „Hovoríte o bielom kvete?“ 

„Možno máš pravdu,“ pozrela Pasira na Grosa, „no napriek tomu ho nesmieme nechať samé-

ho.“ 

„Vyčítaš si, že to kvôli tebe zničil Raskovu dedinu, však?“ spýtal sa jej Narvah. „Ty predsa za to nemôžeš.“ 

„Ale aj tak musí ísť s nami. Čo s ním bude?“ 



Všetci sa otočili k Raskovi. Rozmýšľali čo spraviť. Snáď by im mohol byť po ceste k jazeru nápomocný. 

„Tak  dobre,“  prikývol  Narvah  a natiahol  k Raskovi  ruku.  Ten  ju  s úsmevom  chytil  a kývol hlavou. 

„Ja som Narvah a toto je Pasira, Gros a Hastir.“ 

„A to je kto?“ ukázal na páva na jeho ramene. 

„To je môj páv. Volá sa Xar a je veľmi múdry.“ Vyhodil ho do vzduchu a páv sa vzniesol do výšky. „Ukazuje nám cestu k jazeru.“ 

„K jazeru? K akému jazeru?“ spýtal sa Rask. 

„K jazeru Reveror. Je v ňom Afaris a presne po ňu ideme.“ 

„Reveror?“ preľakol sa Rask. „Tam je Afaris?“ 

„Áno. Počul si snáď niečo o tom jazere?“ 

„Áno,  počul.  Ale  veď  je  prekliate.  Nesmiete  doň  vojsť.  Je  v ňom  niečo  tajomné a nebezpečné.“ 

„Vieš o ňom niečo viac?“ pristúpil k nemu bližšie Gros. 

„Niečo viem, ale...“ 

„Tak hovor,“ súril ho Gros. „My sami o ňom veľa nevieme. Potrebujeme o ňom vedieť všet-ko.“ 

„Žijú v ňom zvláštne tvory, ktoré vás prekľajú a potom odtiaľ nikdy viac nevyjdete.“ 

„Aké tvory? Čo sú zač?“ 

„To neviem, nie je na svete žiadna bytosť, čo by sa odvážila vstúpiť do jazera.“ 

„Tak to musí byť naozaj strašné jazero,“ odstúpil Gros vyplašene od ostatných. „A my musí-

me ísť práve tam?“ 

„Takto Afaris z jazera nedostane nik.“ 

„Narvah ale áno,“ podotkla Pasira. „Je totiž jediný, čo to dokáže. Sám Abros vyriekol kliatbu na jeho rodinu, ktorú môže zlomiť len ten, čo nie je prekliaty a predsa je z ich krvi. A môže ju zlomiť len takou silou, akú mal on. On mal Sirtach a rovnako silná je Afaris.“ 

„Tak, tak je to,“ zamyslel sa Ferrask. 

„Čože?“ nerozumela mu Pasira dobre. 

„Nič. Len rozmýšľam,“ zdvihol k nej Rask hlavu. „Tak ak chcete ísť, tak by sme mali vyraziť.“ 

„Ty hádam poznáš cestu k jazeru?“ začudoval sa Hastir. 

„Poznám, no je to ešte dosť ďaleko.“ 

Pasira  podala  Narvahovi  Estov  prívesok  a on  potom  privolal  Xara.  Zavesil  mu  ho  na  krk a mohli pokračovať v ceste. 

Prvý išiel Narvah, za ním Pasira s Hastirom a Grosom a na konci bol Rask. Ako šiel za nimi, celý čas sa usmieval. Získal si ich dôveru rýchlejšie, ako očakával. 

„A teraz moji  milí,“ vravel  si  sám  pre seba  a vyškierajúc sa, „vás zavediem  tam, odkiaľ  už živí nevyjdete.“ Zarehotal sa a potom rýchlo nasadil svoju vážnu tvár. Už sa tešil nato, ako ho jeho pán pochváli, keď mu prezradí, kde je Afaris a ako ľahko a rýchlo sa zbavil jeho protivníkov. 



Len  čo  sa  Mosa  dozvedela  čo  potrebovala,  rozbehla  sa  do  svojej  knižnice.  Mala  tam  hŕby kníh, ktoré viac-menej nakradla za celý čas, čo sa bola čarodejnicou. Vďaka ním sa zdokona-

ľovala a za celé tie roky, čo z nich čítala, stala sa skoro neporaziteľnou z radu čarodejníc. 

Natiahla ruku k policiam a z nich začali vyletúvať knihy. Leteli k nej a pred jej tvárou sa otvá-

rali a samé sa listovali. 

„Nie!“ skríkla Mosa nahnevane, keď nenašla čo hľadala. Každá kniha potom spadla na zem a ona pozrela do ďalšej. 



Knihy k nej lietali jedna za druhou a rýchlo sa listovali. Zatiaľ ani jedna nebola tá pravá. Padali na zem, ako hnilé hrušky. 

„Kde to  len je?“ hľadela Mosa zamračene do ďalšej knihy. „Musí to  v jednej  z nich predsa byť. Kde ta prekliata Afaris je?“ Znovu spadla na zem ďalšia kniha. Otvorila sa iná a Mosa so záujmom do nej hľadela. „Kde ju len ukryli, tí blázni? Musím to zistiť za každú cenu.“ Zase nič nenašla a kniha sa ocitla na zemi. 

Mose už prešla trpezlivosť a mávla k lietajúcim knihám a zvrtla sa k odchodu. Knihy visiace vo vzduch a ležiace na zemi vleteli späť do poličiek a Mosa zavrela za sebou dvere. Prešla chodbou a zastala pred úzkymi, no vysokými dverami. Poobzerala sa okolo seba, či ju nevidí niektorí zo zaklínačových Lehkorov a potom mávla rukou. 

V dlani sa jej zjavil kľúč. Vopchala ho do dvier a odomkla ich. Keď ich otvorila, za nimi sa zjavili ďalšie dvere, mohutnejšie. Položila si kľúč do dlane a fúkla doňho. Kľúč sa zrazu zmenil. Strčila ho do zámky a otvorila dvere. 

Za nimi boli tretie. Boli z kovu a vyzerali nedobytne. 

Znovu si položila kľúč do dlane a vytrhla si jeden modrý vlas. Obmotala ho okolo kľúča. Vlas zhrubol a stál sa súčasťou kľúča. Bol obmotaný okolo kľúča ako liana a nedal sa z neho odstrániť. 

Keď takýmto kľúčom odomkla dvere, vytiahla ho z dvier a zovrela ho v dlani. Dlaň otvorila, no kľúč v nej neležal. Zmizol. 

Otvorila  ťažké  hrubé  kovové  dvere  a zastala  na  ich  prahu.  Hľadela  to  tmavej  miestnosti s obrovskou klietkou stojacou v strede. 

Vošla dnu a všetky dvere jedny za druhými sa zabuchli. Blížila sa ku klietke a tesne pred ňou zastala. Hľadela do nej a usmievala sa. 

V klietke ležal jeden zo zaklínačových Lehkorov. 



Prívesok na Xarovom krku im svietil na cestu a vďaka nemu mohli sledovať páva. 

Nikto z nich si nevšimol Raska, ako tuho rozmýšľa, ako by im mohol prekaziť ich cestu. Vô-

bec  sa  nedíval  pod  nohy  -  tak  bol  zabratý  do  svojich  myšlienok.  Zrazu  sa  potkol  o koreň a zvalil sa na zem. 

„Si v poriadku?“ spýtal sa ho Gros, keď mu pomáhal na nohy. 

„Nič mi nie je,“ oprášil zo seba špinu. 

„Určite si otrasený z toho, že nikto z tvojich blízkych už nežije,“ podišla k nemu Pasira. 

„Nie, ty si za to nemôžeš dávať vinu. Keby si vedela čo sa môže stať, tak by si ten nápis nikdy neprečítala.“ 

„Kde vlastne bola tvoja dedina?“ spýtal sa zamyslene Narvah. „Zatiaľ sme žiadnu nevideli.“ 

„Veď ju zničil ten démon,“ otočil sa k Narvahovi Gros. 

„Ale veď nemohla zmiznúť zo zemského povrchu. Musia stať z nej aspoň ruiny, alebo horiace zvyšky.“ 

„Máš pravdu,“ kývol hlavou Hastir a otočil sa k Raskovi. „Kde je tvoja dedina?“ Rask hľadel na ich tváre, skáčuc pohľadom z jedného na druhého a nakoniec pozrel niekde za nich. „Tam,“ ukázal pred seba a všetci sa otočili. 

Pred nimi sa zjavila veľká dedina, ktorú pohlcoval oheň. Skôr už len zbytok dediny. Všade bol dym a popol. 

„Preboha, to je strašné,“ chytila si čelo Pasira oboma rukami. „Musíme niekomu pomôcť.“ 

„Všetci sú už mŕtvi,“ odvetil Rask. „Pred radcom nemohol nik ujsť.“ 

„Xar!“  zvolal Narvah na svojho páva a natiahol ruku. Xar sa zjavil nad ich hlavami a sadol si na obvykle miesto. 

„Ako to, že nás Xar nevaroval?“ otočil sa Narvah k priateľom. 



„Tá horiaca dedina tú ešte pred chvíľou nebola. Ako to, že sme nezacítili ani dym?“ Zamyslene krútil Hastir hlavou. Zrazu bol dym všade okolo nich. 

„Musel fúkať opačný vietor,“ napadlo Grosa. 

„Ale tá dedina tam ešte pred chvíľou naozaj nebola,“ rozmýšľala Pasira nahlas. „Vážne som ju nevidela.“ 

„To musel spraviť Ferrask,“ dupol Gros nahnevane nohou. „Určite ju pred nami skryl.“ Rask sa len ticho usmieval. Plán mu vychádzal. Teraz ich musí dostať do pasce. Mávol rukou k horiacej dedine a oheň sa začal šíriť k nim. 

„Plamene smerujú k nám!“ zvolala Pasira nevediac odtrhnúť oči od ohňa. 

„Rozširuje sa nejako rýchlo,“ podotkol Hastir. 

Plamene skákali z horiacich domom na stromy veľkou rýchlosťou. Pätica musela začať ustupovať. 

„To robí Ferrask!“ ukázal prstom Gros pred seba na približujúci sa oheň. 

„Musíme sa vrátiť späť,“ rozhodol sa Hastir. 

„Ale  Xar  nás  nasmeroval  rovno,“  obrátil  sa  k nemu  Narvah.  „Musíme  ísť  ďalej.  Nesmieme vybočovať z cesty. Ináč tam prídeme neskoro.“ 

Plamene šľahali zo stromu na strom a všetci zacítili na tvárach teplo. Či chceli, alebo nie, museli cúvať. Oheň sa šíril príliš rýchlo, aby mu mohli uniknúť. 

„Xar nám ukáže cestu!“ vyhodil Narvah páva nad hlavu a ten vzlietol. 

Nato  Rask nepozorovane zdvihol ruku, otvoril ústa a vyceril hrozivo  zuby. Vtom z ohňa na jednom zo stromov vyšľahol plameň a zachvátil Xara. Ten sa snažil ohňu otiecť, no oheň bol rýchli. Xar sa rýchlo premenil na malého vtáčika, aby ho oheň tak ľahko nezasiahol, no napriek tomu mu začalo perie horieť. 

Páv od bolesti zaškriekal a padal k zemi. 

„Xar!“ vydesil sa Narvah. 

Vtáčik spadol na zem a Narvah mu rýchlo bežal na pomoc. Ležal na zemi a tichučko píšťal. 

„Xar, Xar! Čo je ti?“ kľakol si k nemu a jemne sa ho dotkol, aby mu neublížil. 

„Narvah, zober ho!“ zjavil sa pri ňom Hastir. „Oheň je už tu. Rýchlo.“ Všetci ich už obišli a cúvali ďalej. 

Hastir s Narvahom zacítili na koži obrovskú horúčavu. Narvah sa obzrel. Oheň bol už celkom pri nich. 

„Rýchlo ho vezmi,“ sklonil sa k nemu Hastir. 

Narvah jemne zdvihol páva do náručia. Pozrel za seba na oheň. Keď sa otočil, mal pocit, že sa upečie. 

„Poď!“ potiahol ho za ruku Hastir a rozbehol sa preč. 

Narvah sa ponáhľal za ním. Dostali sa až do zrúcaniny, ktorá bola Abrosovým hradom. Polo-

žil Xara na miesto, kde pred tým stál Estex a ostatní ho obstúpili. 

„Bude v poriadku?“ spýtala sa Pasira. 

„Neviem,“ pokrútil Narvah nešťastne hlavou. „Mňa vie vyliečiť, ale neviem, či to dokáže aj sám so sebou.“ 

„Musí sa uzdraviť. Veď bez neho k jazeru nedôjdeme.“ 

Rask stál v diere zrúcaniny a hľadel na blížiaci sa oheň. Nebadane pohyboval rukami a riadil horiace plamene. Nasmeroval ich na hrad. 

„Myslím, že plamene smerujú sem,“ otočil hlavu. „Musíme odísť.“ 

„Ale kam, keď nepoznáme cestu k jazeru,“ zdvihla hlavu Pasira od zmenšeného páva. 

„Ja vám pomôžem. Ja viem, kade ísť. Poznám k jazeru cestu.“ 

„Ale veď cestu nám odrezal oheň,“ nerozumel Narvah. 

„Ja viem aj o inej ceste. Je síce o trochu dlhšia, ale dá sa tade pokojne prejsť.“ Všetci  naňho  hľadeli,  nevediac,  čo  si  majú  myslieť  o jeho  návrhu.  Majú  ísť  dlhšou  cestou a tak riskovať neskorí príchod, alebo cúvať pred ohňom a pritom sa vrátiť niekoľko kilometrov späť, alebo zablúdiť? 

Nakoniec všetci pozreli na Narvaha, aby sám rozhodol. 

Narvah nevedel čo si má o tom pláne myslieť. Jeho starý otec mu povedal, aby sa riadil srdcom, no teraz naozaj nevedel, čo si počať. 

„Tak dobre,“ kývol napokon hlavou. „Pôjdeme tvojou cestou. Radšej pôjdeme dlhšie, ako sa stratiť niekde v lese.“ Zdvihol malého vtáčika z kameňa a jemne si ho vložil do vrecka. 



Ako Mosa obchádzala klietku, Lehkor sa začal preberať mdlôb. Otvoril oči. Vyzeral prekvapene a zároveň vystrašene. 

„Ako si sa vyspal?“ sklonila sa Mosa, aby lepšie naňho videla. 

„Kde som to?“ obzeral sa Lehkor okolo seba. 

„Môžeš tri rázy hádať,“ zasmiala sa čarodejnica. 

„Ty?“ pozrel na Mosu a posadil sa. Natlačil sa na druhý koniec klietky so strachom v očiach. 

„Vidím, že si uvedomuješ kto som a čoho som schopná,“ zdvihla pobavene obočie. 

„Čo odo mňa chceš?“ spýtal sa s trasúcim sa hlasom. 

„Len malú službičku,“ povedala pobavene. 

„Keď sa môj pán dozvie, že som zmizol, tak...“ 

„Tak nič!“ prerušila ho. „Nemá ako si to všimnúť. Miesto teba má tvojho dvojníka. Nespozná rozdiel. Síce mu nič nepovie, ale Lehkori veľmi toho nenahovoria.“ 

„Ale, ako si...“ 

„Bolo to ľahké,“ usmiala sa a vystrela sa. „Keď som preňho získavala informáciu o predmete, ktorý vlastní ten chlapec, tak ti jedno zrniečko z piesku spadlo do oka. Možno si si to ani ne-všimol. Od tej chvíle si mal pocit, že ja som tvoja pani. Prišiel si za mnou, keď zaklínač so mnou nebol a potom to už bolo ľahké. Uspala som ťa a zatiaľ som vytvorila tvojho dvojníka. 

„Au!“ vykríkol Lehkor a chytil si ľavé oko. 

„Ešte  stále  ho  máš  v oku  a teraz  chce  ísť  von,“  chytila  sa  Mosa  mreží.  „Chce  sa  vrátiť k ostatným zrnkám. Nechaj ho odísť. Nebráň sa tomu.“ 

Lehkor  zacítil  obrovskú  bolesť  v oku.  Mal  pocit,  že  mu  vypadne  z jamky.  Postavil  sa  a od bolesti vykríkol s rukou na zavretom oku. 

„Prečo to robíš?! Čo odo mňa chceš?“ 

„Musíš niečo pre mňa spraviť.“ 

Vtom spadol Lehkor na štyri a zreval od bolesti. 

„Nebráň sa tomu,“ kázala mu Mosa. „Musíš sa uvoľniť a zrnko samo vypadne.“ Lehkor sa zvalil na chrbát a pomaly začal otvárať oko. Pod viečkom sa zjavila krvavá guľa. 

Zareval, ako ranené zviera a okom mu trhlo. Z oka mu vypadlo zrnko a skákalo po podlahe k Mose. Preskočilo cez mreže a Mosa ho chytila do dlane. Silno ju zovrela. Keď ju otvorila, zo zrnka zostal len jemná múčka. Vysypala ju na zem a pozrela späť na Lehkora. 

Ležal stále na zemi a otváral oko. Bolesť zrazu pominula. Všetko zmizlo. Aj jeho oko vyzeralo celkom normálne. Pozrel na Mosu a rýchlo vstal. 

„Prečo by som ti mal pomáhať?“ spýtal sa nahnevane. 

„Pretože ti potom vrátim to, čo ti vezmem,“ odvetila bosorka. 

„Ako mi môžeš niečo vrátiť, čo si mi ešte nevzala?“ 

„Pretože  ti  to  vezmem  teraz!“  Natiahla  rukou  cez  mreže  a dlaň  nasmeroval  k nemu. 

Z Lehkorovej hrude vyrazil silný záblesk. Zdvihlo ho pár centimetrov do vzduchu a ohromene hľadel na svetlo vychádzajúce z vlastnej hrude. 

Mosa sústredene hľadela na tú žiaru a s rukou stále natiahnutou pred sebou odstúpila od klietky. 



Žiara z Lehkorovho hrudníka vyrazila k Mose. Lehkor od bolesti zvrieskol a spadol na zem. 

Svetlo pomaly letelo k čarodejnici. Preletelo cez klietku a Mosa ho zovrela v dlani. Jas zrazu zmizol. 

„Tak čo?“ pozrela na svojho väzňa. „Chceš späť to, čo som ti vzala?“ Lehkor zdvihol hlavu zo zeme. „Musíš mi to vrátiť,“ povedal naliehavo. „Nemôžem bez toho žiť.“ 

Mosa sa zasmiala. „Je to zvláštne, však? Ani nevieš čo som ti vzala, no napriek tomu cítiš, že je to tvoja podstata. Nemôžeš bez toho dýchať, chodiť, rozmýšľať, smiať sa, či plakať. Musíš to mať späť, ináč zošalieš.“ 

„Vráť mi to, prosím,“ natiahol k nej ruku zo zeme. „Potrebujem to. Hneď teraz!“ Mosa sa znovu zasmiala a otvorila dlaň. Svetlo opäť zažiarilo. 

„To, čo som ti vzala,“ pozrela do klietky, „bola tvoja duša. Bez nej nemôže naplno žiť žiadna bytosť.  Má  ju  všetko,  čo  dýcha.  Ľudia,  démoni,  čarodejníci,  zaklínači,  zvieratá,  rastliny a dokonca aj Lehkori.“ 

„Prosím ťa,“ žiadal ju naďalej Lehkor ležiac na zemi. „Bez duše zomriem.“ 

„Nie, nezomrieš,“ skryla dušu späť do dlane. 

„Nie!“ natiahol sa k nej Lehkor, keď videl, že jeho duša znovu zmizla v jej dlani. 

„Máš len taký pocit, ale nezomrieš. Je ťažké žiť bez duše, ale dá sa to. Život bez duše, je ako duch bez tela. Preto, ak chceš, aby som ti ju dala, musíš pre mňa niečo spraviť.“ 

„Čo mám spraviť? Spravím všetko.“ Bol tak zúfalý, že keby mu povedala, aby zabil zaklína-

ča, tak by ju poslúchol. 

„Musíš zistiť, kde sa skrýva Afaris,“ priblížila sa ku klietke. 

„Ale to nevie ani môj pán,“ pokrútil hlavou. 

„To viem. Ale ten chlapec to miesto musí poznať.“ 

„Narvah?“ spýtal sa prekvapene. „On to vie?“ 

„Isteže. Musí to vedieť, ináč by len tak Afaris hľadať nešiel.“ Lehkor sa chytil mreží a pomaly sa postavil. „Ako to môžem zistiť?“ chytil si hruď s bolesťou v tvári. 

„Si predsa Lehkor. Premeň sa na nejakého vtáka, či inú háveď a dostaň sa až k Narvahovi. Ak ho budeš počúvať o čom sa zhovára so svojimi priateľmi, určite sa to dozvieš.“ 

„Ale ak sa to nedozviem zavčasu, môžem zostať v zvieracej koži,“ vyplašil sa Lehkor. 

„Tak to už je tvoja vec,“ odtiahla sa Mosa od klietky. 

„Dobre,“ nasucho preglgol. „Spravím, čo chceš. Ale potom mi vrátiš moju dušu.“ 

„Sľubujem,“  kývla  Mosa  hlavou  a ešte  viac  odstúpila  od  klietky.  Sklonila  hlavu  k podlahe, ako keby niečo hľadala. Prechádzala z jedného miesta na druhé, kým nezastala. Pozerala na jeden  kus  kameňa,  z ktorých  bola  poskladaná  podlaha.  Niečo  celkom  ticho  povedala a v prostriedku  kameňa  sa  zjavila  dierka  a v nej  narástol  sklenený  kľúč.  Zohla  sa  k nemu a otočila ním. Kameň sa zniesol do vzduchu a odhalil jamu. 

Mosa otvorila dlaň a znej vyšľahol lúč svietiacej duše. 

Lehkor všetko so zadržaným dychom sledoval. 

Mosa dušu vložila do jamy a kameň sa vrátil späť na svoje miesto. Otočila kľúčom do opač-

nej strany a potom ho vytiahla z kameňa. Ukázala ho Lehkorovi a potom ho nechala spadnúť na zem. 

„To nie!“ zvolal Lehkor a vystrčil ruku z klietky. 

Kľúč spadol na zem a rozbil sa. 

Mosa pozrela potešene na väzňa. Lehkor smutne spustil ruku nadol a Mosa prešla po sklenených črepoch až k nemu. „Keď splníš čo máš, tak ten kľúč znovu zhmotním.“ 

„Dobre,“ prikývol narýchlo. 



Mosa odstúpila od klietky a tá sa vzniesla do vzduchu. Zastala v takej výške, aby spopod nej mohol Lehkor vyjsť. 

Väzeň spravil pár krokov dopredu a klietka pristála na podlahe. 

„Môžeš ísť,“ ukázala Mosa na okno a to sa ihneď otvorilo. 

Lehkor  pozrel  k obloku  a potom  znovu  otočil  hlavu  k Mose.  Tá  sa  naňho  náročky  zaškerila a potom  sa  premenil  na  orla.  Doletel  k oknu  a sadol  si  naň.  Pozrel  von  oknom  a vyletel  do noci. 



 


V pekelnej pasci  

Ferrask  ich  viedol  cez  les  tak,  aby  obišli  oheň.  Nemohol  ho  ešte  zahasiť,  lebo  by  sa  mohli vrátiť späť a to nechcel. Mierili do pasce, z ktorej niet úniku. 

Ako  kráčali  lesom,  slnko  začalo  vystupovať  na  oblohu  a  do  uší  im  prenikol  hluk,  ktorý  sa každým krokom zväčšoval. Onedlho nastal slnečný deň. Vtom Rask zastal. 

„Čo sa stalo?“ spýtal sa prekvapene Narvah. 

Ostatný  podišli  až  k Raskovi  a hľadeli  pred  seba.  Napravo  od  nich  bol  obrovský  vodopád a oni stáli nad riekou, ktorá bola hlboko pod nimi. Cez rieku bol natiahnuť lanový most, dlhý snáď kilometer. 

„Tade nemôžeme prejsť,“ vyplašil sa Gros, keď zbadal tri dlhé laná nad priepasťou. 

„Bohužiaľ, inej cesty niet,“ odpovedal Rask, hľadiac do hĺbky pod sebou. 

„Cez ten most sa nedá prejsť,“ krútila hlavou Pasira. 

„Ja som cezeň už párkrát prešiel,“ otočil sa Rask. „Je to ľahšie, než to vyzerá.“ 

„Myslíš to vážne?“ priblížil sa Narvah k okraju strminy. „Dá sa cezeň prejsť?“ Chytil sa mosta a potiahol za pravý povraz. Bol poriadne napnutý a zdal sa byť dosť pevný. „Isteže,“ priký-

vol  Rask.  „Ak  chcete,  pôjdem  prvý  a ukážem  vám,  ako  prejsť  na  druhú  stranu.“  Chytil  sa oboch  lán  a stúpil  na  tretí.  Vykročil  smelo  po  hrubom  lane.  Kráčal  s istotou,  vediac,  že  nespadne. 

Ostatní naňho hľadeli bez pohybu. 

Rask sa od nich stále viac vzďaľoval a o chvíľu bol na druhej strane. Ako keby celý čas išiel len po rovnej ceste. 

„Tak čo?!“ zakričal cez hučanie vodopádu k nim. „Idete za mnou?“ Narvah  pozrel  dolu  do  priepasti  a sťažka  preglgol.  „Pôjdem  prvý,“  otočil  sa  k priateľom a natiahol ruky k lanám. Pravou nohou vykročil vpred. 

„Idem hneď za tebou,“ ozvala sa s obavou o kamaráta Pasira. 

„Nie!“  zastavil  sa  Narvah  a rýchlo  sa  obzrel.  „Nechoď  za  mnou,  kým  neprejdem  na  druhú stranu. Nie je isté, či lano udrží viac ľudí naraz.“ 

Pasira  prikývla  a Narvah  mohol  pokračovať  v ceste.  Pomaly  robil  kroky  jeden  za  druhým a lano sa pod ním ohýbalo. Mal pocit, že šliape po oblakoch, ktoré sa môžu každú chvíľu pod jeho váhou roztrhnúť. 

Pozrel sa dole a vtedy sa mu zatočila hlava. Nemal rád výšky. Keď videl tú hroznú hĺbku, ako keby zdrevenel. 

„Nepozeraj sa dole!“ chytila sa Pasira lán a naklonila sa nad priepasť. 

Narvah zacítil zachvenie lana. „Nechoď sem!“ zakričal hľadiac stále pod nohy. Voda sa pod ním nezadržateľne valila cez priepasť a vedel, že keby pád aj prežil, určite by sa utopil. 

„Neboj sa!“ ozval sa zrazu Rask. „Musíš ísť ďalej, ináč tam zostaneš navždy!“ 

„Ja viem!“ zreval Narvah nervózne. Nechcel, aby ho niekto poháňal v takej strašnej situácií, v ktorej sa práve nachádzal. Neprestával hľadieť pod nohy. Cítil, že tá hĺbka ho k sebe ťahá. 

Ako keby ho nútila, aby sa pustil a spadol. 



„Musíš pozerať na mňa!“ kričal Rask. „Pozri sa na mňa!“ 

Narvah zdvihol hlavu a so zaťatými zubami pozrel na Raska. 

„Tak a teraz poď!“ kývol rukou. 

Narvah sa zhlboka nadýchol a natiahol nohu ďalej. Spravil ďalší krok. 

„Výborne,“ tešil sa potichu Ferrask. „Len poď.“ Mohol pretrhnúť laná a Narvah by spadol do rokliny, ale tým by sa prezradil pred ostatnými. Potreboval ich zničiť naraz a hlavne navždy. 

Narvah postupoval krok za krokom konečne smelšie a pomaly sa blížil na druhu stranu priepasti. 

„Tak poď,“ precedil potichu Ferrask pomedzi zuby. „Všetci pekne poďte. Len čo prejdete cez most,  ocitnete  sa  v zemi  Alz.  Len  poďte,  no  odtiaľto  sa  už  živí  nedostanete,“  usmievala  sa hľadiac pritom na všetkých. 

Narvah sa pomaly, ale isto blížil k Raskovi. Väčšiu časť mostu mal už za sebou a začal postupovať rýchlejšie, lebo strach ho už opúšťal. 

Pasira s Grosom a Hastirom so zadržaným dychom hľadeli na svojho priateľa, ako sa od nich vzďaľuje a srdcia cítili až v krku. 

„Vydrž, už tam budeš,“ vravela si Pasira ticho pre seba. „Len sa nepozeraj dole. O chvíľu si na druhej strane,“ zatínala päste od strachu, že by jej kamarát mohol z mosta spadnúť. 

Narvaha zalieval studený pot. Potili sa mu dlane a lano sa mu v nich šmýkalo. V hrdle mal tak sucho, že mal pocit, že tam má piesok. 

Už sa vôbec nepozeral pod seba, ale na Raska. Ten potichu k nemu naťahoval ruky a tak ho poháňal ďalej. 

Bol celkom blízko a strach z neho už celkom opadol. Spravil posledné dva kroky a Rask ho potiahol na pevnú zem. Narvah sa oprel o kolená a hľadel na druhú stranu. Bol poriadne vy-

čerpaný a zhlboka vydychoval horúci vzduch. 

„Vedel som, že to zvládneš,“ potľapkal ho Rask po chrbte. 

„Ja teda nie,“ zasmial sa. 

Obaja  otočili  hlavy  na  druhu  stranu  rokliny.  Pasira  ako  druhá  vyšla  na  most.  Laná  sa  napli a dievča začalo smelo postupovať. Netrvalo dlho a dostala sa do prostriedku mosta. 

„To nie je možné,“ krútil hlavou Gros strane sledujúc Pasiru. „Odvážnejšie dievča od nej som ešte nevidel.“ 

Hastir sa zasmial na jeho poznámke. Súhlasil s Grosom. Ani niektorí muži nemajú také odvahu, ako ona. 

Keď  bola  Pasira  pri  druhom  brehu,  Narvah  sa  k nej  natiahol,  podal  jej  ruku  a potiahol  ju  k sebe. 

Pasira sa usmiala. Bola na seba hrdá. Vedela že musí cez ten most prejsť, aby nenechala Narvaha samého. 

„Teraz ty, Gros,“ potlačil Hastir svojho mladšieho priateľa. 

„Ja?“ zdráhal sa Gros. „Prečo ja? Nemôžem...“ Snažil sa vyhnúť mostu, no Hastir ho dotlačil až k nemu a nakoniec či chcel, alebo nie, musel sa chytiť lán. 

„Neboj sa, Gros!“ kričala Pasira z druhej strany. „Nie je to také strašné! Len sa nepozeraj do-le!“ 

„To sa ti ľahko povie,“ povedal Gros potichu, „keď práve tam sa chcem pozrieť. Musím predsa vidieť kde padnem.“ 

„Gros, choď už,“ ozval sa Hastir spoza jeho chrbta. 

Gros stál len tesne na začiatku mosta a už teraz sa bál. Stále hľadel pod seba. 

„Zdvihni hlavu!“ kázal mu Hastir. „Tak ako Narvah s Pasirou.“ 

„Ale keď tá hĺbka ma ťahá dole,“ odvetil mu vyplašene. 

„Keď sa do nej nebudeš pozerať, tak to prestane. Musíš spraviť prvý krok a potom to pôjde.“ Gros sťažka preglgol a naťahoval nohu po lane. Kĺzal ňou po povraze a rukami sa čo najsil-nejšie držal bočných lán. 

„Tak nie, Gros. Musíš nohu odlepiť od toho lana. Správ krok,“ vysvetľoval mu Hastir. 

„Ona si sama robí, čo chce. Nechce sa zdvihnúť,“ prehovoril Gros trasľavým hlasom. 

„Skús to!“ 

Gros začal pomaly nohu dvíhať a konečne spravil krok. Lenže stále sa držal lán na tom istom mieste. Teraz mal nohy vpredu a ruky vzadu. 

„Pusti sa laná a chyť sa ďalej,“ neprestával mu Hastir pomáhať. 

„Keď sa pustím, tak spadnem,“ krútil hlavou. 

„Najprv sa pustí jednou rukou a chyť sa ďalej. Až potom druhou.“ 

„To nepôjde,“ trval na svojom Gros. „Tie ruky mi tam primrzli.“ 

„Preboha, Gros,“ Hastirovi už dochádzala trpezlivosť. „Ak to nezvládneš, tak sa vráť a zostaň tu. Sami nájdeme Afaris.“ 

„Nie!“ otočil k nemu hlavu. „Ja nechcem zhorieť!“ 

„Tak sa snaž!“ 

Gros  zvrtol  hlavu  dopredu  a pomaly  odlepoval  od  lana  prsty  na  pravej  ruke.  Pustil  sa  ho a potom sa chytil o kúsok ďalej. 

„Výborne!“ potešil sa Hastir. „Teraz druhú ruku.“ 

Gros ho poslúchol. Odrazu začal postupovať smelšie. Dostal sa až do prostriedku. Hľadel na druhu stranu. Priatelia mu mávali a naznačovali mu aby nezastával. Usmievali sa naňho a on zrazu nemal strach. 

Pozeral na nich a vykročil ďalej. Lenže stúpil do prázdna. Lano sa mu z rúk vyšmyklo a jeho priatelia s hrôzou vykríkli. Ešte sa stihol zachytiť spodného lana po ktorom kráčal. 

Držal sa lana jednou rukou a hľadel dole. Všetko sa mu začalo točiť a dostal zavráť. 

Narvah skočil k mostu v rovnaký moment, ako Hastir. 

„Nie!“ zakričal Hastir na priateľa. „Idem ja!“ 

Hastir kráčal čo najrýchlejšie, no veľmi rýchlo to zase nešlo. 

„Gros, nepúšťaj sa!“ revala z celých síl Pasira. „Zdvihni hlavu hore! Nepozeraj sa tam!“ Gros ju síce počul, no bol ako zhypnotizovaný. Už cítil, že spadne. Lano sa otriasalo pod Hastirom a Gros stúpal raz hore, raz dole. 

Niekde  z diaľky  začul,  ako  naňho  niekto  volá,  no  nevenoval  tomu  žiadnu  pozornosť.  Stále pozeral do priepasti pod sebou. Hlas sa stále približoval, keď zrazu tak naňho zareval, až sa zľakol. 

„Gros!“ reval Hastir z celej sily. 

Gros sa prebral z tranzu a zdvihol hlavu. Hastir stál nad ním a podával mu ruku. 

„Ruku, daj mi ruku!“ súril ho a podával mu prázdnu dlaň. 

Gros sa jej chytil a Hastir ho horko-ťažko vytiahol na most. 

„Chyť sa,“ prikázal mu a Gros ho poslúchol. „Teraz choď a pozeraj len na Pasiru na druhom brehu. 

Gros vykročil a Hastir bol hneď za ním. Blížili sa k Pasire, ktorá naťahovala k ním ruky. Gros ju chytil a ocitol sa na druhej strane. Spadol na zem a vydýchol si. 

„Prosím ťa, čo si to tam stváral?“ nahneval sa naňho Hastir. „Bol si hluchý, alebo čo?“ 

„Ja neviem. Mal som pocit, ako keby som spal.“ 

„To nič, hlavne, že sa ti nič nestalo,“ pohladila ho Pasira po vlasoch. 

„Mal som pocit, že odbila moja posledná hodina. Celý môj život mi prebehol pred očami. Bol to najhorší zážitok čo som doteraz prežil.“ 

„Už je dobre.“ 

Zrazu sa ozval smiech. Bol prenikavý a stále silnel. Všetci zdvihli hlavy. 

Bol to Rask. Vôbec tomu nerozumeli. Nechápali, čomu sa smeje. Gros skoro zomrel a on... 



Vtom sa počas smiechu premenil na Ferraska. 

Pasira sa preľakla a rýchlo vstala zo zeme. Všetkých trhlo k mostu. 

„To je on!“ ukázal Pasira na obludu. „To je Ferrask!“ 

Démon sa pomaly prestával smiať a hľadel na nich. 

„Je  obrovská  škoda,  že  ten  tučko  nespadol  tam  dole.  Je  zvláštne,  čo  strach  spraví s človekom,“ znovu sa rozrehotal. 

„Vedel som to,“ ukázal naňho Gros. „Niečo mi to meno hovorilo. Rask – Ferrask.“ 

„Len škoda, že si na to neprišiel skôr, chlapče,“ priblížil sa k nim o krok radca. 

Štvorica pred ním ustúpila až tesne k mostu. 

„Kde si nás to zaviedol?“ spýtal sa Narvah. 

„Do krajiny Alz,“ usmial sa démon. 

„Panebože, nie!“ zdesene vykríkol Gros. 

„Zdá sa, že niekto vie, kde práve sme,“ usmial sa Ferrask. 

„Rýchlo späť!“ rozkázal Gros a otočil sa k mostu. 

„To by som ti neradil,“ zakýval démon prstom. 

Gros už chcel stúpiť na most, keď zrazu laná zmizli. Vykríkol a Pasira s Hastirom ho rýchlo stiahli späť, aby nespadol do priepasti. 

„Prečo si nás sem doviedol?“ otočil sa Narvah na démona. 

„Pretože odtiaľto už neujdete a môj pán ako prvý nájde biely kvet.“ 

„Vráť ten most späť!“ zrúkla naňho Pasira. 

„Ale ja som ho nedal zmiznúť,“ bránil sa Ferrask. 

„Tak kto teda?“ 

„Už o nás vie!“ chytil Gros Pasiru za šaty. „Všetko je stratené. Už o nás vie!“ 

„Prestaň!“ odtrhla ho od seba. „Čo to trepeš? Kto o nás vie?“ 

„Zomrieme tu,“ zosypal sa Gros nešťastne na zem. „Už o nás vie,“ dudral si stále popod nos. 

„Ty vieš, o čom hovorí?“ zdvihol Narvah hlavu od Grosa k radcovi. 

„Isteže,“  prikývol.  „Práve  preto  som  vás  sem  priviedol.  A ja  môžem  teraz  kľudne  odísť.“ Usmial sa. 

„Počkaj!“ vykročil k nemu, no démon sa rozbil na márne kúsky ako keby bol zo skla a všetci do ľaku popadali na zem. 

Keď sa Narvah znovu postavil, otočil sa ku Grosovi. 

„Kde to sme? Kde nás to doviedol?“ pritiahol si ho k sebe. 

„Do krajiny Alz,“ rozplakal sa Gros. 

„Preboha, čo sa mu stalo?“ preľakla sa Pasira. Ešte nikdy ho nevidela plakať. 

„Čo je to za miesto?“ naliehal naňho Narvah. 

„Krajina Alz,“ zopakoval Gros znovu to isté. „Odzadu je to krajina Zla.“ Narvah ho prekvapene pustil a Gros sa zvalil na zem. Narvah sa vzpriamil a otočil sa, hladiac pred  seba. Všade boli stromy a zeleň. Nič zlé tam nevidel. Vykročil teda do húštiny a po pár metrov sa zastavil. Hneď za prvými stromami zbadal výhľad, ktorý mi vyrazil dych. 

Pasira s Hastirom zdvihli plačúceho Grosa zo zeme a dobehli Narvaha. 

„Preboha, čo je to?“ otvorila Pasira oči doširoka. 

Pred nimi sa rozprestierala obrovská planina spustošená ohňom. Nad ňou sa vznášali krvavo-

červené mračná. V prostriedku plošiny stála ozrutná pevnosť so špicatými výbežkami, ktoré smerovali k oblohe. Ako keby bola vytvorená zo skál, ostrých ako britva. Celkom navrchu bol najdlhší výbežok a z jeho konca šľahal do nebies dlhý fialový oheň a farbil mraky načerveno. 

„Čo teraz?“ otočila sa Pasira k Narvahovi, ale skôr, ako jej mohol odpovedať, ozval sa Gros, ktorý si poutieral slzy a zadržiaval plač. 

„Odtiaľto sa už nedostaneme,“ prehovoril. „Už o nás vie a preto nás už nenechá odísť. Všetko je stratené.“ Hľadel na pevnosť s fialovým plameňom. „Ešte nikto zo zeme Alz neunikol.“ 



„Čože?“ spýtal sa Narvah prekvapene. 

„Aspoň nie rovnaký,“ odvetil mu Gros. 

„Musíme sa okamžite vrátiť,“ rozhodol za všetkých Hastir. 

„Ale ako?“ otočil sa k nemu Gros. „Most je preč. Temná kňažná nám nedovolí odísť.“ 

„Temná kňažná?“ spýtal sa Narvah. 

„Je to najtemnejšia pani,“ odvetil Gros celkom ticho, ako keby sa bál, že ho niekto môže po-

čuť. „Ak niekto žije na svete ešte temnejší, ako oná, tak to si už neviem ani predstaviť.“ 

„Čo je zač tak kňažná?“ 

„Dá sa povedať, že je to Abros v ženskom rode. Možno ešte horšia. Ovláda najviac temných čar a čiernu mágiu. Keď niekto vstúpi na jej územie, už odtiaľ neodíde. To ona nechala ten most zmiznúť, nie Ferrask. Už o nás vie.“ 

„To znamená, že už nikdy odtiaľto nevyjdeme?“ spýtala sa Pasira. 

Gros len nemo kývol hlavou. 

„Vždy musí byť nejaká možnosť,“ neveril Hastir Grosovým rečiam. „Aj ona musí mať niekde slabé miesto.“ 

„Pochybujem. A ak aj áno, tak neviem kde.“ 

„A čo ten plameň?“ ukázala Pasira na vežu. 

„To je oheň zla. Zhasne až vtedy, keď na svete zmizne všetko dobro. Kňažná ním páli všetko dobre, čo zhromažďuje vo svojej pevnosti.“ 

„Dobro?“ Zamračila sa Pasira. 

„Všetky dobré veci, čo môžu ľuďom, či iným bytostiam pomôcť. Hlavne čarodejné veci, ktoré patrili bielemu Kamoetovi. Má svojich prekliatych sluhov, ktorý chodia po svete a hľadajú tieto predmety. Keď všetko dobro spáli, ovládne svet. Pretože všetko čo je dobré, či je to už akákoľvek vec, alebo človek, stane sa zlým. A tým sa poruší rovnováha dobra a zla. Zlo rastie veľkou rýchlosťou a už mnoho ráz sa stalo, že rovnováha bola na hrane. Preto dobrí čarodejníci a iné bytosti ovládajúci bielu mágiu museli vytvoriť ďalšie dobré veci, či zmeniť zlých ľudí na dobrých. Už celé veky to takto funguje, no málo kto o tom vie. Zem Alz je skrytá pred všetkými ľuďmi. Na svete málokto vie, kde presne sa nachádza.“ 

„A my sme ju našli,“ povedala Pasira potichu hladiac na pevnosť s fialovým ohňom. 

„Chceš povedať, že ešte nikto sa z tadeto nedostal živý?“ pozrel Hastir na Grosa. 

„Živý áno,“ kývol hlavou. „Ale zmenený. Každý, kto vyšiel zo zeme Alz, bol náramne krutý a zlý. Rozsieval zlo po svete a temná kňažná presne to chcela. Čím viac bude na zemi zla, tým skôr ovládne svet.“ 

„Nikdy  som  o tomto  mieste,  ani  o temnej  kňažnej  nepočul,“  zamračil  sa  Narvah  s upretými očami na pevnosť. 

„Dokonca aj Abros tu bol,“ vysvetlil im Gros a všetci sa k nemu otočili. 

„Abros? Priatelil sa s kňažnou?“ 

„Vôbec nie,“ pokrútil hlavou. „Už nikto si nepamätá, že Abros bol dobrý človek. Spomína sa to v starých spisoch. Kňažná, ako vždy, zase raz vyslala svojich sluhov nájsť dobro na zemi. 

Abros bol vtedy mladý muž. Žil v Abale a pomáhal ľuďom tak veľmi, že si ho k sebe zavolal sám kráľ Kamoet Biely a menoval ho svojim radcom. Bol tak plný dobra, že ani samotný kráľ sa mu nerovnal. Dával mu svoje rady, ako pomôcť jeho poddaným a vždy mal pravdu. Kráľ s ním  bol  nadmieru  spokojný,  no  po  roku  čo  vzniklo  ich  priateľstvo,  do  kráľovstvá  Bieleho kráľa vstúpil prekliaty sluha temnej kňažnej. Cítil, v ňom obrovské dobro a Abrosa uniesol do zeme  Alz.  Tam  ho  nechal  prejsť  ohňom  a Abrosove  dobré  srdce  sa  okamžite  premenilo  na kameň studený, ako ľad. Vrátil sa späť do kráľovstva bieleho kráľa s maskou na tvári. Ešte pol roka po jeho návrate si Kamoet nič nevšimol, no jednu noc, keď nemohol zaspať, zahliadol  svojho  radcu,  ako  sa  zakrádal  chodbami  jeho  hradu.  Nevedel  si  to  nijak  vysvetliť,  lebo Abros vždy šiel zavčasu spať, aby ráno skoro vstal. 



Nakoniec  sa  vybral  za  ním  a sledoval  jeho  počínanie.  Abros  sa  neustále  obzeral,  ako  keby vedel, že ho kráľ pozoruje. No Kamoet bolo natoľko opatrný, že sa nenechal ním zahliadnuť. 

Sledoval ho až k dverám komnaty kráľovnej, za ktorými Abros zmizol. Toto zistenie si kráľ už nevedel vôbec vysvetliť a tak sa jeho zvedavosť ešte viac znásobila. Nemohol uveriť tomu, žeby ho kráľovná podvádzala s Abrosom. No nechcel rýchlo vyvodzovať závery a tak otvoril potichu dvere a nakukol za ne. Bola tam tma, no napriek tomu zahliadol Abrosa, ako sa sklá-

ňa nad spiacou kráľovnou a niečo jej sype na tvár. Vôbec tomu nerozumel, no čakal,  čo sa bude diať. 

Abros  vyriekol  neznáme  slova  a skryl  si  malý  mešec  s práškom  do  vrecka.  Potom  sa  začal prihovárať spiacej kráľovnej: „Povedz mi, kde kráľ skrýva všetky svoje poklady s čarovnými schopnosťami?“ 

Komoetova manželka najprv nič nevravela, no napokon predsa len pomaly otvorila ústa. „Môj kráľ a manžel, má tajnú skrýš pre svoje čarovné predmety. Nik o nej nevie a kľúč od nej nosí stále pri sebe.“ 

„Ale ty predsa musíš vedieť kde sa tá skrýš nachádza. Povedz mi to!“ skríkol Abros na krá-

ľovnú s hnevom. 

Kráľ sa skoro od zlosti prezradil, no nakoniec sa ukľudnil a počúval ďalej. 

„Ani  ja  to  neviem,“  povedala  kráľovná  zo  spánku.  „Nikdy  som  sa  ho  na  to  nespýtala,  lebo som tie veci nikdy nepotrebovala.“ 

„Musíš sa to kráľa spýtať hneď zajtra ráno,“ naliehal Abros. 

„Áno. Spýtam sa ho, kde je tajná skrýš s čarovnými predmetmi.“ 

„A potom mu musíš vziať ten kľúč,“ prikazoval ďalej. 

„To sa nedá,“ odpovedala Kráľovná. „Nikdy ho nedáva dolu zo svojho krku.“ 

„Aspoň raz si ho musí zložiť,“ nahneval sa Abros. „Keď sa pôjde okúpať, tak si ho určite zlo-

ží a ty ho potom ukradneš.“ 

Kráľovná prikývla a Abros sa potešil. Vzpriamil sa a usmial sa. „Keď sa ráno zobudíš, nebudeš si pamätať na tento rozhovor. A ak si predsa len na niečo z neho spomenieš, budeš si myslieť, že sa ti to len snívalo.“ 

To  už  kráľovi  stačilo.  Mal  sto  chutí  vtrhnúť  do  kráľovninej  komnaty  a Abrosovi  jeho  plán prekaziť. Lenže Kamoet Biely bol známy nie len tým, že bol dobrý a mal najväčšiu zbierku čarovných predmetov, ale aj tým, že bol bystrý. 

V tú noc od kráľovniných komnát odišiel a vrátil sa do svojej postele. Tam celú noc premýš-

ľal, ako Abrosovi – svojmu radcovi, ktorému veril, ako keby bol jeho brat, prejsť cez rozum. 

Ráno sa splnilo to, čo Biely kráľ počul noc pred tým. Kráľovná Óliana sa pri raňajkách len tak mimochodom spýtala kráľa, kde sú skryté jeho čarovné predmety. 

„Prečo sa ma to pýtaš?“ zdvihol obočie kráľ. „Nikdy si sa o tie predmety nezaujímala. Načo to chceš vedieť?“ 

„Len tak ma to  napadlo,“  pokrčila Óliana ramenami. „Chcela som  si  tie  predmety prezrieť. 

Doteraz  som  ich  všetky  nevidela.  Vždy  donesieš  len  jeden,  či  dva,  keď  ťa  niektorý z poddaných  príde  žiadať  o pomoc.  Pomôžeš  mu  a potom  ich  znovu  skryješ,  aby  ich  nikto nemohol zneužiť na zlé úmysly.“ 

„Snáď ti niečo chýba?“ spýtal sa pokojne kráľ. „Máš predsa všetko. Splním ti čo ti na očiach vidím, tak načo by ti boli tie veci?“ 

„Chcem ich len vidieť. Nechcem ich použiť. Sama neviem prečo to od teba žiadam. Možno preto, aby som vedela, ako pomáhaš nášmu ľudu.“ 

„Ako chceš,“ prikývol. „Po raňajkách ti všetky tie veci ukážem.“ Tak, ako sľúbil, aj urobil. Prešiel s kráľovnou cez svoju komnatu až k posteli a zatlačil jeden znak  vyrezaný  na  čele  postele.  Posteľ  sa  sama  od  seba  odsunula  a za  ňou  sa  objavili  nízke dvere. Kráľ sňal zo svojho krku kľúč a odomkol ich. Vošiel s kráľovnou do miestnosti za ni-mi. 

„Tu je to,“ ukázal pred seba na všetky tie poklady. Bola ich poriadna hrba, no kráľovi sa stále málila.  Stále  nemohol  svojím  poddaným  pomôcť  v takých  situáciách,  ako  boli  choroba,  či nešťastie. 

Kráľovná hľadela na všetky tie krásne veci,  ktoré vôbec nevyzerali, ako  čarovné. Bolo  tam mnoho zrkadiel, kryštálových gúľ, prsteňov, žeziel, náramkov, zvláštnych kameňov rôznych tvarov, ktoré sa v svetle sviečok leskli, ako drahokamy. Dokonca tam boli aj čarodejné knihy a spisy s rôznymi zaklínadlami bielej mágie. Stáli tam poháre zo skla, či kovu, fľaštičky, kara-fy, džbány, misky a mnoho iných vecí, ktoré kráľovnú poriadne nadchli. 

Spýtala sa na niektoré z tých predmetov a Kamoet jej vysvetlil, ktorý načo slúži. Po prehliad-ke  čarovných  vecí  sa  kráľ  zohol  k jednej  z nich a podal  ju  kráľovnej.  Bol  to  malý  prívesok oválneho tvaru zavesený na retiazke. 

„Čo je to?“ spýtala sa kráľovná. 

„Niektoré z týchto veci nie sú len pre človeka, aby mu pomohli. Tento prívesok ukľudni ľud-skú dušu.“ 

„Ľudskú dušu?“ pozrela kráľovná na svojho manžela. 

„Darujem ti ho. Zatiaľ som ho nepoužil. Nikto službu nepotreboval. Veľa ľudí túži byť krás-nymi, keď ich choroba zošpatila, alebo bohatí, keď im dážď zničil úrodu. Nikto nechcel uk-

ľudniť dušu spomienkou na niekoho, koho mal rád.“ 

Ešte v ten deň sa kráľ šiel kúpať a svoj kľúč si z krku sňal. Kráľovná ako bezduchá kľúč zobrala. Vôbec si neuvedomovala, že plní niečie príkazy. 

Abros vedel, čo sa deje a tak čakal, kým sa kráľovná nevráti z kúpeľne. Keď sa s ňou zrazil, kráľovnej  vypadol  kľúč  na  podlahu  a Abros  ho  zdvihol.  Kráľovná  si  to  všimla,  no  napriek tomu nič nepovedala. Nebola pri zmysloch. 

Abros vybral svoj mešec s práškom a poprášil ním kráľovninu tvár. Óliana prevrátila oči naopak a tvár jej stuhla. Bola celkom mimo. 

„Kde je tá skrýš?“ rýchlo sa jej spýtal Abros. 

„Je v kráľovej komnate za jeho posteľou,“ odvetila kráľovná bezducho. 

„Výbore,“ zasmial sa Abros a fúkol jej do tváre. 

Keď sa Óliana prebrala z tranzu, Abros tam už nebol. 

Smeroval k svojmu cieľu. Vošiel potichu do kráľovej komnaty a zastal pred posteľou. Zatlačil do nej, no odsunúť ju nemohol. Tak začal ohmatávať čelo postele. Nakoniec našiel tajný spí-

nač a posteľ sa okamžite odsunula. Vytiahol kráľov kľúč a odomkol nízke dvere. Vošiel plný očakávania do tajnej miestnosti a tam sa zarazil. Skrýša bola celkom prázdna. 

„Oklamala ma!“ zrúkol do prázdna. „Ako sa jej to podarilo?“ Chytil sa za hlavu a intenzívne rozmýšľal nad tým, ako sa to kráľovná spravila. Veď bola pod vplyvom magického prášku. 

Vtom sa za ním otvorili dvere, ktorými sám vošiel. Rýchlo sa otočil. 

Vo dverách stál kráľ s kamennou tvárou. 

„Prichytil som ťa pri čine, Abros. Ako si mohol?“ spýtal sa svojho radcu. „Celý ten dlhý čas som ti veril a ty si sem prišiel len preto, aby si ma okradol.“ Abros bol vo vytržení. Nevedel čo spraviť. Najradšej by ušiel, no kráľ mu stál v ceste. 

„Ako dlho si toto už plánoval?“ zamračil sa naňho Kamoet. „Si poriadne prefíkaný, no aj tak ti to nepomohlo. V noci som ťa videl, ako si použil magický prášok na kráľovnej. Preto tu nič nie je. Hneď potom, ako som manželke skrýš ukázal, všetko som odpratal. Nikto viac nesmie vedieť, kde sa čarovné veci  nachádzajú.  A teraz mi vráť  ten kľúč späť,“  natiahol  ruku pred seba. 

Lenže Abros sa nechcel tak rýchlo vzdať. Spoza opaska vytiahol dýku. 



„Ak ma zabiješ, kráľovná ťa dá popraviť,“ prehovoril kráľ a pripažil ruku k telu. „Vydal som príkaz, aby všetky čarodejné veci, ak sa mi niečo stane, roztrúsili po celom svete.“ 

„To  neurobíš,“  preľakol  sa  Abros  a natiahol  ruku  s dýkou  bližšie  ku  kráľovi.  Túžil  po  tých veciach. Chcel ich využiť na zlé veci, aby sa sám stál kráľom. 

„Bohužiaľ,  je to  pravda, Abros,“ kývol  hlavou kráľ. „Keď ma zabiješ, odvisneš a predmety viac nikdy neuvidíš.“ Kráľ skočil po ňom, aby mu dýku vzal. Bili sa hodnú chvíľu, až kým obaja nevykríkli a odstúpili od seba. V tvárach mali hrôzu a keď kráľ sklonil hlavu, uvidel vo svojej hrudi zabodnutú Abrosovu dýku. 

Keď  Abros  zistil,  že  kráľ  umiera,  vybehol  zo  skrýše  a bežal  hľadať  čarodejné  predmety  po celom hrade. 

No netrvalo dlho a kráľovná kráľa našla. Bol už mŕtvy. Vyslanci kráľa, sa ihneď rozpŕchli na všetky strany sveta, aby ukryli predmety z Abale. 

Abrosa sa nepodarilo chytiť. Kráľovná sa ho márne snažila dolapiť. Skryl sa v lese a tam si postavil svoj malý hrad z peňazí, čo ukradol na Kamoetovom hrade. Niekoľko rokov si tam nažíval, keď v jedného dňa si spomenul na krajinu Alz a vrátil sa sem. Znovu prešiel plame-

ňom a stal sa skoro tak zlým, ako bola temná kňažná. Tá mu poradila, ako sa stať mocným a on  sa  jej  rady  držal.  Začal  vraždiť,  kradnúť.  Opustil  svoj  hrad  v lesoch  a postavil  si  druhý v Dereas. Bol tak mocný, že skoro predčil svoju učiteľku zla a skoro sa stál najmocnejším na svete. Vtedy kráľovná Óliana po dlhom čase znovu o ňom počula. Lenže Abros nečakal, kým prvá zaútočí a pomocou Sirtach si prial, aby Abale pohltil oheň a zostal z nej len popol.“ Trojica Grosových kamarátov počúvala zaujímavý príbeh, ktorý sa neskončil dobre pre mesto Abale a jeho panovníkov. 

„Ako to všetko môžeš tak dopodrobna vedieť?“ spýtala sa Pasira. 

„Tento príbeh som počúval odmala od svojho strýka. Všetko viem od neho. Patrí do posledného pokolenia čarodejníkov, ktorý stvorili Afaris.“ 

„Tak preto vieš o všetkých tých čarodejných veciach, či bytostiach...“ došlo Narvahovi. 

„A kráľovná Óliana niekedy otvorila ten prívesok, čo jej dal Biely kráľ?“ spomenula si Pasira na tajomný medailón. 

„Samozrejme že áno,“ prikývol Gros. „Dlhý čas smútila za svojím mužom, no nakoniec si na jeho  posledný  darček  spomenula.  Mala  ho  celý  čas  v šperkovnici.  Keď  ho  z nej  vytiahla a otvorila ho, zjavila sa v ňom  Komoetova tvár, ako keby bola celkom živá. Kráľovná na ňu hľadela a nemohla uveriť vlastným očiam. Kráľ v prívesku je povedal, že ju navždy bude ľú-

biť a nikdy na ňu nezabudne. Až vtedy pochopila jeho slová, keď jej tento darček dával. Naozaj  potešil  jej  dušu.  Prívesok  totiž  mal  moc  zobraziť  milovanú  osobu,  ktorá  zomrela a smútite  za  ňou.  Od  vtedy  ho  často  otvárala  a počúvala  kráľovu  vetu,  ako  ju  veľmi  ľúbi.“ 

„Škoda, že sa nezachránila aspoň kráľovná,“ vzdychla si Pasira. 

„Vraví sa, že jedine ona prežila požiar v Abale a ukryla sa tam, kde ľudská nohy nevkročí,“ povedal Gros. 

„A to je kde?“ zamračila sa Pasira. 

Gros jej chcel odpovedať, no zrazu sa zarazil. Hľadel pred seba a v tvári mal zvláštny výraz. 

„Čo sa stalo?“ nechápal Narvah, čo sa deje. 

Lenže Gros nič nepovedal. Naďalej len hľadel pred seba a na tvári sa mu tkvela hrôza. 

Rýchlo pozreli rovnakým smerom, ako on a to čo zbadali, ich ohúrilo. 

Na pevnosti sa otvárala veľká brána a z nej vyšlo tucet tmavých bytostí, ktoré sa vznášali tesne nad zemou a mierili k nim. 








Krajina Alz 

Už dlho sa tak schuti Xarberz nezasmial, ako keď mu Ferrask porozprával, čo sa stalo. „Vý-

borne si to s nimi zariadil,“ smial sa zaklínač. „Ani vo sne by ma to nenapadlo. Tak bravúrne si sa ich zbavil.“ 

Ferrask práve preletel cez okno, keď sa Xarberz prebúdzal. Premenil sa na Raska, aby Lehkorov nevystrašil a Teraz sa bavil so svojim pánom o tom, čo podniknú ďalej. 

„Odtiaľ sa už nedostanú a preto mám teraz dosť času nájsť Afaris. Už sa nemusím ponáhľať.“ Ľahol si zaklínač na posteľ a ponaťahoval sa. 

„Zistil som od nich, kde je ukrytá Afaris,“ povedal odrazu Ferrask a Xarberz sa okamžite posadil. 

„Čože? Oni hádam vedia, kde ten kvet je? To nevie predsa nik!“ 

„Neviem pane, odkiaľ to zistili, no proste to vedia.“ 

„Rýchlo mi povedz kde ten kvet je!“ zišiel rýchlo z postele a priblížil sa k démonovi. 

„Je v jazere Reveror.“ 

„Čože?“ odstúpil od neho pohoršene. „Ti darebáci ho ukryli tam, kde ľudská noha nikdy nevkročí?“  chytil  sa  za  hlavu  a otočil  sa  Ferraskovi  chrbtom.  Po  chvíli  sa  rázne  zvrtol  späť  k démonovi. „Ako chceli prežiť v jazere pod vodou? A ako sa chceli vyhnúť vodnému bozku?“ spýtal sa naliehavo svojho sluhu. 

„To neviem, pane,“ pokrútil hlavou. „Myslím, že to sami nevedeli. Mňa sa pýtali na podrob-nosti o jazere. Skoro nič o ňom nepočuli.“ 

„Tak ako je možné, že doň chceli vstúpiť a odniesť odtiaľ kvet?“ Ferrask len pokrčil ramenami a zaklínač sa mu znovu otočil chrbtom. Mozog mu pracoval na plné obrátky, no napriek tomu nemohol na nič prísť. 

„Poraď mi,“ prikázal zrazu Ferraskovi. „Bol si predsa Abrosov radca, tak mi poraď, ako by som mohol z jazera vyniesť Afaris bez toho, aby sa mi niečo stalo.“ 

„To neviem pane,“ zamračil sa. „Viem o jazere veľmi málo. Netuším čo, alebo kto sa v ňom skrýva.“ 

„Naozaj nie?“ prekvapil sa zaklínač. „Myslel som, že ty by si mohol vedieť viac, ako iní.“ 

„Nemám predstavu, čo za zlo sa skrýva pod hladinou toho jazera. Viem len o vodnom bozku. 

Viac nič.“ 

„To nie!“ chytil si zaklínač čelo. „Už sa zdalo, že sa všetko vyjasnilo a teraz toto. Tí hlupáci sú už odstránení, no vôbec mi to nepomohlo“ chodil po komnate a nahlas rozmýšľal. „Musí byť  možnosť, ako z jazera odniesť  ten kvet.“  Zrazu sa zastavil. Pozrel  na Ferraska a ukázal naňho prstom. „Ty mi ho prinesieš,“ tvár sa mu vyjasnila. 

„Ja?“ rýchlo vystrašene cúvol. „Je mi ľúto, pán môj, ale v tom jazere je určite väčšie zlo, než sú všetci démoni pekiel. Pochybujem, že by sa mi to podarilo. Neverím tomu, že by sa mi to podarilo.  Som  démon  na  suší,  nie  vo  vode.  Pochádzam  z pekiel  a voda  by  ma  určite  hneď zabila.“ 

„To  nie  je  možné!“  vykríkol  Xarberz  a zatínal  päste.  „Musí  byť  aspoň  jedna  možnosť,  ako z tade dostať biely kvet.“ 

„A čo oni?“ ukázal Ferrask na jeho sluhov. 

Lehkori sa po jeho slovách preľakli. Nechceli ísť do toho jazera. Celý čas počúvali o čom sa Xarberz s Ferraskom rozprávali a teraz by už do jazera nikdy nevkročili. 

„Môžu sa predsa premeniť na akékoľvek zviera a Afaris doniesť,“ povedal démon. 

„Sú hlúpi,“ zamračil sa Xarberz a mávol rukou. „Nedokázali by premôcť to zlo, ani keby boli len ryby.“ 

„Ale keď budú len obyčajné ryby, tak nebudú musieť so zlom zápasiť. Nikto si ich tam ne-všimne.“ 



„Lenže keď budú chcieť odtiaľ odniesť Afaris, tak sa prezradia. A k tomu, Reveror je príliš hlboké nato, aby to stihli za jeden deň. Po dni by zostali rybami a Afaris by zostala v jazere.“ Pokrútil hlavou zaklínač. „Musí byť ešte iný spôsob, ako v jazere prežiť.“ Lehkorom padol kameň zo srdca. 

„Možno čary, pane,“ podotkol démon a zaklínačovi sa vyjasnila tvár. 

„To je ono!“ vykríkol nadšene. „Potrebujem nejaké kúzlo,  ktoré by mi pomohlo prežiť pod hladinou a pritom sa obrániť pred zlom, čo v jazere sídli.“ Po týchto slovách sa rozosmial. 



Tajomné bytosti, čo vyšli z pevnosti boli odeté v čiernych habitoch, ktoré im zahaľovali celú postavu. Na hlavách mali kapucne, tak nízko stiahnuté, že sa im vôbec nedalo zahliadnuť tvá-

re. 

Len čo vyšli z pevnosti a brána sa za nimi zavrela, rozpŕchli sa na všetky strany, aby im štvorica neunikla. 

„Preboha, čo sú zač?“ preľakla sa Pasira. 

„To sú prekliati sluhovia kňažnej,“ odvetil s trasúcim hlasom Gros. „Rýchlo preč!“ zakričal a otočil sa späť. Lenže len čo sa obrátil, zistil, že za nimi už nie sú stromy, ktoré im od mosta kryli výhľad na krajinu Alz, ale taká istá vyplienená zem, ako všade okolo nich. 

„Nemáme sa kde skryť!“ zvolala Pasira, keď zbadala to, čo jej priateľ. 

„Kňažná nám kryla pohľad tou zeleňou,“ povedal Gros. „Teraz, keď už vieme, kde sme, tak všetko nechala zmiznúť.“ 

„Poďte!“ vykríkol Hastir a rozbehol sa k okraju priepasti. „Musí tu byť niekde most.“ 

„Kňažná by nás nenechala odísť len tak,“ pokrútil hlavou Gros a obzrel sa. 

Prekliatí sa k ním blížili. 

Štvorica sa rýchlo rozbehla po kraji priepasti s nádejou, že predsa len niekde nájdu cestu na únik. 

„Nemáme im kde ujsť,“ kričal pri behu Gros. „Nie je tu nič, kde by sme sa skryli.“ Keď sa opäť obzrel, zistil, že prekliati sú im v pätách. 

„Skryjeme sa tam, kde by nikdy nečakali,“ navrhla zrazu Pasira. 

„Kde?“ spýtal sa pri behu Narvah. 

„V pevnosti,“ zastalo dievča a priatelia nechápavo na ňu hľadeli. 

„Čože?“ spýtali sa trojhlasne. 

„Musíme sa dostať do pevnosti a zahasiť oheň,“ vysvetľovala Pasira. 

„Prečo musíš vždy zo seba robiť hrdinku?“ zamračil sa Gros. „Jednostaj chceš vyriešiť všetky problémy sveta. Vieš už koľkí sa o to pokúšali?“ 

„Myslím, že už nemáme čas,“ pozrel za seba Hastir. „Prekliati sú už tu.“ 

„Estex nám už raz pomohol,“ usmiala sa Pasira. „Pomôže nám aj teraz.“ 

„Čo?“ preľakol sa Hastir. 

„Musíš ho dať kňažnej za našu slobodu.“ 

„To nespravím,“ nahneval sa Hastir. „Celý život som ho hľadal a teraz...“ 

„Musíš to spraviť,“ otočil sa k nemu Narvah. „Je to naša jediná možnosť.“ Vtom ich obkľúčili kňažnini sluhovia a štvorica sa pritlačila k sebe. 

„Čo sú zač?“ spýtal sa Hastir, hľadiac na záhadné bytosti. 

„Kedysi to boli dobrí ľudia,“ odvetil Gros. „No kňažná ich prekliala.“ 

„Ohňom zla?“ spýtala sa Pasira a pritlačila sa k Narvahovi. 

„Nie, niečím ešte horším,“ pokrútil hlavou Gros zdesene. „Robila to len tým, čo boli extrémne dobrí.“ 

Vtom ich prekliati zomkli tak veľmi, že už sa to viac ani nedalo. Natiahli k ich tváram ruky, ktoré im z habitov nebolo vôbec vidno a robili nimi zvláštne pohyby. 



Štvorica sa tak triasla od strachu, ako ešte nikdy pred tým. No hneď, ako zatratení sluhovia pred ich očami začali pohybovať rukami, všetci prevrátili oči a s otvorenými očami sa zosypali bezvládne na zem. 

Prekliati  sa  rozostúpili  a natiahli  ruky  pred  seba.  Pomaly  ich  začali  dvíhať  a bezvládne  tela ležiace na zemi sa vzniesli do vzduchu. 

Sluhovia vykročili k pevnosti a tela štyroch kamarátov leteli pred nimi. 

Nad ich hlavami krúžil orol  a hľadel  na nich. Videl  všetko čo sa doteraz stalo. Letel s nimi k čiernej  pevnosti. Hneď  potom,  ako  prekliati  vošli  s cudzincami  cez  bránu, vletel  cez  okno celkom nepozorovane do pevnosti. 



Ako  prvá,  sa  prebrala  Pasira.  Vôbec  netušila,  čo  sa  stalo  a kde  je.  Ležala  v nejakej  temnej cele, do ktorej prenikal cez celkom malé okienko iba úzky lúč svetla. Len čo sa posadila, zací-

tila  v hlave  bolesť  a tak  si  radšej  rýchlo  ľahla  späť.  Hľadela  na  tmavý  strop  a mračila  sa  od bolesti. Pomaly jej začalo svitať. Spomenula si nato, ako prekliatí vyšli z pevnosti a potom ich obkľúčili... 

Rýchlo sa posadila nehladiac na bolesť. Pohľad jej padol na mreže a chodbu za nimi, ktorú osvetľovalo pár fakieľ. 

„Panebože,“ vstala a rozbehla sa k mrežiam. Chytila ich do dlaní a hľadela do chodby za ni-mi. „Haló, je tu niekto?“ zvolala do chodby. Vtom za sebou začula nejaký šuchot. Rázne sa otočila a hľadela do tmavej cely. Nevidela skoro nič, len tmu. Znovu ten zvuk začula. Prepadol ju strach. Nechcela radšej ani vedieť, ku komu ju strčili. 

Vtom  z tmy k nej  vystúpila postava s bielou tvárou a Pasira  vykríkla od hrôzy. Biela tvár sa tiež preľakla a cúvla späť. 

„Narvah!“ skočila Pasira k priateľovi a objala ho. „Nevedela som, že si tu aj ty,.“ usmiala sa naňho. 

„Tak isto ako ja,“ zamračil sa chlapec a chytil si boľavú hlavu. „Kde sme to?“ 

„V cele temnej pevnosti.“ 

„A kde sú ostatní?“ 

Skôr, ako mohla Pasira niečo odpovedať, z tmy sa vynorili ďalšie dve zamračené postavy ich priateľov. Aj oni pociťovali veľkú bolesť v hlave. 

„Myslím, že si sa prepočítala,“ prehovoril Hastir k Pasire a silno zažmúril oči od bolesti. „Nestačili sme im ani nič povedať a už sme tu.“ 

„Musíme im ponúknuť Estex. Ja tiež nechcem,  aby si  oň prišiel,  ale je to naša jediná mož-

nosť.“ 

„Ale ako?“ zamračil sa Gros. „Prekliati nás nezavedú k temnej kňažnej. Plnia len jej rozkazy.“ 

„Musíme sa s ňou predsa stretnúť, keď nás budú chcieť nechať prejsť ohňom.“ 

„Pochybujem o tom, že kňažná prevádza osobne túto ceremóniu. Má predsa svojich sluhov. 

Možno ju vôbec ani neuvidíme.“ 

„Ale to si mi nepovedal,“ vyrútila sa naňho Pasira. 

„Ja to ale neviem naisto. A vôbec nebol čas, kedy ti to povedať. Predstav si, že si kňažná, ktorá má mnoho sluhov, ktorí ťa poslúchnu na slovo. Prečo by si vôbec hýbala prstom, keď máš na to ľudí?“ 

„Musíme ich donútiť, aby nás k nej zaviedli,“ rozhodla Pasira. 

„Len aby nás vôbec počúvli. Temná kňažná ich prekliala...“ 

„Keď sme boli vonku, tak si nám nedopovedal, ako im to spravila,“ skočil mu do rečí Hastir. 

„Radšej to nechcite ani vedie,“ sklopil zrak. „Keď som sa to dozvedel ja, mesiac som nemohol spávať.“ 



„Preboha, čo také im mohla spraviť?“ zľakla sa Pasira. „Kto boli vlastne tí ľudia pred tým, ako ich zatratila?“ 

„Boli to čarodejníci z jej rodu,“ nasucho preglgol. 

„Prečo by ale prekliala svoju rodinu?“ nerozumel tomu Narvah. 

„Bolo  to  veľmi  dávno,“  rozhovoril  sa  Gros.  „Kedysi  boli  na  zemi  démoni,  ako  bol  Ferrask a jeho druhovia, ktorí pomohli Abrosovi ovládnuť svet. Lenže okrem nich žili na zemi aj čarodejníci. Okrem týchto dvoch rás na zemi nebolo nikoho. Nakoniec čarodejníci uvrhli démonov do pekiel, kde sú dodnes, ak ich náhodou niekto nevypustil.“ Pasira sa po týchto slovách zatvárila nešťastne, no vedela, že Gros teraz nemyslel na ňu. 

„Lenže jeden démon na zemi predsa len ostal,“ pokračoval Gros. „Skryl sa tam, kde by ho nik nehľadal. Skryl sa v duši jedného z čarodejníkov a celé stáročia vyčkával. Ubehlo mnoho rokov  a čarodejníci  pomohli  prírode  stvoriť  prvého  človeka.  Keď  zaľudnili  ľuďmi  celý  svet, spojili  sa  s nimi.  Z priateľstva  medzi  čarodejníkmi  a ľuďmi  sa  rodili  ľudia  a čarodejníci.  Až raz sa narodilo prvé dievča na svete, ktoré vedelo čarovať. Bola to prvá čarodejnica na zemi.“ 

„Temná kňažná?“ spýtal sa Narvah. 

„Vtedy ju ešte nevolali temnou, ani kňažnou. Bola len obyčajná čarodejnica. Ako viete, čarodejníci sú nesmrteľní, ak sa sami nezrieknu života, alebo sa sami nezabijú. Ešte je pár mož-

ností,  ako  ich  zabiť,  no  teraz  to  nie  je  dôležité.  Prvé  dievča  z rodu  čarodejníkov.  Volali  ju Chara. A vtedy, po toľkých rokoch sa konečne prejavil démon, v čarodejníkovi, ktorý o ničom doteraz  nevedel.  Démon  zrazu  vystúpil  z čarodejníka  a vstúpil  do  Chary.  V svojom  prvom hostiteľovi celé tie roky vyčkával, lebo len čo by dal o sebe vedieť, čarodejník by ho premohol. Preto teraz s nádejou, že prvá čarodejnica nebude tak silná, ako jej predkovia, vstúpil do nej a začal ju ovládať. Stala sa zlou a všetkých svojich predkov prekliala.“ 

„Kňažná vlastne za to ani nemôže, čo sa jej stalo,“ povedal Hastir. „Ovláda ju ten démon.“ 

„Nikdy sa nevzoprela jeho vôli?“ spýtala sa Pasira. 

„Bola  priveľmi  mladá  na  to,  aby  ho  premohla.  Nemala  s kúzlami  skoro  žiadne  skúsenosti a tak mu podľahla. Od tej chvíle, čo do nej ten diabol vstúpil, neovláda svoje telo. Plní jeho vôľu a pritom všetko vníma. No proti tomu, čo démon v jej tele robí, nič nezmôže.“ 

„To znamená, že videla, ako preklína svoju rodinu a nič nemohla proti tomu robiť,“ dodala zhrozene Pasira. „Ona je vlastne obeť,“ zdvihla pohľad ku Grosovi. 

„Takto nesmieš na ňu hľadieť,“ pokrútil hlavou. „Za tie stáročia, čo démon sídli v jej tele, už nikto naisto nevie, či sa aj ona sama nezmenila.“ 

„Myslím, že sa už odtiaľto živí nedostaneme,“ zhrnul Hastir všetky možnosti a ostatní k nemu otočili hlavy. „Alebo lepšie povedané, dobrí. Musíme si pripustiť, že nemáme žiadnu šancu ujsť,“ roztiahol ruky bezmocne. „Nemáme žiadne možnosti.“ 

„To nehovor,“ pokrútil Pasira nahnevane hlavou. „Musíme sa dostať von.“ 

„Aj keby sa nám to podarilo, zo zeme Alz sa nedostaneme. Most kňažná odčarovala. A ak by sa nám to predsa len nejako podarilo, bude už neskoro. Xarberz bude už dávno pred nami.“ 

„Ale  Narvah  je  jediný,  čo  môže  nájsť  Afaris  ,“  nechcela  sa  Pasira  zmieriť  s ich  neblahým osudom. „Kliatba vraví, že len on môže zachrániť svoju rodinu. Preto sa to aj musí stať. Dô-

jdeme až k jazeru a vrátime sa aj s Afaris.“ 

V malom okienku sa zjavil orol a tíško ich počúval. 

„Lenže kliatba spomína len jeho,“ pripomenul Hastir. „On možno unikne...“ 

„To znamená, že mi tu zostaneme?“ naplašil sa Gros. 

„Nikdy  by  som  vás  tu  nenechal,“  zamračil  sa  Narvah.  „Ak  mám  odtiaľto  ujsť,  tak  jedine s vami. Sám by som aj tak nedošiel k jazeru Reveror.“ 

Orol naklonil hlavu, aby mu neuniklo ani jedno slovíčko. Sedel na okne a nikto z nich si ho nevšimol. 



„Prestaňte!“  vykríkla  Pasira.  „Musíme  rozmýšľať  nad  tým,  ako  sa  stadeto  dostať  a nie,  kto zomrie a prežije!“ 

Zrazu nastalo ticho, no netrvalo príliš dlho. 

„Pasira má pravdu,“ prehovoril napokon Hastir. „Musíme zistiť, ako sa odtiaľto dostať. A to čím skôr. Xarberz je už teraz určite popredu. Nikto z nás nevie, ako ďaleko je Reveror, no čím skôr sa odtiaľto dostaneme, tým skôr z jazera vynesieme Afaris.“ Viac už orol nečakal. Roztiahol krídla a zatrepotal nimi. 

Štvorica sa obzrela k oknu, no vták tam už nebol. Letel k priepasti, aby sa dostal mimo zeme Alz a čím prv oboznámil Mosu o svojom zistení. 



Orol  zoskočil  z okenice  na  podlahu  a zmenil  sa  späť  na  Lehkora.  Kľačal  na  kolenách s zhlboka dýchal. Zrazu zdvihol hlavu a pozrel na Mosu stojacu nad ním. 

„Celú cestu späť som letel, ako som len vládal,“ dychčal. „Keby som priletel o niečo neskôr, tak by som mal problém s premenou.“ 

„Tak čo?“ priblížila sa k nemu čarodejnica. „Kde je Afaris?“ zamračila sa naňho. 

„Je v jazere,“ odvetil Lehkor a pomaly vstal. 

„V jazere?“ zagúľala očami. „V akom jazere? Kde je to jazero?“ 

„Neviem,“ pokrútil Lehkor hlavou. „Nikdy som o tak jazere nepočul. Volá sa Reveror, alebo tak nejako.“ 

„Čože?!“  vyštekla  zrazu  naňho  a zdvihla  hlavu  vyššie.  Hľadela  do  okna  za  jeho  chrbtom a rozmýšľala nad tým, čo sa práve dozvedela. 

„Dáš mi teraz moju dušu?“ spýtal sa Lehkor nesmelo. 

Mose sa pretrhla niť myšlienok a pozrela naňho. „Isteže,“ zamračila sa a obišla ho. Oprela sa o otvorené okno a hľadela von. „Ako sa tam ten podliak chce dostať?“ vravela si pre seba. „Je len zaklínač a Sirtach mu nepomôže. Tak ako chce prežiť pod vodou? Vodných môže obísť, no ako bude dýchať?“ 

„Prosím, daj mi moju dušu,“ otočil sa k nej Lehkor s prosbou. 

Mosa sa rázne zvrtla a ukázala na kúsky skla na podlahe. 

Lehkor sa rýchlo otočil a hľadel na črepy. 

Mosa  otvorila  dlaň  a opísala  ukazováčikom  kruh.  Črepy  sa  zrazu  začali  hýbať  a približovať k sebe. Spojili sa a znovu vytvorili sklenený kľúč. 

„Ber si ju, a vypadni!“ zrevala na Lehkora a znovu uprela zrak k oknu. 

Lehkor zdvihol kľúč zo zeme, strčil ho do kameňa a otočil ním. Rýchlo o krok odstúpil. Ka-meň sa vzniesol do vzduchu a odhalil jamu, z ktorej svietila jeho duša. 

Vytiahol ju z jamy a pozrel na ňu. 

„Ako to mám spraviť?“ otočil sa Lehkor k Mose opretej o okno. 

„Jednoducho ju zjedz a už vypadni!“ zrúkla naňho a Lehkorom trhlo vzad. Ovial ho silný vietor, ktorý zaraz zmizol. 

Mosa  znovu  hľadela  von  oknom,  rozmýšľajúc  o  tom,  ako  chce  Xarberz  Afaris  vytiahnuť z jazera. 

Lehkor sa otočil aj s dušou v dlani a šiel k dverám. Chytil sa kľučky, viac sa nepohol. Obzrel sa k čarodejnici. Stále stála k nemu otočená chrbtom. 

„Ale, čo ten môj dvojník...?“ spýtal sa potichu Lehkor, aby ju nenahneval. 

Mosa sklonila hlavu a rázne sa k nemu obrátila. „Hneď, ako sa s ním stretneš, rozplynie sa! 

A keď niečo povieš Xarberzovi, tak vieš čo ťa čaká. Vezmem ti dušu!“ zrevala a Lehkor rých-lo vybehol z miestnosti na chodbu. Tam za dverami  prehltol svoju dušu a po tele sa mu roz-lialo obrovské teplo. Odrazu mal pocit, že vie lietať. Telo mu na okamih zasvietilo, ako jeho duša. Naraz sa  cítil, ako nikdy pred tým.  Ešte nikdy nebol  taký šťastný.  Začal  sa usmievať a od šťastia zavrel oči. 



Mosa zostala sama. Neprestávala hľadieť na močiare, ktoré jej patrili. Rozmýšľala nad tým, ako prekabátiť Xarberza. Sama chcela Afaris. 

„Musím ju nájsť prvá,“ buchla do okna. „Ja ju nájdem. Musí byť moja. Bude moja!“ kričala von oknom. „Ja budem  tá, čo  ju prvá nájde. Je to moja posledná nádej, ako konečne zistiť, kde  ho  ukryl.  Nájdem  ho  a konečne  budem  šťastná.    Budem  šťastná!“  kričala  cez  okno k močiarom. 



Xarberz otvoril dvere na svojej komnate, keď začul nejaký krik a tak prekvapene zastal. Oto-

čil sa a pozrel na Lehkorov. Nakoniec sa rozbehol von z komnaty. Vôbec netušil, čo ten krik mohol znamenať. 

„Mosa!“  kričal  z plného  hrdla  pri  behu  cez  chodby.  „Kde  si,  bosorka?!  Potrebujem  s tebou hovoriť!“ zrazu mal neblahé tušenie, že sa stalo niečo zlé. 

Lehkori  bežali  za  ním,  keď  sa  zrazu  zaklínač  zastavil.  Pred  ním  stál  jeden  z jeho  otrokov a vystrašene naňho hľadel. 

„Ako  si  sa...“  zamračil  sa  a otočil  hlavu  k svojím  sluhom.  Medzi  nimi  stál  ten  istý  Lehkor, s ktorým sa práve zrazil. No hneď, ako ho zbadal, rozplynul sa na prach a ostatní otroci vystrašene ustúpili. 

Xarberz otočil hlavu dopredu. „Čo sa to deje?“ zdvihol obočie na Lehkora. 

„Pane, ja...“ zmraštil obočie vyplašený sluha, no viac nepovedal nič. 

Xarberz  zrazu  pozrel  na  dvere  za  Lehkorovym  chrbtom  a pristúpil  až  k nim.  Chytil  kľučku a otvoril ich. 

Pri  okne  stála  Mosa  a hneď  ako  vošiel,  ho  zbadala.  No  ihneď  nato  sa  premenila  na  tieň a vyletela von oknom. 

„Nie!“ rozbehol sa zaklínač za tieňom. Zastal pri okne a hľadel za ním, ako letí niekam preč. 

„To nie!“ reval Xarberz. Rýchlo sa otočil k Lehkorom a pohľad mu padol presne na toho, čo stretol pred dverami. 

„Čo sa to tu deje?“ spýtal sa nahnevane. „Potrebujem tú čarodejnicu!“ ukázal rukou k oknu. 

„Potrebujem jej čary, aby som sa dostal do jazera! Čo stalo? Kam odletela?“ Lehkor naňho len hľadel a nič nepovedal. Potom sklopil zrak, aby sa mu viac nemusel pozerať do tváre. 

„Tak povieš mi, čo to znamená?“ chytil ho jeho pán pod krk, zdvihol ho do vzduchu a pozrel mu do tváre. 

Lehkor sa začal dusiť a nech sa akokoľvek snažil, tlak na hrdle neuvoľnil. 

„Kam išla?!“ zreval Xarberz. „Ako to, že si bol na dvoch miestach zároveň?!“ Lehkor otváral ústa, no žiadny zvuk mu z nich nevyšiel. 

Xarberz sa naňho zamračil a zaťal zuby. Ešte viac mu stlačil hrdlo a potom ho pustil na zem. 

Lehkor sa zosypal na podlahu a rozkašľal sa. 

„Tak povieš mi to?“ zohol sa k nemu a potiahol ho za vlasy, aby mu videl do očí. 

„Už vie všetko,“ povedal Lehkor zachrípnuto. 

„Čo vie? Čo všetko?“ nechápal Xarberz. 

„Vie o jazere. Asi išla tam,“ povedal Lehkor a Xarberz ho pustil. 

Otočil sa k otvorenému oknu a vykríkol od zlosti. Nato sa obrátil späť. 

„Ferrask!“ zvolal a poobzeral sa okolo seba. „Volám ťa, kde si?!“ Ihneď  po  jeho  slovách  sa na  podlahe  zjavili  plamene  a Lehkori  odskočili.  V nich  sa  objavil Ferrask v svojej pravej podobe a oheň zhasol. 

„Pomôž mi, radca,“ pribehol nešťastne k nemu. „Mosa sa už všetko dozvedela a teraz už urči-te mieri k jazeru. Zastav ju! Zastav!“ 

Ferrask kývol hlavou a pohltili ho plamene. 

„A ty,“ otočil sa Xarberz k Lehkorovi, kľačiacom na zemi. „My povieš všetko.“ 



„Pane, ona mi vzala dušu,“ obhajoval sa Lehkor. „Nemohol som nič robiť. Musel som jej vy-hovieť vo všetkom, len aby mi ju vrátila.“ 

„Lenže, tým pádom,“ zohol sa k nemu zaklínač, „ti zase ja vezmem život a už nikto ti ho ne-vráti,“ povedal celkom ticho a Lehkor sa preľakol. 



Vo väznici v čiernej pevnosti bola poriadna zima. Štvorica sa triasla chladom. Už nikto z nich nerozprával. Všetci boli poriadne premrznutí a tak si posadali na zem a pritúlili sa k sebe, aby sa aspoň trochu zohriali. 

Pomaly sa tenký lúč cez malé okienko zmenšoval, až nakoniec celkom zmizol. Slnko zapada-lo za obzor a do pevnosti sa vkradol ešte väčší chlad. 

Premárnili celý deň. Xarberz ich už určite dávno predbehol a teraz sa teší aj s Ferraskom, ako ľahko získa biely kvet. 

Na Narvaha čaká jeho rodina a on ich teraz sklame. Vôbec už nedúfal, že by sa mohol nejako zachrániť, tobôž, že by doniesol Afaris. 

Zrazu  si  spomenul  na  Xara,  vo  svojom  vrecku.  Siahol  rukou  do  vrecka  a zacítil  malé  teplé telíčko. Pravdepodobne ešte stále nebol v poriadku. 

Keby im aspoň Xar mohol pomôcť. Boli v situácii, z ktorej sa už nedalo dostať. 

Odrazu začuli štrngot kľúčov. Ako keby všetci ožili. Naťahovali krky k mrežiam, čakajúc, na kohokoľvek. 

Zavŕzgali dvere a potom sa zabuchli. Čakali, že začujú nejaké kroky, no nič také sa neozvalo. 

Jediné, čo im doľahlo do uší, bol nepríjemný zvuk, ktorý im pripadal, ako keby niekto nahlas vydychoval vzduch. 

Zo  zatajeným  dychom  čakali,  hľadiac  na  mreže.  Keď  zrazu  sa  pred  ich  celou  zjavil  jeden z prekliatych. Z rukáva mu trčali kľúče, no ruku mu nevideli. Tak isto aj tvár mal skrytú pod kapucňou, ktorú mal stiahnutú čo najnižšie. Vznášal sa tesne nad zemou, čo bolo najviac stra-

šidelné. Pripadal im ako duch. Spod jeho kapucne vyšiel znovu tajomný zvuk a jemná para. 

Natiahol ruku s kľúčmi k mrežiam a odomkol ich. Za ním sa objavili ďalší štyria sluhovia. 

Štvoricu prepadol strach. Už tušili, čo ich čaká. 

Prvý zo sluhov mávol rukou, čím im naznačil, aby vyšli von. 

No štvorica sa ani nepohla. Všetci sa báli. Nechceli prejsť cez oheň zla. 

Vtom prekliaty spravil vzdušný krok a vošiel k nim. Znovu im naznačil, aby vyšli z cely, no opäť  to  bolo  márne.  Keď  ani  po  druhý  raz  ho  väzni  neposlúchli.  Trochu  zdvihol  hlavu a štvorici sa naskytol príšerný pohľad. Spod kapucne mu zasvietili zelené oči, ktoré boli ako keby  vsadené  do  tmy.  Zase  mávol  rukou. Zavrčal  ako  zviera  a znovu  zo  seba  vydal  dlhý vzdych. Tentoraz sa jeho pomocníci tiež začali tlačiť do cely a tak štvorica musela vstať. 

Desivý  sluha  mávol  po  štvrtý  raz  rukou,  aby  sa  ponáhľali  a uvoľnil  im  cestu.  Tentoraz  už štvorica musela poslúchnuť. 

Zatratení ich ihneď obstúpili a ukázali rukami dopredu. 

Nakoniec sa pohli. Blížili sa ku schodom. Vyšli hore ku dverám a tam zastali. 

Jeden  z temných  sluhov  otvoril  dvere  a štvorica  mohla  ísť  ďalej.  Keď  prešli  cez  dvere,  prekliaty za nimi zamkol. Prechádzali dlhou chodbou, ktorá sa končila schodiskom, na ktoré do-padalo trochu svetla. Keď vyšli až celkom hore, ocitli sa vo veľkej sále s dverami  na jej konci. 

Jeden  zo  sluhov  ukázal  na  jedni  z dvier  a tie  sa  ihneď  otvorili.  Pohli  sa k nim.  Za  nimi  boli ďalšie sály a za nimi ďalšie a ďalšie, až zrazu zastali pred striebornými dverami, ktoré sa sa-mé neotvorili. 

Štvorica prekvapene na tie krásne dvere hľadela, no vôbec ich neobdivovala. Srdcia im búšili v hrudi a mali pocit, že im z nich vyskočia. Tušili, že za tými dverami bude ich koniec. Pasira natiahla k dverám ruku a keď sa ich dotkla, zacítila bolesť. Rýchlo stiahla ruku späť a pozrela na  ňu.  Mala  na  nej  opuchy.  Dvere  boli  rozpálene.  Vystrašene  pozrela  na  svojich  priateľov. 

Všetci boli poriadne vyľakaní. 

Prekliati otvorili dvere vlastnými rukami a všetkých ošľahla obrovská horúčava. 

Pasira mala sto chutí vykríknuť, no od tej hrôzy, čo zahliadla, nebola schopná ničoho. Štyria kamaráti hľadeli do veľkej sály, v ktorej prostriedku bola obrovská diera nepravidelného tvaru a z nej  šľahal  mohutný  oheň  fialovej  farby.  Mali  pocit,  že  pramení  zo  samého  pekla a nevedeli, či to tak aj nie je. Sála stúpala nahor a na vrchu sa zužovala do tvaru špica. Plameň celkom hore prechádzal cez dieru až k nebesiam. 

Prekliati ich zrazu začali drgať, aby sa pohli ďalej. Či chceli, alebo nie, museli ich poslúch-nuť.  Priblížili  sa  až  celkom  k veľkému  plameňu  a tam  zastali.  Na  ich  prekvapenie  pri  ohni nebola také teplo. Čím viac boli k nemu bližšie, tým im bolo menej horúco. 

Narvah pozeral  do diery pred sebou, z ktorej  šľahal  oheň a nemohol uveriť  vlastným  očiam. 

Ešte nikdy nič také nevidel. Pripadalo mu to úžasné. Prekrásne. Nemohol z toho ohňa odtrhnúť oči. Mal pocit, že doňho musí vojsť. Musí sa dotknúť tej nádhery. Natiahol ruku k ohňu a spravil  k diere  krok.  Na  ruke  zacítil  chlad.  Čím  viac  sa  k ohňu  približoval,  tým  mu  bolo zimšie. Naťahoval ruku stále bližšie k ohňu a už chcel doňho vojsť, keď ho zrazu niekto strhol ho späť. Spadol na niečo mäkké a otočil sa. Bol to Gros. 

„Prečo si to spravil?“ 

„Nesmieš  mu  podľahnúť,“  vystrašene  odvetil  Gros.  „Ten  oheň  nás  k sebe  volá.  Láka  našu temnú stránku, ktorú má každý z nás. Nesmieš sa nechať tým zlom uniesť.“ 

„Čože?“ zamračil sa Narvah. „O čom to hovoríš?“ Mávol nad kamarátom rukou a otočil sa. 

Vtom zbadal Pasiru, ako sa dotkla ľadového ohňa. 

„To nie!“ skočil k nej Hastir a potiahol k sebe. 

„Čo to robíš?“ nahnevane ho dievča odtislo od seba. 

„Nesmieš  to  spraviť,“  vysvetlil  jej  Hastir.  „Ten  oheň  nás  ovláda.  Ale  môžeme  sa  mu  vzo-prieť.“ 

Pasira naňho neveriacky hľadela, no potom si všimla Grosa, ako drží Narvaha, aby nevošiel do ohňa. 

„Panebože, čo som to...“ chytila si ústa. 

Nato sa k ním priblížili prekliati. Strkali do nich, len aby vošli do ohňa a štvorica robila všet-ko možné, aby im unikla. Lenže sluhov bolo priveľa a tak nakoniec všetci zostali stáť tesne pred  ohňom  otočení  tvárou  k nemu.  Odťahovali  hlavy  od  plameňa,  len  aby  sa  ho  nedotkli. 

Prekliati  začali  znovu  do  nich  štuchať.  Kamaráti  začali  balansovať  na  hrane  diery  a mávať rukami. 

„Nie!“ kričal Gros. „To nie!“ 

„Pomoc!“ vykríkla Pasira. „Temná kňažná! Kde si!“ kričala z plného hrdla. „Máme niečo pre teba! Počuješ?“ vtom sa naklonila dopredu a už sa viac nemohla udržať na okraji diery. Natiahla  ruky  dozadu  a niečoho  sa  zrazu  chytila.  Bol  to  prekliaty  sluha.  Držala  ho  za  rukáv a ostatní jeho spoločníci prestali Pasiriných priateľov strkať do ohňa. Pozerali na dievča, ako ťahá so sebou jedného z nich. 

„Pomoc!“ kričala Pasira. Sluha sa bránil, no Pasira sa tiež nechcela vzdať. Držala sa ho mocne. 

Vtom sa prebral Narvah a skočil jej na pomoc. Potiahol sluhu k sebe a ten odtiahol Pasiru od diery. Pasira so sluhom spadla na zem a rýchlo vstala. Prekliaty sa tiež postavil. K Narvahovi a Pasire  rýchlo  pribehol  Hastir  s Grosom  a mĺkvo  hľadeli  na  temných  ľudí.  Nikto  z nich  sa nehýbal. 

„Chara!“  vykríklo  dievča  a zdvihlo  hlavu.  „Kde  si?  Niečo  pre  teba  máme!“  hľadela  okolo seba, no nič sa nestalo. „Tak počuješ Chara?! Chceme sa s tebou dohodnúť. Máme niečo, čo sa ti môže určite zísť! Tak Chara, kde si?!“ 



Vtom  sa začala zem  otriasať  a všetci  popadali na zem.  Prekliati rýchlo  vybehli z miestnosti a zabuchli za sebou strieborné dvere. 

Narvah bežal za nimi aj s priateľmi, no len čo sa dverí dotkol, zacítil obrovské teplo. Rýchlo stiahol ruky späť. 

Zem sa otriasala a okraj diery, z ktorej šľahal plameň začal praskať a trhliny sa šírili až k nim. 

„Čo si to spravila?“ pozrel na Pasiru Gros. 

Dievča hľadelo na trhliny v podlahe, ktoré sa blížili k nim. Už nemali kam ujsť. Podlaha pod ich nohami sa rozpadávala. 





Temná Kňažná 



Od  chvíle,  čo  Mosa  premenená  v tieň  vyletela  zo  svojej  veže,  nezastavila  sa.  Letela  ako  ví-

chor cez všetky lesy a rieky. Chcela byť prvá, čo nájde Afaris. Musela ju získať za každú ce-nu. Xarberz bol proti nej veľmi pozadu a to ju tešilo zo všetkého najviac. Ten úbožiak, čo sa pretvaroval, že môže použiť Sirtach, predsa nemôže získať Afaris. Až doteraz ju vôbec nenapadlo, že za pomoci Afaris môže zistiť, kde Abros skryl jej šťastie. 

Veľmi dobre poznala cestu k jazeru Reveror. Jej rýchlosťou to netrvalo dlho a čoskoro zletela na zem a premenila sa späť. 

Jazero bolo obrovské. Nech sa pozerala do diaľky ako len chcela, na jeho druhý koniec nedovidela. 

Voda bola tak tmavá, že pod hladinu sa nedalo vôbec nahliadnuť. Bola hladká, ako zrkadlo. 

Mosa stála na brehu a hútala. Už na súši cítila, že pod hladinou sa skrýva zlo. Nevedela aké, no dúfa, že sa mu vyhne. Ale ako prežije pod vodou? Ako to chcel ten podliak Xarberz spraviť?  Veď  neovláda  toľko  kúziel,  ako  čarodejníci.  A čo  tí  štyria?  Tí  sú  predsa  len  obyčajní ľudia. Tí by v jazere vôbec neprežili. Čo im dovolí vo vode dýchať? Keď to majú zvládnuť ľudia,  tak  prečo  nie  ona?  Že  by  sa  premenila  na  rybu?  Lenže  ako  vezme  Afaris,  keď  bude rybou? Len čo sa premení späť, utopí sa. Tak ako by mohla vziať Afaris? Musí byť predsa ešte nejaká možnosť, ako prežiť dlhý čas pod vodou. Musí! 

Začala sa prechádzať sem a tam s rukami za chrbtom. No nech premýšľala akokoľvek, na nič neprišla. 

„Musí to ísť bez premeny,“ zdvihla zo zeme veľký kameň  a hodila ho do jazera. Bola plná zlosti. Potrebovala kúzlo, ktoré by jej dovoľovalo dýchať pod vodou, bez toho, aby zmenila podobu. A také kúzlo nepoznala. 

„Ja hlúpa!“ chytila si zrazu hlavu. „Mala som si vziať so sebou aj  Knihu neznáma.  V nej je všetko. Netušila som, že ten tupohlavý Lehkor tomu idiotovi všetko vytára a on pôjde ihneď za  mnou.  Musím  sa  vrátiť  po  knihu,“  rozhodla  sa  zrazu.  „Nikto  ma  neuvidí.  Budem  dávať pozor a o chvíľu som späť,“ zasmiala sa a premenila sa na tieň. 



Zemetrasenie vôbec neprestávalo. Ba naopak, stále sa všetko viac a viac triaslo. Podlaha bola posiata veľkými trhlinami a Narvah s kamarátmi sa bál o svoj život. Všetci ležali na podlahe pri dverách a praskliny na zemi sa k nim blížili. Mierili priamo k nim. 

Pasira vykríkla, snažiac sa vstať. Zem sa rozdeľovala a trhala na všetky strany. Dievča pred trhlinou cúvlo a oprelo sa o strieborné dvere. Vykríklo od horúčavy a vrátilo sa späť. 

„Chara!  Prestaň!“  zvolal  zrazu  Hastir  a priatelia  naňho  prekvapene  pozreli.  „My  vieme,  že máš v sebe démona, no skús s ním bojovať!“ reval o dušu, len aby sa zachránili. 

Vtom otrasy zmizlo tak rýchlo, ako sa objavili. Praskliny sa začali sťahovať a o chvíľu bolo všetko ako pred tým. Nastalo ticho. Len horiaci oheň vydával stále svoj zvuk. 



Štvorica hľadela nechápavo na seba, vstávajúc zo zeme. Dívali sa na fialový oheň, čakajúc, že sa niečo stane. Oheň stále horel a stúpal k nebu, keď sa zrazu zmenil. Jeho farba sa premenila na čiernu. Všetkých od ľaku trhlo vzad. 

Čierne  plamene  stúpali  k oblakom,  keď  zrazu  sa  niektoré  z nich  oddelili  z ohňa  a znovu  sa vrátili späť. Potom sa to zopakovalo znovu a znovu. Napokon plamene celkom vyšli z ohňa a až teraz si štvorica všimla, že je to nejaký  človek, odetý v čiernom odeve. Jeho dlhý plášť vial vo vetre a pripomínal čierny plameň. Keď sa prestal trepotať a klesol k človeku, oheň sa znovu premenil na fialový plameň. 

Pred  nimi  stála  temná  kňažná.  Celá  v čiernom,  no  s bielou  tvárou.  Jej  veľké  temné  oči  bez bielok ich hypnotizovali. Kňažná hrdo držala hlavu zdvihnutú nahor a pohŕdavo na nich hľadela.  Ruky  s tenkými  prstami  na  ktorých  boli  dlhé  čierne  nechty  mala  položené  na  bokoch. 

Dlhé vlasy taktiež čierne, učesané, do akéhosi špicu. Čierny odev jej siahal od topánok až ku krku. Bol poriadne tesný a lesklý. Každú krivku na kňažkinom tele bolo dokonale vidno. Jej postava bola štíhla, ako prútik. Okrem  tesného odevu mala aj  plášť  rovnakej  farby, ktorého lem sa dotýkal podlahy. Odrazu vykročila k nim. 

Všetci na ňu upierali pohľad, so strachom čokoľvek povedať. 

„Tak?“ zamračila sa kňažná a zastala tesne pred nimi. Keď prehovorila, v ústach sa je zaleskli čierne zuby. „Ako si opovažujete, volať ma mojím menom?!“ zadunel jej silný hlas. 

„Prepáčte...“ začala Pasira, no nakoniec stíchla, keď kňažná na ňu pozrela. 

„Prišli sme sem, aby sme vám niečo dali,“ povedal rýchlo Narvah a otočil hlavu k Hastirovi. 

Ten ho ale nevnímal. Hľadel na Charu, nevediac od nej odlepiť oči. 

„Čo by ste mi vy mohli ponúknuť?“ spýtala sa kňažná neveriacky. 

„Hastir,“  oslovil  Narvah  priateľa  a ten  sa  konečne  prebral.  Otočil  hlavu  k nemu  a  až potom pochopil, čo od neho chce. Otvoril rýchlo svoju tašku a vytiahol z nej Estex. 

„Čo  je  to?“  spýtala  sa  kňažná  podozrievavo.  Natiahla  ruku  ku  kameňu,  no  nedotkla  sa  ho. 

„Niečo mi na tom nesedí,“ otočila hlavu zamračene k Narvahovi. „Načo ste mi to doniesli? 

Cítim, že to nie je dobré.“ 

„Ale nie je to ani zlé,“ odpovedal Narvah. 

Chara pozrela na Estex a znovu natiahla k nemu ruku. „Máš pravdu. Necítim, ani zlo. Ako je to možné?“ spýtala sa Narvaha. „Čo to je? Nič predsa nie je zároveň dobré aj zlé!“ 

„Je  to  Estex.  Kameň  snov.  Neslúži  na  to,  aby  páchal  zlo,  ale  ani  na  to,  aby  páchal  dobro.“ 

„Kameň snov?“ gúľala očami. „Načo slúži?“ 

„V ňom môžete vidieť sen kohokoľvek na svete,“ povedal tentoraz Hastir. 

„Kohokoľvek na svete?“ oči jej zažiarili radosťou. „Možno by som ho naozaj na niečo využi-la.“  Usmiala  sa  a priblížila  sa  k Hastirovi.  Vzala  mu  kameň  z rúk  a začala  si  ho  prezerať. 

Vtom sa zamračila. „Ako to funguje?“ 

„Stačí,  keď ten, ktorého sen chcete vidieť,  spí.  Potom otočíte Estex naopak a poviete meno snívajúceho. Alebo naopak. Poviete sen, aký chcete vidieť a kameň vám ho nájde.“ 

„Odkiaľ ho máte?“ zamračila sa na všetkých a odstúpila od nich s kameňom v ruke. 

„Voľakedy patril Kamoetovi Bielemu.“ 

„Čože?“  pozrela  kňažná  na  kameň.  „Tak  potom  je  predsa  dobrý.“  Otočila  sa  a vrátila  sa  aj s kameňom k ohňu. 

„Nie!“ vykríkla Pasira a spravila krok vpred. 

Kňažná sa zastavila a obzrela sa. „Ak ti na ňom tak záleží, tak potom musí byť dobrý. Cítim z váš  všetkých  dobro,“  zasmiala  sa  a zohla  sa  kameňom  až  k podlahe.  Tam  ho  položila k okraju diery a strčila ho do ohňa. 

„To nie!“ vykríkli všetci štyria naraz. 

Lenže Chara ich nepočúvala. Kameň snov sa kĺzal cez oheň, ako keby tam tá diera vôbec nebola. Prešiel cez plameň a zastal na druhej strane okraja diery. 



Všetci nemo hľadeli na ten čudný jav, nič nehovoriac. 

Kňažná obišla oheň a zdvihla Estex zo zeme. V tvári mala nechápavý výraz. Zrazu sa rýchlo vrátila k štvorici s kameňom v rukách. 

„Čo to znamená?!“ zrevala. „Prečo je taký istý, ako pred tým? Prečo sa nezmenil?“ vrieskala, ako pominutá a štyroch kamarátov ovanul horúci vzduch. 

„To nevieme?“ prehovoril s trasľavým hlasom Gros. 

„Tak vy neviete?“ zdvihla kameň nad hlavu. 

„Nie!“ natiahol k nej Hastir ruky. „Nesmiete ho rozbiť! Nezmenil sa, lebo nie je dobrý.“ Vtom sa kňažná zarazila, hľadiac na Hastira. 

„Nie je dobrý, ani zlý,“ povedal Hastir. „Je len na pozeranie snov.“ Chara pripažila ruky s kameňom a ostatní si vydýchli. Hľadela raz na kameň a raz na cudzincov. Uvedomila si, že majú pravdu. Počká si, kým nastane noc. Určite by ju títo cudzinci ne-oklamali. Vedeli jej pravé meno a tak musia vedieť, čoho je schopná, keď sa rozzúri. 

„Čo chcete, za ten kameň?“ spýtala sa. 

„Nechajte  nás  odísť,“  prehovoril  rýchlo  Gros.  Ako  keby  celý  čas  čakal  len  na  túto  otázku. 

Zrazu sa mu rozžiarila tvár. Konečne mali nádej. 

„Odísť?“ spýtala sa kňažná zhrozene. „To neprichádza do úvahy,“ praskla bublinu nádeje. 

„Ale my sme vám dali Estex a vy...“ začala Pasira. 

„A ja čo?“ vykročila zrazu proti ním a všetci sa stiahli rýchlo späť. „Ja spravím presne to, čo budem chcieť!“ zastala tesne pred nimi. „Ale v žiadnom prípade vás nenechám odísť. Ste až príliš dobrí nato, aby som vás nechala ísť.“ 

„Tak nám vráťte Estex!“ nahneval sa Hastir. 

Chara sa zrazu začala smiať. 

Ostatní na ňu len nemo hľadeli. Mali pocit, že sa zbláznila. 

„Vy chcete niečo, čo patrí mne?“ 

„Estex, ale patrí nám,“ zamračil sa Hastir. 

„Ale  veď  pred  chvíľou  ste  mi  ho  dali.  Teraz  patrí  mne  a ja  rozhodnem,  čo  s ním  spravím. 

A určite vám ho nevrátim.“ 

„Čo chcete s nami spraviť?“ spýtal sa nesmelo Narvah. 

„Ešte neviem,“ zdvihla Chara obočie. „Prišli ste za mnou sami... dali ste mi Estex... Už vás nenechám prejsť ohňom,“ povedala zrazu a všetkým padol kameň zo srdca. 

„Tak načo vám budeme? Prečo nás nepustíte?“ opýtal sa Gros teraz už smelo. 

„Mám  pre  vás  niečo  špeciálne,“  usmiala  sa  kňažná.  „Prejsť  ohňom  absolvovalo  už  mnoho bytostí. Ale pre vás pripravím niečo mimoriadne. Čo nezažilo veľa ľudí.“ Po jej slovách sa vrátil strach. A bol oveľa väčší, ako ten posledný. 

„Spravím z vás sluhov,“ zasmiala sa. 

Štvorica skoro spadla z nôh. Nemohli uveriť vlastným ušiam. 

„Prekliatych?“ spýtala sa Pasira skôr pre seba, hľadiac cez kňažnú, ako keby ju ani nevidela. 

„Presne tak,“ prikývla Chara. „Stanete sa prekliatymi a budete mi slúžiť, do skonania sveta.“ Kňažná mávla rukou a štyria kamaráti popadali na zem, ako hnilé hrušky. A Chara sa smiala a smiala a smiala... 



Démon  sa práve objavil  pri  jazere, keď  zočil, ako sa Mosa premenila na  tieň. Bola od neho len pár metrov a tak v podobe ohňa na ňu skočil. Tieň prikvačil k zemi a potom sa premenil späť. Mosa zmenila svoju podobu, nechápajúc, čo sa to deje. V ľudskej koži cítila, ako ju nie-

čo tlačí k zemi, nevediac, čo to znamená. 

„Herxer  iravers!“  zvolala  a Ferraskom  prešla  silná  vzduchová  vlna  ktorá  ho  odhodila  preč. 

Postavila sa a ihneď ako uvidela Ferraska, všetko pochopila. Poznala ho veľmi dobre. Ferrask slúžil Abrosovi a teraz slúži jeho nástupcovi – Xarberzovi. 



„Poslal ťa zaklínač?“ spýtala sa ho, kým ležal na zemi. 

„Snáď  si  nemyslíš,  že  ti  dovolí  vojsť  do  jazera  a dostať  z neho  Afaris?“  vstával  démon  zo zeme. 

„Lenže on mi v tom nezabráni!“ zaškrípala čarodejnica zubami. 

„On možno nie, ale ja áno,“ usmial sa na ňu netvor. 

„To sa ešte uvidí,“ mávla Mosa rukou pred svojou tvárou a vyslovila zaklínadlo: „Tivihis poxix!“ nato začala rásť do výšky a jej tvár nadobúdala čierny odtieň. Nakoniec jej tvár celkom zmizla v tme a z nej jej žiarili veľké biele oči. Zmenila sa na obludu, rovnako ako keď chcela vystrašiť Xarberza. Jej dlhé ruky s odpornými prstami sa začali naťahovať k démonovi. 

„Tak sa ukáž, ak sa nebojíš!“ zvolala obluda hromovým hlasom. 

Vtom démon otvoril svoje ústa tak veľmi, že nič iné, okrem nich mu na tvári nebolo vidno. 

Z nich mu vyšľahol plameň rovno na Mosu. 

Čarodejnica sa začala krútiť v plameňoch a pritom sa zmenšovala do pôvodnej podoby. 

„Aquasinix!“ vykríkla zvíjajúc sa v ohni. Hneď potom z jazera vyšplechla veľká vlna rovno na ňu a zahasila oheň. 

Mosa stála pred démonom celkom mokrá a usmievala sa. 

Ferrask mal už ústa zavreté a rovnako ako ona sa nehýbal. 

Čarodejnicu ovial ľahký vietor a všetko čo bolo na nej mokré, vyschlo. 

„A teraz ja!“ natiahla Mosa ruku pred seba k Ferraskovi a zakričala. „Aquasinix!“ Na jazere sa spravila ďalšia vlna a mierila na démona. Ten sa s hrôzou otočil a rozbehol sa preč. 

„Maripus,“ vyslovila Mosa ďalšie zaklínadlo a ukázala na utekajúceho démona. 

Štrkovitá pôda pod Ferraskovými nohami zrazu zmäkla a tak spadol na zem. Otočil sa na chrbát a vtedy zbadal obrovskú vlnu, ako sa naňho rúti. Vykríkol a natiahol ruky k vlne nad sebou a voda zostala stáť vo vzduchu. 

Rýchlo vstal a obišiel stojacu vodu. Potom k nej mávol rukou a voda dopadla na zem. Otočil sa späť k Mose. 

„Ja som na rade,“ mávol rukou k bosorke. 

Pod jej nohami vyrazili zo zeme silné korene a začali sa na ňu rýchlo šplhať. Mosa vykríkla, snažiac  sa  z ich  zovretia  dostať.  Korene  sa  jej  ovinuli  okolo  zápästí  a členkou, aby  sa  viac nemohla pohnúť. 

Ferrask  k nej  podišiel  celkom  blízko  a pozrel  jej  do  očí.  „Pred  nejakým  časom  sme  boli  na rovnakej strane, Mosa. Pamätáš sa?“ 

„To už bolo  dávno,“ odvetila, neprestávajúc so  sebou mykať.  „Tie časy  sú už dávno preč.“ 

„Práveže nie,“ zmenil démon podobu na Raska. „Všetko  sa vracia do starých koľají, Mosa. 

História sa opakuje. Mohli by sme znovu pracovať spolu.“ 

„Nato zabudni!“ lomcovala naďalej koreňmi, no tie sa nepovolili ani o milimeter. 

„Predstav  si  Mosa,  aké  by  to  bolo  krásne.  Nebolo  nám  vtedy  dobre?  Pri  Abrosovi  nám  nič nechýbalo. A teraz sa vrátil v Xarberzovej podobe.“ 

„Ten  hlúpy  zaklínač  nie  je  Abros!“  zrevala.  „Xarberz  sa  mu  chce  vyrovnať,  no  nie  je  dosť podlý!“ 

„Ale, ale,“ usmial sa Ferrask, kým ju obchádzal dookola. „Hádam sa ti nepáčil?“ 

„Nenávidela som ho,“ znovu trhla koreňmi, ktoré zavŕzgali. „Vzal mi to, čo som mala najrad-

šej.“ 

„Vzal?“ zdvihol Ferrask obočie. „Čo ti mohol vziať? Veď si nič nemala,“ zasmial sa. 

„Ale mala,“ kývla hlavou. „Bránila som sa, no pohrozil mi čiernym kvetom. Keď mi ho vzal, už som ho nikdy nevidela.“ Zrazu mala v tvári mala nešťastný výraz. 

„Ale, čo to vidím,“ dotkol sa jej Ferrask líca a zotrel jej slzu z tváre. „Ty plačeš? To nie je možné. Najstrašnejšia čarodejnica všetkých čias plače!“ vykrikoval posmešne. 

„Prestaň!“ zrevala naňho a znovu skúsila pevnosť koreňov. Nepovolili. 



„Myslel som, že ty nemáš city.“ 

„Nemala som,“ odvetila. „A teraz ich už znovu nemám.“ 

„A medzi tým?“ zamračil sa Ferrask. „Čo sa vlastne stalo? Čo ti spravil ten strašný človek?“ 

„Vzal mi ten najdrahší poklad na svete,“ rozplakala sa čarodejnica. „Myslela som, že ma má aspoň trochu rád, no poriadne som sa zmýlila.“ 

„Ty si sa snáď doňho zaľúbila?“ zasmial sa démon. 

„To bola najväčšia chyba v mojom živote. Nikdy som sa s ním nemala spolčiť.“ 

„Tak Abros ti zlomil srdce? Tak prečo si s ním zostala až do konca? Mohla si predsa odísť, keď si ho tak nenávidela.“ 

„Nemohla.  Každý  deň  mi  sľuboval,  že  mi  povie  kde  ho  ukryl,  no  ani  vtedy,  keď  sa  v jeho hrade pohol čas, mi to nepovedal. Chcela som sa ešte dotknúť Sirtach, aby mi ho našla, no už bolo  neskoro.  Keby  som  nevyletela  z hradu  prv,  ako  sa  celý  zboril,  tak  by  som  zostala  pod jeho ruinami.“ 

„Ale o čom to hovoríš?“ krútil nechápavo hlavou. „Celý čas som bol s vami a nič som si ne-všimol. Ako to bolo medzi vami? Čo ti vzal takého, že si ho začala nenávidieť?“ 

„Vzal mi môjho jediného syna!“ vykríkla a rozplakala sa ešte viac. „Bol to náš syn. Ešte som mu nestačila dať ani meno, keď ho niekam odvliekol a odvtedy som ho už nikdy nevidela. Od tej chvíle som Abrosa z celej duše nenávidela. Najprv som ho mala rada a to ma tiež zmenilo. 

Lenže keď mi ho po narodení vzal, moja zloba sa znásobila viac, ako pred tým.“ 

„To nie je možné,“ zalomil Ferrask rukami so smiechom. „Tak vy ste mali syna?“ 

„Bohužiaľ.  Bodaj  by sa  to  nikdy nestalo. Ubezpečil ma, že ho nezabil, no napriek tomu  mi nikdy nevyzradil kde ho skryl.“ 

„Tak to je mi ľúto, no tvoj syn je už určite mŕtvy,“ pokrčil ramenami. „Vieš Mosa, ubehlo už priveľa rokov nato, aby ešte žil.“ 

„Lenže ja som nesmrteľná a túto vlastnosť mohol zdediť po mne. Ja cítim, že ešte niekde žije. 

Určite žije a čaká na mňa.“ 

„Ako myslíš, Mosa. Ale ja tomu neverím, že sa s ním stretneš. Maj sa krásne, čarodejnica.“ Otočil sa jej chrbtom a naposledy k nej obrátil hlavu. Hneď potom vybuchol  a nezostala po ňom ani pamiatka. 

Mosa  poťahovala  koreňmi,  no  akokoľvek  sa  snažila,  nepovoľovali.  Ťahala  s celej  sily,  ale všetko bolo márne. Odrazu zacítila, ako sa korene pohli. Začali sa sťahovať späť do zeme. 

„To nie!“ mykala so sebou ešte viac. Nohy sa jej zabárali do zeme a onedlho bola po kolená v pôde a neprestávala klesať. 

„Čo teraz?“ vravela si  pre seba. „Nesmiem  zomrieť  prv, ako sa stretnem so synom.  Musím predbehnúť Xarberza a získať Afaris, aby mi pomohla nájsť moje jediné dieťa.“ Ihneď potom, ako sa  Xarberz  vybúril na  Lehkorovi,  rozhodol  sa nájsť zaklínadlo  aj  bez pomoci Mosy. Prehľadal celú vežu a našiel tajomnú knihu. Presne to, čo hľadal. Lenže nech sa akokoľvek snažil, zámok na knihe otvoriť nemohol. Usiloval sa o to dokonca hrubou silou, čo bolo celkom zbytočné. Vôbec netušil, kde by mohol byť kľúč a tak sa rozhodol knihu vziať so sebou. 

Keď  vyšiel  z veže, začul  erdžanie  a to  ho  potešilo.  Spolu  s Lehkormi  nasadol  na  kone a vyrazil cez močiare. Netrvalo dlho a dostal sa konečne z doliny Jaenop. Bola hlboká noc no napriek  tomu  išiel  ďalej.  Aj  keď  vedel,  že  Narvaha  sa  už  zbavil,  nevedel,  čo  bude  ďalej s Mosou.  Čo  ak  Ferrask  prišiel  k jazeru  neskoro  a Mosa  už  bola  v ňom.  Musí  sa  ponáhľať. 

Cesta je ešte dlhá. Ako poháňal koňa, zrazu začul hlas. Už vedel, odkiaľ plynie. Bola to Sirtach. Znovu k nemu prehovorila. 

„Musíš sa snažiť viac. Musíš tam byť prvý. Afaris je ešte ďaleko, no vzdialenosť sa pomaly zmenšuje a to je dobre. Biely kvet už o nás vie. Cíti ma tak, ako ja cítim jeho. Narvaha si zahnal, ale hrozí ti iné nebezpečenstvo. Mosa je oveľa bližšie k Afaris, ako ty a práve teraz bo-juje so smrťou. Ferrask jej dal príučku, avšak môže sa stať, že z pasce vyviazne a prvá nájde biely  kvet.  Popohnaj  svojho  koňa,  aby  si  sa  zbavil  zbytočných  pochybností.  Nezabudni  po ceste rozmýšľať nad tým, ako otvoríš Knihu neznáma. Možno ti pomôže. Ale môže ti aj ublí-

žiť. Patri čarodejnici a nie zaklínačovi. Mysli na to. Tak a teraz choď stále rovno, až kým ne-dôjdeš  na  rázcestie.  Tam  si  vyber  pravú  cestu.  Dostaneš  sa  až  k vrchom,  ktoré  patria  Gnó-

mom. Musíš cez ne prejsť, ale maj na pamäti, že Gnómovia majú po celých vrchoch nastraže-né pasce, v ktorých sa môžeš ľahko ocitnúť. Preto obíď všetko, čo sa ti bude zdať nebezpečné. 

Nikdy zbytočne neriskuj.“ 

Xarberz  celý  čas  mlčky  počúval.  Sirtach  sa  mu  vždy  ozvala  počas  cesty,  aby  ho  správne usmernila. 

„Znovu sa ti ozvem, keď budeš vo vrchoch. O chvíľu je tu Ferrask a všetko ti povie. No zatiaľ ani chvíľu nezastavuj.“ 

„Hejá!“ popohnal koňa, aby šiel ešte rýchlejšie a Lehkori mali čo robiť, aby ho dohonili. 



Opäť  prekliati  zavreli  omráčenú  štvoricu  cudzincov  do  cely  a nechali  ich  tam.  Tentoraz  sa prvý prebral Narvah na nejaký pohyb, ktorý zacítil na sebe. Otvoril oči a chcel sa poškriabať, keď si  ruku nechtiac strčil do vrecka a tam zacítil Xara. Rýchlo  sa posadil a vytiahol  ho  na vzduch. Znovu mal červenú farbu. 

„Ako ti je,“ spýtal sa Narvah. „Si v poriadku?“ 

Xar sa zahmýril a tak ho Narvah položil na zem. Páv začal rásť do svojich pôvodných rozmerov a kým vyrástol úplne, zobudili sa aj ostatní. 

„Už je zdravý?“ spýtala sa natešene Pasira. 

„Neviem. Nevyzerá ešte veľmi v poriadku.“ 

„Ale aspoň sa premenil naspäť. Asi mu je už lepšie.“ 

„Možno nám pomôže,“ nestrácal nádej Gros. 

„Ako by nám mohol pomôcť? Je to len páv. Nevie otvoriť našu celu,“ pokrútila Pasira hlavou. 

„Ale veď má čarovnú moc.“ 

Xar pozrel na Narvaha a všetci stíchli. 

„Niečo chce,“ napadlo Hastira. 

Páv hľadel na svojho pána a ani sa nepohol. Narvah tiež naňho pozeral, snažiac sa pochopiť, čo od neho môže chcieť. 

„Rozumieš mu?“ spýtala sa ho Pasira. 

„Neviem naisto,“ prehovoril Narvah s pohľadom upretým na páva, „ale myslím, že viem, ako by nám mohol pomôcť.“ 

„Ako? Ako?“ naliehal naňho Gros. 

„Premeň sa späť,“ prikázal Narvah Xarovi a potom pozrel na priateľov. „Donesie nám kľúče.“ Usmial sa na ostatných a tí sa potešili. 

Páv sa zmenšil a Narvah ho zdvihol zo zeme. Potom s ním prestrčil ruku cez mreže a povedal: 

„Dones nám kľúče. Rýchlo.“ 

Vtáčik zamával krídlami a vzlietol do vzduchu. 

„To je ono!“ vykríkol od šťastia Gros. 

„Pomôže nám. Zachráni nás,“ rozveselila sa Pasira. 

Xar letel chodbou až k dverám nad schodmi a tam zletel na zem. Začal chodiť hore-dole, no žiadnu medzierku cez ktorú by sa prepchal, nenašiel. Otočil sa a vtedy mu padla do oka ďalšia cela. Zbadal, že je v nej okno. Rýchlo doletel k mrežiam a vletel do cely. Mieril k oknu a keď už bol celkom pri ňom, niečo preletelo okolo neho a stiahlo ho dole. Bola to ľudská ruka. Ru-ka živej bytosti. 

V dlani sa Xar zmietal, no dostať sa z nej nevedel. 



„Čo to tu máme?“ ozval sa niečí hlas a z tmy vystúpila špinavá kostnatá mužská tvár. Muž  si priložil ruku so Xarom k tvári a usmial sa. 

„Už dlho som nič nejedol,“ pozrel na malú hlavičku vtáčika, ktorá mu trčala dlane. „Kde si sa tu vzal, maličký? V zemi Alz predsa nič nežije. Nuž čo, asi si spadol z neba. Sami bohovia mi ťa  poslali.  Mohol  si  byť  aj  trošičku  väčší,  ale  aj  tak  dobre.  Aspoň  sa  najem.  Už  dlho  som hladný a tak si nemôžem vyberať. Dúfam, že mi nezabehneš,“ otvoril ústa a priložil si k ním ruku so Xarom. 



Korene ťahali Mosu do zeme. Nech sa spierala, ako len chcela, zabrániť tomu nemohla. 

Klesala stále hlbšie a hlbšie. Nohy jej už celkom zmizli v zemi, keď si konečne na niečo spomenula. 

„Tivihis  poxix!“  zvolala  a začala  sa  meniť  znovu  na  príšeru.  Rástla  do  výšky  a korene  túto náhlu zmenu nemohli vydržať. Potrhali sa a nakoniec zmizli v zemi. Teraz sa už čarodejnica mohla premeniť späť. 

„Ten  prekliaty  Xarberz  a jeho  hnusný  sluha.  Bodaj  by  sa  pod  zem  prepadli  aj  so  Sirtach!“ Hrozila päsťami. „Len počkajte, ja vás dobehnem! Afaris bude moja!“ Nato sa premenila na tieň a vzniesla sa do výšky. Letela späť k svojej veži. Pod ňou sa veľkou rýchlosťou mihali lesy, rieky a lúky, keď zrazu preletela ponad Xarberza, ktorý si ihneď všimol podivnú šmuhu, čo na sekundu zahalila mesiac a rýchlo zastavil koňa, kým sa obzeral za tieňom. 

„To je ona! Musíš ju zničiť!“ pozrel na Ferraska. „Vie, o jazere. Určite sa len tak ľahko nevzdá. Zastav ju!“ zamračil sa a démon ho ihneď poslúchol. 

Ferrask sa zmenil na oheň a ten okamžite vyrazil za tieňom. Letel veľkou rýchlosťou a hoci bol od Mosy poriadne ďaleko, predsa ju dobiehal. 

Leteli po oblohe, rýchlejšie, ako blesky. 

Mosa si všimla včas, že ju prenasleduje akýsi oheň a hneď to pochopila. Zrýchlila, no Ferrask ju napriek tomu doháňal. 

V diaľke sa črtali močiare v doline Jaenop. Mosa letela, ako len vládala, len aby tam doletela včas. 

Ferrask  sa  k nej  nebezpečne  približoval  a z plameňov  sa  zrazu  spravila  ohnivá  ruka a naťahovala  sa  dopredu.  Dobiehal  ju.  Už  boli  od  seba  len  pár  metrov  a vzdialenosť  medzi nimi sa neustále zmenšovala. 

Konečne sa dostali do doliny Jaenop a Mosa už videla svoju vežu. Mierila priamo do jedného z okien. Vtom za sebou zacítila teplo. 

Ferrask sa už dotýkal jej posledného cípu, ktorý za ňou vial, ako kus látky. 

Mosa  už  bola  celkom  pri veži,  keď  teplo  sa  zväčšilo  ešte  viac  a vtedy  vletela  cez  okno  do pevnosti. 

Spadla  na  podlahu  a rázom  sa  premenila.  Otočila  sa  natiahla  ruku  k oknu.  Vtom  sa  na  všet-kých oknách objavili kovové platne, ktoré ich rýchlo uzavreli. 

Ferrask  vrazil  rovno  do  kovu.  Potom  stále  v ohnivej  podobe  trochu  cúvol  a z plameňa  sa spravila ohnivá hlava. Otvorila ústa a z nej vyrazil plameň rovno na kovovú platňu. 

Mosa si rýchlo uhasila malý plamienok na svojich šatách a potom mávla rukou. Okolo nej sa zapálili všetky sviečky. Bola v miestnosti, kde ukrývala svoju Knihu neznáma, no podstavec bol prázdny. 

„To nie!“ zhrozila sa. „Ten úbožiak ma okradol!“ Chytila si hlavu a zrevala od zlosti. Zrazu sa otočila a stiahla ruky z hlavy. „Ten hlupák sa chce pomocou mojej knihy dostať do jazera. 

Predbehol  ma.  To  Nieeee!“  Kričala  tak  dlho  a silno,  že  sa  začalo  všetko  okolo  nej  otriasať a niekoľko  sviečok popadalo  na zem.  Vtedy prestala a pozrela na palicu  opretú  o podstavec. 

Natiahla k nej ruku a tá jej sama vletela do dlane. 



„Je mi ľúto,  Xarberz, ale to  sa ti nepodarí. Druhýkrát  už  o syna  neprídem.  Tentoraz budem bojovať, až dokonca! Afaris je moja posledná nádej a nedovolím, aby si mi ju vzal!“ Hneď po východe slnka, Xarberz dorazil k rázcestí, ako mu povedala Sirtach. Z troch ciest si vybral tú celkom napravo a onedlho pred ním vystúpili Gnómske vrchy. Zahaľovala ich hustá hmla, ktorá sa držala pri zemi. Vyzeralo to, ako keby to bola voda, ktorá vyteká zo samých vrchov a steká až nadol. 

„Pane, ideme k tým vrchom?“ spýtal sa Samis. 

„Budeme  musieť  cez  ne  prejsť,“  odvetil  zaklínač.  „Snáď  už  za  nimi  bude  jazero  Reveror.“ Kopol koňa do slabín a ten sa rozbehol. 

Lehkori ho ihneď nasledovali. Onedlho sa všetci ocitli v lese, v ktorom na každom kroku stáli ostré skaly. Okrem toho, sa okolo nich objavila hmla. Čím ďalej šli, tým bola hustejšia. 

„Dajte pozor, môžu tu byť pasce,“ upozornil zaklínač svojich sluhov. 

Lehkori boli čím ďalej nervóznejší. Keby mohli, ihneď by od Xarberza neho ušli, no boli priveľmi zbabelí. Ešte sa nenarodil Lehkor, ktorý by bol odvážny. Zatiaľ každý z ich rasy niekomu slúžil a poslúchal svojho pána na slovo. 

Všetci zosadli z koní. Ťahali ich za sebou, obzerajúc sa okolo seba. Dostali sa k obrovských skalám, ktoré boli na hranách ostré, ako britva. 

Obchádzali  všetky  balvany  čo  najopatrnejšie.  Okolo  nich  sa  ozýval  spev  vtákov  a svrčkov. 

Nič  nenasvedčovalo,  že  by  mohli  byť  v nebezpečenstve.  Okrem  tej  hmly.  Už-už  čakali,  že z nej na nich niečo vyskočí. 

Keď už išli niekoľko hodín,  Lehkori začali za svojím pánom zaostávať. Stále stúpali vyššie a to ich vyčerpávalo. 

„Pane, nemohli by sme si na chvíľu oddýchnuť?“ ozval sa nesmelo Samis. 

„Oddýchnuť?“  zastavil  sa  Xarberz  a obzrel  sa.  „Nemáme  čas,“  pokrútil  hlavou.  „Všade  sú pasce. Čím prv tadeto prejdeme, tým bude lepšie. Len ešte vydržte,“ otočil sa a kráčal ďalej. 

Lehkori ho nemo poslúchli. Stúpali za zaklínačom a onedlho za ním opäť zaostali. 

Vzduch im nedovoľoval zhlboka dýchať. Bol priveľmi hustý, aby sa ho mohli poriadne na-dýchnuť. 

Zrazu sa Xarberz obhliadol. 

„Čo robíte, vy banda lenivá?!“ zakričal na nich. „Pridajte! Už to nemôže byť ďaleko!“ Lehkori sa snažili, ako len vládali, no zrazu Kamein spadol na kolená. Bol úplne vyčerpaný. 

Samis s ostatnými, mu ihneď skočili na pomoc, no sami mali problémy sa udržať na nohách. 

Xarberz sa k ním rozhodol vrátiť a tak nahnevane vykročil späť, ťahajúc za sebou svojho ko-

ňa. Zamračene kráčal k nim, keď zrazu jeho kôň zastal a Xarberza myklo vzad. 

„Čo je?“ potiahol koňa za uzdu, no ten sa začal spierať. Vyplašene erdžal a nervózne prestu-poval na jednom mieste. 

Vtom niečo zapraskalo a koňom trhlo smerom nadol. Xarberzovi sa vyšmykli opraty z ruky a zviera sa začalo zmietať. Zem pod ním sa prepadala. Kôň stále klesal nižšie a nižšie. 

„Nie!“ zakričal zdesene Xarberz. „Sirtach!“ Na koni mal v taške čierny kvet. „To nie!“ Naťahoval sa k vyplašenému zvieraťu, snažiac sa dočiahnuť opraty. Kôň bol ale natoľko vystraše-ný a tak sebou hádzal, že remene chytiť nemohol. 

Vtom si Xarberz všimol, že z tašky priviazanej na boku koňa, trčí Sirtach a vykláňa sa z nej stále viac a viac. 

„Pomôžte mi!“ obrátil sa na Lehkorov. 

Kôň sa prepadal stále hlbšie a hlbšie a pod ním sa objavila diera, do ktorej padala hmla. 

Lehkori pribehli k svojmu pánovi, no pomôcť mu nijako nemohli. 

„Tak robte niečo!“ kázal im zaklínač, no sluhovia nič nezmohli. 



Zrazu  sa  Samis  natiahol  do  diery  usilujúc  sa  chytiť  opraty.  V poslednej  chvíli  ich  uchopil a ťahal koňa späť. Zviera sa vzpieralo od strachu a neistoty. 

Xarberz pomohol Samisovi ťahať opraty a nakoniec kôň začal stúpať späť. Keď už bol skoro celkom vonku, z tašky vypadla Sirtach. 

„Nieeee!“  zreval  Xarberz  a padol  na  kolená,  hladiac  do  diery.  Výhľad  mu  však  zahaľovala hustá hmla. 

Samis dostal koňa z prepadliska, no zviera bolo natoľko vyplašené, sa mu hneď vytrhlo. Taš-

ka s Mosinou knihou spadla zo sedla a kôň zmizol v hmle. 

„Musím tam ísť,“ otočil sa Xarberz a začal nohy naťahovať do diery. 

„Pane, neviete, čo tam je,“ pokrútil hlavou Samis. 

„Je tam Sirtach. A to jediné ma v tejto chvíli zaujíma,“ odvrkol a spustil sa nižšie. Chytil sa koreňa, ktorý sa mu dostal do rúk a klesal nižšie. Hmla z hora naňho padala a zahaľovala mu telo. No potom, čo sa spustil až celkom dole, hmlu už nevidel. Zhora naňho svietilo trochu svetla. 

„Pane, ste v poriadku?“ počul hlas nad hlavou. 

„Samozrejme,“ zasyčal  podráždene. Hľadel  okolo seba. Bol  v nejakej  obrovskej  nore, ktorú osvetľovalo len chabé svetlo z pochodní na stenách. „Do pekla, kde to som?“ V stene pre sebou videl tri otvory, ktoré viedli ktovie kam. Mal zlé tušenie. Najradšej by odtiaľ hneď zdú-

chol. Ale kde je Sirtach? 

Sklonil  hlavu  k zemi,  no  kvet  tam  nebol.  Zobral  pochodeň  zo  steny  a osvetľoval  podlahu v brlohu. Čierny kvet skrátka zmizol. 

„Kde  je?“  Chodil  po  celej  nore,  no  zbytočne.  Zrazu  začul  nejaký  smiech.  Ihneď  sa  otočil a pochodeň osvetlila tri  otvory v stene. Niekoho  tam zahliadol,  no okamžite zmizol. „Kto je tam?“ spýtal sa vystrašene. 

Znovu sa ozval smiech a nato dupot nôh. 

Xarberz sa zhlboka nadýchol a pozrel nahor k otvoru, ktorým sa dostal pod zem. Potom preglgol sucho v hrdle a vykročil k neznámemu otvoru v stene. 





Horšie než smrť 



Xar v podobe malého vtáčika mieril do otvorených úst. Lomcoval so sebou, ale dlaň nepovo-lila. Keď mal hlavu už celkom v ústach toho neznámeho človeka, začal sa meniť späť. Ruka zrazu uvoľnila zovretie a človek rýchlo pustil páva na zem. Sám odskočil až k mrežiam, pozerajúc na ten zázrak. 

„Čo je to?“ pýtal sa muž vystrašene, upierajúc stále pohľad na meniaceho sa Xara. 

Páv sa premenil  a pozeral  na muža. Nakláňal  hlavu vpravo, vľavo a potom  roztiahol  krídla. 

Doletel až malému okienku a znovu sa zmenil sa vtáčika. Potom vyletel von. 

Muž stále nalepený na mrežiach si konečne vydýchol a utrel si pot z čela. „Ešte dobre, že som ho nezjedol. Ktovie, čo by mi spravil s mojím bruchom.“ 

Xar vyletel z pevnosti a hľadal ďalšie okno, ktorým by sa mohol dostať späť a doniesť kľúče od cely. Vzlietol vyššie a pohľad mu padol na jedno veľké okno. A tam aj vletel. Sadol si na oblok a hľadel do izby. 

Sedela v nej na stoličke Chara a pozerala sa na seba do zrkadla. Vôbec sa nehýbala. Bola ako z kameňa. Hlavu mala zdvihnutú hrdo nahor a z pravého oka sa jej zrazu vyronila slza. Druhé oko sa odrazu zamračilo a ľavou rukou si rýchlo slzu zotrela. 

„Prečo plačeš?“ spýtala sa kňažná svojho odrazu. „Veď čoskoro budeš vládnuť celému svetu. 

Nemáš prečo plakať,“ zlostila sa na svoj obraz, ktorý sa hneval zase na ňu. „Celé veky si čakala ne tento okamih. Máš kameň snov. S jeho pomocou budeš vždy pred svojimi nepriateľ-



mi. Kamoet je už dávno mŕtvy, no jeho manželka stále žije. Je druhé najväčšie dobro na zemi a to musím zničiť. Ona musí vedieť, kde Biely kráľ ukryl ostatné magické predmety. Je ukrytá, ale pomocou Estexu sa dozviem, kde je a kto ju chráni. Už aby bola noc a ja som nahliadla do jej snov,“ zasmiala sa a rozpustila si svoje vlasy, ktoré mala doteraz zviazané do tvaru špi-ca. Vlasy sa jej rozprestreli. Boli dlhšie, než sa mohlo zdať. Tiahli sa až k oknu za jej chrbtom, na ktorom sedel Xar, ktorý všetko sledoval. 

„Sú krásne,“ pozrela do zrkadla na svoje dlhé vlasy. „Za tie nekonečné roky mi už poriadne narástli  po  každom  zničení  dobra.  Keď  nechám  prejsť  ohňom  Ólianu,  znovu  budú  dlhšie. 

A tentoraz  narastú  o riadny  kus.  Óliana  je  totiž  priveľmi  dobrá.  A vlasy  podrastú,  ako z vody,“  usmiala  sa  a zdvihla  zo  stolíka  pred  sebou  kefu  na  vlasy.  Prechádzala  si  kefou  po vlasoch,  keď  sa  zrazu  striasla,  ako  keby  jej  bola  zima.  Rýchlo  položila  kefu  na  stolík a vytreštila oči do zrkadla. 

„Cítim to,“ povedala svojmu obrazu. „Je tu. Je tu  nejaké dobro,“ vtom jej  padol  pohľad na odraz okna v zrkadle. 

Ihneď sa zvrtla, no na okne už Xar nebol. Avšak vo vzduchu poletovalo tyrkysové  pierko. 

Spadlo na zem pod okno a kňažná ho rýchlo zdvihla. Priložila si ho k nosu a rýchlo ho zas od seba odtiahla. 

„Bolo  tu  niečo  dobré!“  zakričala  a vyklonila  sa  z okna.  „Kde  je?“  otáčala  hlavou  na  všetky strany. „Musím ho nájsť a nechať ho prejsť ohňom. V mojom hrade nebude ani štipka dobra. 

To nedovolím!“ revala z okna. Zovrela pierko v dlani a keď ju znovu otvorila, zostal z neho len čierny popol. 

Odrazu sa otočila a oprela sa o okno. „Museli ho doniesť so sebou,“ rozmýšľala nahlas. „Preto ich musím prekliať okamžite. Budú mi slúžiť kým bude existovať tento svet.“ Sklonila hlavu a pozrela na svoje vlasy ležiace na podlahe. Tie sa ihneď vzniesli do vzduchu a začali sa samé od seba splietať. Točili sa do všetkých smerov a nakoniec sa vytvarovali do rovnakého špicu, ako pred tým. 

„Všetko dobro v moje pevnosti musí okamžite zmiznúť!“ povedala a pobrala sa k dverám. 



Narvah sa držal mreží a čakal so svojimi priateľmi na svojho páva. 

„Tak a teraz nám to už povedz,“ začul za sebou hlas. Keď sa otočil, zistil, že to bola Pasira a prihovárala sa Grosovi. 

„Čo vám mám povedať?“ nerozumel Gros. 

„Kňažná nás chce prekliať. Tak nám už musíš povedať, čo spravila svojej rodine. Nikto okrem teba nevie, čo nás čaká.“ 

„Ale ja...“ krútil nešťastne hlavou. 

„Snáď nás nechceš nechať v neistote,“ naliehal naňho aj Hastir. „Možno sa z toho ešte dostaneme. Ale najprv musíme vedieť, čo hodlá s nami kňažná spraviť.“ Gros hľadel raz na Hastira a raz na Pasiru. Bál sa im odhaliť to tajomstvo. 

„Ale čo ak to bude celkom naopak?“ spýtal sa so strachom. 

„Ako naopak?“ opýtal sa Narvah. 

„Ja  vám  to  poviem  a potom,  ako  sa  dozviete  tú  strašnú  pravdu,  tak  viac  nebudete  bojovať, lebo si budete myslieť, že už vám nič nepomôže.“ 

„To by sme nespravili,“ odvetila Pasira. 

„Chceš povedať, že je to až také strašné?“ vytreštil naňho Hastir oči. 

„Bohužiaľ,“ prikývol Gros. „Nič horšie som v živte nepočul. Na svete je veľa nešťastia, no to, čo spravila Chara svojej rodine, všetko zlo predčilo.“ 

„To nemyslíš vážne,“ zrazu Pasira zneistela. „Čo horšie by mohla spraviť, ako Abros?“ 

„Abros bol proti nej nič,“ odpovedal Gros. 



„Možno by sme to naozaj nemali vedieť,“ navrhol Narvah a všetci naňho nemo pozreli. Chví-

ľu bolo ticho. Napokon sa ozvala Pasira: 

„Keď nás prekľaje, tak sa to už nedá vrátiť nikdy späť?“ pozrela na Grosa. 

Gros pokrútil hlavou. 

„Všetkých čo prekliala, zostali prekliaty až dodnes. Možno sa to dá nejako vrátiť späť, ale ja neviem ako.“ 

„Možno...  možno...“  začala  zrazu  Pasira  rozmýšľať.  „Možno  nevieš  celú  pravdu.  Čo  ak  to nebola pravda. Čo ak ich len prekliala? Čo ak...“ 

„Ona ich naozaj neprekliala,“ skočil jej do reči Gros a dievča zrazu zmĺklo. „Sú ako prekliati, no naozaj to tak nie je.“ Hľadel na svojich priateľov a viac to už vydržať nemohol. „Tak dobre,“ kývol hlavou. „Poviem vám to.“ Sťažka preglgol a pokračoval: „Kňažná všetkým svojím ľuďom vytrhla srdcia a miesto nich im do hrudí dala kamene. Aby boli zlý a chladný ako ka-meň.“ 

Nikto zrazu nič nepovedal. Gros pozeral na trojicu pred sebou a po chvíli pokračoval. 

„Čím sa viac sa prekliati bránili kameňu, ktorý im rozsieval zlo v ich tele a mysli, tým skôr ich chlad pohltil. Tí čo sa bránili najviac sa stali najukrutnejší a z tváre mali kameň. Oči v ich kamenných tvárach prezrádzali, že sú živí, lebo im žiarili, ako plamene zla. A toto čaká aj nás. 

Vytrhne  nám  srdcia  a vrazí  nám  do  hrude  skaly.  Majú  aj  zvláštne  čarodejné  schopnosti, o ktorých  viem  len  málo.  Kliatba  sa  dá  odvrátiť  iba  vtedy,  keď  kameň  nahradí  srdce,  ktoré bolo násilím vyňaté. Lenže Chara nemohla dopustiť, aby jej plán nevyšiel a preto všetky srdcia zničila.“ S poslednými slovami sa Gros rozplakal a zošuchol sa po stene k zemi. 

„Preboha,“  povedala  Pasira  celkom  ticho,  hladiac  na  svojho  priateľa.  Vtom  sa  rozbehla k mrežiam a mykala nimi. „Pustite ma von! Ja musím von!“ revala na všetky strany. 

Hastir s Narvahom ju horko-ťažko od mreží odtrhli, snažiac sa ju upokojiť. 

„Nesmieš prepadať panike,“ pozrel jej Narvah do tváre. 

Pasira sebou mykala, ako zbláznená. 

„Pasira!“  kričal  Narvah.  „Pasira!“  chytil  jej  hlavu  a donútil  ju,  aby  sa  mu  pozrela  do  očí. 

„Musíš mať chladnú hlavu, inak sa odtiaľto nedostaneme. Ty vždy na niečo prídeš, tak rozmýšľaj. Ako sa odtiaľto môžeme dostať?“ 

Dievča hľadelo do jeho tváre a zrazu jej zmäkol výraz. Celom sa upokojila a už nevnímala nič okolo  seba,  len  Narvahove  oči  ako  hladia  na  ňu.  Mala  pocit,  že  je  s ním  sama  a všetko  je v poriadku. 

„Sme stratení,“ ozval sa Gros z druhej strany cely. „Nech rozmýšľame akokoľvek, na nič ne-prídeme.“ 

„Vravel si, že nám to nechceš povedať,“ otočil k nemu hlavu Hastir, „lebo si sa bál, aby sme sa nevzdali nádeje o útek. A teraz si spravil presne to, čoho si sa bál.“ 

„Lenže ja nie som taký silný, ako vy. Ja na nič neprídem!“ zreval naňho a znovu sa rozplakal. 

„Tak sa už schopte, preboha!“ zvolal Hastir a pozrel z Grosa na Pasiru. „Nemôžeme predsa dovoliť ten čiernej potvore, aby nám vytrhla z hrude naše srdcia!“ 

. „Máš pravdu,“  otočila  Pasira hlavu k Hastirovi. „Musíme bojovať, až so poslednej  chvíle. 

Nesmieme jej to dovoliť.“ 

„Zachrániť nás môže už len Xar,“ povedal Gros. „Ak sa neobjaví včas, tak máme miesto sŕdc skaly.“ 

Narvah s Hastirom a Pasirou otočili hlavy k mrežiam a pribehli až k nim. Páva nikde nevideli. 

Nakoniec sa zdvihol zo zeme aj Gros a vopchal sa medzi nich. 

„Xar! Kde si? Vráť sa už. Potrebujeme tvoju pomoc. Ak neprídeš, sme stratení.“ Brloh  bol  vlhký  a studený.  Xarberz  blúdil  s pochodňou  v jeho  útrobách  so  srdcom  v krku. 

Vôbec nevedel, kde sa to dostal. Pred sebou videl len občas nejaký tieň, ktorý vždy po chvíli zmizol. Strach, ktorý pociťoval pri každom kroku prevyšovala túžba po Sirtach, ktorú musel za každú cenu získať späť. 

Opäť začul ten smiech a kroky. Zrýchlil, lebo mal pocit, že ten, koho prenasleduje pridal do kroku. No zrazu sa zastavil. Do uší  mu  prenikol ďalší zvuk. Strach sa zväčšil a tentoraz už Xarberz začal rozmýšľať, či sa mu naozaj oplatí pre Sirtach riskovať život. 

Chodbou,  ktorou  prechádzal  sa  niesli  hlasy  nejakých  bytosti,  ktoré  niečo  spolu  odriekavali. 

Už naozaj nevedel, či má ísť ďalej, alebo nie. Sirtach už nemal a nech v tých tuneloch žil ktokoľvek, nemohol ho oklamať, že použije čierny kvet. Obzrel sa a spravil krok späť. 

„Neopúšťaj ma,“ prešiel tunelom tajomný hlas, ktorý poznal. „Pomôž mi. Musíme ísť po Afaris. Pomôž mi.“ Sirtach vedela, čo zamýšľa a preto ho musela donútiť, aby po ňu šiel. 

Xarberz  zrazu  našiel  aspoň  štipku  odvahy  a vykročil  ďalej.  Každým  krokom  hlasy  silneli a zaklínač sa stále viac a viac od strachu triasol. Zrazu sa potkol a skoro spadol na zem. Ale aj napriek  tomu,  že  znovu  udržal  rovnováhu,  pochodeň  mu  spadla  na  zem  a narobila  rámus. 

Hľadel pred seba do tmy, či nezahliadne nejakú bytosť, ktorá to počula, snažiac sa odstrániť nežiaduceho  návštevníka.  Chvíľu  tam  len  tak  stal,  no  napokon  zdvihol  pochodeň  zo  zeme a vykročil  ďalej.  No  už  po  piatich  krokoch  znovu  zastal,  lebo  pred  ním  sa  chodba  stáčala prudko doľava a za zatáčkou zbadal niečo čo nikdy nevidel. 

Pred  ním  vystúpila  obrovská  sieň,  v ktorej  stálo  mnoho  nízkych  bytostí.  Rýchlo  sa  stiahol späť a potom znovu vystrčil hlavu von z chodby. Sieň bola pod ním a chodba, v ktorej sa na-chádzal sa zvažovala až celkom dole do siene. 

„Gnómovia,“ povedal ticho. 

Malé bytosti stáli k nemu otočené chrbtom a hlavy mali zdvihnuté nahor. Keď sa pozrel rovnakým smerom, ako oni, otvoril oči doširoka. 

Gnómovia hľadeli na schody, ktoré končili asi v rovnakej výške, ako bol zaklínač, akurát že boli na opačnej strane než on a na nich stál ďalší Gnóm. Vyzeral dosť staro. Mal dlhé biele vlasy a bradu. Tvár mal samú vrásku a nad hlavou držal čierny kvet. 

„Sirtach, čo to s tebou robia?“ 

„Tento kvet nám zoslali sami bohovia,“ prehovoril starý Gnóm so Sirtach nad hlavou, „aby sme mohli byť šťastní rovnako ako naši predkovia. Už nás nebudú ľudia, ani čarodejníci utlá-

čať. Už sa nikto neodváži proti nám postaviť! Máme na zemi rovnako ako všetky ostatné bytosti  svoje  miesto  a preto  nás  musia  všetci  odteraz  rešpektovať!  Modlíme  sa  k bohom,  aby sme im poďakovali za ich vrúcny dar. Tento kvet je samotný boh, modlíme sa k nemu.“ Nato sa všetci ostatní Gnómovia uklonili až k zemi a vyriekli modlitbu. 

Xarberz nerozumel ani slova z modlitby, ktorú naraz odriekavali. Nepoznal totiž ich prastarú reč. 

„Čo teraz?“ Začal si zaklínač hrýzť spodnú peru rozmýšľajúc pri tom. Vtom si všimol za starým Gnómom ďalšiu dieru v stene. 

„Správne, je to cesta ku mne,“ ozvala sa v jeho hlave znovu Sirtach. „Nájdi správnu cestu ku mne cez tunely a vezmi ma odtiaľto.“ 

Xarberz viac neváhal. Rozbehol sa späť. Spomenul si na ďalšie dva otvory, ktoré boli vedľa toho, cez ktorý prešiel. Jeden z nich musí byť ten pravý. 

Bežal ako len vládal s pochodňou stále v ruke. Keď sa konečne dostal k miestu, kde vošiel do spleti  chodieb,  vkročil  do  otvoru  v strede.  Chodba  bola  rovnaká,  ako  tá,  ktorou  prechádzal pred tým. Celý čas šiel rovno, keď zrazu sa pred ním objavili ďalšie tri chodby. 

Zastal. Vôbec netušil, ktorou sa má pustiť. Už nevedel či spravil dobre, keď vošiel pod zem. 

Čo ak sa tam stratí? Nik mu už potom nepomôže. 

Odrazu  sa  chcel  vrátiť.  Uvedomil  si,  že  keby  chcel  nájsť  tú  pravú  chodbu,  trvalo  by  mu  to pridlho. 

„Tá v pravo,“ zvonu sa ozval hlas čierneho kvetu. 



Xarberz poslúchol. Hneď ako vošiel do ďalšej chodby, po pár krokoch začul hlasy Gnómov. 

Pridal do kroku, lebo vedel, že už nie je ďaleko od Sirtach. 

Hlasy  stále  silneli,  keď  odrazu  zastal.  Rýchlo  hodil  pochodeň  na  zem,  aby  ho  neprezradila. 

Pred  sebou  videl  starého  Gnóma  otočeného  k nemu  chrbtom,  ako  sa  skláňa  so  Sirtach v rukách. Ostatní Gnómovia sa taktiež skláňali a modlili sa ku kvetu. 

Zaklínač sa bál  len tak  vyjsť zo svojho  úkrytu.  Nemohol sa  predsa len tak ukázať  všetkým tým Gnómom. Vôbec netušil, ako kvet vezme z Gnómových rúk. 

„Rýchlo, už nie je čas,“ počul v hlave hlas. „Nesmú si nič želať. Ináč budem patriť im. Rých-lo, kým nebude neskoro!“ 

Xarberz či chcel, alebo nechcel, musel Sirtach poslúchnuť. Mala ho celkom vo svojej moci. 

Pomaly vyšiel z tieňa tunela, hľadiac na Gnómov, či ho zatiaľ žiadny z nich nezbadal. 

Všetci sa neprestajne ukláňali a modlili sa. Aj keď sa po každom úklone vzpriamili, oči mali zavreté a tak ho vidieť nemohli. 

Teraz!  Pomyslel  si  Xarberz  a vyskočil  z chodby.  Starý  Gnóm  sa  práve  vzpriamil  so  Sirtach nad  hlavou  a kvet  padol  zaklínačovi  rovno  do  dlaní.  Rýchlo  Gnómovi  kvet  z  rúk  vytrhol a zvrtol sa späť. 

Gnóm ihneď zacítil, že Sirtach z jeho dlaní zmizla. Otočil sa. V chodbe zahliadol len tieň a na zemi pochodeň. 

„Zlodej!“ vykríkol Gnóm a ukázal do chodby. 

Ostatní Gnómovia spozorneli a stíchli, pozerajúc na svojho vodcu, ukazujúceho do chodby za sebou. 

„Ukradol čierny kvet!“ kričal na nich starec. „Rýchlo, chyťte ho!“ Gnómovia viac nečakali. Rozbehli sa k svahu stúpajúcemu k chodbe, kde sa prvý krát objavil Xarberz a hrnuli sa do nej. Na tvárach sa im zračila nenávisť a spoza opaskov vyťahovali dý-

ky a nože. 

Xarberz bežal cez chabo osvetlenú chodbu so Sirtach v náruči. Už nemal taký strach. Dokonca sa začal usmievať. 

„Ešte sme nevyhrali,“ povedala Sirtach. „Chcú nás chytiť. Preto musíš pridať.“ Zaklínač sa preľakol.  Myslel si,  že ho nikto nenaháňa.  Nikoho za sebou nevidel. Ale kvetu veril. Preto ho poslúchol a zrýchli. Už videl pred sebou na konci tunela otvor. Vedel, že odtiaľ je to už len kúsoček na povrch. 

Už vedel, že ho nechytia. Bol stade skoro vonku. Vybehol z chodby a dobehol až k diere, ktorou sa dostal dnu. Svietilo naňho svetlo z hora a tak si zaclonil oči. 

„Samis, hoďte mi lano!“ zakričal na Lehkora a vtom začul dupot a krik. Otočil sa. V tunely, cez ktorý prešiel prvý krát zbadal pochodne a Gnómov, ako bežia k nemu. 

„Rýchlo!“ vyštekol na svojich sluhov a z otvoru na strope konečne vypadlo lano. 

Chytil sa lana. Snažil sa šplhať, no so Sirtach v rukách sa mu vôbec nedarilo. 

„Pane, pôjdem dole a pomôžem vám!“ naklonil sa do diery Samis. 

Zaklínač sa obzrel. Gnómovia sa blížili a v rukách sa im v svetle pochodní zaleskli nože. 

„Už je neskoro!“ pokrútil hlavou Xarberz a rozbehol sa do tretej chodby, ktorá viedla ktovie kam. 



Samis sa nakláňal do diery, usilujúc sa zahliadnuť svojho pána, no hmla klesala do diery a on skoro nič nevidel. 

„Pane, čo sa deje?“ zvolal naňho do diery. „Mám vám ísť pomôcť?“ Odrazu začul nejaké hlasy a dupot nôh. A niečo z hmly v diere vyletelo a vrazilo to doňho. Spadol na chrbát a držal si od bolesti čelo. 

„Čo je? Čo sa stalo?“ spýtal sa ho Kamein. 

„Neviem. Niečo ma udrelo,“ odvetil s rukou na čele. 



Kamein sa otočil späť k diere a do niečoho kopol. Zohol sa a siahol rukou k zemi cez hmlu. 

Keď to zdvihol, otočil sa k Samisovi. „Je to dýka,“ ukázal mu zbraň, ktorá ho zranila. „Mal si šťastie, že ťa nezasiahla do oka.“ 

Kľakol si k nemu a odtiahol mu ruku z čela. „Nie je to nič vážne. Ten, čo dýku po tebe hodil, buď nie je dobrý v triafaní, alebo nevidel cez hmlu, čo ti zahaľovala hlavu. 

Samis mal na čele malú ranku a Kamein mu ju obviazal šatkou. 

„Mali by sme zmiznúť, kým sa Xarberz neukáže,“ povedal Kamein, keď ošetril Samisa. 

„Chceš utiecť?“ zatváril sa Samis prekvapene. 

„Presne tak,“ otočil sa Kamein k ostatným Lehkorom, ktorí sa zrazu tvárili vystrašene. „Chcete znášať zaklínačove tresty? Tresty za maličkosti?“  hľadel na ostatných a nik mu na to nič nepovedal. „Myslím, že už toho bolo dosť. Nikdy nás nenájde.“ 

„A čo Sirtach?“ spýtal sa prekvapene Samis a Kamein sa k nemu otočil. „Ak si bude Xarberz priať, aby sme zomreli strašnou smrťou, tak sa to aj stane.“ 

„Myslím, že keby mohol, tak by si už dávno niečo prial,“ odpovedal Kamein. „Neviem prečo, ale od Sirtach si nesmie nič priať. Uvedomte si,“ otočil sa k nim, „že keby chcel, už dávno by Afaris mal. Mohol by si to priať. A ak by to na Afaris nefungovalo, tak by si mohol priať as-poň to, aby ho Sirtach preniesla k Afaris. Alebo aby Narvah zomrel. Nemusel si s ním špiniť ruky Ferrask.“ 

„Nevyslovuj jeho meno!“ zahriakol ho Samis. „Vieš predsa, že nás môže počuť. Vie predví-

dať všetko zlé, čo sa týka jeho.“ 

„Lenže ja nič zlé naňho neplánujem. Aspoň zatiaľ.“ 

Lehkori zhíkli. 

„A čo chceš teda spraviť?“ 

„To, čo chcete aj vy. Už nebudeme viac otrokmi a sluhami. Aj my chceme žiť vlastný život. 

Nie žiť pre niekoho iného, ktorý keď nás využije, potom nás odkopne.“ 

„Chceš jednoducho ujsť?“ 

„Presne tak,“ prikývol. „Môžeme ísť kam chceme. Budeme žiť v lesoch, ako Esti a vládnuť nášmu územiu.“ 

„A čo potom, keď pán nájde Afaris?“ ozval sa Traisir, jeden z dvoch doteraz mlčiacich Lehkorov. 

„Presne,“ prikývol Samis. „Ak Afaris bude mať, tak už si asi bude môcť priať čokoľvek.“ 

„Nemôžete predsa vedieť, že sa mu to naozaj podarí. Zabúdate nato, že je tu ešte aj ta čarodejnica,“ nedal sa presvedčiť Kamein. „Teraz aj ona chce biely kvet.“ 

„Ale veď Ferrask...“ pokrútil hlavou Traisir. 

„Ferrask ju nemusí zabiť. Mosa je priveľmi mocná nato, aby sa nechala len tak ľahko vlákať do pasce. Už mu raz ušla a určite mu ujde aj tentoraz.“ 

„Ja nikam nepôjdem,“ povedal posledný Lehkor Zarif, čo doteraz nič nepovedal. „Pred páno-vým hnevom sa nemôžeme skryť.“ 

„Prosím ťa prestaň!“ podišiel k nemu Kamein. „Už bolo dosť utláčania našej rasy. Teraz mô-

žeme náš rod povzniesť nad ostatné bytosti. Vzoprieme sa všetkým a všetkému. Načo máme schopnosť  premeny?  Už  dávno  ju  mohli  naši  predkovia  využiť  pre  svoj  prospech,  aby  ušli všetkému zlému. Čo by niektorí dali za takúto schopnosť. Môžeme sa premeniť na čokoľvek a zmiznúť v okamihu niekam veľmi ďaleko, kde nás nikto nenájde.“ 

„Ale pán...“ 

„On  nie  je  náš  pán!“  zrúkol  naňho  nahnevane.  „Je  to  zaklínač  Xarberz,  jeden  z najhorších. 

Sirtach zatiaľ použiť nemôže, tak čoho sa stále bojíte?“ 

„Bojíme sa toho, že sa nám raz pomstí.“ 

„Tak mu zabránime aj v tom,“ odvetil Kamein rázne. 



„Ako to chceš spraviť?“ nerozumel Samis. „Čo chceš spraviť, aby sa nám v budúcnosti ne-pomstil? Veď to sa nedá ovplyvniť.“ 

„A čo ak dá?“ usmial sa Kamein na ostatných. 

„Dá?“ spýtali sa ho ohromene. 

„Musíme zabrániť tomu, aby sa Afaris dostala do jeho rúk.“ 

„Ale ako? Nemôžeme proti tomu nič urobiť.“ 

„Musíme pomôcť Narvahovi,“ vysvetlil im konečne. 

„Čože? Veď tomu sa už nedá pomôcť. Sám si počul Ferraska, ako jeho spoločenstvo doviedol do krajiny Alz. Bolo by pochabé ísť za nimi.“ 

„A prečo?“ zamračil sa Kamein. 

„Že prečo?“ zrazu sa Samis otočil k Zarifovi a Traisirovi. „Počujete ho?“ zasmial sa. „On sa pýta prečo? Si taký hlúpy, alebo sa len takým robíš?“ 

„Ja dobre viem, čo nás tam čaká. Lenže zabudol si nato, že sme Lehkori. Môžeme sa premeniť na orla, vranu, či iného vtáka a z krajiny Alz odletieť. Kňažná nás tam ako vtákov nemôže držať.“ 

Samis  chcel  ešte  niečo  povedať,  no  napokon  nevydal  zo  seba  ani  hlásku.  Otočil  sa  k dvom ostávajúcim Lehkorom. 

„Čo vy nato? Chcete ísť do krajiny Alz?“ 

Traisir so Zarifom otvorili ústa, no skôr, ako mohli niečo povedať, skočil im do reči Kamein: 

„Musíme im pomôcť. Vieme toho veľa o Xarberzovi. Môžeme im k Afaris dopomôcť. Predsa nechcete, aby biely kvet našiel zaklínač? Ovládne celý svet a potom si bude do skonania sveta priať milión prianí. Ak nepôjdete vy, tak pôjdeme sám.“ 

„Nemôžeš tam ísť sám,“ zvrtol k nemu hlavu Samis. 

„Čo by sme povedali pá...“ povedal Zarif, no zarazil sa. Potom pokračoval. „Čo by sme povedali Xarberzovi? Určite by nás zabil, ako Punvisa.“ 

„Tak to bude už vaša vec, čo mu poviete. Ja tam pôjdem s vami, alebo bez vás.“ Samis hľadel na Zarifa a Traisira, rozmýšľajúc pri tom. 

„Ale veľmi dlho si to nerozmýšľajte,“ pozrel Kamein do diery v zemi. „Xarberz môže odtiaľ kedykoľvek vyliezť a potom už bude neskoro. 

„Tak dobre,“ kývol hlavou Traisir a Zarif vypúlil naňho prekvapene oči. „Ja idem. A myslím, že aj Samis pôjde,“ pozrel na najstaršieho z nich. 

„Isteže pôjdem,“ prikývol Samis. 

„Ale to nesmiete. Xarberz....“ krútil Zarif nešťastne hlavou. 

„Teraz budeš musieť ísť s nami aj ty,“ hľadel naňho Kamein. „Viem, že tu sám nechceš zostať a preto ti nič iné nezostáva, ako s nami odísť do krajiny Alz.“ Zarif hľadel z jedného na druhého a ich smelé pohľady mu nedovoľovali cúvnuť. 

„Tak dobre,“ sklonil rezignovane hlavu. 

„Výborne,“  potešil  sa  Kamein.  „Tak  a teraz  sa  musíme  pripraviť  na  cestu.“  Otočil  sa k Samisovmu  koňovi  a vytiahol  z jeho  tašky  Skrer.  „Skvele,  som  rád,  že  je  tu.  Toto  sa  nám zíde.“ Obrátil sa k ostatným. „Predsa mu ho nenecháme, aby sa mohol na nás pozerať.“ Vopchal Skrer späť do Samisovej tašky a zvesil ju z koňa. Podal ju k jej majiteľovi. 

Potom si zobral zo svojho koňa svoju tašku a prikázal Traisirovi a Zarifovi, aby si tiež vzali svoje veci. 

„Tak a môžeme ísť,“ plesol dlaňou do svojho koňa a ten sa s erdžaním rozutekal preč. To isté spravili aj jeho priatelia. 

„Premeníme sa na orlov,“ rozhodol Kamein. Všetci prikývli a začali sa meniť. Keď bola premena dokonaná, orly zlietli do vzduchu. 

Celkom zabudli na Xarberzovu tašku, čo spadla z jeho koňa keď sa splašil. Ležala v hmle na zemi pootvorená a z nej trčala  Kniha neznáma.  





Zaštrkali kľúče a potom  cvakla zámka. Dvere sa  otvorili  a po schodoch zišla Temná kňažná so svojimi sluhami v pätách. Prechádzali okolo ciel, keď zrazu zastali. 

Kňažnú prekliati obišli a odomkli celu. 

Štvorica  mladých  ľudí  sa  triasla  strachom.  Chtiac,  či  nechtiac  museli  vyjsť  z cely a nasledovať Temnú kňažnú. Za nimi išla Charina rodina. 

Nikto zatiaľ neprehovoril. Štvorica sa triasla strachom, ako prechádzali okolo cieľ, vediac čo ich čaká. 

Keď prešli okolo poslednej cely, ozval sa niečí hlas. 

„Kňažná!“ zvolal niekto z cely  a Chara zastala, otočiac hlavu za hlasom. 

Z tmy vystúpil nejaký muž celý špinavý a zúbožený. 

„Panebože, Torian,“ povedala Pasira prekvapene, keď spoznala muža za mrežami. Bol to radca Iriansy - kráľovnej Anory. 

„Čo chceš, ľudský červ?“ spýtala sa ho Chara. 

„Chcem  už  konečne  prejsť  tým  plameňom,  kňažná,“  odvetil  Torian.  „Nech  už  skonči  moje trápenie. Už celé dni som nič nejedol, ani nepil. Chcem to mať konečne za sebou.“ Chara sa priblížila až celkom k mrežiam a chytila sa ich. Torian rýchlo o krok vystrašene cú-

vol a hľadel jej do očí. 

„Lenže ty neprejdeš plameňom,“ usmiala sa naňho kňažná. 

„Nie?“ spýtal sa prekvapene. 

„Ty nemusíš plameňom prejsť. Ty si od prírody zlý. Povedala by som, že až priveľmi zlý.“ 

„Tak čo chceš potom so mnou spraviť?“ spýtal sa vystrašene a pozrel na prekliatych. 

„Máš strach, však?“ usmiala sa. „Bojíš sa, že by som ťa mohla zbaviť srdca?“ vyškerila naňho svoje čierne zuby. 

„Bodaj by som sem nikdy neprišiel,“ povedal Torian a cúvol ešte viac, pozerajúc na sluhov. 

„Nemusel si vojsť do mojej krajiny. Sem chodia len dobrí ľudia a nie takí ako ty.“ 

„Ja však nie som zlý. Som až priveľmi dobrý, kňažná!“ 

„Ty a nie si zlý? Ja viem pred čím si utekal.“ Naklonila sa kňažná ešte viac k mrežiam, aby mohla naňho vidieť čo najlepšie. „Zavraždil si kráľa a kráľovná nato prišla. Tak veľmi si be-

žal, že si si nedával pozor a prišiel si až sem.“ 

„Keby neprišli tí cudzinci do nášho mesta, tak by na mňa kráľovná nikdy neprišla. Preklínam ich!“ zakríkol nazlostene. „Preklínam ich všetkých!“ 

Chara sa zasmiala, odstúpila od mreži a odkryla Torianovi výhľad. 

Radca sa zrazu zarazil. Slova mu zamrzli na perách. Hľadel na štvoricu, o ktorej práve hovoril, neveriac svojím očiam. 

„Tvoje  prianie  sa  splní,  Torian,“  zdvihla  Chara  pobavene  obočie.  „Naozaj  budú  prekliati.“ Zarehotala sa a pohla sa so štvoricou a so svojimi sluhami ku schodom. 

Štyria kamaráti otáčali hlavy za diviacim sa Torianom, kým im nezmizol z dohľadu. 

Keď vyšli zo žalára, hodnú chvíľu prechádzali cez všakovaké sály, keď konečne došli do cie-

ľa. Srdcia im búchali o závod. Už vedeli, čo príde. 

V sále, do ktorej vošli hneď za Temnou kňažnou, stáli hrubé stĺpy a v jej prostriedku stál široký kamenný stôl, ktorý pôsobil, ako obetný oltár. 

Prekliati ihneď za sebou zavreli dvere. 

Štvorica sa preľakla ešte viac. 

„Prvá pôjde ona,“ ukázala Chara na Pasiru. „Ostatných priviažte!“ Pasira začala pred ňou cúvať k dverám, krútiac pritom hlavou. No vtom sa k nej odzadu priblížili  prekliati  a natiahli  k nej  ruky.  Zrazu  sa  vznášala  vo  vzduchu  vo  vodorovnou  polohe a nemohla proti tomu nič robiť. 



„Nechajte  ju!“  skríkol  vystrašene  Narvah,  keď  videl,  čo  sa  s Pasirou  deje.  Rozbehol  sa s ostatnými k letiacej priateľke. 

Nato sa prekliati otočili k nim okrem jedného, ktorý mal stále natiahnuté ruky k letiacej Pasire. 

Sluhovia natiahli ruky k trojici a tou trhlo vzad. Každý z nej odletel k jednému zo stĺpov. Odrazu sa na stĺpoch objavili povrazy a zviazali im ruky. 

„Pasira!“ kričal Narvah, mykajúc povrazcami. 

Pasira doletela až na oltár a tam jej ruky a nohy pripútali okovy. Nemohla sa ani hnúť. 

„Tak,“ naznačila Chara prekliatym, aby od nej odstúpili, „môžeme začať,“ usmiala sa na vystrašené dievča. 



Nuzelnú palicu držala pani močiarov v rukách a mierila ňou na kovovú platňu, ktorá sa rozže-ravila dočervena. Stále viac bola horúcejšia a ona už len na to čakala, kedy sa ten diabol zjaví, aby ho mohla zničiť. Zrazu sa spravil v prostriedku platne malý otvor, ktorého okraje horeli a začali sa taviť. Rýchlo sa zväčšoval. 

Mosa  videla,  ako  z ohnivej  papule  šľahajú  plamene  na  otvor,  keď  zrazu  sa  z ohňa  vytvorili dve ruky a chytili sa otvoru. Kov sa začal ohýbať, ako ho ohnivé ruky ťahali a zaraz bolo ok-no otvorené. Ferrask hľadel cez okno rovno na Mosu. 

„Toto je moja veža. Ty tu nemáš čo robiť!“ Natiahla Mosa ruku s palicou pred seba a z gule na jej vrchu vyšľahlo biele svetlo rovno na Ferraska. 

Démon vykríkol. Svetlo ho odtláčalo od veže, nech robil čo robil. Stále sa od nej vzďaľoval. 

Čarodejnica s palicou vysielajúcou na démona lúč kráčala k oknu, tlačiac Ferraska stále ďalej od okna. Vtom Mosa palicu stočila doprava a z palice vyšľahol blesk rovno na Ferraska. 

Diabla odhodilo vzad a spadol do jedného z močiarov. 

Mosa podišla k oknu s roztavenou kovovou platňou a pozrela sa von. 

„Tak,  to  by  som  mala.  Na  chvíľu  som  sa  ťa  zbavila.“  Dívala  sa  na  močiar  pod  vežou, z ktorého  syčala  para.  „Chvíľu  potrvá,  kým  sa  odtiaľ  dostaneš.“  Otočila  sa  a podišla k podstavcu bez knihy. Zahnala sa nad ním palicou a guľou na jej vrchu treskla do podstavca. 

Guľa sa rozbila a na vrchu palice sa zjavil kľúč. Vzala ho a odstúpila od podstavca. 

Potom namierila palicu na črepy pod podstavcom a tie vzlietli do vzduchu. Chvíľu lietali dokola nad ním, no napokon sa spojili a znovu vytvorili guľu. Guľa visela vo vzduchu nad podstavcom a čarodejnica do nej zasunula vrch palice. Palica bola znovu taká, ako pred tým. 

„A teraz mi ukážeš, kde je moja kniha,“ prihovorila sa ku kľúču, čo vytiahla z palice. Vyhodila  ho  do  vzduchu  a kľúč  chvíľu  stúpal  nahor.  No  keď padal  k zemi,  odrazu  sa  v polke  cesty zastavil ako keby padol na neviditeľný mäkký vankúš. Visel vo vodorovnej polohe a začal sa točiť. Vtom zastal, nasmerovaný k dverám. 

„Výborne. Šiel na sever,“  usmiala sa Mosa. „Xarberz mi už neutečie. Kým  bude mať moju knihu, nemôžem stratiť jeho stopu.“ Zvesila kľúč zo vzduchu a priložila si ho na hruď. Nato sa na kľúči zjavili dve retiazky, ktoré rástla, až k jej krku. Tam sa spojili. 

Mosa zdvihla hlavu, pustila kľúč, ktorý jej teraz visel na retiazke a usmiala sa. 

„Xarberz ešte len uvidí, čoho som schopná. Odteraz mu budem navždy v pätách. Pokým nedostanem svoju knihu späť. A potom ho zničím. To, čo si dovolil, už presahuje všetky medze. 

Na  moju  knihu  nesmie  nik  siahať.  A na  Afaris  taktiež  nikto.“  Zdvihla  palicu  nad  hlavu a zakrútila s ňou. Guľa na jej vrchu zasvietila a nakreslila do vzduchu kruh. Ten sa stále zväč-

šoval a zväčšoval, až nadobudol obrovské rozmery. Krútil sa stále dookola a rýchlosť sa neprestajne  zväčšovala.  Zrazu  sa  zdvihol  v miestnosti  vietor  a všetko  čo  stálo,  začalo  padať k zemi. Svietniky so sviečkami padali za sebou ako karty a plamene na nich zhasínali. 

Nad Mosinou hlavou sa rozpútal silný vzdušný vír. Odrazu sa kruh roztiahol smerom nadol a pohltil  ju.  Vír  sa  stále  zväčšoval  a krútil  sa  obrovskou  rýchlosťou.  Vtom  vír  začal  rýchlo prechádzať po celej miestnosti s Mosou vo svojom vnútri. Všetko sa zrazu zdvihlo zo zeme, okrem  podstavca  a lietalo  to  po  miestnosti  dokoliečka.  Vír  mohutnel  a po  chvíli  točenia  sa v izbe, sa priblížil k otvorenému oknu. Začal sa súkať von. Keď sa konečne dostal cez okno, rýchlo vyrazil smerom na sever, berúc so sebou všetko, čo mu stálo v ceste. 





Srdce a kameň 



Cez tajomné chodby uháňal Xarberz so Sirtach v náručí tak rýchlo, ako len vládal. Bál sa čo len  obhliadnuť  a preto  hľadel  len  pred  seba.  Neprestajne  počul  dupot  mnoho  nôh  za  sebou, nevediac určiť, či sú ďaleko, alebo tesne za ním. V chodbách sa každý zvuk ozýval a znovu sa vracal späť. 

Dupot sa mu stále dostaval do uší a to ho hnalo neprestajne vpred. Vôbec netušil, kam beží a čo  bude  za  ďalšou  zatáčkou  ktorou  prejde.  Odrazu  mal  pocit,  že  dupot  za  jeho  chrbtom oslabol a tak sa konečne obzrel. Nikoho za sebou nevidel. Vydýchol si. Čakal, že Gnómovia mu budú dýchať až na krk. Kráčal ďalej, obzerajúc sa pritom, keď zrazu sa potkol a Sirtach mu vypadla z rúk. 

Pozrel pred seba. Čierny kvet ležal pred ním a zdal sa byť v poriadku. Rýchlo vstal a zdvihol ho zo zeme. Vtedy si uvedomil, že stojí pred akýmisi dverami. Obzrel sa. Počul dupot a krik, no  zdalo  sa  mu,  že  je  to  ďaleko.  Pozrel  späť  na  dvere.  Vôbec  netušil,  čo  sa  za  nimi  môže skrývať. Chytil sa teda kľučky. Zámka cvakla a dvere sa pomaly otvárali. Za nimi bola tma. 

Xarberz  nesmelo  za  ne  nakúkal,  no  okrem  tmy  nevidel  vôbec  nič.  Otvoril  dvere  poriadne a hľadel nemo do tmy. Zrazu sklonil hlavu k Sirtach. 

„Mám ísť tam?“ spýtal sa jej. Čierny kvet ale neodpovedal. Zaklínač nevedel prečo, ale Sirtach sa mu  vždy prihovárala len vtedy, keď ona  chcela.  A aj  teraz to  bolo  presne tak.  Kvet neprehovoril. 

Xarberz teda pozrel znovu do tmy a zhlboka sa nadýchol. Vkročil dnu a po ďalšom kroku sa za ním dvere zabuchli. Trochu svetla, čo svietilo cez otvorené dvere z pochodní z tunela, teraz zmizlo a ocitol sa v úplnej tme. Ihneď sa otočil a začal v tme naťahovať ruky k dverám. Keď našiel na dverách kľučku, s hrôzou zistil, že sa dvere už viac otvoriť nedajú. Začul za sebou rýchly dych. Ihneď sa so strachom otočil a oprel sa o dvere. Vôbec nič nevidel. Počul len ten rýchly dych. 

Sťažka preglgol. Vedel, že tam s ním niekto je, no on nikoho nevidel. Dúfal, že je to takisto aj opačne. 

Vtom sa niečo v tme pohlo smerom k nemu. Mal čo robiť, aby od strachu nevykríkol. Začal dýchať práve tak rýchlo, ako ten, čo stál oproti nemu. 

Nato  vzduchom  preletel  akýsi  tichý  pokrik,  ktorý  nevedel  identifikovať.  Xarberza  myklo vzad. Oprel sa o dvere, čakajúc čo bude ďalej. Nad ním sa zrazu rozsvietila oslepujúca žiara a preto si musel oči zakryť. 

Keď si jeho oči trochu privykli na svetlo, pomaly stiahol ruku a pozrel pred seba. Ešte nikdy v živote nič podobné nevidel. 

Pred ním bolo mnoho schodov, na ktorých celkom na vrchu stál masívny trón a na ňom niekto sedel. Obrovská pelerína jasnomodrej farby sa chvela vo vzduchu nad bytosťou sediacou na tróne.  Ako  keby  na  ňu  zniekadiaľ  vial  silný  vietor.  No  zaklínač  necítil  ani  ten  najjemnejší vánok. Plášť sa chvel vo vetre silno, no celkom pomaly. Xarberz si to nevedel vysvetliť. 

Bytosť  na  tróne  sedela  v tme,  iba  jej  vlniaca  sa  pelerína  bola  v ostrom  svetle.  Neznámy  sa vôbec nehýbal. Stále zhlboka dýchal, neprestávajúc sledovať zaklínača. 

Po chvíli sa pohol. Celkom pomaly vstal z trónu. Stále mu nebolo vidieť do tváre. Pelerína mu naďalej pomaly viala vo vetre a postava vykročila k zaklínačovi. 



Xarberz sa tlačil na dvere, plný strachu. 

Bytosť zaliata stále tmou, schádzala po schodoch v neutíchajúcom neviditeľnom vetre. Zišla až  celkom  dole  s trepotajúcou  sa  pelerínou  a priblížila  sa  až  k zaklínačovi.  Naklonila  sa  až k nemu a vtedy ju zalialo svetlo. 

Jej tvár bola celkom biela a oči čierne. Na čele mala namaľovanú zvislú čiaru čiernej farby. 

Otvorila oči  doširoka. „Kde si  sa tu  vzal?“ spýtal  sa ho tvor strašným  hlasom a Xarberz  od strachu vykríkol. 

Vtom ho tá bytosť chytila pod krk a zdvihla ho do vzduchu. Xarberz nemohol dýchať. Sirtach mu vykĺzla z rúk a spadla na zem. Črepník sa rozbil a vtedy zovretie povolilo. 

Zaklínač spadol na zem a ohmatával si svoj krk. 

Tvor stále vo vetre, sa zohol  k čiernemu  kvetu a s prekvapením naň pozeral.  Zdvihol  ho zo zeme. 

„Sirtach,“ povedal s úžasom. Hlina sa držala na jej koreňoch, no črepník už neexistoval. Xarberz si až teraz uvedomil, čo sa stalo. Postavil sa, opierajúc sa chrbtom o dvere. Chcel kvet späť, no bál sa povedať čo len slovko. 

Postava pred ním sa mu otočila chrbtom a so Sirtach v rukách vykročila ku schodom. 

Zaklínač natiahol pred seba ruku, aby ju ešte zastavil, no nevydal zo seba ani hlásku. Bytosť stúpala po schodoch späť k svojmu trónu s vejúcou pelerínou. 

Xarberz stiahol ruku späť a poobzeral sa okolo seba. Vôbec netušil kde to je a kto mu Sirtach vzal. 

„Počkať!“  zvolal  a bytosť  sa  zastavila  v polovičke  cesty  na  schodoch.  Okamžite  sa  obzrela a v tvári mala strašnú zlosť. 

Xarberz sa preľakol. Vtom sa bytosť otočila celkom, pustila kvet a rozpažila. Sirtach zostala visieť  vo  vzduchu  bez  toho,  aby  ju  niekto  držal.  Tvor  sa  zrazu  odlepil  od  zeme  a začal  sa vznášať vo vzduchu rovnako ako jeho pelerína. Ukázal na črepy pod Xarberzovymi nohami. 

Tie okamžite zo zeme zmizli a Sirtach bola v okamihu v črepníku, ako keby sa vôbec nič nestalo. Zaklínač sa nestačil čudovať. 

Nato tvor visiaci vo vzduchu vyrazil ku Xarberzovi. 

„Nie!“ vykríkol zaklínač a skryl si tvár rukami. No nič sa nestalo. Všade nastalo ticho. Keď sa ani  po  chvíli  nič  nadialo,  zaklínač  si  stiahol  ruky  z tváre,  bojazlivo  hladiac  pred  seba.  Toho tvora  už  nevidel.  No  vedel,  že  tam  niekde  určite  bude.  Vtom  sa  niečo  objavilo  pred  ním. 

Spadlo to zhora a zostalo to visieť pred jeho tvárou. Trhlo ho späť k dverám. Vôbec nevedel, čo to je. Zrazu sa to začalo trepotať ako vlajka vo vetre a vtedy to pochopil. Rýchlo odstúpil od dvier a pozrel nahor. Nad dverami visela vo vzduchu tá zvláštna bytosť s trepotajúcim sa plášťom. Natiahla k zaklínačovi ruky a vycerila zuby. 

„Nie!“ rozbehol sa Xarberz so strachom po schodoch k trónu. 

Tvor letel za ním. 

Xarberz schmatol na schodoch Sirtach, vyšiel až celkom hore a tam sa otočil. „Použijem ju!“ skríkol a natiahol ruky s kvetom pred seba. 

Tvor visiaci vo vzduchu zrazu zastal a viac sa nepohol. 

„Ak sa ku mne priblížiš, tak si budem priať, aby si zhorel v pekelných plameňoch!“ vyhrážal sa. 

Tvor  sa  strašne  zamračil,  až  Xarberz  dostal  strach.  Potom  natiahol  ruky  k zaklínačovi a Sirtach v okamihu vletela do jeho dlaní. 

„Nie!“ zvolala Xarberz. 

„Teraz si  ja budem  priať!“ zahromžil strašným  hlasom, hladiac na zaklínača. „Sirtach bude navždy moja. Ale bude to pre teba horšie, ako zhorieť v pekelných plameňoch,“ zarehotal sa neznámy. 





Temná kňažná zdvihla pravú ruku do výšky svojej tváre, hladiac pritom na mykajúce sa diev-

ča na oltári. 

„Rukavicu!“ prikázala, pozerajúc stále na vystrašenú Pasiru. 

Jeden z prekliatych pribehol s krásnou drevenou skrinkou k svojej vládkyni a otvoril ju. 

„Čo to robí?“ preľakol sa Narvah hladiac na skrinku v rukách prekliateho. 

„Neviem,“ odvetil celkom ticho Gros, zadržiavajúc pritom slzy. 

„Niečo je v tej skrinke,“ všimol si Hastir, naťahujúc krk dopredu. 

Nad  nimi  celkom  hore  sedel  Xar  na  okne  a všetko  pozoroval.  Chcel  im  pomôcť,  no  vôbec netušil ako. Nevedel, či by dokázal svojich priateľov vyslobodiť z kňažkinej pasce. 

„Pustite ju!“ zreval zrazu Narvah, mykajúc pritom povrazmi. „Nechajte ju na pokoji!“ Kňažná a takisto aj jej sluhovia ho vôbec nepočúvali. 

Prekliaty siahol do skrinky a niečo z nej vytiahol. 

„Rukavica,“ povedal ohromene Hastir a Grosovi sa podlomili kolená a začal vzlykať. 

Prekliaty navliekol kňažnej čiernu rukavicu s veľkými kovovými ostňami na končekoch prstoch. Kňažná sa usmiala a pomrvila prstami. Ostne zarinčali, ako o seba narážali. 

„Si pripravená?“ spýtala sa kňažná vydesenej Pasiri. 

Dievča len nemo otvorilo ústa, krútiac hlavou. 

„Tak to je mi túto,“ povedala Chara smutne, „ale už nemám viac času. Musí to byť teraz.“ 

„Tak už dosť!“ zreval z celej sily Narvah a Temná kňažná sa nahnevane zvrtla k nemu. 

Narvah zrazu stratil reč. Len čo naňho Chara otočila hlavu, stratil hlas. 

Chara  vykročila  k nemu.  Z očí  jej  šľahala  nenávisť  a zlosť.  „Čo  si  povedal?“  Zamračila  sa naňho a naklonila k jeho tvári hlavu. „Ako si taký pozemský červ, ako si ty dovoľuje na mňa kričať?“ opýtala sa ho so zúrivosťou. 

Narvah sťažka preglgol. Hľadel  jej do tváre a ešte nikdy sa tak nebál,  ako teraz. Zrazu mal pocit,  že  všetko  bolo  zbytočné.  Všetci  sa  stanú  prekliatymi  a Afaris  skončí  v Xarberzových rukách. 

„Bojíš sa?“ chytila ho odrazu Chara rukavicou pod krk a ostne sa mu zaborili do krku. Narvah zaťal zuby, lapajúc po dychu. 

„Mal si ísť prvý ty,“ povedala držiac ho stále pod krkom. „Si silný, no ale aj poriadne hlúpy,“ zasmiala sa a pustila ho. 

Narvahovi sa podlomili kolená a držali ho len povrazy. 

„Si úbohý. Si nič na tomto svete. Hneď po nej pôjdeš ty,“ otočila sa a vykročila späť k oltáru. 

„To nedovolím!“ vykríkol Narvah a postavil sa späť na nohy. 

Chara s prekvapením zastala a pomaly sa otáčala späť. 

„Nepodarí sa ti to!“ kričal na ňu Narvah. „To ty si tá, čo si prekliata. Ty sama si prekliata! Ty nemáš srdce, ale kameň! Nič na svete ti už nepomôže stať sa bytosťou, ktorá by bola hodná života na tejto zemi.“ 

Chara stála na jednom mieste a zízala na chlapca pred sebou s údivom. 

„A aj keby sa ti to predsa len podarilo a vytrhla nám srdcia,“ pokračoval Narvah, „tak nikdy ti nebudeme slúžiť. Možno miesto sŕdc budeme mať kamene, ale naša duša nám nedovolí po-slúchať tvoje rozkazy!“ 

Vtom sa Xar na okne sklonil čo najnižšie a vzlietol. Nikto si ho nevšimol. Všetci v sále hľadeli na Narvaha. Páv doletel až k stĺpu svojho pána a na jeho zadnej strane sa zachytil o povraz, o ktorý bol priviazaný Narvah. 

„Čo ty o tom vieš?“ zrúkla na Chara na Narvaha. „Vôbec nevieš o čom  hovoríš! Vaša duša vás nezachráni. Či budete chcieť, alebo nie, budete mi musieť slúžiť.“ 

„Ak to spravíš, Chara,“ povedal Narvah a kňažnú myklo, keď počula svoje pravé meno, „tak ťa zničíme. Docieliš tým len vlastnú smrť.“ 

Xar začal zobákom ďobať do povrazu a ten sa začal strapkať. 



„A ty si myslíš, že všetci ostatní, ktorých som prekliala ma neposlúchajú?“ zasmiala sa. „Oni už nie sú ľuďmi. Oni sú moje nástroje a onedlho nimi budete aj vy.“ Otočila sa mu chrbtom a vracala sa späť k Pasire na oltáre. 

Páv  ďobal  do  povrazu  čo  najrýchlejšie,  aby  to  stihol  včas.  Nemohol  dopustiť,  aby  prišiel o svojho pána. 

„Už sa konečne vzchop!“ zreval Narvah na svoju väzniteľku. „Celé stáročia si sa mu podria-

ďovala, Chara! Vzopri sa mu už konečne! Je to tvoje telo, nie jeho. Ovládaj ho sama!“ Kňaž-

ná  stojaca  pri  oltári  sa  zrazu  zarazila  a tvár  sa  jej  zmenila  na  strašnú  masku  plnú  hnevu a nenávisti. 

Pasira hneď ako ju zahliadla, vykríkla od strachu. 

Chara  sa  znovu  otočila.  Z očí  jej  lietali  blesky.  „Tak  ty  chceš  oživiť  Charu?“  prehovorila kňažná strašným hlasom. „Už je neskoro kriesiť niečo, čo je celú večnosť mŕtve! Vôbec nevieš o čom hovoríš!“ 

Narvah sa teraz triasol od strachu. Jeho dvaja kamaráti len nemo hľadeli na svojho priateľa. 

Nevedeli vôbec čo spraviť. 

Xar stále ďobal do povrazu. 

„Si  tak  hlúpy,  že  sa  zahrávaš  s démonom!“  ukázala  naňho  kňažná  stále  so  strašnou  tvárou. 

„Môžeš byť rád, že vás chcem len prekliať. Ja dokážem oveľa horšie veci, ako si vieš predstaviť. 

„Si zbabelý,“ povedal Narvah a zdvihol hlavu, aby neukázal svoj strach. „Si len parazit, ktorý prebýva v druhom, lebo ináč by zomrel. Nič by si bez Chary nedokázal!“ Démona v kňažkinom tele Narvahove slova už poriadne vyviedli z miery. Charine oči zažiarili načerveno a začali z nich šľahať malé plamene. 

„Ako sa opovažuješ...?!“ začala Chara hrozitánskym hlasom, ale Narvah ju prerušil: 

„Vieš veľmi dobre, že mám pravdu. Bez Chary by si neprežil ani deň. Si úbohý pekelný červ, ktorý bez pomoci iných nič nedokáže. Vybral si si Charu lebo bola priveľmi mladá nato, aby ťa premohla. Priznaj si to! Si úbohý zbabelec!“ 

Chara otvorila ústa a z nich jej vyšľahol veľký červený plameň. 

„Musíš zomrieť!“ zrevala a natiahla ruku pred seba. Vtom sa rozbehla k Narvahovi. 

Xar preďobal posledný povraz a vtedy sa Chara objavila pred Narvahom s natiahnutou rukou pred sebou. Narvah rýchlo odskočil od stĺpu a spadol na podlahu. 

Chara  vrazila  s rukavicou  do  stĺpu,  ku  ktorému  bol  ešte  pred  chvíľou  priviazaný  Narvah a prerazila ho. Stĺp sa prepolil na dve polovice a zosypal sa aj s kňažnou na zem. 

Narvah skočil k Pasire ležiacej na oltári. 

„Neboj sa,“ upokojoval ju. „O chvíľu sme odtiaľto preč.“ Chytil jednu z okov a snažil sa ju roztvoriť. No bolo to preňho priťažké. 

„Rýchlo, Narvah,“ súrila ho Pasira, hladiac okolo seba. Blížili sa k nim prekliati. 

„Nejde to,“ krútil hlavou, snažiac sa púta otvoriť. „Nejde to,“ zatínal zuby, no kov nepovoľoval. 

Vtom z hromady kameňov vstala Chara. „Chyťte ho!“ ukázala na Narvaha a prekliati sa zaraz naňho vrhli. 



Tajomný natiahol ruku pred seba a ukázal na vystrašeného Xarberza prstom. „Je čas na moje prvé prianie,“ usmial sa. 

Xarberz pred ním cúval, krútiac pritom vystrašene hlavou. Spadol na schody, neprestávajúc stále pred ním ustupovať. 

Záhadný zastal a zdvihol nad hlavu Sirtach. 

„Nie, to nie!“ kričal zdesene Xarberz. „Nesmieš si nič priať!“ 

„Nezabrániš mi v tom.“ 



„Sirtach je moja! Nikomu inému nesmie patriť. Iba mne!“ zreval a rýchlo sa postavil. 

„Odteraz už nie „Prajem si aby...“ 

„To nedovolím!“ vyštekol zaklínač a silno zavrel oči.  „Zaklínam všetky temné bytosti, čo ne-právom zomreli!“ začal vyslovovať svoje zaklínacie kúzla a neznámy len naňho prekvapene hľadel. 

 „Aby mi dovtedy, kým nenájdem Afaris, slúžili!“ pokračoval v zaklínaní. 

„Ty si zaklínač?“ cúvla zrazu bytosť. 

Xarberz  otvoril  oči  a nepohol  ani  brvou.  „Všetci  temní  poďte  sem,“  vravel  ďalej,  „vystúpte z plameňov na zem!“ 

„Nie!“ zvolal neznámy a pozrel na Sirtach vo svojich rukách. „Prajem si....“ začal vyslovovať svoje prvé prianie, no hneď musel prestať, lebo na schodoch sa objavila veľká trhlina. Ťahala sa odspodu a stúpala po schodoch až celkom k nim. 

Schodisko  sa  začalo  rozdeľovať  na  dve  polovice.  Xarberz  rýchlo  preskočil  veľkú  trhlinu a ocitol sa na opačnej strane, oproti tajomnému tvorovi. 

„Čo si to spravil?“ preľakol sa, hladiac pritom na rozťahujúcu sa trhlinu pred sebou. Rýchlo cúvol, aby do nej nespadol. 

„Len  to,  čo  som  musel,“  odvetil  Xarberz  a sklopil  oči  k praskline.  Tá  sa  stále  zväčšovala a stúpala až celkom k poslednému schodu. Obaja hľadeli, ako rýchlo praskajú schody jeden za druhým a vtom sa trón na ich vrchole prepadol do praskliny. Odrazu v medzere na schodoch, ktorá sa stále zväčšovala sa objavilo červené svetlo, ktoré vyrážalo z nej von a svietilo im do očí. V praskline sa niečo zjavilo. Bola to žeravá láva a začala sa z nej vylievať von. Xarberz so  svojím  protivníkom  rýchlo  odskočili  od  zlomu.  Láva  tiekla  zvrchu  po  schodoch  nadol, k dverám cez ktoré prešiel Xarberz. Tie začali horieť a láva tiekla ďalej do chodieb. Nato sa z trhliny  vyšvihli  akési  čierne  tiene  a pristali  na  Xarberzovej  strane.  Mali  podobu  ľudských bytostí v čiernych odevoch, s kapucňou na hlave a s maskami na tvárach. 

Neznámy na druhej strane trhliny sa zľakol a cúvol ešte viac, ohromene hladiac na tie temné bytosti. Sirtach si silno tisol na prsia a zadržiaval dych. 

Masky na tvárach temných bytostí boli bielej farby a v čiernych kapucniach svietili, ako mesiac  na  tmavej  oblohe.  Boli  desivé.  Všetky  z nich  sa  škľabili.  Oči  boli  veľké  a zamračené. 

Ústa skrivené hnevom a zlosťou. Ani jedná z masiek nebola rovnaká. Osem bytostí stálo pri Xarberzovi a vôbec sa nehýbali. 

Tvor na druhej strane trhliny sa zrazu pohol k dverám. Začal celkom pomaly, no isto schádzať dolu schodmi. Neprestajne pozeral na strašné masky. Xarberz si ho doteraz nevšímal. Taktiež upieral zrak na tie čudné temné tvory, keď zrazu začul šuchot. Ihneď sa otočil. Neznámy bol už pri horiacich dverách, z ktorých už skoro nič nezostalo a práve vošiel do tunela. 

„Chyťte ho!“ zvolal zaklínač a ukázal za tajomným, ktorý v okamihu zmizol. 

Všetci  ôsmi  temní  sa  obrovskou  rýchlosťou  premiestnili  k popolu,  ktorý  ešte  pred  chvíľou boli dvere. Neznámy práve utekal cez tunel snažiac sa nevstúpiť do tečúcej lávy a obzrel sa. 

Biele tváre sa zaleskli v svetle z pochodní a to ho poriadne vystrašilo. Temní sa plížili chodbou,  pohybmi,  ktoré  v ňom  vyvolávali  veľký  strach.  Mal  pocit,  že  im  už  neujde.  Blížili  sa veľkou rýchlosťou a tak zastal a podržal Sirtach nad žeravou riekou. 

„Stojte, lebo ju hodím do lávy!“ vyhrážal sa, dúfajúc že to zaberie. 

Vtom sa na začiatku tunela za temnými objavil Xarberz. „Nie!“ natiahol ruku pred seba zhrozene a rozbehol sa za Sirtach. „Stojte!“ 

Temní ihneď zastali. 

Neznámi so Sirtach v rukách a zasmial. Už vedel, že mu to vyjde. Pustil čierny kvet a Xarberz s hrôzou vykríkol. Lenže kvet sa nepohol. Zostal visieť vo vzduchu, ako keď mu ho neznámi prvýkrát  vzal.  Znovu  sa  to  zopakovalo.  Tajomný  sa  pomaly  vzniesol  do  vzduch s plápolajúcou pelerínou. 



„Ak sa kvetu dotknete, uvoľním ju a spadne do lávy,“ upozornil ich. 

Xarberz sa pretlačil medzi  svojich prisluhovačov a pozrel  na Sirtach. „Neubližuj  jej.  Môžeš odísť, len nech sa nič nestane kvetu.“ 

„Nemôžem ti veriť,“ odvetil. „Si schopný všetkého. Ani ja, čo sa zahrávam so zlom by som si netrúfol  zakliať  temných  a vytiahnuť  ich  z pekla  na  zemský  povrch.  Si  bláznivý,  zaklínač. 

Gnómovia ma tu držia už celé stáročia a skúsil by som všetko na svete aby som sa odtiaľto dostal. No to, čo si spravil ty, už presahuje všetky medze.“ 

„Prečo ťa tu držia?“ spýtal sa Xarberz. 

„Pretože zbožňujú zlato. Majú svoje lomy a bane, kde zlato ťažia. A ja cítim zlato na obrovskú vzdialenosť. Už som tu príliš dlho a rád by som vyšiel na svetlo. Chcem sa pomstiť všet-kým gnómom!“ 

„Kto vlastne si?“ zamračil sa Xarberz a začal sa približovať k Sirtach. 

„Som Bellizz. Hľadač zlata,“ zdvihol hrdo hlavu a Xarberz sa znovu posunul bližšie ku kvetu. 

„Ako ťa tu mohli tak dlho držať?“ pokračoval s otázkami Xarberz. „Videl som, čo dokážeš...“ 

„To áno,“ prikývol. „Ale to je stále málo nato, aby som stadeto unikol. Preto som na útek potreboval niečo, alebo niekoho, čo by mi v tom mohol pomôcť. V tomto prípade je to Sirtach. 

Moje schopnosti sú tú dole dosť obmedzené. Preto som nemohol ujsť.“ Pozrel na biele masky pred sebou. 

Xarberz  už  bol  celkom  blízko  k Sirtach  a tak  k nej  natiahol  ruky.  Robil  to  celkom  pomaly a pritom hľadel na Bellizza, či ho nezbadá. Ale ten stále pozeral len na temných. 

Konečne  sa  zaklínač  dotkol  kvetináča  a vtedy  pozrel  nadol  Bellizz.  Skrivil  tvár  od  hnevu a otvoril ústa vycierajúc pritom zuby. Zasyčal na zaklínača ako had a Sirtach sa pohla smerom k zemi. 

Xarberzom  trhlo  a rýchlo  sa  sklonil  čo  najnižšie.  Črepník  sa  dotkol  žeravej  lávy  a vtedy  ho konečne poriadne uchopil. Zdvihol ho zo žeraviny a so strachom pozrel na spodok črepníka. 

Bol poškodený, no Sirtach sa nič nestalo. 

„Ach, prepáč mi,“ objal črepník s láskou a zavrel oči. Vtom si spomenul na Bellizza. Pozrel hore, no Hľadač tam už nebol. 

„Kde  je?“  otočil  sa  rýchlo  k bielym  maskám.  Jeden  z tajomných  natiahol  ruku  pred  seba a ukázal pred seba do tunela. Xarberz otočil tým smerom hlavu a v poslednom okamihu zazrel povievajúcu pelerínu, ktorá v momente zmizla v zatáčajúcom sa tuneli. 



Zavrhnutý  uviedli  Narvaha  ihneď  do  tranzu  a ten  sa  okamžite  prestal  brániť.  Už  vôbec  nič nevnímal.  Ležal  na  podlahe  s otvorenými  očami,  no  napriek  tomu  pôsobil,  ako  keby  spal. 

Prekliatí stáli okolo neho, hladiac naňho. 

Xar zatiaľ neváhal a preďobal Hastirove povrazy. Ten sa rýchlo rozbehol k svojmu priateľovi ležiacom na zemi v kruhu prekliatych. Dvoch z kňažných sluhov zvalil na zem a sám sa ocitol na podlahe vedľa Narvaha. 

„Vstavaj!“ Chytil priateľovu hlavu do dlaní. „Prosím ťa vstaň! Počuješ, preber sa, lebo bude neskoro.“ Triasol Narvahom, no nič nepomáhalo. Bol celkom v moci zatratených. 

Vtom zacítil Hastir vzadu na krku tlak. Hrdlo mu objala čierna rukavica a silno mu ho drvila. 

Pritom ho ťahala hore. Hastir si chytil krk, no čierne prsty odtiahnuť nemohol. Veľké ostré nechty na rukavici sa mu zarývali do kože. Nikdy v živote taký tlak necítil. Nevedel čo, alebo kto to je, no uvedomil si, že to nemôže byť obyčajný tvor. Ruka na jeho krku ho zdvihla do vzduchu a on začal poriadne lapať po vzduchu. Kopal nohami, ťahal prsty zo svojho hrdla, no všetko bolo márne. 

„Tak čo?“ začul za svojím chrbtom Charin hlas a vtedy to pochopil. Kňažná ho držala svojou rukavicou, ktorá jej dodávala obrovskú silu. 



„Ako sa ti to páči?“ pozerala naňho s plameňom v očiach. „Nik sa mi nesmie protiviť! Všetci musia plniť moje rozkazy! Počuješ!“ zrevala a hlas sa jej znovu zmenil na znetvorený. 

Páv ďobal do posledného povrazu, ktorý držal Grosa vo svojej moci. Gros so strachom pozeral na všetku tú hrôzu pred sebou a zatiaľ si ho nik nevšímal. Povraz konečne povolil a Gros zostal stáť na rovnakom mieste, ako keby bol stále priviazaný. Nevedel čo spraviť. Tak veľmi by svojím priateľom chcel pomôcť, no mal priveľký strach a vôbec nevedel, ako by to mohol spraviť. Vtom zdvihla Pasira hlavu z oltára a Gros si ju všimol. Otvorila ústa a nemo mu naznačila,  aby  jej  pomohol.  Teraz  už  vedel,  že  nemôže  váhať  a tak  pozrel  na  prekliatych a kňažnú.  Keď  otočil  hlavu  znovu  k Pasire,  tá  mu  signalizovala,  aby  sa  poponáhľal.  A tak vykročil k dievčati na oltári. Celou cestu k obetnému stolu otáčal hlavu ku kňažnej, no nik si ho nevšimol. 

„Tak, koľko ešte vydržíš?“ spýtala sa Chara dusiaceho sa Hastira. „Prečo už jednoducho nezomrieš?“ zamračila sa. 

„Lebo prvá musíš zomrieť ty,“ dostal zo seba zachrípnutým hlasom. 

„Čože?!“ vyštekla kňažná a odhodila Hastira. 

Hastir letel  vzduchom  a zastavila ho až stena. Zviezol  sa na zem,  držiac si  pritom hrdlo.  Na čele mal obrovskú ranu, ako vrazil do steny. Rýchlo a zhlboka dýchal. Zdvihol sa, podopierajúc sa jednou rukou a pozrel na kňažnú. 

Chara  vykročila  rázne  k nemu.  „Tak  ty  si  myslíš,  že  zomrieš  až  po mne?“  Obišla  Narvaha, ležiaceho na zemi a prekliati sa pohli k nej. 

Hastir  sa  pozviechal  a podopierajúc  sa  o stenu  vstal,  s jednou  rukou  na  hrdle.  Otvoril  ústa a bez hlasu povedal: „Áno.“ 

„Posadnite ho!“ prikázala zaraz svojím prekliatym sluhom a dvaja z nich vykročili k Hastirovi s natiahnutými rukami pred sebou. Ten sa preľakol a chcel ujsť. No skôr, ako sa mohol rozbehnúť ho prekliatí posadli. Naklonil sa dopredu a tesne nad zemou zostal visieť. Mal otvorené očí, ako Narvah a už viac nemohol nič robiť. Mali ho v moci. 

Gros  práve  vtedy  s veľkou  námahou  rozovrel  Pasirine  putá  a dievča  konečne  zišlo  z oltára. 

Už-už chcelo pribehnúť svojím priateľom na pomoc, keď ju Gros zastavil. 

„Čo chceš spraviť?“ spýtal sa jej Gros. 

„Pomôcť im,“ mykala sebou, aby sa mu vytrhla zo zovretia. 

„A ako? Posadnú aj teba. Nijako im nepomôžeš.“ 

„Tak čo chceš spraviť?“ 

Odrazu sa pri nich objavil Xar, sadol si na oltár a naklonil k Pasire hlavu. 

„Niečo nám chce povedať,“ pochopilo dievča. 

„Ale čo? Ja zvieratám nerozumiem.“ 

Páv sa natiahol k Pasire a potiahol ju za vlasy. 

„Čo to robí?“ 

„Možno nám chce pomôcť. Čo máme spraviť, Xar? Ukáž nám, ako premôcť kňažnú.“ Naklonil sa Gros až celkom k nemu a páv znovu potiahol Pasiru silno za vlasy. 

„Jej vlasy?“ ukázala Pasira ku kňažnej a Páv prikývol. 

Pasira už viac neváhala a rozbehla sa ku Chare. Gros ju chcel ešte zadržať, no už bolo neskoro. Pasira bola rozhodnutá spraviť, čo jej Xar ukázal. 

Grosovi nezostávalo nič iné, ako bežať za ňou. 

Pasira odtisla prekliatych a zastala tesne za Charou, ktorá stála nad Hastirom a zrazu zdvihla ruku s rukavicou víťazne  nad hlavu. 

„Už si dočarovala,“ povedala Pasira odvážne a kňažná sa prekvapene otočila. 

„Čože?“ spýtala sa nechápavo. 

„Toto!“ vykríkla Pasira a natiahla sa k jej hlave. Potiahla jej za vlasy tak silno, že sa jej účes rozpadol a vlasy sa jej rozprestreli po podlahe. 



„Moje vlasy!“ vykríkla Chara zhrozene a cúvla pred Pasirou. „Odkiaľ to vieš? Kto ti to povedal?“ krútila kňažná nechápavo hlavou. Vtedy k nim pribehol aj Gros a všetko sledoval. 

Pasira ju začala obchádzať a kňažná sa pred ňou točila. No jej vlasy boli príliš dlhé a tak Pasira s chuťou na ne stúpila. 

„Aaaaaaaaaa!“ vykríkla kňažná a padla na kolená. Skryla si tvár do dlaní a celá sa triasla. 

„Tak ako sa ti to páči, čo?!“ zrevala Pasira. 

„Pomôžte mi!“ odokryla si Chara tvár a prikázala prekliatym. Tí sa ihneď pohli, aby splnili jej rozkaz, no Pasira jej ešte silnejšie stúpila na vlasy a Chara opäť vykríkla. No tentoraz to bol výkrik preukrutnej bolesti. 

„Nech sa ani nepohnú, inak ti tie vlasiská vytrhám!“ hrozila Pasira. 

„Stojte!“ zvolal Chara. „Ani sa nepohnite!“ Prekliaty sa viac nehýbali. 

„Pomôž Hastirovi,“ otočila sa Pasira ku Grosovi a ten sa ihneď sklonil k priateľovi. 

„Preber sa,“ triasol kamarátom, no nič nepomáhalo. „Hastir, počuješ ma?“ Ale priateľ sa ani nepohol. Gros zdvihol hlavu ku kňažnej. Už sa nebál. Mali ju v hrsti. „Čo mu ti tvoji sluhovia spravili?“ vyštekol na ňu. Ale kňažná mala tvár skrytú v dlaniach a nariekala. Vôbec mu ne-venovala pozornosť. To ho nahnevalo a tak vykročil k nej. „Nech ich oboch odčarujú,“ priká-

zal a zastal nad trúchliacou kňažnou. 

„Gros,“ oslovila ho Pasira s obavou, „nechoď k nej tak blízko.“ Gros k dievčaťu otočil hlavu a mávol rukou. „Neboj sa. Veď ju máme v pasci.“ Zvrtol hlavu späť a pozrel na Charu. Vtom si kňažná stiahla ruky z tváre a vycerila naňho zuby. Gros sa preľakol a spadol na chrbát. 

„Gros!“ rozbehla sa Pasira k priateľovi.  Zabudla, že Charu ovládne len keď jej stojí na vlasoch. 

Kňažná vstala a naklonila sa nad vyplašeným chlapcom. 

„Nie!“  zvolala  Pasira  a skočila  priateľovi  na  pomoc.  Chara  sa  zahnala  rukou  v rukavici a Pasira  odletela  preč.  Letela  cez  sálu  a narazila  do  steny  rovnako,  ako  Hastir  a bezvládne spadla na podlahu v bezvedomí. 

„Tak,“ usmiala sa Chara na vyplašeného Grosa, „chcel si mi niečo?“ zasmiala sa a potriasla hlavou. Vlasy sa jej začali samé od seba splietať do špicu, ako pred tým. „Tak a teraz mi daruješ svoje srdce,“ vycerila naňho čierne zuby a natiahla k nemu ruku s rukavicou. 

Gros sa celý triasol a z očí sa mu začali rinúť slzy. 

Chara  mu  vrazila  rukavicu  s ostrými  nechtami  do  hrude  a Gros  od  strašnej  bolesti  vykríkol. 

Kňažná trhla rukou späť a vytrhla mu srdce z hrude. Hľadela naň, ako na zázrak a potom pozrela na Grosa. 

„Tak, ako sa ti páči?“ ukázala mu jeho bijúce srdce a Gros od bolesti a strachu stratil vedomie. 

„Asi sa mu nepáčilo,“ zasmiala sa a vystrela sa. Preložila si srdce do holej ruky a zovrela ho v dlani. O chvíľu z neho zostal len popol. Potom otvorila ruku s rukavicou a v nej sa objavila skala. Vložila ju Grosovi do hrude a ten okamžite otvoril oči. Hruď sa mu zavrela a po otvore nebola ani stopa. Chara od neho odstúpila a s nadšením čakala, čo sa bude diať. 

Gros začal sebou hádzať. Zatínal zuby a prevracal očami. Pociťoval obrovskú bolesť. Búšil si päsťami do hrude, ako pominutý. Hruď dvíhal a spúšťal, len aby skalu zo seba dostal. 

„Nebráň  sa  tomu,“  smiala  sa  Chara.  „Nič  ti  už  nepomôže.  Prijmi  ten  kameň,  ako  keby  bol súčasťou teba. Čím viac sa budeš brániť, tým skôr ťa jeho chlad pohltí a tvoja tvár bude ako socha,“ neprestávala sa smiať. 

No Gros napriek jej slovám stále so sebou šklbal, ako keby bol posadnutý diablom. No veľmi dlho to netrvalo. Posledný zašklb bol poriadne silný, no hneď po ňom Grosa obklopila hmla, z ktorej  sa  vytvoril  čierny  odev,  ktorý  mali  aj  ostatní  prekliati.  Kapucňa  mu  zahalila  hlavu a tvár mu viac vidno nebolo. 



„Výborne,“ potešila sa kňažná. „Ešte síce nie si celkom spojený s kameňom, no nepotrvá to dlho a budeš taký, ako ostatní. Budeš mi slúžiť a spravíš všetko, o čo ťa požiadam.“ Sklonila sa až k nemu  a povedala mu  do kapucne:  „Dokonca zabiješ aj  svojich priateľov.“ Potom sa vzpriamila  a zdvihla  ruky  triumfálne  nad  hlavu.  Začala  tancovať  ako  bláznivá  a nemohla s tým prestať. 



 


Premena 

Veterná smršť sa blížila ku Gnómským vrchom. Bol to obrovský vzdušný vír, ktorý sa neuveriteľnou rýchlosťou točil okolo svojej osi. Všetko čo mu stálo v ceste zničil, alebo zobral so sebou. Vbehol do lesa a vytvoril širokú cestu, ako vytrhával stromy zo zeme. Hmla sa točila spolu s ním. Dvíhala sa nahor a celkom ho pohltila. Zrazu bolo vidno len veľký stĺp hmly. No ani  to  netrvalo  príliš  dlho.  Opar  začal  opadávať  ale  vír  vôbec  neodhalil.  Celkom  zmizol. 

Z hmly  vystúpila  Mosa  so  svojou  čarodejnou  palicou.  Natiahla  ruku  v ktorej  palicu  držala a guľa na jej konci zasvietila. Palica ju ťahala. 

„Tak kde si, ty beštia?“ zamračila sa Mosa, postupujúc ďalej. Palica ju ťahala medzi stromy a skaly, keď odrazu guľa zhasla. 

„Čo je?“ zdvihla si Mosa palicu k tvári a pozrela na guľu. „Nikde ho tu nevidím.“ Poobzerala sa okolo seba, ale nebol tam nikto. „Nájdi mi  Knihu neznáma, “ prikázala a guľa sa znovu rozsvietila. Potom sa palica sklonila k zemi do hmly a guľa opäť zhasla. 

Mosa si čupla a snažila sa rozhrnúť hmlu. Pred ňou sa zjavila taška a v nej bola jej kniha. Le-

žala  na  zemi,  ako  nejaká  nepotrebná  vec.  Čarodejnica  sa  potešila  a rýchlo  zdvihla  tašku  zo zeme. 

„Ale kde je ten podliak? Prečo by mi knihu ukradol a potom by ju len tak odhodil?“ Prehodila si  tašku  s knihou  cez  plece  a rozhodla  sa  zaklínača  nájsť.  No  nech  hľadala  ako  len  vedela, Xarberza nenachádzala. Už bola dosť ďaleko od miesta, kde našla svoju knihu a tak sa vrátila späť. 

„Tu ju nechal,“ zastala. „Kde by mohol byť?“ Točila sa dookola, no zbytočne. „Keby zmizla aspoň tá hmla.“ Zavrela oči. „Hmla predo mnou, hmla za mnou. Zdvihni na chvíľu svoj zá-

voj,“ otvorila oči.  Hneď nato  sa opar začal  dvíhať  v jednej  rovine,  ako  keby  to  bol  len kus látky,  ktorý  stúpa  nahor.  Dvíhal  sa  a o chvíľu  zmizol  z Mosinho  pohľadu.  Hneď  jej  do  očí padol veľký otvor v zemi. 

„Tak tu je,“ kľakla si k diere a pozrela dnu. Natiahla do tmy svoju palicu a guľa sa rozsvietila. 

No napriek tomu nič nevidela. „Prečo tam vôbec šiel?“ vzpriamila sa. „Tam predsa Afaris nie je. Tak načo tam šiel?“ zvrtla sa a hútala nad Xarberzovym počínaním. Nechala hmlu spadnúť na zem a vtedy jej to napadlo. Keď bola hmla na zemi, otvor nebolo vôbec vidno. 

„Musel  tam  spadnúť.  Určíte  tam  spadol,“  nadýchla  sa  a fúkla  do  hmly.  Tá  ihneď  zmizla a teraz bolo dieru vidieť zreteľne. „Počkám si tu naňho a prekvapím ho,“ zasmiala sa a sadla si pri dieru. „Ten mi už neutečie.“ 

Hodnú chvíľu sedela pri diere v hmle, keď odrazu niečo dierou vyletelo von a v okamihu to zmizlo v diaľke. Rýchlo sa postavila a hľadela za miznúcou machuľou, nevediac, čo si o tom má myslieť. 

„Čo to len mohlo byť?“ pozrela späť do diery. „Žeby Xarberz? Vie len zaklínať a to je všet-ko.“ Vtom sa diera začala rozširovať a Mosa pred ňou cúvala. Palicou mierila do otvoru, čakajúc čo z nej vylezie. Keď už bola diera poriadne veľká, prestala rásť a z hmly vystúpila nie-

čia hlava. 

„Xarberz!“ zvolala Mosa nahnevane a namierila naňho palicu. 



Zaklínač stúpal nahor a za ním sa v polkruhu objavili biele tváre v kapucniach. Mali desivé výrazy a Mosa na ne nemo hľadela. Keď vystúpili celkom z diery, Xarberz stúpil na jej okraj k Mose. 

„Ahoj, čarodejnica,“ usmial sa na ňu so Sirtach v rukách. Temní stáli v diere, ako keby to ani diera nebola a zatiaľ sa nehýbali. „Kde je Ferrask? Čo si mu spravila?“ spýtal sa jej. 

„Je v poriadku,“ odvetila Mosa stále s namierenou palicou naňho. „Veď vieš, že jeho nemož-

no zabiť.“ 

Xarberz pozrel na jej tašku, ktorú ihneď spoznal. Mosa si to všimla a druhou rukou si ju lepšie pritlačila k telu. 

„Vzal si mi ju,“ povedala nehnevane. 

„Musíš mi prepáčiť, ale potrebujem jedno kúzlo,“ odvetil. 

„Kúzlo na dýchanie pod vodou?“ 

Xarberza to zaskočilo. Netušil, že to Mose dôjde. „Takže aj ty ju nato potrebuješ,“ usmial sa. 

„Ale nemohol si ju otvoriť, však?“ zdvihla obočie s potešením. 

„A práve preto som rád, že si tu.“ 

„Ako to myslíš?“ trochu sa zľakla a pevnejšie uchopila palicu do dlaní. 

„Ja ju neviem otvoriť, ale ty áno.“ 

„Lenže  ja  ju  pre  teba  nikdy  neotvorím,“  zasmiala  sa.  „Ako  si  môžeš  myslieť,  že  by  som  ti chcela pomôcť, po tom čo si mi spravil.“ 

„Ja, čo som ti spravil?“ 

„Poslal si na mňa Ferraska, aby som ti nestala v ceste k Afaris. Lenže Ferrask je na mňa prikrátky,“ uškrnula sa naňho. 

„To som si všimol,“ kývol hlavou. „Už druhýkrát si mu unikla a ktoviečo si mu spravila. Ale teraz k veci, Mosa. Otvor tú knihu.“ 

„Ty mi chceš rozkazovať?“  pokrútila hlavou pobavene. „Asi si zabudol kto som a čo doká-

žem.“ 

„A ty si si asi ešte nevšimla mojich pomocníkov,“ otočil sa a natiahol ruku k temným. 

„Čo  sú  zač?“  zamračila  sa  Mosa,  hladiac  na  biele  masky.  „Keď  budem  chcieť,  aj  tých  zni-

čím.“ 

„Tak to pochybujem. Sú totiž z pekla.“ 

Mosa znovu pozrela na temných a cúvla o krok s palicou stále v rukách. „Z pekla?“ spýtala sa prekvapene. 

„Presne  tak.  Som  zaklínač  a tak  som  zaklial  pár  temných  bytostí,  čo  trpeli  v pekle,  aby  mi slúžili.“ 

„To si nemal,“ pokrútila zhrozene hlavou. „Všetko sa to môže otočiť proti tebe. Nemôžeš im v ničom veriť.“ 

„To určite,“ mávol rukou. „Tak otvoríš už tu prekliatu knihu?“ zamračil sa na ňu. 

„Nie!“ znovu cúvla o krok. V jednej ruke mala palicu a mierila naňho a druhou si tašku pritlá-

čala k telu. „Nikdy by som ti nedovolila nazrieť do mojej knihy!“ Neprestávala pred ním cú-

vať. „Nájdi si iný spôsob, ako dýchať pod vodou.“ Veľmi sa bála a preto chcela rýchlo ujsť. 

„Je mi ľúto, ale ja ti nepomôžem.“ Otočila sa a premenila sa na tieň. 

„Nenechaj ju ujsť!“ ozval sa hlas kvetu. „Tú knihu musí otvoriť!“ 

„Chyťte ten tieň!“ otočil sa k bielym maskám a tie sa rýchlo vrhli na Mosu. Tieň sa ťahal do-hora,  no  temní  ho  pevne  držali  a nedovoľovali  mu  vzlietnuť.  Nech  Mosa  robila  čo  mohla, masky ju silne držali a nemienili ju pustiť. Stiahli ju na zem a čarodejnica sa premenila späť. 

Xarberz sa sklonil až k nej a usmial sa jej do tváre. „Tak moja milá, už nemáš veľmi na výber. 

Buď mi otvoríš tvoju knihu, alebo zomrieš.“ 

„Tak radšej zomriem!“ vyštekla naňho. 



„Tak?“ prekvapil sa Xarberz a vzpriamil sa. „Lenže nebudeš sama, kto zomrie. Na druhý svet vezmeš so sebou aj svojho synáčika.“ 

„Odkiaľ vieš, že mám syna?“ zostala Mosa v pomykove. 

„Povedala si to predsa Ferraskovi a ten pracuje pre mňa. O všetkých novinkách má hneď in-formoval. Tak čo, Mosa? Ako mi teraz odpovieš? Môžem ho kedykoľvek zabiť a s tým nebudeš nič môcť robiť, pretože už budeš mŕtva.“ 

„Neverím!“ mykala sebou, ale bolo to márne. Temní ju pevne držali. „Nik nevie okrem Abrosa kde je môj syn.“ 

„A čo ak viem, kde žije?“ zaškeril sa na ňu. 

„Neklam! Abros zomrel a nikomu to pred smrťou nepovedal. Dokonca ani mne!“ 

„Máš pravdu, Mosa,“ prikývol napokon. „Ale ak budem chcieť, dozviem sa to.“ 

„Ako? Od koho? Nik nevie, kde žije,“ Mosu jeho slova poriadne prekvapili. Už celé roky sa snažila  prísť  nato,  kde  Abros  jej  syna  ukryl  a doteraz  nenašla  ani  jednu  stopu,  ktorá  by  ju k nemu doviedla. 

„Môžem vyvolať Abrosovho ducha  z pekla,“ povedal vážne a znovu sa k nej sklonil. 

Mosu  to  poriadne zarazilo. Už mala mnohokrát  chuť  spraviť to  isté, no vedela, že Abrosov duch by jej to neprezradil. Možno by jej aj ublížil a tak túto myšlienku zavrhla. „Nesmieš ho predsa vypustiť z pekla. Dostal sa tam, kam patrí. Ak ho vyrveš z pekelných plameňov, môže sa stať niečo strašné a potom už bude neskoro to ľutovať.“ 

„Čo by sa také mohlo stať?“ neveril jej zaklínač. „Jeho duch mne neublíži. Mňa si Abros vybral  za jeho nástupcu a preto  mám aj  Sirtach. Bude mi pomáhať  a ak budem  chcieť, tak mi povie aj to, kde je jeho syn.“ 

„Ale jeho duch môže byť ešte mocnejší, ako on sám. Všetko sa môže zvrtnúť proti tebe. Urči-te túži vyjsť z pekla a ty mu v tom pomôžeš. Potom sa tras jeho pomsty, pretože on ti nebude chcieť pomôcť. On bude chcieť ovládnuť svet, rovnako ako pred tým, než zomrel. A ty mu budeš stať v ceste. Preto ťa odstráni.“ 

Xarberz sa vzpriamil a zamračil  sa. Nevedel,  čo  si  môže o Mosiných rečiach  myslieť.  „Ne-máš pravdu,“ povedal nakoniec. „Ja mu nebudem stáť v ceste. Môžeme spolu ovládnuť svet.“ Zrazu sa Mosa začala smiať. „Ty si myslíš, že on sa bude s tebou deliť? Nedaj sa vysmiať. 

Nič si zbytočne nenahováraj. Uvedom si, že ani pred smrťou sa s nikým o nič nedelil. Ja som síce stála pri ňom, no nikdy som nič nespravila bez jeho súhlasu. On o všetkom rozhodoval. 

Keď bude chcieť, tak jedným mávnutím ruky ťa znesie zo sveta. A to, že si ťa vybral ako nasledovníka nič nedokazuje. Práve naopak. Nikdy  by nedopustil, aby svet ovládol niekto iný. 

Všetko čo spravil malo nejaký dôvod a jeho výber tiež. Neviem prečo si vybral práve teba, ale určite nie preto, aby si vládol celému svetu. Možno si len nástroj, ktorý mu dopomôže ovlád-nuť svet a potom ťa odkopne, ako prašivého psa. Abros sa len tak nevzdá svojho cieľa, ani keď je už po smrti. Určite sa túži vrátiť na svet a dokončiť čo začal a ty mu v tom pomôžeš.“ Xarberz  nevychádzal  z úžasu.  Nikdy  nad  Abrosom  takto  nerozmýšľal.  No  počúval  Mosine slová ďalej. 

„Máš nájsť Afaris. Ale prečo?“ spýtala sa Mosa. „Rozmýšľal si prečo ho máš z jazera vyslobodiť?“ 

„Pusťte ju!“ prikázal bielym maskám a Mosa sa mohlo konečne postaviť na nohy. „Ty niečo vieš?“ spýtal sa jej, keď jej pozrel do tváre. 

„Sirtach ťa ovláda, však?“ zasmiala sa Mosa. 

„O čom to hovoríš?“ zamračil sa na ňu. 

„Viem o takých veciach, o ktorých by sa ti ani nesnívalo. Ja som bola s Abrosom až do jeho smrti. Preto viem, ako to bolo so Sirtach naozaj.“ 

Xarberz  pozrel  na  kvet  vo  svojich  rukách  a potom  zdvihol  hlavu  k Mose.  „Hovor,“  prikázal jej. 



„Isteže,“ prikývla Mosa. „Ale niekedy inokedy,“ zdvihla zrazu palicu do vzduchu a guľa na jej konci sa tak jasne rozsvietila, že Xarberz od ľaku spadol na zem a zakryl si oči. 

Mosa sa začala točiť okolo svojej osi a netrvalo dlho, o chvíľu z nej bol rovnaký veterný vír, ako keď vošla do Gnómských vrchoch. 

Kým sa stihol Xarberz spamätať, okolo neho sa rozpútala silná veterná smršť a Mosa s ňou rýchlo zmizla. 



Iba Pasira zostala pri zmysloch a práve teraz vôbec nevedela, čo má spraviť. Keď sa prebrala, už  bolo  priveľmi  neskoro.  Gros  sa  zmenil  na  prekliateho  a jej  ostatní  dvaja  priatelia  zostali ležať  na  zemi  v bezvedomí.  Ona  sama  ležala  pri  stene,  do  ktorej  narazila  hlavou  a stále  sa tvárila, že sa ešte neprebrala. 

Videla  spoza  pootvorených  viečok,  ako  Chara  tancuje  nad  jej  vydareným  plánom.  Jedného z nich už premenila a teraz sa raduje, ako dobre jej to vyšlo. Nikto si Pasiru zatiaľ nevšímal a to bolo pre ňu veľmi dobre. 

„Ešte si nevyhrala, mrcha,“ povedala si pre seba a zdvihla hlavu hore, hľadajúc Xara. Nepozorovane otáčala hľadela na všetky strany, keď konečne páva zbadala a on zbadal ju. „Poď,“ vyslovila nečujne a páv sa vzniesol do výšky oblúkom, aby si ho nik okrem Pasiri nemohol všimnúť. Pristal pri nej a skryl sa za ňu. 

„Musíš mi pomôcť Xar,“ prosila Pasira páva. „Už si raz Narvahovi pomohol a teraz mu musíš pomôcť znovu. Skús ho prebrať z toho tranzu.“ 

Páv na ňu hľadel a nakláňal hlavu raz vpravo, raz vľavo a Pasira si nebola istá, či jej rozumel. 

Ale páv bol dosť bystrý nato, aby zistil, čo od neho chcela. Znovu vzlietol a pristal pri Narvahovi ležiacom pri oltári. Pasira všetko pozorovala a pomaly, celkom potichu vstávala zo ze-me. 

Xar vytrhol jedno zo svojich pierok a začal ním prechádzať po Narvahovej tvári. 

Pasira vsadila na poslednú kartu a snažila sa dostať k dverám. Chara ju vôbec nevidela, lebo jej výhľad na ňu kryli jej sluhovia, stojací okolo nej. O chvíľu už stálo dievča pred dverami a chytilo sa kľučky, dúfajúc, že keď ujde, upúta Charinu pozornosť a Xar bude mať dosť času prebrať Narvaha s Hastirom. Stlačila kľučku, už vôbec sa neobzerajúc a potiahla dvere k sebe. 

Dvere sa otvorili a zrazu nastalo v sále celkom ticho. Už nepočula Charine kroky, ako tancuje od radosti. Už nepočula nič. Bála sa čo len pohnúť. Hľadela do otvorených dvier, nevediac čo spraviť. Nasucho preglgla a odhodlala sa spraviť krok vpred. No len čo prešla cez prah miestnosti, začula za sebou vreskot: 

„Chyťte ju! Nenechajte ju ujsť!“ revala Chara ukazujúc prstom na Pasiru. 

Dievča už viac neváhalo. Rozbehlo sa na nič nehladiac a prekliati ihneď vyrazili za ňou spolu s kňažnou. 

Xar zatiaľ prechádzal pierkom po Narvahovej tvári a chlapec zrazu zamrkal a zhlboka sa nad-

ýchol. Začal kašlať a zavrel oči. Keď ich znovu otvoril, bol celkom mimo. Posadil sa. 

„Čo  sa  stalo?“  otáčal  hlavou  okolo  seba,  nevediac  kde  to  je.  „Xar,  čo  sa  stalo?“  Pozrel  na svojho páva. Odrazu mu padol pohľad na Hastira a prekliateho ležiaceho pri ňom. Pamäť sa mu ihneď vrátila. Už tušil, čo sa asi stalo. Rozbehol sa k prekliatemu a kľakol si k nemu. Prekliaty sa triasol, ako osika. 

„Pasira, si to ty?“ oslovil nesmelo prekliateho na zemi. „Panebože, čo ti to spravila?“ Rozplakal sa Narvah. „Prosím, preber sa.“ Hľadel naňho, no prekliaty ho pravdepodobne vôbec ne-vnímal. 

Nato nový posluhovač natiahol ruku k Narvahovi a dotkol sa mu zrýchleným pohybom čela. 

Narvah  nestačil  ani  odskočiť,  keď  mal  čiernu  ruku  na  hlave.  Do  očí  mu  prenikol  obrovský záblesk  a videl  niečo,  čo  mu  vyrazilo  dych.  Videl  Grosa,  ako  sa  blíži  ku  kňažnej  a beží k nemu  Pasira,  no  už  bolo  neskoro.  Pasiru  kňažná  odhodila  preč  a Grosovi  vytrhla  z hrude srdce, ktoré hneď nato premenila na popol a do tela mu miesto srdca vložila skalu. Hneď nato videl Grosovým zrakom. Obrovské čierne tiene vyskočili zo všetkých smerom a vošli mu cez oči do tela. Gros sa zmietal, ako len vládal, no tiene z tela nevyhnal. Stále doňho vnikali ďal-

šie  a ďalšie  tiene,  a v hrudi  cítil  preukrutnú  bolesť,  ktorá  sa  každým  pohybom  zväčšovala. 

Potom ho zahalila hmla, z ktorej vznikol čierny habit, ktorý sa mu prisal na telo a na hlavu mu spadla čierna kapucňa, ktorá mu zastrela všetko svetlo sveta. 

„Nie!“ vykríkol Narvah a odtrhol si z čela prekliateho ruku, ktorý sa naďalej triasol, ako keby mu bola strašná zima. „Ty si Gros!“ skríkol na priateľa. „Čo teraz?“ Vstal zo zeme, rozmýšľa-júc pri tom. „Ale kde je potom Pasira?“ Hľadal priateľku, no nájsť ju nemohol. „Hastir!“ všimol si kamaráta a pribehol k nemu. Potriasol ním, no ten sa vôbec neprebral. Ležal vo vzduchu celkom nad zemou s otvorenými očami a pôsobil, ako keby spal. „Xar, pomôž mu,“ otočil sa Narvah k pávovi a Xar rýchlo priletel Hastirovi na pomoc. 



Dievča bežalo cez všetky sály, vediac, že ju prekliati aj s kňažnou sledujú. Odrazu sa kňažná zastavila,  hladiac  na  svojich  sluhov,  ako  sa  ponáhľajú  za  Pasirou.  Otočila  sa  a pozerala  na všetky tie pootvárané dvere, ktorými bežala z prekliatymi za dievčaťom. Znovu otočila hlavu za  miznúcimi  sluhami  a napokon  sa  zvrtla  späť.  Niečo  jej  našepkávalo,  aby  nesledovala  to dievča, ale aby si kryla svoj chrbát. 

Vykročila  teda  späť  a každým  krokom  zrýchľovala.  Keď  prechádzala  poslednou  sálou,  za ktorou bola obetná sieň, kde preklínala ľudí, dokonca tak zrýchlila, že bežala. Vtrhla do obetnej siene, keď sa práve z tranzu preberal Hastir. 

„Vedela som to!“ vybafla na nich a obaja sa poriadne zľakli. 

Narvah s Hastirom vstali a cúvli pred ňou. 

Chara otočila hlavu k otvoreným dverám a tie sa zaraz zabuchli. „Tak a teraz mi už neutečie-te,“ otočila sa k svojim budúcim sluhom a vykročila pomaly k nim. 

„Chara,  nie!“  kričal  Hastir  bezmocne  na  kňažnú.  „Sprav  niečo,  Chara!  Už  sa  konečne vzchop!“ 

„Toto už tu raz bolo,“ prehovorila Chara strašným hlasom, približujúc sa k ním. 

Narvah s Hastirom rýchlo cúvali pred ňou a zastavila ich až stena na opačnej strane sály. 

„Teraz  už  mi  neutečiete,“  blížila  sa  k nim.  Keď už  bola  od  nich  len  na dva  kroky,  natiahla k nim ruky a spojila ich. Nato sa na jej holej ruke začalo niečo podivné diať. Nadobudla čierny odtieň a narastali jej miesto nechtov dlhé ostré a čierne pazúry. Zrazu ruku potiahla čierna koža, z ktorej sa vytvorila rovnaká rukavica, akú mala na druhej ruke. 

„Tak a teraz vás dostanem oboch naraz,“ usmiala sa a priložila im ruky v rukaviciach na hrude. 

Narvah so svojim priateľom odvrátili hlavy, lebo už nemohli nič robiť. Zrazu zacítili ukrutnú bolesť. Zaťali silno zuby, no aj napriek tomu museli od bolesti vykríknuť. 

Chara im vnikla pazúrmi do tela a rukavicami im zovrela srdcia. 

„Tak, ako sa vám to páči, moji milí?“ spýtala sa so smiechom. Potom mykla rukami k sebe a vytrhla im životne dôležitý orgán. 

Obaja zvrieskli od bolesti a zrútili sa na podlahu s dierou v hrudi. 

Kňažná mala ich srdcia v rukách, ktoré ešte stále bili a obzerala si ich. „Sú krásne.“ Usmievala sa na krvavé kusy mäsa. „Ale o nedlho sa zmenia na popol.“ Pozrela na bezvládne tela pod svojimi nohami. „O chvíľu budete mať miesto sŕdc skaly a potom mi splníte akékoľvek želanie.“  Odstúpila  od  nich  a podišla  až  k oltáru.  Tam  si  srdcia  pomaly  položila  na  obetný  stôl a začala  si  dávať  dolu  rukavice.  Musela  to  spraviť,  aby  srdcia  mohla  chytiť  do  holých  rúk a tým ich premeniť na popol. 

Položila rukavice vedľa seba na oltár a uchopila do dlaní obe srdcia. 





Pasira vbehla do neznámej komnaty a tam sa skryla pod posteľ. Vôbec netušila, že komnata patrí Chare. So srdcom v krku dúfala, že ju prekliati nenájdu a že Xar stihol prebrať jej priate-

ľov. Spod postele nevidela skoro nič. Do zorného poľa sa jej dostali len nohy akéhosi nábytku a spodok dvier, ktoré za sebou hneď, ako vošla dnu, zavrela. Vôbec nevedela, ako sa sem dostala. Celý čas len bežala a bežala, keď zrazu sa zastavila až tu. Okamžite vliezla pod posteľ, hľadiac na dvere, či sa otvoria. Nevedela, či ju prekliati sledovali až sem, alebo ju stratili už dávno z dohľadu. 

„Hlavne,  aby  Xar  prebral  Narvaha  s Hastirom,“  vravela  si  potichu  pre  seba.  Chvíľu  len  tak ležala pod posteľou, no keď sa nič nedialo, rozhodla sa spod nej vyliezť. Najprv sa ale poobzerala, či nikde nevidí niečie nohy, keď zrazu jej napadlo, že aj keby prekliati boli v komnate, tak by to nezistila, pretože sa vznášajú nad zemou, ako duchovia. No napriek tomu vyšla zo svojho  úkrytu,  neprestávajúc  pritom  hľadieť  na  dvere.  Dokonca  ani  nepočula  žiadne  kroky a to ju potešilo. Už-už chcela vyjsť von, keď si všimla veľkú truhlicu položenú vedľa stolíka so zrkadlom. Musela vedieť čo v nej môže asi tak kňažná skrývať a tak sa jej lepšie prizrela. 

Visel na nej zámok a to ju veľmi nepotešilo. Potiahla zaň, no otvoriť sa nedal. 

„Musí tam byť niečo veľmi dôležité, inak by ju nezamykala.“ Otočila sa a sadla si k stolíku k zrkadlom, pri ktorom si vždy Chara česala svoje dlhé vlasy. Otvorila prvú zásuvku. Na jej dne ležal veľký hrebeň do vlasov. Vytiahla ho von a s počudovaním zistila, že je zo zlata a na rúčke je zobrazená ohavná tvar. No aj napriek tomu sa jej veľmi páčil. Otočila sa k zrkadlu a založila si ho do vlasov. Nato sa jej vlasy samé od seba začali splietať do krásneho drdolu a tvár na hrebeni otvorila ústa s veľkými tesákmi a zahryzla sa doňho, aby držal pokope. 

Pasira  rýchlo  zdesene  vstala  zo  stoličky  a začala  si  hrabať  prstami  do  vlasov,  aby  hrebeň z nich striasla. Vlasy sa jej rozstrapatili a hrebeň spadol na podlahu. Vystrašene ho zdvihla zo zeme  a vložila  ho  späť  do  stola.  Potom  otvorila  ďalšiu  zásuvku,  v ktorej  bolo  veľa  šperkov a klenotov.  Vytiahla  prvý,  čo  jej  prišiel  pod  ruku.  Bol  to  veľký  náhrdelník  s drahokamami všetkých farieb. Priložila si ho na krk a pozrela sa do zrkadla. Vtom ho rýchlo pustila a vstala zo stoličky. Náhrdelník spadol na zem a Pasira nemo naň hľadela. Bála sa, že bude rovnako čarovný,  ako  aj  hrebeň.  Napokon  ho  znovu  zdvihla  a lepšie  si  ho  obzrela.  Vypadal  celkom normálne a tak si ho vyskúšala. Bol prekrásny a vyzeral na nej veľmi dobre. Usmiala sa do zrkadla a potom pozrela znovu do zásuvky, z ktorej ho vytiahla. Začala sa v nej prehrabávať, keď na jej spodku sa zaleskol strieborný kľúč. Rozjasnila sa jej tvár a rýchlo ho vytiahla. 

„Snáď je  to  on,“  potešila  sa  a vstala  zo  stoličky.  Vopchala  ho  do  zámky  na  truhlici.  Vošiel tam,  ako  po  masle.  „Musí  to  byť  on.“  Zámka  cvakla  a otvorila  sa.  Pasira  nadvihla  veko a nazrela dnu. To čo tam však našla, jej vyrazilo dych. 

„Preboha!“ vykríkla, zabuchla zdesene truhlicu a rýchlo od nej cúvla. 



Tvár kňažnej bola plná radosti. Držala srdcia, ktoré ešte stále žili a vždy mala rada túto chví-

ľu. Cítila sa ako Boh, ktorý rozhoduje o tom, kto bude a nebude žiť. Stisla srdcia v dlaniach a zavrela nadšene oči. 

Do uší jej vnikol čudný zvuk. Ako keby okolo nej preletel nejaký vták. Otvorila prekvapene oči a pohľad jej padol na páva, sediacom pri Narvahovi. 

„Tak to si bol ty, čo si ma sledoval?“ zamračila sa na Xara. „Čo si zač?!“ Xar na ňu hľadel a nakláňal hlavu na stranu, ako keby jej rozumel. 

„No poď sem,“ usmiala sa naňho Chara a srdcia vo svojich dlaniach skryla za chrbát. Položila ich na oltár, aby si to páv nevšimol. „Neboj sa, neublížim ti,“ vyčarila milý výraz a vykročila k nemu. 

Páv na ňu neprestajne hľadel. 



„Si  hladný?“  spýtala  sa  ho  a natiahla  k nemu  ruku.  Páv  ihneď  od  nej  odskočil.  „Neboj  sa. 

Chcem  ťa  len  pohladiť,“  pokrútila  milo  hlavou. „Cítim  to  z teba.  Si  priveľmi  dobrý  a preto musíš prejsť ohňom. Tak poď ku mne. Poď.“ 

Vtom  páv  otvoril  ústa  a vydal  zo  seba  strašný  vreskot.  Chara  ihneď  zastala  a odskočila  od neho. 

„Čo je, čo je? Keď nechceš po dobrom, tak to bude po zlom!“ nahnevala sa naňho. 

Xar zrazu zamával krídlami a odlepil sa od zeme. 

„Nie,“  sledovala  ho  Chara  pohľadom,  „nesmieš  ujsť.  Všetko,  čo  je  v mojej  pevnosti  dobré, musí z nej vyjsť zlé,“ rozbehla sa za ním, so zdvihnutou hlavou, aby ho nestratila z dohľadu. 

Xar lietal hore-dole, ako keby nevedel čo spraviť, keď odrazu zmenil smer a letel priamo ku kňažnej. 

„To je ono,“ potešila sa Chara. „Len poď ku mne,“ natiahla ruky pred seba, čakajúc, že ho do nich chytí. No Páv v poslednej chvíli vzlietol vyššie a za letu jej silno ďobol do čela. 

„Au!“ vykríkla Chara a skrčila sa, aby sa útok nezopakoval. „Ty prekliaty vták!“ odokryla si čelo a na dlaniach mala krv. „Toto mi zaplatíš, počuješ!“ kričala na páva, ktorý pristal na okne vysoko nad ňou. „Zleť dole!“ revala naňho. „Okamžite sem prileť!“ ziapala, ako bláznivá. 

Nato páv zamával krídlami a spustil sa k nej. 

„To je ono,“ nadchla sa kňažná. No hneď za pávom sa objavili štyri orly. 

„Čo to má znamenať?“ rozkričala sa Chara, sledujúc pritom vtákov, ktorí sa rozleteli po obetnej sále. „Tu nie je žiaden holubník!“ 

Nestačila sledovať všetkých vtákov, lebo ich bolo pre ňu priveľa. Zrazu jeden z orlov pristal na oltári a kňažná sa za  ním rýchlo  rozbehla. V poslednej  chvíli  odletel  a Chara narazila na oltár a zvalila sa na zem. 

Potom ostatní pristáli na oltári a začali sa meniť. Kým sa Chara spamätala a postavila sa, pred sebou mala štyroch Lehkorov. 

„Čo to má znamenať?“ cúvla prekvapene pred nimi. „Čo sú to za čary?“ preľakla sa. 

„Vezmite tie srdcia,“ otočil hlavu Kamein k svojím druhom a potom pozrel na Charu. 

Lehkori ihneď poslúchli a so srdcami bežali sa Narvahom a Hastirom. 

„Nie, to nie!“ revala Chara a pohla sa tiež k nim. 

„Ani krok!“ zreval Kamein a zahatal jej cestu. 

„Ja sa ťa nebojím!“ zrevala kňažná démonským hlasom s plameňom v očiach. 

„Len či naozaj,“ odvetil Lehkor a zrazu sa mu natiahol krk a miesto rúk mu narástli blanité krídla. Premenil sa na draka. 

Traisir so Zarifom pribehli k Narvahovi a jeho kamarátovi a so srdcami sa nad nimi sklonili. 

„Mňa nezastavíš!“ zrevala Chara, keď videla, ako Lehkori kazia jej plány. Rozbehla sa k nim, no drak jej viac, ako krok nedovolil spraviť. Zatarasil jej cestu a z úst vyšľahol na ňu oheň. 

Kňažná  sa  zmietala  v ohni,  snažiac  sa  ho  uhasiť.  Napokon  vybehla  zo  sály  a stratila  sa v ďalších miestnostiach jej pevnosti. 

Drak sa zasmial a otočil sa k Lehkorom. Krk sa mu zmrštil a o chvíľu bol, ako pred tým. 

„Máme tu problém,“ oznámil Kameinovi Samis, keď pribehol k ostatným. 

„Čo sa stalo?“ 

„Nevieme, ktoré srdce komu patrí.“ 

„Čo teraz?“ otočil Zarif hlavu ku Kameinovi. 

„Musíme to risknúť,“ odvetil ich vodca. „Kňažná sa sem môže kedykoľvek vrátiť aj so svojimi sluhami. Potom už bude horšie sa ubrániť.“ 

„Ale čo ak im srdcia vymeníme?“ spýtal sa Samis. „Čo sa stane potom?“ 

„Myslím, že s výmenou srdca sa im vymení aj vedomie.“ 

„Tak potom im ich znovu zameníme,“ napadlo Traisira. 



„To  už  asi  nebude  možné,“  pokrútil  hlavou  Kamein.  „Nevieme,  ako  im  tie  srdcia  vybrala. 

Budú musieť zostať v tom tele, navždy.“ 

„Myslím, že na tom veľmi nezáleží,“ povedal Samis. „Hlavne, že budú živí.“ 

„No mne by to určite vadilo,“ precedil cez zuby Traisir. 

„Samis  má  pravdu,“  prikývol  Kamein.  „V  takejto  situácií  nemáme  veľmi  na  výber.  Možno budeme mať šťastie a dáme ich tam, kde majú byť.“ 

„Tak dobre,“ kývol hlavou Zarif. „Ako ich máme teda dať?“ Kamein  sa  zamyslel.  Naozaj  nebolo  teraz  dôležité,  ktoré  srdce  komu  patrí,  no  veľmi  by  ho mrzelo, keby to poplietol. „Tvoje pôjde jemu,“ ukázal na Narvaha. „A Torian, ty ho daj tomu druhému.“ 

Obaja prikývli a pomaly vkladali srdcia do dier v telách. Nikto z Lehkorov ani nedýchal. Nevedeli, čo im povedia, keď to popletú. 

Zarif s Traisirom vložili srdcia do hrudí a vytiahli z nich ruky. Vtom sa hrude začali pomaly zatvárať. 

„Bože, nech je to správne,“ zašomral si pod nos Kamein, sledujúc zatváranie sa rán. 

Odrazu sa za nimi ozval škrekot. Otočili prekvapene hlavy. Xar k nim doletel a začal ďobať do Narvahovej ešte otvorenej hrude. 

„Čo to robí?“ nerozumel správaniu Páva Traisir. 

„Sú naopak!“ vykríkol Kamein. „Vyberte ich von!“ zreval, čo mu sily stačili a Lehkori ihneď poslúchli. Diery v hrudiach už boli skoro zavreté, keď ich v poslednej chvíli vybrali a Kamein si utrel pot z čela. 

„Ten páv to určite vie. Preto ho nosia stále so sebou. Musí byť čarovný,“ vydýchol si. 

Rany na Narvahovej a Hastirovej hrudi sa znovu poriadne otvorili, čakajúc na to správne srdce. 

„Vymeňte si ich,“ prikázal Kamein a Lehkori ho počúvli. 

Vložili ich znovu teda do tiel a hrudníky sa začali zatvárať. 

„Myslíš, že je to tentoraz správne?“ pozrel Samis na Kameina. 

„Určite. Pozri na páva. Zatiaľ sa ani nepohol. Musí to byť správne. 

Keď rany na telách ležiacich na zemi celkom zmizli, prvý otvoril oči Narvah. 

Nikto z Lehkorov nič nepovedal. Čakali, či voľba bola správna. 

Narvah k nim otočil hlavu. „Čo sa stalo? Kde som to? A kto ste vy?“ 

„Pamätáš sa, ako sa voláš?“ spýtal sa ho Kamein, keď sa k nemu naklonil. 

„Samozrejme,“ prikývol. „Volám sa Narvah, ale kto ste vy?“ Lehkori pozreli potešene na Kameina. „Vyšlo to,“ zvolal nadšene Kamein. „Ten tvoj páv je vážne poriadne bystrý.“ 

„Môj  páv?“  zamračil  sa  Narvah  a posadil  sa.  Xar  k nemu  doskackal  a pritúlil  sa  k nemu. 

„Xar,“ zasmial sa. „Skoro som na teba zabudol.“ 

„Kto ste?!“ preletel  sálou výkrik.  Všetci otočili  hlavy za Narvaha.  Bol  to  Hastir. Rýchlo  sa posadil a tváril sa vystrašene. 

„To je v poriadku,“ upokojoval ho Traisir. „Neublížime ti. Prišli sme preto, aby sme vám pomohli.“ 

„Ale teraz by sme mali už ísť,“ pomohol Kamein Narvahovi na nohy. „Kňažná sa môže kedykoľvek vrátiť a to by sme tu už nemali byť.“ 

„Kňažná?“ spýtal sa ho prekvapene Narvah. „Chara. Kde vlastne je? Ako ste ju zahnali?“ 

„Sme Lehkori. Vieme sa premeniť na akékoľvek zviera,“ odvetil Kamein. 

„Chceš povedať,“ otočil sa k nemu Hastir, keď tiež vstal, „že ste sa premenili na myši a Chara vzala nohy na ramena?“ 

„Také niečo,“ zasmial sa Kamein. 



Vtom Narvah zbadal trasúceho prekliateho na zemi. „Bože, to je Gros,“ rozbehol sa za ním. 

„Musíme mu pomôcť,“ otočil hlavu k Lehkorom, keď si k nemu kľakol na kolená. 

„Ale žiadne srdce preňho už nezostalo,“ podotkol Kamein. „Boli len dve.“ 

„Chara ho musela zničiť,“ chytil Narvah Grosa za ruku. „Ako mu teraz pomôžeme?“ 

„Je mi ľúto,“ podišiel k nemu Kamein a chytil ho za rameno, „ale už je asi priveľmi neskoro na jeho záchranu.“ 

„Nie,“ pokrútil hlavou. „Musí byť nejaká možnosť. Pasira!“ Zrazu vyskočil na nohy. „Kde je Pasira? Je tu ešte ona! „Určite ju kňažná niekam ukryla. Musíme ju nájsť!“ 



 

Truhlica plná krvi 



Hurikán letel obrovskou rýchlosťou nad lesmi, keď odrazu začal spomaľovať. Pristal pri jazere Reveror a nakoniec sa celkom rozplynul. Miesto neho sa zjavila Mosa. 

„Tak a teraz už len to zaklínadlo,“ potešila sa čarodejnica a siahla do tašky, čo mala na pleci. 

Vybrala  z nej  svoju   Knihu  neznáma  a poklepala  po  nej  guľou  na  palici.  Guľa  sa  roztvorila a v nej sa objavil kľúč. Vzala ho a odomkla ním zámku na knihe. Kniha sa otvorila. 

„Kúzlo  vzduchu  vo  vode,“  prikázala  Mosa  knihe  a tá  sa  začala  sama  rýchlo  listovať.  Mosa nestačila  sledovať  jednotlivé  strany,  tak  rýchlo  sa  obracali.  Vtom  sa  listy  v knihe  zastavili a čarodejnica s očakávaním natiahla krk do knihy. 

„Dve  možnosti?  Ovocie  po  ktorom  môže  človek  dýchať  vzduch  kdekoľvek,  alebo  Nápoj vzduchu, ktorý slúži na rovnaký účel, ako ovocie.“ Ďalej už len nemo hľadela do knihy.  Ovocie rastie na strome v sade na púšti Yarea. Vládne tam púštny kráľ Eray so svojimi strašnými obludami, ktoré strážia jeho vzácny sad. A posledný nápoj vzduchu je ukrytý v ľadovom zám-ku Vodnej kráľovnej.  

„Tak, čo bude lepšie? Ovocie, či  nápoj?“ Nikdy  nebola ani  na jednom mieste, o ktorých sa dočítala v knihe. Vôbec nevedela, čo ju tam môže čakať. 

„Radšej by som prijala obyčajné kúzlo,“ zamračila sa do knihy. „Asi pôjdem po poradí. Najprv  skúsim  ovocie  a potom,  ak  to  nevyjde,  pôjdem  po  nápoj.“  Zavrela  knihu  a zamkla  ju. 

Kľúč znovu vložila do gule, ktorá sa ihneď zavrela a knihu vložila späť do tašky. Premenila sa na tieň a odletela do púšte Yarea po ovocie. 



Nemo pozerala Pasira na zavretú truhlicu pred sebou. Nemohla uveriť tomu, čo pred chvíľou videla. Ešte nikdy sa tak nezľakla. 

Teraz rozmýšľala, či  ju  má znovu otvoriť, alebo nie. Možno to,  čo tam videla, jej môže po-môcť v boji proti kňažnej. Mala by ju znovu otvoriť. 

Rozhodla sa, že poslúchne hlas vo svojej hlave a tak sa k nej pomaly priblížila. Natiahla ruku k truhlici  a pomaly  nadvihla  veko.  Pánty  zavŕzgali  a dievča  zavrelo  oči.  Bála  sa  tam  znovu pozrieť. Chvíľu držala veko so zavretými očami, no napokon do truhlice predsa len pozrela. 

V truhlici bolo plno krvi a niečo v nej plávalo. Ako keby to bola nejaká ryba, alebo iný vodný živočích. Nevedela čo to môže byť a načo to Chara má, no na nejaký účel to muselo slúžiť. 

Hladina krvi sa občas zavlnila a z nej sa vystrčila akási plutva, no o chvíľu znovu zmizla. 

„Čo to len môže byť? Načo to kňažná má? Najradšej by som to vyliala.“ Zrazu sa v krvi spravil vodný vír. Pasira nemo hľadela na to čudo a oprela veko o stenu, aby ho  nemusela  držať.  Trochu  od  truhlice  odstúpila  a sledovala,  čo  sa  bude  diať.  Vír  sa  stále zväčšoval a hladina dosiahla okraj truhlice. 

„Veď sa vyleje,“ vystrašila sa a cúvla ešte viac. 



Plutva sa čoraz viac objavovala na hladine, keď zrazu sa krv začala vylievať z truhlice a na jej hladine sa zjavila odporná ryba. Otvorila na Pasiru ústa s ostrými zubami a vír zrazu vyletel z truhlice do vzduchu. 

Pasira vykríkla a cúvla až celkom k oknu. Vír sa stále zväčšoval a Pasira nemo naň hľadela. 

Ako keby to ani nebola voda. Dvíhala sa do vzduchu a vtom sa vrhla do ňu. Pasira vykríkla a zakryla  si  tvár  rukami.  Vír  ju  celkom  pohltil  a stiahol  sa  späť  do  truhlice.  Hladina  krvi  sa pomaly ukľudňovala a keď všetko bolo ako pred tým, truhlica sa zavrela a Pasira zostala v nej uväznená. 



Voda  v močiari  bublala  stále  viac  a viac.  Bubliny  boli  čoraz  väčšie  a voda  začala  pomaly vrieť. Keď sa už tak varila, že sa vylievala cez okraj, zo stredu močiara vyletel veľký kúdol pary a hneď nato Ferrask vyskočil na breh. Mal svoju pravú podobu a parilo sa z neho. Otriasol sa, ako pes, keď vyjde z vody a v okamihu bol suchý. Otočil hlavu k Mosinej veži. „Tak a teraz sa teš,“ zamračil sa na vežu a vykročil k bráne. Dotkol sa jej a tá sa rozletela na márne kúsky. 

„Mosa! Kde si?!“ kričal do veže a prekročil prah. „Udrela tvoja posledná hodina! Teraz mi už neutečieš!“ Vykročil k prvým dverám a tie tak isto, ako bránu nechal vybuchnúť. Sála za nimi bola prázdna. 

„Kde si ti striga?!“ obzeral sa po sále. Spravil krok vpred a vtedy zastal. 

„Ferrask!“ počul niečí hlas, ktorý k nemu plynul ako keby z obrovskej diaľky. „Ferrask, kde si? Potrebujem ťa!“ 

Zarazil  sa  a otočil  sa  späť.  Premenil  sa  na  ohnivú  guľu  a rýchlo  vyletel  z veže.  Preletel  cez dlhé lesy a polia, keď konečne dorazil do svojho cieľa. Guľa zosadla na zem a premenila sa na Raska. 

„Asi si na mňa zabudol,“ stál pred ním Xarberz a mračil sa naňho. 

„Nezabudol. Len som mal isté problémy.“ 

„Myslel som, že ťa Mosa zničila a preto si sa viac nevrátil.“ 

„Mosa ma predsa nemôže zničiť,“ zasmial sa. „Démoni sa nedajú zničiť.“ 

„Dobre vieš, že to nie je pravda. Dajú sa zabiť. No nie len tak. Ale prečo si bol tak dlho preč, keď ti Mosa nič nespravila?“ 

„Chvíľu trvalo, pán môj, kým som sa dostal z jej pasce.“ 

„Dobre. Hlavne, že si už tu. Tí prekliati Lehkori ušli aj s koňmi a so Skrerom. No nič to. Ja si ich nájdem. Ale teraz to hlavné. Potrebujem od teba pomoc. Musíš Mosu znovu zastaviť. Ale tentoraz už navždy.“ 

„Práve som sa nato chystal, pán môj, keď si ma zavolal. Vošiel som do je veže...“ 

„Tam už predsa dávno nie je,“ prerušil ho Xarberz. „Má Knihu neznáma a teraz už určite ide po Afaris.“ 

Ferrask si zrazu všimol bytostí stojace za zaklínačom v čiernych odevoch s bielymi maskami. 

No tváril sa, že ich nevidí. „Čo mám spraviť?“ spýtal sa. 

„Zabiť ju,“ zamračil sa Xarberz nechápavo. „Veď vieš, že mi stojí v ceste.“ 

„Lenže, pán môj, keď už má späť svoju knihu, tak už môže mať aj Dýchacie kúzlo. A ak bude vo vode, tak ja už...“ 

„Viem, viem,“ mávol rukou zaklínač. „Do vody nesmieš vojsť. A preto pôjdeš k jazeru a tam na ňu počkáš, kým z neho nevylezie. Afaris jej vezmeš a donesieš ju mne.“ 

„Ste si istý, že ujde vodnému bozku?“ spýtal sa Ferrask. 

„To neviem a preto tam pre prípad, že by sa jej to predsa len podarilo, budeš čakať.“ 

„To znamená, že vaša cesta týmto konči.“ 

„Samozrejme, že nie. Neviem naisto, či sa to Mose podarí a preto musím dôjsť k jazeru aj ja. 

Ty tam zatiaľ čakaj a ja pôjdem ďalej. Už to snáď nebude veľmi ďaleko.“ Ferrask sa uklonil a premenil sa späť na ohnivú guľu, ktorá hneď odletela preč. 

„Výborne,“  usmial  sa  Xarberz  a otočil  sa  k temným.  „My  zatiaľ  pôjdeme  ďalej.  Budete  ma chrániť po ceste, keby sa náhodou niečo zle stalo.“ 

Masky kývli hlavami a nasledovali zaklínača smerom von z Gnómských vrchov. 



Narvah bol zúfalý. Vôbec netušil, čo sa mohlo stať s Pasirou. 

„Mali by sme už radšej odísť,“ navrhol Kamein. „Kňažná už určite kuje pikle, ako by nás nechala prejsť ohňom.“ 

„Ešte musíme nájsť Pasiru,“ naliehal Narvah a vykročil k dverám. 

„Počkaj!“  chytil  ho  za  rameno  Kamein.  „Neuvedomuješ  si,  čo  sa  práve  stalo?“  čudoval  sa Lehkor nad jeho správaním. „Kňažná vám vytrhla srdcia. Nemal by si tu chcieť zostať už ani chvíľu.“ 

„Ja viem, čo sa stalo, ale nemôžem tu nechať priateľku. Ona by ma tu tiež nenechala.“ vykro-

čil ďalej. 

„Počkaj,“  znovu  ho  zastavil  Lehkor.  „Tak  aspoň  pomôžeme  tvojmu  priateľovi.  Dostane  ho a druhú stranu priepasti.“ 

„Priateľovi?“ zamračil sa Narvah. „Ktorému z nich? Odneste oboch.“ 

„Čože?“ pokrútil hlavou Lehkor. „Nemôžeme predsa vziať so sebou prekliateho. Ten už patrí kňažnej.“ 

„Ešte nie. Ešte ho neovládla.“ 

„Ale nepotrvá to dlho a podarí sa jej to.“ 

„Dovtedy niečo vymyslíme a vrátime mu srdce späť. Odneste odtiaľto oboch a potom sa po nás vráťte. Budeme vás čakať pri priepasti.“ 

Kamein už nestačil nič povedať. Narvah sa rozbehol pomôcť Pasire a nechal ho tam stáť. Nakoniec sa vrátil späť do obetnej sály. 

„Čo sa stalo?“ spýtal sa ho Samis. 

„Musíme okamžite odletieť,“ rozhodol. „Traja z nás sa premenia na vtákov a jeden na draka.“ 

„Kňažná si už po nás ide?“ zľakol sa Traisir. 

„Nie, ale budeme ich musieť vziať so sebou,“ ukázal Kamein na Hastira a Grosa ležiaceho na zemi. 

„Aj jeho?“ pozrel Zarif vystrašene na Grosa. 

„Samozrejme, že aj jeho,“ skočil im do rozhovoru Hastir. „Predsa ho tu  nemôžeme nechať. 

Treba mu pomôcť.“ 

„Ale tomu už nik nepomôže,“ krútil hlavou Samis. 

„Možno sa niekto nájde, kto vie, čo treba spraviť.“ 

„No ja ho ale niesť nebudem,“ odstúpil od Grosa Traisir. 

„Nebudeš musieť,“ odvetil Kamein. „Urobím to sám.“ 

Lehkori nemo naňho pozreli. 

„Ty  ho  budeš  držať,  aby  nespadol,“  prihovoril  sa  Kamein  k Hastirovi.  „Nie  je  to  ďaleko. 

O chvíľu  sme  na  druhej  strane.“  Potom  sa  otočil  k Lehkorom.  „Môžete  sa  premeniť  a leťte popredu. Ja pôjdem hneď za vami.“ 

„Vážne chceš aby...“ prihovoril sa mu Samis. 

„Veru chcem,“ prikývol Kamein. „A teraz už leťte.“ 

Traisir so Zarifom sa premenili na orly a vyleteli rovnakým oknom, ktorým sa dostali dnu. 

Samis ešte chvíľu pozeral na Kameina a potom spravil to isté. 

„Premením sa na draka, aby si mohol vyliezť na môj chrbát,“ povedal Kamein Hastirovi, keď Lehkori odleteli. „Zober ho zo sebou a riadne ho drž, aby nespadol.“ 

„A čo Narvah?“ 

„Musí nájsť svoju priateľku.“ 



„Tak potom tu zostanem aj ja a pomôžem mu. Odleť s Grosom sám.“ 

„Nemôžem,“ nesúhlasil s ním Kamein. „Musí ho niekto držať, aby nespadol. Musíš ísť aj ty.“ Hastir chvíľu rozmýšľal a nič nevravel. Nechcel v pevnosti nechať Narvaha a Pasiru. No napokon prikývol. „Tak dobre. Pôjdem. Ale, ako chceš preletieť cez to okno, keď budeš drak?“ začudoval sa Hastir. 

„O to sa ty nestaraj. Len nasadaj aj s ním, a pevne sa ma chyť.“ Hastir teda kývol hlavou a viac sa na nič nepýtal. 

„Ustúp,“ prikázal mu Kamein. „Toto bude väčší drak, než ten pred tým.“ Hastir zdvihol Grosa zo zeme a ustúpil čo najviac. Lehkor sa začal meniť. Koža mu ozelenela a krk  sa  mu  natiahol  do  výšky.  Z rúk  mal  veľké  krídla  a onedlho  bol  z neho  drak,  ktorý  sa horko-ťažko zmestil do celej sály. 

„Vysadni na mňa.“ Naklonil sa Kamein k zemi a Hastir s Grosom vyliezol po chvoste na jeho chrbát. 

„Poriadne sa drž,“ prikázal drak a zamával krídlami. 

Hastir do poslednej chvíle nevedel, ako sa dostane taký veľký drak cez také malé okno. 

Drak mával krídlami a vyskočil do vzduchu. Hlavou narazil do steny pred sebou a prerazil ju. 

Len čo vyletel von, stena sa za ním celkom zrútila. 

Hastir ešte nikdy nič podobné nezažil. Vzniesli sa do výšky a vzduch mu fičal okolo uší. Blí-

žili sa k priepasti. Drak zamával párkrát krídlami, a preleteli cez priepasť, kde ich už čakali ostatní Lehkori. 

Len čo Hastir zišiel s Grosom z raka, Kamein sa premenil späť. 

Hastir jemne položila Grosa na zem. 

„A čo teraz?“ spýtal sa, hladiac na druhú stranu priepasti. „Čo bude s Narvahom? Čo ak sa mu nepodarí nájsť Pasiru? Čo ak už bude neskoro? Alebo čo ak...?“ 

„Tak to  neviem,“ skočil mu  do rečí  Kamein. „Musíme počkať,  kým  sa neobjavia na druhej strane priepasti.“ 



Yarea sa zdala byť ľudoprázdna. A predsa niekto na tejto  púšti  žil. Mosa vedela, že si  musí dávať  poriadny  pozor,  aby  ju  Eray  nechytil.  Síce  nevedela  nič  o jeho  obludách,  no  určite  to neboli malé jašteričky. 

Už hodnú chvíľu prechádzala po púšti a nikde nič nevidela. Všade bol len piesok. Dokonca ani žiadna oáza, či palma. Vôbec nič. 

„Kde Eray ten svoj sad mohol len skryť?“ mrmlala si pod nos. „Vôbec nič tu nie je.“ Kráčala stále ďalej, neprestávajúc dúfať, že sad nejako len nájde. Slnko pražilo a ťahalo z nej energiu. 

„Myslím,  že  takto  dlho  nevydržím.“  Zastala.  „Aquasin!“  povedala  a v rukách  sa  jej  objavil prázdny  džbán.  Vtom  sa  zhora  spustila  voda  a Mosa  pod  ňu  nadstavila  džbán.  Ani  kvapka nepadla mimo džbánu. 

S  chuťou  sa  napila  a vypila  skoro  všetko.  „Je  výborná.“  Utrela  si  Mosa  spokojne  ús-ta, vyhodila džbán vysoko do vzduchu a vykročila ďalej. Džbán viac z neba nespadol. 

„Takto to ďalej nepôjde.“ zastala a utrela si pot z čela. „Púšť je asi poriadne veľká.“ Zaclonila si oči a pozrela do diaľky. Nikde nič. „Nemám toľko času. Xarberz má chce určite dobehnúť.“ Premenila sa na tieň a vzniesla sa do vzduchu. Letela nad púšťou ako mrak, všetko pod sebou sledujúc.  Zatiaľ nič  čo by  vyzeralo  ako sad, nevidela. Vôbec tomu nerozumela. Ani kráľov palác,  ani  sad.  Kniha  jej  predsa  nemohla  klamať.  V  piesku  by  sad,  či  palác  určite  zbadala. 

Letela hodnú chvíľu a keď si  už myslela, že nič nenájde, niečo zahliadla. Rýchlo  sa vrátila k miestu, kde niečo podozrivé spozorovala a zosadla na piesok. 

Z piesku trčal dlhý ostrí špic, ktorý jej upútal pozornosť. 



„Čo to je?“ zamyslela sa. Chytila tú zvláštnu vec a potiahla za ňu. Nepovolila. Nedala sa ani vytiahnuť a ani zatlačiť do piesku. 

„No počkaj. Veď ja na to prídem.“ Trochu ustúpila od toho čuda a natiahla ruky pred seba. 

„Maripus!“ vykríkla kúzlo na prepadnutie sa zeme, ktoré už raz použila v boji s Ferraskom pri jazere Reveror. 

Vtom sa piesok začal prepadávať okolo špicu a Mosa sa potešila. Lenže jama v piesku sa predlžovala a rozširovala. Mosa musela ustúpiť ešte viac, aby do nej nespadla. Piesok sa prepadával stále viac a odhaľoval neustále viacero zvláštnych vecí. 

Mosa musela cúvať čo najrýchlejšie, aby sa s pieskom neprepadla aj ona. 

Špíc sa predlžoval smerom nadol a hrubol. Vtom sa o pár metrov naľavo objavil podobný špic a taký istý aj naľavo. Jeden za druhým odkrýval piesok, ktorý sa čoraz rýchlejšie prepadával nižšie. 

Mosa mala čo robiť, aby stíhala ustupovať. No napokon sa premenila na tieň aby nemusela stáť na zemi. Zo vzduchu sledovala premenu púšte. Všetko jej zrázu dávalo zmysel. 

Piesok konečne všetko odhalil. Špic, ktorý pred tým trčal z púšte, bol vrch jednej z vež veľ-

kého krásneho paláca, ktorý bol prikrytý pieskom. 

„Tak predsa som ho našla,“ usmiala sa Mosa. Hľadela na všetku tú nádheru pred sebou. Zosadla  rovno  pred  schodmi,  ktoré  pred  tým  pod  pieskom  nebolo  vidno  a ktoré  zostupovali k palácu. Palác stál v obrovskej priehlbine. Mal desiatky vežičiek s guľatými strechami zlatej farby a ostrými špicami. 

„Ale kde je sad?“ zamračila sa. Stromy tam vôbec nevidela. „Musí byť niekde tu.“ Stúpila s nedočkavosťou na prvý schod smerujúci k palácu. 



Prv, ako otvorila oči, zacítila vlhko. Bola celkom mokrá. Ležala na zemi a vlasy sa jej prilepi-li na tvár. Keď oči otvorila, vôbec netušila kde je. Posledné čo si Pasira pamätala, bolo, že sa krvavý vír rutí na ňu. 

Zaprela sa rukami a zdvihla trup zo zeme. Bola v nejakej špinavej miestnosti. No nebola v nej uväznená. Mala niekoľko východov bez dvier. Vstala zo zeme, obzerajúc sa okolo. Vedela, že tam nesmie zostať, no vôbec netušila kam má ísť. 

Vybrala si pravú cestu. Keď vyšla z miestnosti, ocitla sa na veľkom nádvorí s vysokými stenami rovnako špinavými, ako miestnosť, v ktorej sa prebrala. Stala na schodoch, ktorých bolo tak veľa, že ich koniec nebolo vôbec vidno. 

Postavila  sa  pri  zábradlie  a pozrela  do  hĺbky  pod  sebou.  Dolu  na  nádvorí  tiekol  široký  no veľmi plytký potok. 

Pozrela na schody. Rozhodla sa, že zíde až celkom dole. 

Na nádvorí zastala. Prešla cez potôčik a zrazu niečo začula. Na druhej strane nádvoria bolo rovnako veľa schodov a niekto po nich bežal nahor. Bolo to malé dievčatko. 

„Počkaj!“ vykríkla Pasira. 

Dievčatko zastalo, ale o chvíľu už bežalo znovu ďalej. 

Pasira sa rozbehla za ním. Keď vyšla až celkom hore, pred ňou sa objavila osvetlená miestnosť a pred sebou videla seba. 

„Čo je to?“ spýtala sa. Dievča na vlas rovnaké ako ona, stálo pred ňou a pozeralo na ňu takisto prekvapene, ako Pasira. Obe boli celkom mokré a červené od krvi. 

„Kto  si?“  spýtala  sa,  no  dievča  sa  spolu  s ňou  spýtalo  to  isté.  Pasira  spravila  krok  a dievča tiež. Všetko čo povedala, alebo spravila, spravilo aj to dievča. 

Napokon  sa  Pasira  rozhodla  ísť  až  k nej.  Natiahla  k nej  ruku  a spravila  k nej  krok.  Dievča spravilo  to  isté  a dotkli  sa  prstom.  Pasira  zacítila  chlad  a rýchlo  stiahla  ruku  späť.  Nato  sa všetko pred ňou aj s jej dvojníčkou zavlnilo a Pasira sa zamračila. 



„Je to len zrkadlo,“ natiahla sa pred seba a znovu sa dotkla dievčaťa. Obraz sa znovu zavlnil. 

„Obrovské zrkadlo,“ zdvihla hore hlavu. Vôbec nevidela, kde končí. 

Zrazu otočila hlavu vľavo a tam bolo ďalšie zrkadlo a v ňom videla odraz toho istého malého dievčatka, ktoré videla na schodoch. 

„Počkaj,“ chcela sa za ňou rozbehnúť, no dievčatko rýchlo zmizlo. Utekala za ňou a keď sa dostala k zrkadlu, kde dievča videla, pred ňou sa objavil spletitý labyrint zrkadlových chodieb a v každom zrkadle videla seba. 

„Počkaj!“ rozbehla sa za ním. Chcela konečne zistiť, kde sa to vlastne dostala. Ocitla sa pred jednou z bočných uličiek, zložených z množstva zrkadlových stien. 

„Kde si?“ zavolala do uličky na dievčatko. V žiadnom zo zrkadiel ho nevidela. Išla k ďalšej uličke a nazrela do nej. 

„Si tu? Ukáž sa mi! Nechcem ti ublížiť!“ No miesto odpovede videla všade len seba. Vykroči-la teda ďalej a v tretej uličke na jej samom konci zahliadla dievčatko. Znovu utieklo a Pasira sa rozbehla za ním. 

„Stoj!“ volala za behu. Dostala sa až k miestu, kde dievča zmizlo a pred ňou sa objavila ďal-

šia ulička. Vstúpila do nej. Všade okolo videla len seba. 

„Kde  si?  Prečo  sa  mi  skrývaš?“  pozerala  na  všetky  zrkadla,  čo  jej  padli  do  oka,  aby  jej  to dievča neuniklo. 

Ulička sa stále kľukatila a po jej bokoch boli po každom kroku ďalšie a ďalšie. Pasira sa po chvíli celkom stratila v labyrinte zrkadiel. Už vôbec nevedela ako sa môže vrátiť späť. 

Zrazu začula tichý detský plač. Zastala. Hľadela všade naokolo, či nezahliadne dievča. Lenže nikde ho nevidela. Išla za plačom. Ticho načúvala, aby ho čím skôr našla, keď vtom sa pred ňou objavila malá zrkadlová miestnosť a v jej prostriedku sedelo dievčatko na zemi a plakalo. 

Pasira sa rýchlo rozbehla za ním a natiahla k nemu ruky. Odrazu narazila na zrkadlo a rozbila ho. Spadla na zem a sklo sa zosypalo vedľa nej. 

Otočila hlavu. Všade vôkol nej bolo to dievča a neprestajne nariekalo. 

„Bol to odraz,“ hľadela na všetky tie zrkadlá, snažiac sa zistiť, ktorý obraz je pravý. Postavila sa  a za  zrkadlom,  ktoré  rozbila  sa  objavilo  ďalšie  a posunulo  sa  na  miesto  toho,  čo  zničila. 

Rýchlo odskočila, pozerajúc na to samovoľné posunutie zrkadla. Z myšlienok ju vyrušil plač. 

Otočila  sa  k dievčatku.  Vôbec  nevedela,  ktoré  je  skutočné  a ktoré  nie.  Podišla  k prvému a natiahla k nemu ruku. Dotkla sa chladného skla. 

„Zrkadlo,“ povedala si pre seba a išla ďalej. Natiahla ruku, no zopakovalo sa to isté. Tak po-stupovala stále ďalej a ďalej, keď si uvedomila, že vyšla z miestnosti a ocitla sa v chodbe so šikmými zrkadlami, ktoré nasmerovali odraz dievčatka až k nej. 

„Je ich priveľa,“ zastavila sa a pozrela do uličky plnej zrkadiel s rovnakým odrazom. „Musím sa odtiaľto dostať čím skôr.“ 

Natiahla  ruku  k najbližšiemu  zrkadlu  a silno  doňho  päsťou  buchla.  Sklo  sa  trochu  zachvelo. 

Buchla doňho znovu, tentoraz trochu silnejšie a zrkadlo sa rozbilo. Potom rozbila druhé, tretie, ďalšie a ďalšie. Za rozbitými zrkadlami sa objavili ďalšie, ktoré sa posunuli na ich miesta. 

Zrazu sa Pasira zarazila. V zrkadle pred sebou videla dievčatko plačúce na zemi a bola si istá, že je za ňou. Otočila sa. Pred ňou bola taká istá miestnosť, v ktorej už raz bola, no tentoraz už vedela, že to nie je odraz. 

Vošla do miestnosti so zrkadlovými stenami a zohla sa k dievčatku. 

„Stalo  sa  ti  niečo?“  prihovorila  sa  mu,  no  dievča  k nej  ani  nezdvihlo  hlavu.  Ďalej  plakalo. 

Pasira si čupla, aby lepšie naň videla, snažiac sa mu pozrieť do tváre. 

„Prečo plačeš?“ natiahla k nešťastnej tvári ruku, no dievčatko rýchlo do nej hlavu odvrátilo. 

„Neboj sa. Ja ti neublížim,“ ubezpečovala ju Pasira. „Ak chceš, budeme kamarátky.“ Dievča sa trochu stíšilo a pomaly sa k nej otočilo. 



Pasire bola jej tvár povedomá, no nevedela ju nikam zaradiť. Mala dlhé čierne vlasy a hlboké oči. 

„Kvôli zrkadlám,“ povedalo dievčatko, keď sa na ňu pozrelo. 

„Čože?“ zamračila sa Pasira. 

„Pýtala si sa ma, prečo plačem,“ odvetilo trochu smelšie. 

„Plačeš kvôli zrkadlám?“ začudovala sa Pasira. 

„Lebo sa posúvajú.“ 

„Len preto plačeš?“ zasmiala sa Pasira. „Nemali by sa snáď posúvať?“ 

„Nie,“ pokrútilo dievča hlavou. „Nesmú sa posúvať.“ 

„Tak prečo sa teda posúvajú? A prečo kvôli tomu plačeš?“ 

„To kvôli tebe sa posúvajú,“ utrelo si slzy a pokračovalo ďalej: „Nemala si ich rozbíjať. Všet-ky do seba zapadajú a teraz si to všetko porušila. Žiadne zrkadlo sa nesmie rozbiť. Budeš mať sedem rokov nešťastia.“ 

„Tomu ja neverím,“ usmiala sa Pasira naň. „Nesmieš byť preto smutná,“ pohladila ju po tvári. 

„Ale labyrint sa porušil a teraz...“ zrazu stratilo dievča reč. V očiach malo hrôzu. 

„Čo?“ preľakla sa Pasira a otvorila doširoka oči. 

„Už nás viac nepustí,“ dokončilo dievčatko vetu. 

Pasira naň nemo pozerala a ani sa nepohla. Dúfala, že nemá pravdu. No vtom sa stena na druhej strane zrkadiel začala posúvať k nim. 

Pasira sa preľakla a vstala. „Čo je to?“ 

„Už to začína,“ rozplakalo sa dievča. „Nechce nás pustiť.“ Pasira hľadela na blížiace sa zrkadla. Nevedela kedy zastanú, no začínala mať dojem, že neza-stanú nikdy. 

„Nezastavia sa?“ spýtala sa rýchlo. Odpoveď na svoju otázku nedostala. Stena sa k ním blížila a už bola nebezpečne blízko. 

„Vstavaj,“ prikázala dievčaťu a potiahla ho za ruku. Rozbehla sa s ním do chodby, ktorou sa dostala až k nej. 

Stena  v miestnosti,  z ktorej  práve  vybehli  zakryla  všetky  východy  a blížila  sa  k náprotivnej stene. Nato do nej narazila a tlačila ju pred sebou. 

Pasira bežala, ťahajúc za sebou dievčatko, mysliac si, že ide rovnakou cestou, ktorou prišla. 

Zrazu sa ľavá strana uličky pohla k nim. 

„Panebože,  nie!“  vykríkla  od  strachu  a zobrala  dievčatko  na  ruky.  Ulička  sa  zužovala  a jej koniec bol ešte ďaleko. 

Pasira bežala, čo jej sily stačili a dievča na rukách jej bolo každým krokom ťažšie. Blížili sa ku  konci  uličky,  no  stena  už  bola  skoro  na  nich.  Z posledných  síl  Pasira  pridala  a zrazu  sa potkla.  Dievčatko  jej  spadlo  na  zem  a stena  už  bola  celkom  na  nej.  Natlačila  sa  na  opačnú stenu a pozrela na dievča. 

„Bež, už to nie je ďaleko!“ zavolala naň. 

Dievčatko sa k nej so strachom obzrelo. 

„Utekaj, už! Zachráň sa!“ súrila ju Pasira. 

Dievčatko vyrazilo štvornožky vpred a v poslednej chvíli sa dostalo von z uličky. Obzrelo sa. 

Pasira na okamih ešte na ňu pozerala. Ale potom stena uzavrela uličku a Pasira v nej zmizla. 



Chodby  v Charinej  pevnosti  boli  celkom  prázdne  a všade  bolo  hlučné  ticho.  Narvah  vôbec netušil, kde kňažná zmizla. Vlastne bol rád, že ju zatiaľ nestretol. Prechádzal cez všetky sály a chodby, len aby našiel svoju priateľku. Bol v bezvedomí, keď sa Pasira stratila, a tak teraz nevedel,  čo  sa  s ňou  stalo.  Niečo  jej  kňažná  spravila?  Alebo  žeby  ju  na  jej  príkaz  prekliati niekam odvliekli? Kde by len mohla byť? 

Nechcel si ani len pripustiť, že by už nebola nažive. 



Pevnosť bola obrovská a miestnosti mnoho. 

„Kde len môže byť?“ Najradšej by na Pasiru z plného hrdla zakričal, no bál sa na seba upozorniť. 

Začal tuho rozmýšľať. Keby ju prekliatí niekam odpratali, tak kde? Kde by asi tak mohla byť? 

Vtom otvoril oči doširoka. 

„Určite je vo väzení,“ zvrtol sa a bežal do žalára. Onedlho našiel chodbu, ktorou prešli, keď si pre nich Chara prišla a zišiel po schodoch k dverám do temnice. Boli zamknuté. 

„Dočerta, čo teraz?“ otočil sa, rozmýšľajúc pri tom. „Ktovie, kde sú kľúče. Prekliatí ich majú určite pri sebe,“ obrátil  sa späť k dverám a pozrel  sa  cez malé zamrežované okienko za ne. 

„Pasira,  si  tam?!“  nik  sa  neozval.  „Pasira!  Ak  si  tam,  tak  sa  mi  ozvi!  To  som  ja,  Narvah!“ Znovu žiadny zvuk, či hlas. Cez okienko nevidel skoro vôbec niť. Väznice boli napravo a cez dvere na ne vidieť nebolo. 

„Je to márne,“ oprel sa chrbtom o dvere. „Určite jej niečo spravili. Možno je zranená a preto sa nemôže ozvať.“ Zvrtol sa teda ešte raz k oknu a zvolal: „Pasira, ak nemôžeš hovoriť, tak aspoň niečím buchni do mreží.“ Chvíľu načúval, aby mu neunikol ani ten najtichší zvuk, ale nakoniec to vzdal. 

„Možno tu ani nie je,“ povedal si pre seba a rozhodol sa odísť. Vtom niečo za dverami tri razy buchlo. Ako keby kov udieral o kov. 

„Pasira!“  zvolal  do  okna.  „Pomôžem  ti!  Vydrž  chvíľu.  Hneď  to  bude!“  trochu  cúvol a rozbehol  sa oproti  dverám.  Vrazil do nich ramenom  a zacítil v ňom  ostrú bolesť.  Dvere sa ani nepohli. Znovu sa rozbehol a vrazil do nich. Tentoraz od bolesti vykríkol. 

„Takto to nepôjde,“ pokrútil hlavou, držiac si pri tom boľavé rameno. Pozeral všade naokolo, čo by mu poslúžilo ako baranidlo. Nič ale nenašiel. 

„Pasira, vydrž ešte chvíľu!“ rozbehol sa späť po schodoch. Nevedel kde by mal ísť, no nemohol tam len tak stáť. 

„Kľúče,“ zastal, keď vyšiel nahor. „Kde by som  ich zohnal? Kde len môžu byť?“ Zrazu ho niečo napadlo. „Xar.“ Zdvihol obočie. „Musí tu byť so mnou. Určite je v pevnosti.“ Rozbehol sa ďalej, hľadajúc svojho páva. „Xar!“ kričal pri behu čo najtichšie. „Xar, kde si? Potrebujem ťa,“ šuškal, aby ho nik nezačul. Nato za sebou začul trepot krídel a otočil sa. 

„Ach,  Xar!“  bežal  natešene  za  svojím  pávom.  „Ako  dobré  že  si  tu.“  Sklonil  sa  k nemu a pohladil ho po hlave. „Musíš mi nájsť kľúče od temnice. Pasira je tam zavretá a nemôžem k nej,“  naliehal naňho. 

Páv naklonil hlavu nabok a pritom naňho pozeral. 

„Prosím ťa, Xar, pomôž mi,“ kľakol si k nemu na kolená. „Skús nájsť tie kľúče. Je to veľmi dôležité.“ 

Xar naklonil hlavu na druhú stranu a natiahol zobák k nemu. Narvah vôbec netušil, čo robí. 

Páv mu chytil šaty a potiahol ho za ne. 

„Čo? Nerozumiem,“ pokrútil hlavou. „Čo mi chceš povedať?“ Páv znovu natiahol k nemu hlavu a ďobol mu do vrecka na šatách. 

„Ale ja tam nič pre teba nemám,“ zarmútil sa, keď si uvedomil, že Xar je asi hladný. „Teraz nemám čas, Xar. Potom ti dám zrnko, ale teraz mi nájdi kľúče,“ súril ho ďalej. 

Páv znovu ďobol do jeho vrecka a Narvah sa nahnevane postavil. „Tak dobre, ale v tom vrecku naozaj  nič nemám.“  Otvoril svoju tašku a vytiahol z nej  jedno zrnko.  Položil  ho na zem pred Xara a čakal, kým ho zje. 

„Rýchlo ho zjedz. Musíš ísť po kľúče,“ poháňal ho naďalej. 

Xar  si  ale  zrnko  ani  len  nevšimol.  Natiahol  k nemu  zobák  a ďobol  ho  do  nohy.  Až  teraz  si Narvah uvedomil, že naozaj od neho niečo chce a zrnko to asi nebude. 



„Čo?“ kľakol si späť a páv mu znovu ďobol do vrecka. „Ale ja tam vážne nič nemám.“ Siahol Narvah do vrecka a niečo zacítil v dlani. Bolo to chladné, ako nejaký kov. Vôbec netušil, čo by to mohlo byť a tak rýchlo vytiahol ruku s tou vecou von. 

„Xar!“ potešil sa Narvah. „Veď to je diamantový kľúč.“ Rýchlo vstal a obzeral si ho. „Úplne som zabudol, že mi ho kráľovná Iriansa darovala.“ 

Zelený diamant na striebornom kľúči sa zaleskol. „Už viem, prečo sme museli ísť do Anory.“ Zohol  sa  a pritúlil  sa  ku  Xarovi.  „Ďakujem.  Ty  si  vedel,  že  ho  budeme  potrebovať.  Teraz rýchlo zjedz zrnko a poď za mnou.“ Rozbehol sa späť k väznici a Xar zobol zrnko zo zeme. 

Dvere sa s Diamantovým  kľúčom  otvorili  okamžite a Narvah ho  rýchlo  vložil späť na svoje miesto. 

„Pasira, už idem,“ bežal po schodoch k celám a tam zastal. „Kde si? Nikde ťa nevidím.“ Behal okolo všetkých ciel. Dievča však nebolo v žiadnej z nich. 

„Musí predsa niekde byť. Predsa som počul, ako tri razy zabúchala.“ Lenže všetky cely boli prázdne. Skoro v každej z nich bola tma, no napriek tomu tam nikoho nezbadal. 

„Panebože, kde len je,“ chytil si zhrozene hlavu. 

„Tu som,“ ozval  sa tichý  zachrípnutý  hlas z prvej  cely pri schodoch smerujúcich k dverám. 

Narvah  pripažil  ruky  a pohol  sa  k prvej  cele.  Bol  si  istý,  že  keď  okolo  nej  prechádzal,  nik v nej nebol. Blížil sa k nej so zatajeným dychom. 

„Len poď bližšie,“ ticho preťal zachrípnutý hlas. „Pusť ma už von.“ Narvah zastal pred mrežami a hľadel do cely. Nikoho v nej nevidel. Nech sa snažil oči zaos-triť akokoľvek, cela bola prázdna. 

„Pasira?“ spýtal sa nesmelo a ticho. Už si nebol istý, že ten, kto sa ozval bola ona. 

Nastalo ticho. Neprestával hľadieť do temnej prázdnej cely. Žiadny pohyb, žiadny zvuk. Úpl-ne ticho. Pristúpil k mrežiam, aby lepšie videl a prižmúril oči. 

„Pasira?“ zašuškal do tmy. Vtom ticho prerušil ostrý zvuk a Narvah spadol na zem do ľaku. 

Bol to Xar, ktorý práve preletel cez otvorené dvere. 

Narvah si vydýchol. Postavil sa a Xara si položil na rameno. Znovu pozrel do cely pred sebou a pritisol sa až celkom k mrežiam. 

Odrazu proti nemu z tmy za mrežami vyrazila kostnatá biela tvár a Narvah od strachu vykrí-

kol a spadol znovu na zem. Xar stihol ešte odletieť a pristál na jednom zo schodov. 

„Pomôž mi,“ natiahol vychudnutý človek ruku cez mreže. „Pusť ma, prosím ťa. Pusť ma.“ 

„Torian?“ vytreštil oči Narvah prekvapene. „To ty si búchal, aby som ti pomohol von?“ Kráľ a vrah 



Dvere  komnaty  sa  otvorili  a dnu  vošla  Chara.  Bola  celkom  mimo.  Sadla  si  pred  zrkadlo a pozrela sa na seba. Vlasy mala strapaté a účes sa každú chvíľu mohol rozpadnúť. Tvár mala začiernenú a šaty obhorené. Zhlboka dýchala, hladiac do zrkadla. Z oči sa jej zrazu vyrinuli slzy. Stekali jej po lícach a z brady jej kvapkali na šaty. 

„Neplač, ty úbožiačka!“ zrúkol na ňu jej odraz zo zrkadla. „Musíš im tie srdcia vziať. Musia byť tvoje!“ kričal na ňu so skrivenou tvárou do zlosti. „Počuješ?! Už nikdy nebudeš plakať! 

Ešte sú tu. Cítim dobro v mojej pevnosti.“ Zavrela uplakané oči a spod viečok je stekali slzy. 

„Sú tu,“ vravela so zatvorenými očami. „Sú celkom blízko.“ Zrazu sa zamračila. „Cítim ich blízkosť. Cítim pach dobra. Sú neďaleko. Sú...“ zrazu sa zarazila, „tu,“ otvorila zhrozene oči. 

Zvrtla sa na stoličke. Pohľadom skákala po komnate, či nezahliadne niekoho nevítaného. „Sú tu.“ Okamžite vstala a s úmyslom prezrieť celú komnatu. Pozerala za závesy, pod posteľ, pod stolík... Nikde nikto. 



„Musia  tu  biť.“  Zastala  uprostred  izby,  pozerajúc  na  všetky  strany.  „Kde  len  sú?!“  zrúkla a zavrela  zamračene  oči.  Chvíľu  zhlboka  dýchala  a potom  sa  otočila  k zrkadlu  so  zavretými očami. Približovala sa k nemu čoraz bližšie, keď odrazu otvorila oči a spravila krok späť. Pod jej nohami sa objavil kľúč. Kľúč od jej truhlice. 

„To  nie!“  zdvihla  vyľakane  kľúč  zo  zeme  a skočila  k truhlici.  „Je  otvorená?“  vystrašila  sa. 

Zámok bol odomknutý a tak rýchlo truhlicu otvorila. 

„Nie!“ kričala a krútila hlavou, keď zbadala ako sa krv v truhlici hýbe. „Nemohli tam predsa vojsť,“ zabuchla rýchlo  veko. „Ako by  sa  tam  mohli  dostať? Je tam odstrašujúca  ryba,  aby tam  nik  nevošiel.  Nie,  nemôžu  tam  byť.“  Znovu  sa  pozrela  do  krvavej  truhlice.  „Sú  tam.“ Zamračila sa nešťastne. „Nesmú vidieť tvoje spomienky,“ ozval sa znovu jej odraz zo zrkadla. 

„Nepomôže im to. Nič nezistia. Nič sa nedozvedia. Chara je bláznivá. Nič im neprezradí. Nič nepochopia.“ 

„Ale,  čo  ak  predsa?“  s trasúcou  rukou  si  chytila  ústa  a krútila  hlavou.  „Musím  ísť  za  nimi. 

Musím  to  prekaziť!“  Oprela  veko  truhlice  o stenu  a pozrela  do  krvavého  víru.  „Traste  sa!“ povedala nahnevane a skočila krvi. 



Len čo vošla do paláca, to čo uvidela jej vyrazilo dych. Všade bolo toľko krásy, ži si to nevedela  ani  predstaviť  vo  sne.  Okolo  nej  boli  klenby  z číreho  zlata  s množstvom  ornamentov. 

Podlaha bola taktiež zo zlatých štvorcov a na každom centimetri boli drahokamy lesknúce sa viac, ako slnko. Okna boli oblé s diamantovými rámami. Po stenách mozaiky z trblietavých sklíčok znázorňujúce nejakých bojovníkov a obludy. 

„Najlepšie by bolo, keby som to tu ovládla,“ povedala s úsmevom, hladiac tu krásu okolo nej. 

Vtom sa za ňou brána zavrela. Rýchlo potiahla za zlaté obruče, no dvere sa viac nepohli. 

„Vojsť bolo ľahké. Ale čo vyjsť?“ pustila obruče, keď si bola istá, že bránu len tak ľahko neotvorí.  „Tým  sa  budem  zaoberať  neskôr,“  vykročila  do  obrovskej  sály  so  zlatými a mramorovými stĺpmi. „Je to tu naozaj pekné, ale nemám čas. Najprv sad a potom ovocie.“ Kráčala smelo ďalej, keď na konci sály si všimla veľký trón, ktorý však bol prázdny. 

„Kde je Eray?“ zamračila sa. „Určite niečo na mňa chystá.“ Palicu mala pripravenú na útok, no netušila proti komu, alebo čomu bude bojovať. 

Za  trónom  sa  objavili  veľké  dvere  siahajúce  až  do  výšky  stropu.  Potlačila  ich  a ocitla  sa v ďalšej  sále.  Bola  ešte  väčšia,  ako  prvá.  Ibaže  bola  celkom  prázdna  a na  jej  bokoch  bolo mnoho dvier, vedúcich ktovie kam. 

„Nemôžem skúšať všetky dvere,“ zastala. „Nemám čas. Xarberz je stále bližšie k jazeru. Tak kde mám začať?“ spomenula si na palicu a namierila ju pred seba. „Kde je sad so zázračným ovocím?“  spýtala  sa  palice  a guľa  sa  rozsvietila.  Palica  ju  ťahala  na  druhú  stranu  sály k posledným dverám oproti nej. Tam zhasla a Mosa ich pomaly otvorila. Len čo sa odchýlili len na kúsoček, zacítila sladkú vôňu. 

„Ovocie,“  potešila  sa  a vbehla  do  dvier.  Hneď  za  prahom  zastala.  Pred  ňou  sa  rozprestieral obrovský  sad.  Sad  v paláci,  pod  sklenenou  strechou,  kupolovitého  tvaru.  Všade  bola  tráva a malé  tenké  stromčeky  s košatými  guľatými  korunami.  Na  nich  svietilo  špicaté  ovocie  všakovakých farieb. 

„Zatiaľ ide všetko ako po masle,“ kývla hlavou, skackajúc pohľadom po stromoch. „Ale ktoré je to správne?“ Vtom je to napadlo. Vytiahla knihu z tašky. „Ovocie na dýchanie pod vodou.“ Prikázala knihe a tá sa o chvíľu otvorila na správnej strane. Bola to tá istá strana, ktorú už raz čítala, no tentoraz tam bolo viac viet, ako naposledy. „Je modré,“ dočítala sa v knihe a zavrela ju. Skryla ju  späť do tašky  a ponáhľala sa hľadať  modré ovocie,  obchádzajúc  strom  za stromom.  Žiadne  modré  ovocie  zatiaľ  nenašla.  Dostala  sa  až  do  prostriedku  sadu,  keď  na  jeho konci jej niečo padlo do oka. 



„Tam,“  potešila  sa,  keď  ho  konečne  našla  a rozbehla  sa  na  koniec  sadu.  Bol  to  len  jediný strom ktorý mal modré ovocie. Natiahla sa k nemu a odtrhla si jedno. 

„Vonia pekne,“ priložila si ho k nosu a potom si ho vložila do tašky ku knihe. Odtrhla si ešte zo dve a keď už bola spokojná, otočila sa, aby sa vrátila späť. Lenže vtedy si všimla, že všetka tráva zo zeme mizne ako šibnutím čarovného prútika. Pod nohami mala ešte zem, no o chvíľu sa vyparí, ako okolo nej. Rýchlo sa chytila jedného z konárov a v tom okamihu zem celkom zmizla. Stromy  stáli na svojich miestach. Mali dlhé korene, ktoré vyrastali z hlbín zeme, kde Mosa ani nedovidela. Pozrela nadol a pod sebou videla len obrovskú hĺbku, ktorá končila niekde v tme. 

Odrazu  v hĺbke  niečo  zasvietilo.  Svetlo  sa  zväčšovalo,  ako  keby  mierilo  k nej.  Obrovskou rýchlosťou  sa  rútilo  nahor,  keď  vtom  Mosa  zistila,  že  je  to  akási  obrovská  zelená  obluda a z úst a nozdier jej šľahajú plamene. 

Vydesila  sa  a premenila  sa  na  tieň.  Vzlietla  nad  všetky  stromy,  smerujúc  k otvoreným  dverám. Dvere sa ale zrazu zavreli. Mosa sa od vrchu do polovičky tela premenila späť a pozrela do hĺbky na obludu. Mierila k nej a už bola celkom blízko. Chytila obruče na dverách. Dvere sa ani len nepohli. Otočila hlavu späť a vtedy z hĺbky vyskočil netvor, otvoril papuľu a z úst mu vyšľahol dlhý tenký jazyk, ktorý sa okolo Mosy obkrútil. 



Sotva Xarberz vyšiel z Gnómských vrchov, ozvala sa mu Sirtach. „Už nikdy nesmieš dopustiť,  aby  ti  ma  niekto  vzal.  Odteraz  pôjdeš  stále  rovno,  nech  budeš  mať  tisíc  ciest  na  výber. 

Nikdy neodbočuj. Už Afaris nie je ďaleko. Ešte dve zástavky a budeme tam. Prvá bude uprostred Uhľovočierneho lesa. V ňom býva stará bosorka Wirzisa. Najprv musíš ísť k nej a potom musíš vojsť do Ohnivej zeme.“ 

„Prečo musím znovu navštíviť nejakú bosorku?“ hneval sa zaklínač. 

„To ti poviem až keď tam budeš. Wirzisa býva v starej chatrči a je možno ešte prefíkanejšia, ako Mosa. Viem prečo nechceš viac vidieť bosorky. Lenže k tejto musíš. Ale pozor! Wirzisa vie viac, ako si môžeš myslieť. A čo nevie, nepovie. Preto pozor, čo jej povieš.“ 

„Ale čo mám od nej očakávať? Aká je? Čo mi môže spraviť?“ Čakal na odpoveď, ale Sirtach sa viac neozvala. Nemal to rád. Vždy prehovorí len vtedy, keď ona chce. Keď on niečo od nej potrebuje, nikdy mu  nič nepovie. Nezostávalo  mu  nič iné, ako ju  poslúchnuť  a vydať  sa do Uhľovočierneho lesa. 

Temní ho všade nasledovali, aby sa mu nič nestalo. Kráčali za ním, ako duchovia bez akého-koľvek zvuku. Keby Xarberz nevedel, že idú za ním, tak by si myslel, že je sám. 

Kráčal  po  cestách  a chodníčkoch,  čo  smerovali  rovno  za  nosom.  Prechádzal  cez  križovatky nevšímajúc si žiadne iné cesty, okrem tej svojej. Slnko pomaly prestávalo páliť a začalo zapadať za hory. To Xarberza vôbec nepotešilo. Nechcel byť v Uhľovočiernom lese cez noc. Nikdy  tam  nebol,  ale  jeho  pomenovanie  mu  dosť  napovedalo.  Jediné  čo  ho  tešilo  bolo  to,  že Ferrask sa postaral o Mosu, aby mu neskrížila jeho plány. 

Zrazu si uvedomil, že sa poriadne ponáhľa a tak spomalil. Nemal prečo utekať. Noci už neujde a jeho nepriatelia už neprekazia jeho plány. Spomalil. Nad ním sa na oblohu vyhupol mesiac a hviezdy. Kráčal s pokojom a miernym úsmevom na perách. Uvedomil si, že všetko ide podľa  jeho  predstav,  i keď  nie  úplne  celkom.  Už  videl,  ako  vyloví  z jazera  Afaris  a potom ovládne celý svet za pomoci Sirtach. Bude kráľom, ktorý sa zapíše do dejín. 

Ani si neuvedomil, že pred sebou má rieku. Zastal. Nikde žiaden most, či lávka. 

„Čo teraz?“ zamyslel sa. „Ako mám ísť ďalej, keď nemôžem?“ obrátil  sa s otázkou na Sirtach. Nedočkal sa žiadnej odpovede. „Tak dobre,“ pozrel na rieku pred sebou. „Musím cez ňu prejsť, iba tak neodbočím.“ Zišiel do ľadovej vody a zaťal od zimy zuby. Nevedel, že bude až tak  studená.  Kráčal  cez  rieku  pomaly  a voda  mu  stúpala  neustále  vyššie.  Pred  sebou  videl druhý breh. Vypadal tmavší, ako ten, z ktorého zišiel do vody. 



Temní ho nasledovali. Ibaže nevstúpili do vody, ale kráčali po hladine. 

Xarberz  sa  dostal  na  druhý  breh  celkom  zmorený  a tam  si  ľahol  na  zem.  Čakal,  kým  sa k nemu pripoja temní z pekla. Vtom ho zaliala temnota. Nevedel čo to je a tak sa rýchlo posadil. Bol nejaký iný. Celkom tmavý, ako jeho temní sluhovia. 

„Čo to znamená?“ spýtal sa a na počudovanie zistil, že má celkom iný hlas. Oveľa temnejší. 

Démoni  prešli  k nemu  a Xarberz  na  nich  pozrel,  aby  zistil,  či  sa  zmenia.  Len  čo  stupili  na pevnú zem, ich masky už neboli snehobiele, ale uhľovočierne. Teraz vypadali ešte strašnejšie, ako pred tým. 

Aj on sa cítil, ako keby mal na tvári tajomnú masku, ktorá ho zahaľuje pred svetlom. Zrazu to pochopil. 

Už vedel čo sa stalo. Boli v Uhľovočiernom lese a vedel, prečo  ho nazývajú Uhľovočiernym. 

Každého čo doň vstúpi zahalí tma a na povrch vystúpia jeho čierne myšlienky a vlastnosti. 

Trochu sa upokojil  a potom išiel ďalej.  Les bol  poriadne čierny. Ani kúsok svetla z mesiaca nepreniklo cez husté stromy a kry. Kráčal opatrne, nevediac čo môže v lese stretnúť. Vedel že by mu temní pomohli. No napriek tomu sa trochu bál. 

Celú noc bol na nohách a hľadal Wirzisinu chatrč. Celý čas, čo kráčal lesom, nezačul žiadny zvuk. Ako keby v lese nik a nič nežilo. Sirtach mu o lese nič neprezradila, ale on vedel, že nie je len taký obyčajný. Určite v ňom žije niečo záhadné čoho sa boja všetky zvieratá a preto ani nepípnu. Snažil sa nato radšej nemyslieť a kráčal stále ďalej. Pred ním sa po dlhej chvíli zjavila malá svietiaca bodka. 

„To je ono,“ zastal a hľadel do diaľky. Bolo to akési svetlo. Svetlo z Wirzisinej chatrče. Pridal do kroku. Veľmi rád by vedel, prečo tam musí ísť a to ho hnalo vpred. Síce nevedel, čo je ta bosorka zač, no určite mu bude nápomocná, keď ho Sirtach zaviedla až k nej. 

„Musíš nájsť to správne zrnko,“ ozval sa zrazu čierny kvet a Xarberz prekvapene zastal. 

„Aké zrnko?“ zamračil sa na Sirtach. 

„Wirzisa sa živí čarovným ovocím,“ odvetil kvet. „Necháva si z neho zrnka, ktoré znovu zasadí, aby jej vyrástol ďalšie stromy s ovocím.“ 

„Ale načo mi to zrnko bude?“ 

„Zasadíš ho a z neho vyrastie strom s ovocím. Ovocie zješ a budeš môcť dýchať pod vodou.“ 

„Čože?!“ skríkol nahnevane na kvet. „Ja celý čas rozmýšľam, ako by som mohol dýchať pod vodou a ty to už dávno vieš?“ 

„Najprv si mal vziať Mosinu knihu a tá ti mala pomôcť. Keďže si o ňu prišiel, musíš pristúpiť na druhý postup, ako dosiahnuť dýchania pod vodou. Prvá možnosť bola celkom ľahká. Len-

že si ju prepásol. Druhá je zasadiť strom s čarovným ovocím. Je oveľa ťažšia, ako si môžeš myslieť. Wirzisa je bystrá a len tak ľahko ti nedovolí odísť s jej zrnkom.“ 

„Má ich predsa veľa, či nie,“ zamračil sa. 

„Možno má, ale všetky patria jej. Nikomu nedovolí siahnuť na jej zrnka. Preto sa musíš vydá-

vať sa pocestného, ktorý zablúdil. Určite ti ponúkne nocľah.“ 

„A čo keby som si vzal ovocie rovno z jej stromu? Nebolo by to ľahšie?“ 

„To by nešlo. Bosorka vždy zrelé ovocie odtrhne a a nezrelé by ti bolo na nič. Ovocie si usuší a kôstky si odloží. Lenže ty potrebuješ čerstvé ovocie. Preto potrebuješ živí strom.“ Xarberz pozrel na svetielko v diaľke a nasucho preglgol. Teraz už vedel, že to nebude vôbec ľahké prejsť bosorke cez rozum. Vôbec netušil, ako by jej zrnko vzal. Ale nezostávalo mu nič iné, ako sa o to pokúsiť. 

Išiel teda ďalej, keď ho kvet znovu zastavil. „Bude to ťažké, pretože zrniek je priveľa ty hľadaj  len to  najvzácnejšie. Čarovných ovocí  je priveľa, ale ty potrebuješ len jedno. Je modrej farby. Zrnka všetkých ovocí sú rovnaké, okrem jedného. Len na jednom strome rastú všetky ovocia naraz. Preto bude lepšie pre teba, aby si hľadal toto zrnko. Zrnko z modrého ovocia by si  možno  nikdy  nenašiel.  Preto  hľadaj  zrnko  s ostrou  hranou,  ako  dýka.  Ostatné  neber. 



A nespoliehaj sa na tvojich sluhov. Bosorka má začarovanú chatrč. Tí tam vojsť nesmú. Nik ti od chvíle čo tam vojdeš nepomôže. Najlepšie bude ukradnúť zrnko hneď pri prvej príležitosti a potom utekať kadeľahšie.“ 

Xarberz sa preľakol ešte viac. Srdce mu bilo, ako o závod. 

„Tak už choď, lebo bude neskoro,“ prikázal kvet a Xarberz poslúchol. 

Blížil sa k svetlu, ktoré sa pri každom kroku zväčšovalo. Chatrč bola poriadne úbohá. Najrad-

šej by tam nevstúpil. Zastal pred chatrčou a natiahol ruku k dverám. Vtom sa otvorili a v nich sa zjavila mladá krásna žena s hlbokými mačacími očami a dlhými čiernymi vlasmi. 

„Len poď ďalej,“ usmiala sa naňho. 

Xarberz sa pomaly obzrel. Temní už za jeho chrbtom nestáli. Otočil sa späť. Neostávalo mi nič iné, ako bosorku poslúchnuť a vojsť do chatrče. Mal pocit, že si ide po smrť. Len čo prekročil prah, Wirzisa za ním zabuchla dvere a usmiala sa naňho. 



Torian naťahoval ruku cez mreže k Narvahovi. „Prosím, pusť ma. Pomôžem ti.“ 

„Ako mi ty môžeš pomôcť?“ neveril mu Narvah. 

„Viem, ako môžeš kňažnú zničiť.“ 

„To určite,“ odvrkol mu Narvah. 

„Pusti ma a uvidíš, že mám pravdu. Nemáš sa čoho báť. Chcem len stadeto ujsť. Nechcem ti predsa ublížiť. Pomôž mi.“ 

Narvah hľadel na zúboženého muža. Zrazu mal radca o dvadsať rokov viac, ako ho videl naposledy. Nechcel mu pomôcť, ale zase ho nemohol nechať zomrieť. Do smrti by si to vyčítal. 

Pozeral na radcu, nevediac čo spraviť. Najradšej by ho odviedol do  Anory, nech s ním krá-

ľovná spraví, čo uzná za vhodné. 

„Prosím,“ povedal Torian a z oči sa mu vyronili slzy. 

Toto už Narvah nezniesol. Vytiahol z vrecka Diamantový kľúč a strčil ho do zámky. 

„Ty máš Diamantový kľúč?“ otvoril prekvapene oči doširoka. 

„Dala mi ho kráľovná Iriansa. Môžeš ísť,“ ukázal Narvah k otvoreným dverám nad schodmi. 

„Ďakujem ti,“ povedal Torian vďačne. „Pomohol si mi a teraz ja pomôžem tebe.“ 

„Nechcem od teba žiadnu pomoc. Choď.“ 

„Počkaj. Ty ma odsudzuješ za to, že som zabil kráľa Kalna, avšak nevieš všetko.“ 

„Nechcem nič počuť,“ otočil sa Narvah ku schodom, ale radca ho zastavil. 

„Musíš počuť celú pravdu. Ja som Kalna nezabil.“ 

Narvah s odporom otočil k nemu hlavu. „To určite. Mali sme kameň snov a ten nám ukázal, čo sa ti snívalo v tú noc, keď ťa kráľovná prišla zatknúť.“ 

„Áno, máš pravdu,“ kývol hlavou. „Ale ja som ho naozaj nezabil. V tú noc sa mi to naozaj snívalo, ale len preto to nemusí byť pravda. Kráľ Kaln žije.“ Narvah od neho odstúpil. Bol si istý, že Torian sa od hladu a smädu zbláznil. Pozeral mu do očí, nevediac čo si má o ňom myslieť. Naisto sa zbláznil. 

„Nie, chlapče,“ pokrútil Torian vážne hlavou. „Nezbláznil som sa. Zatiaľ ešte ovládam svoj rozum. Kráľ Kaln naozaj žije.“ 

„Tým chceš povedať, že si ho nezabil?“ spýtal sa neveriacky. 

„Nie. Kráľa Kalna som nezabil. Možno si myslíš aj so svojimi priateľmi a kráľovnou presný opak, ale Kaln naozaj žije. Ten, koho som zabil bo Torian.“ 

„Čože?“ odstúpil od neho ešte viac. „Ale veď ty si Torian.“ Už si bol istý, že je pomätený. 

„To nie. Ja so kráľ Kaln.“ 

„Ty?“ Narvah nevedel čo má nato povedať. Nakoniec sa zvrtol a rozbehol sa hore po schodoch.  Torian  bežal  za  ním.  Prešli  cez  otvorené  dvere  a vyšli  po  schodoch  do  chodby  a tam radca Narvaha znovu zastavil. 

„Poviem ti, ako to naozaj bolo,“ rýchlo povedal Torian. 



„Chceš mi povedať lož. Ale načo? Aj keby to bola pravda, tak mňa to nezaujíma. Mal by si sa spovedať radšej kráľovnej,“ rozbehol sa Narvah ďalej. 

„Ale ja som naozaj kráľ Kaln. Musel som ho zabiť. Bol to podvodník,“ bežal za ním Torian. 

„Jej radca bol zlý a podradný. Nik to o ňom nevedel, ani kráľovná. Zahrával sa s čiernou má-

giou a raz ráno som sa zobudil v jeho spálni a v jeho tele,“ zastal, dúfajúc, že mu Narvah uverí. 

Narvah ešte chvíľu kráčal ďalej, ale potom sa zastavil a otočil sa. „Myslíte to vážne?“ pozrel naňho s hrôzou. 

„Bohužiaľ,“ prikývol. „Ja som Kráľ Kaln. Ja som zabil Toriana. Bol do kráľovny zaľúbený celé roky a tak som nemohol dopustiť, aby si ju vzal on. Spolčil sa s čarami a premenil sa na mňa a mňa naňho, aby sa mu splnil sen. Preto som ho musel zabiť. Vzal som Iriansinu dýku, aby ma nemohli podozrievať. Nikdy by ma ani len nenapadlo, že nato niekedy niekto príde. 

Už som sa zmieril s tým, že budem navždy v cudzom tele a že si Iriansa zoberie za muža niekoho iného. Ale nesmel to byť Torian.“ 

„Prečo ste jej to nepovedali?“ vrátil sa k nemu Narvah. 

„Nikdy by mi neuverila,“ sklonil hlavu kráľ smutne na hruď. 

„To je príšerne, vaše veličenstvo,“ neprestával sa čudovať Narvah. 

„Môžeš ma volať zatiaľ Torian. Najlepšie by bolo, keby to zatiaľ nik nevedel.“ 

„Dobre, ako chcete...Torian,“ kývol hlavou. 

„Som rád, že si mi uveril. Ale teraz musíme nájsť tvoju priateľku a potom zničiť kňažnú.“ 

„Ako viete, že hľadám Pasiru?“ 

„Hľadal si ju vo väzení. Možno ju má kňažná. Mali by sme sa najprv spýtať jej. Viem, kde by kňažná asi mohla byť. Poď.“ Kráľ mávol rukou a vykročil opačným smerom s Narvahom. 



Zrkadlá ju pritlačili k druhej stene a Pasira mala pocit, že sa rozpučí ako rajčina. Zrkadlo sa na ňu čoraz väčšmi tlačilo a pomaly už nemohla ani dýchať. Zrazu začula praskot skla a zrkadlo sa zosypalo na ňu. Ostatné zrkadla sa pritlačili na stenu za ňou a ona sa ocitla v tesnej uličke. 

Pohľad jej padol na ďalšiu stenu zrkadiel, ako sa znova rúti na ňu. Teraz už viac neváhala. 

Vyskočila na nohy a rozbehla sa ku koncu chodby. 

Z posledných síl dobehla na jej koniec a spadla na zem. V nohe zacítila obrovskú bolesť. Vy-kríkla  a otočila  hlavu.  Noha  jej  zostala  medzi  dvoma  stenami  a zrkadlo  na  ňu  stále  tlačilo. 

Chytila si nohu a potiahla ju k sebe. Vytiahla ju z chodby a stena dopadla na druhú stenu. Za ňou sa tlačila ďalšia stena zrkadiel a za ňou ďalšia a ďalšia. 

Rýchlo sa postavila na nohy. „Kde si?!“ zavolala na dievča. 

„Tu  som,“  začula  tichučký  hlas  a šla  za  ním.  Napravo  v ďalšej  uličke  stálo  dievčatko a hľadelo na ňu. 

„Poď,“ chytila ju Pasira za ruku. Znovu bežali k východu. Za nimi sa steny posúvali a uličky sa neprestajne zmenšovali. 

Zrazu Pasira zastala. Pred sebou mala tri chodby. „Kade teraz?“ spýtala sa, skackajúc pohľadom po uličkách. „Spomeň si, kade si išla,“ pozrela na dievča. 

„Tade,“ ukázala na uličku v strede. 

Pasira  jej  verila  a tak  vbehla  aj  s ňou  do  uličky.  Steny  sa  v nej  začali  znovu  posúvať.  Opäť zobrala dievčatko na ruky a pred sebou zbadala východ z labyrintu. 

„Už sme na konci. Ešte chvíľu a už sme tam.“ Stena za jej chrbtom ju dobiehala a steny po bokoch sa posúvali k nej. Vtom za sebou začula, ako sa rozbilo zrkadlo. Obzrela sa. Stena sa na  ňu  rútila  a zrkadla  na  bokoch  uličky  rozbíjala  smerom  k nej.  Rýchlo  sa  k nej  blížila a Pasiru dobiehala. 

„To nie!“ vykríkla a odrazu vybehla z labyrintu. Vôbec si neuvedomila, že je už vonku. Až po chvíli zastala a položila dievčatko na zem. Otočili sa. 



Stena zaplnila chodbu a posledné zrkadla na konci labyrintu z bočných stien sa rozbili. Stena, čo zaplnila chodbu zrazu zastala a zvalila sa celkom pomaly na zem. Za ňou nebolo nič. Žiadny labyrint, žiadne zrkadla, či steny. 

Pasira pozerala pred seba, neveriac  vlastným očiam.  Labyrint bol v celkom malej miestnosti a pritom  bol  obrovský.  Pohla  sa  k zrkadlu  na  zemi.  Bolo  celé  a nepoškodené.  Nikdy  žiadne kúsky skla. Podlaha bola celkom čistá. 

„Už ide!“ zvriesklo dievča a Pasira sa k nej rýchlo otočila. 

„Čo je?“ 

„Už ide. Je zlá! Zlá! Chce ma zabiť! Chce ma zabiť!“ 

„Kto? Kto ťa chce zabiť?“ 

„Aj teba zabije. Obe nás zabije!“ 

„Ale kto?“ potriasla dievčatkom. „Kto ide? Kto nás chce zabiť?“ 

„No predsa ja!“ zrúklo jej dievčatko do tváre a Pasira ju rýchlo pustila. 

Dievča sa otočilo a bežalo k schodom. Zmizlo Pasire z dohľadu. Rozmýšľala čo tým to diev-

čatko chcelo povedať. Vôbec tomu nerozumela. 

„Počkaj!“ ponáhľala sa ku schodom a tam zastala. Do oka jej padol pohľad na druhé schodiš-

te, po ktorom sama zišla. Na jeho vrchu stála Chara a pozerala na ňu. Jej dlhé vlasy už boli o dosť kratšie, trepotali sa vo vetre a hýbali sa samé od seba. Ako keby boli živé. Jej tvár bola celá od krvi. Nemala na nej ani kúsok čistej kože. Zrazu sa na ňu usmiala a vycerila dlhé čierne zuby, ktoré pred tým neboli také špicaté. Natiahla ruku pred seba, ako keby ju mohla cez veľké nádvorie dočiahnuť a prstom jej naznačila, aby šla k nej. 

„Nie,“ povedala Pasira zhrozene, krútiac pritom hlavou a cúvla späť. 

Vtom Chara ruku pripažila a zamračila sa na ňu. Obočie sa jej predĺžilo až ku korienkom vlasov a rozbehla sa po schodoch dolu. 

„Len to nie,“ cúvla Pasira ešte viac a otočila sa do miestnosti so zrkadlom na zemi. Na druhej strane zbadala dvere. Rozbehla sa k nim, netušiac či  sa dajú  otvoriť  a čo  môže  byť  za nimi. 

Chytila sa kľučky a otočila hlavu. Práve Chara vstúpila  so miestností s úsmevom a hnevom v očiach. 

Pasira otvorila dvere a prešla  cez prah. Ocitla sa v nejakom dome a začula hlasy. Rýchlo  sa zvrtla  k dverám.  Z druhej  strany  boli  modré  a v zámke  bol  kľúč.  Otočila  ním  a odstúpila  od nich. Kľučka sa pohla. Potom znovu a ráznejšie. 

„Nie,“ cúvla a chytila si ústa. 

Kľučka sa stále stláčala a potom sa ozvalo silne búchanie do dvier. 

Pasira pred dverami cúvala s rukami na ústach, keď zrazu niečo okolo nej prebehlo. Otočila sa. Bolo to dievčatko, s ktorým sa už stretla. Utekalo po schodoch na poschodie. 

Pasira otočila hlavu k dverám, búchanie náhle prestalo. Kľučka sa však nepohla. Rozhodla sa ísť  za  dievčatkom.  Vyšla  na  poschodie  a v chodbičke  sa  zavreli  posledné  dvere.  Išla  k nim a otvorila ich. Za nimi bola malá izbička a v nej sa  hralo dievčatko. Bola tam jedná mala posteľ a malý stolík. Niekto na posteli ležal. 

Pasira  nikdy  nič  také  strašné  nevidela.  Určite  to  bol  démon,  ale  dievčatko  si  ho  nevšímalo. 

Nevenovalo pozornosť ani jej. Otočené bolo k nej chrbtom a s niečím sa tichučko rozprávalo. 

Pasira  pozrela  na  netvora  s rohmi  na  posteli  a nesmelo  sa  pohla  k dievčatku.  Dostala  sa  až celkom k nemu. 

„Si najkrajšia na svete,“ vravelo dievčatko do zrkadla. „Si najkrajšia princezná na svete, Chara. A preto si po teba príde najkrajší princ.“ 

„Chara?“ spýtala sa Pasira prekvapene. Už vedela, odkiaľ jej tvár pozná. 

Chara sa otočila. Zrkadlo jej vypadlo z rúk a spadlo na zem. rozbilo sa a Chara si chytila ústa. 

„Sedem rokov nešťastia,“ povedala malá  Chara a rozplakala sa. 



Pasira  ju  pohladila  po  vlasoch  a chcela  ju  utešiť,  keď  zrazu  sa  netvor  z postele  postavil a Pasira cúvla vzad. 

Démon  začal  skákať  okolo  Chary  a vysmieval  sa  jej.  Vtom  vyskočil  vysoko  do  vzduchu a vošiel do Charinho tela. 

„To je ten démon!“ preľakla sa Pasira a Chara na ňu pozrela s ohnivými očami. 



Obluda so zelenou šupinatou  kožou s hlavou obrovskej  jašterice mávala  veľkými červenými krídlami a svoj jazyk mala obmotaný okolo Mosy, ktorá ešte stále mala dolnú polovicu tela premenenú na tieň. 

Jazyk  sa  jej  lepil  na  telo  a palicu  sa  snažila  nasmerovať  na  príšeru.  Lenže  jazyk  ju  obkrútil pevne a rukou nemohla veľmi hýbať. 

Vtom monštrum začalo svoj jazyk sťahovať späť do papule. 

„Nie!“ vykríkla Mosa, snažiac sa dostať zo zovretia. Približovala sa k obrovskej tlame, mykajúc so sebou. Všetko bolo márne. Chcela sa premeniť znovu na tieň, ale vôbec to nefungovalo. Premenila sa späť na človeka. Horúčkovito rozmýšľala, ako by sa mohla z tejto šlamastiky dostať. Už videla ostré zuby, ako po nich tečú sliny. 

„Tivihis poxix!“ zvolala spásne Mosa a jej telo začalo rásť. Jazyk sa na nej napínal, keď zrazu obluda zarevala od bolesti a stiahla jazyk z nej späť. 

Len čo zovretie povolilo, Mosa sa ocitla vo vzduchu. Menila sa na obludu a pritom klesala do priepasti pod sebou. 

Príšera  s dlhým  jazykom  vyrazila  za  ňou.  Mosu  zahalila  tma,  ktorá  neustále  hustla.  Klesala stále nižšie a nižšie. Vtom sa premenila späť na tieň a zostala visieť vo vzduchu. 

Príšera sa na ňu z hora rútila a z nozdier jej šľahali plamene. Otvorila ústa a vycerila na Mosu zuby. 

Mosa  v podobe  tieňu  sa  v poslednej  chvíli  uhla  a obluda  ju  minula.  Príšera  klesala  naďalej dole  a Mosa  stúpala  nahor.  Vyletela  späť  na  sad  a opäť  sa  premenila  polovične  na  človeka. 

Chytila sa obruči a potiahla. Nič. Rýchlo nasmerovala palicu na dvere a guľa sa rozsvietila. 

Z nej  vyletel  ostrí  lúč svetla rovno na dvere a tie sa rázne otvorili.  Mosa preletela do druhej sály a vtedy z hlbín zeme vyletela opäť tá istá obluda. Za ňou sa zjavila ďalšia ešte odpornej-

šia ako tá prvá a obe vyrazili za ňou. 

„Stoj!“ objavil sa zrazu pred ňou akísi muž s korunou na hlave a Mosa sa vo vzduchu zastavila. 

Muž sa vznášal nad zemou, no krídla nemal. Na hlave mal veľkú zlatú korunu a tvar mal ako zamračenú masku. Oblečené mal akési čierne šaty, ktoré vypadali ako ženské. 

Mosa okamžite nasmerovala palicu naňho a Muž luskol  prstami. Dvere za Mosou  sa rázom zavreli. Otočila hlavu, nič nechápajúc. 

„Nikdy si sem nemala vkročiť,“ prehovoril na ňu znovu muž s krivenou tvárou. 

„Odstúp, ináč zomrieš,“ nasmerovala palicu naňho. 

„Mňa nezabiješ,“ povedal muž rýchlo a nehnevane. „Budeš pykať za svoje zločiny.“ 

„Vravím ti, aby si uhol!“ 

Muž znovu luskol prstami a dvere za Mosou sa opäť otvorili. 

Čarodejnica  sa  rýchlo  otočila  a jedná  z oblúd  proti  nej  vystrelila  svoj  jazyk.  Mosa  vykríkla a vtedy muž za jej chrbtom mávol rukou a všetko sa zastavilo. 

Príšery  sa  viac  nepohli.  Jazyk  jednej  z nich  zostal  visieť  vo  vzduchu,  ako  keby  to  bola  len nejaká socha. 

„Čo je to?“ zvrtla Mosa hlavu prekvapene k mužovi. 

„Môžem ich nechať, aby ťa zožrali,“ odvetil muž. 

„Ale, ako si...“ znovu pozrela Mosa na znehybnené príšery, nič nechápajúc. 

Muž znovu luskol prstami a dvere sa zavreli. 



„Musíš pykať zato, čo si spravila,“ prihovoril sa jej. 

„Ja som nič nespravila!“ rozkričala sa naňho s palicou pred sebou. 

„Najprv mi vráť, čo si vzala,“ natiahol k nej ruku v rukavici. 

„Ja som ti nič nevzala!“ 

„Viem, že máš moje ovocie a teraz mi ho vrátiš.“ 

„Neviem o čom hovoríš,“ zamračila sa naňho. 

„Ako  chceš,“  odstúpil  od  nej  a zdvihol  hlavu  k stropu.  Niekde  z vrchu  sa  spustila  rovno  na Mosu veľká klietka. Bola celá zo zlata. 

„Mňa týmto nezastavíš,“ zasmiala sa nad jeho chabým pokusom. 

„Tvoja palica s touto klietkou nič nezmôže,“ odpovedal muž a zrazu sa mu otočila hlava. Na druhej strane hlavy mal ďalšiu tvár podobnú maske, no táto tvár bola šialene usmiata. 

„Bude trpieť! Bude trpieť!“ kričala šialená tvár škrekľavým hlasom. „Konečne sa zabavíme. 

Bude kričať o pomoc! A potom v ukrutných bolestiach zomrie! Haha!“ smiala sa ako bláznivá. 

Mosa všetko sledovala. Ešte nikdy nič podobné nevidela. Ten muž mal dve osoby v jednom tele, s dvomi tvárami. 

Hlava sa mu znovu otočila a druhá tvár sa na Mosu strašne zamračila. „Palica ti teraz bude na nič, pretože táto klietka je začarovaná.“ Opäť sa mu otočila hlava a šialená tvár sa rozrehotala. 

Mosa  namierila  palicu  na  mreže  pred  sebou  a zasiahol  ich  lúč.  Ten  sa  od  mreží  odrazil a zasiahol ju tak silno, že spadla na zem a palica jej vyletela z ruky. 

„Vravel som ti,“ prehovorila na ňu nahnevaná tvár. Potom sa muž zohol ku klietke a zdvihol zo zeme čarovnú palicu. „Si bezmocná.“ 

Mosa pomaly vstala. Bola otrasená vlastným kúzlom. „Vráť mi ju.“ 

„Až keď mi vrátiš, čo si mi vzala,“ natiahol ruku do klietky. 

„Ja nič nemám,“ odvetila podráždene, opierajúc sa rukami o stehná. 

„Tak prečo po tebe išli moje zvery?“ 

„Ako do mám vedieť?“ vystrela sa nehnevane. „Prv, ako som  ti mohla niečo vziať, zem  sa prepadla a objavili sa obludy.“ 

„Nie,  nie.  Zvery  sa  vždy  zjavia  len  vtedy,  keď  sa  odtrhne  ovocie  zo  stromu.  A teraz  mi  ho daj,“ neprestal k nej naťahovať ruku. 

Mosa  naňho  hľadela  s hnevom  v očiach.  Nechcela  mu  ovocie  vrátiť.  Potrebovala  ho.  Prečo jej ho nechce dať? Veď ho má celý sad. 

„Tak bude to?“ zreval na ňu muž a hlava sa mu znovu otočila. „Bude to? Bude to? Bude to?“ opakovala šialená tvár škrekľavo a hneď nato sa hlava vrátila späť. 

„Si šialený,“ pokrútila Mosa hlavou. 

„Nie,“ pripažil muž ruku. „To ty si šialená, že si sem vôbec vošla. Už celé stáročia sem nik nevkročil. Nikto so štipkou rozumu by neprišiel do môjho paláca a okradol ma o ovocie!“ 

„Tak ty si ten kráľ Eray?“ 

„Vidím, že vieš toho viac, ako som si myslel. Ale asi nie dosť nato, aby si prežila. O mojich zverov si netušila, však?“ 

„Netušila, netušila!“ škriekala druhá hlava, keď sa znovu otočila. 

„Vedela som, čo ma tu čaká.“ 

„Vedela?“ spýtala sa zamračená tvár. „Tak prečo si sem prišla? Snáď si si nemyslela, že sa ti podarí moje zvery prelstiť?“ 

„Musela  som  sem  prísť.  Vedela  som,  že  sad  strážia  obludy.  Napriek  tomu  som  to  musela spraviť.“ 

„Priznala sa! Priznala sa!“ škerila sa na ňu šialená tvár. 

„Prečo tak veľmi túžiš po mojom ovocí?“ spýtala sa jej zamračená tvár. 

„To sa ťa netýka,“ odvrkla Mosa. 



„Muselo to byť niečo veľmi dôležité, keď si kvôli tomu riskovala život.“ Mosa mlčala. Hľadela na tú zamračenú tvár a tiež sa mračila. Vôbec nevedela čo spraví. Eray je prisilný a primúdry, aby ho prekabátila. 

„Musím vojsť do jazera,“ napokon odpovedala. 

„To znamená, že si si odtrhla modré ovocie. Ale dýchať môžeš niekoľko dní. Načo chceš byť tak dlho v tom jazere?“ 

Mosa  znovu  mlčala.  Nechcela  mu  to  povedať,  no  pomaly  si  začala  uvedomovať,  že  mu  to bude musieť povedať. Možno ju potom aj pustí. 

„Idem tam pre odpoveď.“ 

„Odpoveď?“ začudoval sa Eray. „Na akú otázku?“ 

„Chcem vedieť, kde je môj jediný syn. Celý život po ňom pátram a teraz už viem, ako ho mô-

žem nájsť.“ 

„Synáčik!“ zaškerila sa na ňu druhá tvár. „Chce si nájsť strateného synáčika. Haha. Synáči-ka!“ 

„Čo je v tom jazere?“ pristúpil Eray bližšie k mrežiam, keď sa mu hlava otočila späť. 

„Je tam...“ Mosa zrazu silno zovrela pery. Nesmie nik vedieť o Afaris. Už teraz vie o nej veľa ľudí. Určite aj on by ju chcel pre seba. A potom by ju už nikdy nepustil. Už je k nej tak blíz-ko. Nesmie ju nik predbehnúť. 

„Čo môže byť v tom jazere?“ odtiahol sa Eray od mreží zamyslene. „Čo ti môže dať odpoveď na  tvoju  otázku?  Čo,  alebo  kto  všetko  vie?“  Začal  sa  prechádzať  hore-dolu,  keď  odrazu  sa zastavil. 

„Všetko vie a všetko splní len kvet,“ pozrel na ňu a hlava sa mu zase otočila. 

„Kvet! Je tam čarovný kvet! Jeden z nich je v jazere!“ kričala šialená tvár. 

„Nie,“ pokrútila Mosa hlavou a pribehla až k nemu. „Kvet tam nie je,“ snažila sa o oklamať, aj keď tušila, že už je neskoro. 

„Musí to byť len Afaris,“ povedal zamračene Eray. „Ešte by to mohla byť aj Sirtach, ale tá je pod rujami Abrosovho hradu.“ 

Mosa  sa  vzdala.  Sklonila  hlavu  a odstúpila  od  mreží.  Vtom  sa  klietka  zdvihla  a ona  zdvihla hlavu. Hľadela nahor, za klietkou. 

„Môžeš ísť,“ povedal jej kráľ a ukázal k bráne na konci sály, ktorá sa zrazu otvorila. 

„Čože?“ Vypúlila Mosa oči nechápavo. 

„Vidím, že si moje ovocie zaslúžiš,“ odvetil kráľ. „Nechceš ho pre seba. Potrebuješ ho, aby si našla svojho syna.“ 

„Ale...“ krútila Mosa prekvapene hlavou. 

„Ovocie dostane len ten, kto si ho zaslúži,“ hovoril ďalej kráľ Eray. „A ty si ho zaslúžiš. Mu-síš nájsť syna. Možno aj on hľadá teba.“ 

„Naozaj si ho môžem nechať?“ otvorila Mosa tašku. Kráľ prikývol. 

„A čo Afaris? Nechceš ju pre seba? Nechceš aby ti priniesla šťastie?“ 

„Šťastie?“ zarehotala sa bláznivá tvár. 

„Nie. Prečo by som mal viac šťastia?“ odvetila zamračená tvár. „Nechcem od Afaris nič. Som šťastný tu a tak to aj zostane. Preto teraz odíď a nájdi svojho syna. A buď s ním šťastná.“ Po-ložil jej ruku na rameno a hlava sa mu otočila. 

„Šťastná, šťastná!“ kričala druhá tvár. 

„Ďakujem,“ odvetila Mosa povďačne a kývla hlavou. Otočila sa a išla k dverám. 

„Zaslúžiš si byť šťastná,“ povedal kráľ celkom ticho, keď Mosa prekročila prah jeho paláca. 

Za bránou sa ešte otočila a pozrela do paláca. Kráľa však už nevidela. Počula len jeho šialenú tvár. „Buď šťastná, šťastná, šťastná!“ 



Brána sa zavrela a Mosa vyšla po schodoch na púšť. Hľadela na piesok, ako sa začal sypať na palác a onedlho celkom zmizol. Jedine čo naznačovalo, že tam palác je, bol špic, ktorý trčal z púšte. 



 

Útek  



Wirzisa sa na Xarberza milo usmievala a zaklínač nemohol uveriť vlastným očiam. Myslel si, že to bude odporná stará bosorka a nie mladá krásna žena. 

„Ja...Ja som...“ vyjachtal zo seba. 

„Ja viem, kto si.“ Pohla sa k nemu s úsmevom na perách. Xarberz sa naľakal. Odkiaľ vie, kto je? Potom už vie aj to, prečo prišiel? Zrnko nikdy nedostane. Je stratený. Hľadel do jej hlbokých očí a nemohol od nich odtrhnúť pohľad. 

„Viem kto si,“ zastala tesne pred ním a zahľadela sa mu do očí. 

„Vieš...?“ povedal celkom ticho a ostatné slova mu uviazli v hrdle. 

„Si pocestný, ktorý zablúdil v lese. Je tak?“ chytila mu hlavu do dlaní, neprestavajúc mu hľadieť do očí. 

„A.. a... áno.“ 

„Určite chceš, aby som ti dovolila u mňa prespať.“ 

Xarberz kývol hlavou. 

Wirzisa sa k nemu ešte viac naklonila. Jej ústa sa skoro dotýkali jeho. Xarberz cítil jej dych. 

Bol  celkom v jej moci. Jej  pery sa celkom ľahko dotkli  jeho pier  a Xarberz zavrel  oči.  Keď ich po chvíli opäť otvoril, Wirzisu už nevidel. Obzeral sa okolo seba, ale nebola nikde. 

Vnútro chatrče bolo neveľmi útulne. Všade viseli rôzne sušené bylinky a nad ohňom v kozube visel veľký kotol a v ňom bublala tmavozelená voda, z ktorej sa šírila štipľavá vôňa. Za Xarberzom bola veľká špinavá skriňa a vedľa nej taktiež špinavý stôl a na ňom veľká hrubá kniha potiahnutá kožou. 

„Kde je?“ mrmlal si pod nos zaklínač. „Nemohla predsa odísť.“ Bosorky nebolo nikde. „Zrniečka,“ zrazu ho napadlo. Pozrel na všetky strany a potom sa otočil ku skrini. V zámke bol kľúč. Otočil ním a skriňu pomaly otváral. Dvierka hlasno zavŕzgali a tak ihneď dvierka zastavil. Zaťal zuby a obzrel sa. Wirzisa naozaj niekam zmizla. Nevedel, čo si má o tom myslieť. 

Napokon sa tým prestal zaoberať a znovu potiahol dvierka na skrini k sebe. Opäť sa ozvalo zaškrípanie  a nato  Xarberz  rýchlo  pozrel  do  skrine.  Bolo  v nej  mnoho  papierových  vreciek. 

Rýchlo položil tašku so Sirtach na stôl vedľa knihy a začal sa v skrini prehrabovať. Otváral vrecúška  jedno  za  druhým.  V prvom  boli  bylinky,  v druhom  jašteričie  chvostíky,  v treťom slepačie paprčky... 

„Hľadáš niečo?“ začul Xarberz Wirzisin hlas a v ten moment zamrzol. Srdce sa mu rozbúchalo. Až teraz si spomenul na radu od Sirtach. Bosorka určite čakala, kým sa sám prezradí. Zrazu sa otočil a usmial sa na ňu. Wirzisa stála pri dverách s krčahom vody a mračila sa naňho. 

„Len som hľadal...“ nevedel si tak rýchlo spomenúť na akúkoľvek lož. 

„Hľadal?“  spravila  k nemu  krok.  „Prečo  v mojej  skrini?  Čo  si  tam  mohol  hľadať?“  Mávla k nemu rukou a skriňa sa odrazu zavrela. Xarberz od nej odskočil a díval sa, ako sa kľúč vo dverách skrine otáča. 

„Prepáč  mi,“  otočil  sa  k nej  s úsmevom.  „Som  veľmi  hladný.  Už  dva  dni  som  nič  nejedol. 

Odpusť.“ 

Wirzisa mu na to nič nepovedala. Priblížila sa až k nemu a položila krčah na stôl vedľa jeho tašky. „Doniesla som ti čerstvú vodu,“ povedala podráždene. 

„Ó, ďakujem,“ kývol hlavou s úsmevom. 



„Chvíľu  vydrž  a budeš  mať  aj  večeru.“  Zvrtla  sa  k nemu  a očkom  poškuľovala  po  taške  na stole. Xarberz si  to  samozrejme všimol.  No nedal  na sebe nič znať.  Stále sa na ňu usmieval a ona sa na neho neprestajne mračila. Zjavne si to u nej poriadne pokazil. A aj si to uvedomoval. Nebolo od neho múdre, aby hneď potom, ako vošiel do jej chatrče, sa prehŕňal v jej veciach. „Sadni sa za stôl.“ Ukázala mu na stoličku a pobrala sa uvariť večeru ku kozubu. „Ve-

čera bude o chvíľu.“ 

Xarberz so srdcom v krku ju poslúchol a čakal na večeru. O chvíľu Wirzisa pokladala drevené misky na stôl. Jednu pre seba a druhu pre návštevníka. V miskách bola nejaká zelená tekutina. 

Pravdepodobne polievka. 

Zaklínač pozrel na svoju večeru a zhrozil sa. 

„No len neohŕňaj nad mojou polievkou nos,“ zdvihla bosorka k nemu hlavu. „Nevyzerá síce dobre,  ale  je  vynikajúca.  A zdravá.  Len  ju  ochutnaj.“  Potom  si  sama  vložila  lyžicu  do  úst a usmiala sa naňho. 

Xarberzovi  sa  do  jedenia  veľmi  nechcelo.  Ale  nemal  inú  možnosť,  ako  polievku  zjesť.  Nechcel Wirzisu uraziť. Musel polievku zjesť. Priložil si lyžicu k ústam a pozrel na bosorku. Tá sa naňho dívala, čakajúc kým večeru ochutná. Xarberz rýchlo otvoril ústa a zrazu začul hlas: 

„Nejedz to! Nesmieš to zjesť!“ bola to Sirtach. Zrazu sa zarazil. Bosorka na neho hľadela, no teraz už bola zamračená. 

„Prečo ju neochutnáš?“ spýtala sa ho. 

Zaklínač nevedel čo robiť. Sirtach ho určite varovala, lebo polievka bola otrávená. Ako teraz vysvetlí Wirzise, že polievku zrazu nechce? Rýchlo zavrel ústa a lyžicu položil späť do misky. 

„Stalo sa niečo?“ naklonila sa bosorka cez stôl k nemu. 

„Prepáč, ale zrazu ma prešla chuť,“ usmial sa nasilu a oprel sa o operadlo stoličky. 

„Prešla ťa chuť? Veď si vravel, že si dva dni nič nejedol.“ 

„Nie, ďakujem,“ pokrútil hlavou. „Verím, že je výborná, no nejako mi nie je dobre. Rozbolel ma žalúdok,“ chytil si brucho a v tvári mal zrazu bolesť. 

Bosorka sa odtiahla späť a neprestajne sa na neho mračila. Ako keby vedela, že jej nehovorí pravdu. Ale nemohla uveriť tomu, že vie, čo je to za polievku. Odkiaľ by to vedel? 

„Ako myslíš,“ nahnevane vstala od stola a vzala svoju i jeho misku. 

Kým bola ku Xarberzovi otočená chrbtom, rýchlo sa obrátil s Sirtach. 

„Čo je s tou polievkou?“ zašuškal ku kvetu. Nedostal žiadnu odpoveď. „Odpovedz mi aspoň teraz,“ hneval sa na Sirtach. Lenže kvet naďalej mlčal. 

„Vravel si niečo?“ objavila sa pri ňom Wirzisa. 

„Nie,“  rýchlo  pokrútil  hlavou.  „Myslím,  že  by  som  mal  ísť  radšej  spať,“  vstal  zo  stoličky a vzal zo stola tašku. 

Wirzisa na ňu hľadela, sťa očarovaná. „Isteže,“ po chvíli zdvihla hlavu k zaklínačovi. „Tam je tvoja komôrka,“ ukázala na dvierka v tmavom kúte. „Máš tam všetko, čo potrebuješ.“ 

„Ďakujem,“ zvrtol sa a šiel k dverám. 

„Ak by si niečo potreboval, len zakrič,“ zavolala ešte za ním. 

„Vďaka,“ zastavil sa pred dverami, „ale hneď pôjdem spať. Nebudem nič potrebovať.“ Otvoril dvere a zmizol na nimi. 

Wirzisa  dlho  pozerala  na  dvere,  kde  zmizol  a škrípala  zubami.  Nemohla  uveriť  tomu,  že  jej polievku nezjedol. Prečo ju ani neochutnal?! Všetko mohlo byť ľahšie. 

Otočila sa a pristúpila ku kozubu. Nad ním viseli na motúzoch všakovaké bylinky. Natiahla sa k nim a strhla z motúza jednu z nich. Rozmrvila ich v dlani a vysypala ich do bublajúcej vo-dy. 

„Teraz odtiaľto neodíde,“ zasmiala sa a otočila hlavu s úškľabkom k dverám za ktorými Xarberz  zmizol.  „Neodíde,  kým  nedostanem  Sirtach.“  Potom  znovu  zvesila  ďalšie  bylinky a rozmrvila ich do kotla. Zo skrine vytiahla veľkú čašu a nabrala do nej vriacu tekutinu.  Pri každom úkone mala na perách úsmev. 

„Polievku  nezjedol,  tak  teraz  mi  bude  musieť  dať  Sirtach.“  Vyšla  rýchlo  z chatrče  s čašou v rukách. Vonku sa otočila čelom k chatrči a čašu zdvihla nad hlavu. 

„Elixír zázračný zabráň vyjsť z tohto obydlia neznámemu“, začala čarovať. „Nesmie sa dostať von skôr, než ja rozhodnem. Kým nedostanem to, po čom moje srdce prahne.“ Nato sa z čaše zniesla tekutina rovno nad chatrč. Trblietala sa ako voda v potoku. Presne nad chatrčou zostala visieť vo vzduchu a spustila sa na ňu. Porosila jej strechu. Tekutina tiekla po streche nadol, k dverám a k oknám, na ktoré sa prilepila ako med. 

„Výborne!“ potešila sa bosorka a stiahla ruky s čašou k telu. „Teraz musím po najjemnejšiu pôdu. A potom, keď sa vrátim, Sirtach bude moja,“ zarehotala sa rozplynula vo vzduchu, ako para. 



Cez bočné okno v chatrči, hľadel Xarberz na Wirzisu. Len čo zmizla ako hmla, okamžite vybehol  zo  svojej  izby.  V miestnosti,  kde  mu  bosorka  núkala  divnú  polievku  sa  začal  rýchlo obzerať. Musel sa poponáhľať. 

„Tak, kde by asi tak mohla tie zrnka schovávať?“ Otvoril znovu skriňu a začal sa v nej prehrabávať. Všade boli len bylinky a nejaké zvláštne oblé kamene. 

„Kde to len môže byť?“ skákal pohľadom po chatrči nervózne. „Musím zmiznúť prv, ako sa vráti.“ 

Vtom mu padli do oka ďalšie dvere. Otvoril oči doširoka a priskočil rýchlo k nim. Boli otvorené. Za nimi bola tma. Bál sa ísť ďalej. Netušil čo by mohla mať bosorka vo svojej chatrči. 

Ale  asi  tam  nebolo  nič,  čo  by  mu  mohlo  ublížiť.  Dvere  neboli  ani  zamknuté.  Rýchlo  vzal z ohňa v kozube dlhé drievko a bežal späť k temnej izbici. Vbehol dnu aj s horiacim drevom a napodiv zistil, že tam vôbec nič nie je. Prechádzal sa po neveľkej miestnosti, ktorá bola celkom prázdna. Nebolo v nej vôbec nič. 

„Nič tu nie je?“ Osvetľoval všetky kúty, no márne. „Prečo by mala prázdnu komoru?“ Nebolo v nej ani dokonca okno. 

„Musí tu predsa niečo byť.“ Začal prechádzať rukami po holých stenách. Ale nič nenachádzal. 

„Sirtach!“ položil si tašku na zem s kvetom a pokračoval s ohmatávaním steny. „Pomôž mi. 

Určite  vieš,  kde  tie  zrnka  sú!“  čakal  na  odpoveď  márne.  „Nič  mi  nepovie,“  zaťal  zuby  od zlosti. „Načo si ma vybrala, keď mi nechce odpovedať? Všetko robím len pre ňu.“ Zrazu stiahol  ruky  zo  steny,  zdvihol  tašku  zo  zeme  a rozbehol  sa  späť  k dverám.  Odrazu  niečo  začul pod sebou. Zastal a pozrel pod nohy. Zohol sa a posvietil si na podlahu. Bola hlinená a to ho prekvapilo. Zreteľne predsa počul zavŕzganie dreva. Znovu spravil krok a opäť sa ozval ten zvuk. 

„Už to  mám.“ Usmial  sa a zapichol horiace drievko do zeme. Tašku hodil na zem  a rýchlo začal  hrabať.  Po  piatom  hrabnutí  sa  pred  ním  objavila  doska.  „Áno!“  vykríkol  s radosťou. 

Odokrýval dosku za doskou a onedlho sa pred ním odhalil drevený poklop s kovovou obru-

čou. Chytro zaň potiahol a drevo zavŕzgalo. Lenže poklop sa ani nepohol. 

„Nie je na ňom predsa zámok.“ Zaprel sa nohami poriadne o podlahu a potiahol opäť za ob-ruč.  Drevo  zaškrípalo  a pokop  sa  pomaly  začal  dvíhať.  Xarberz  zabral  ešte  viac  a konečne otvoril tajný otvor. Hľadel do tmy pod zemou, ale nič tam nevidel. Vytiahol zo zeme drevo s ohňom a posvietil si do jamy pod sebou. Bol tam rebrík zhlobený z guľatých polien. 

Viac neváhal. Pomaly začal schádzať po rebríku s horiacim drievkom. Zrazu zacítil pod nohami zem. Otočil sa. Pred ním horelo niekoľko sviečok a všetko okolo neho osvetľovali. Stáli v kruhu a v ňom bola obrovská drevená misa s kopou modrých zrniek. 

„Našiel som to,“ povedal potichu s radosťou. Skočil nachytro do stredu a pozrel poriadne do misy. Zrniek bolo mnoho. 



„Ako  ho  môžem  nájsť?“  zamračil  sa  nešťastne  nad  kopou  zrniek.  Natiahol  ruku  do  misy a prehrabol zrnká. Všetky boli rovnaké. Krútil hlavou nad ťažkou úlohou. Mal malo času na nájdenie tej pravej kôstky. 

„Nemám šancu ho nájsť,“ prehrabával sa v zrnkách nešťastne, keď odrazu zacítil v prste ostrú bolesť. Rýchlo vytiahol ruku z misy a pozrel na svoj ukazovák. Tiekla mu z neho krv. 

„Je tam,“ rozjasnila sa mu tvár. „Je ostré, ako dýka,“ spomenul si na radu Sirtach. Znovu vlo-

žil ruku do misy a prehrabával zrnko za zrnkom. Necítil vôbec nič. Bolesť sa nevracala. Siahol ešte hlbšie do misy a vtedy sa znovu porezal. Zaťal zuby a zamračil sa. Niečo ho porezalo rovno  do  dlane.  Napriek  bolesti  zovrel  päsť  a nechcel  zrnko  z dlane  pustiť.  Vytiahol  ruku z misy a pozeral na svoju zovretú dlaň. Vytekala z nej krv. Pomaly ju otváral a v dlani sa mu objavili tri kôstky. Otočil ruku dlaňou nadol a dve zo zrniek spadli na zem. Pozrel znovu do dlane.  Posledné  zo  zrniek  mal  zapichnuté  v ruke.  Vytiahol  ho  z rany  a pozrel  naň  vo  svetle sviečky. 

„Sirtach mala pravdu. Je poriadne ostré,“ hľadel s úsmevom na krvavé zrnko. „A teraz ho už len zasadiť a Afaris bude moja.“ 

Vtom niečo nad ním buchlo. Zdvihol vystrašene hlavu k stropu. 

„Sirtach,“ strčil si zrnko do vrecka a rozbehol sa k rebríku s myšlienkou na čierny kvet. Vybehol  z tajnej  miestnosti  po  rebríku,  neunúvajúc  sa  zatvoriť  poklop.  Jeho  taška  však v prázdnej miestnosti už nebola. 

Wirzisa sa práve skláňala nad Sirtach, položenej na stole a v očiach mala šialený výraz. 

„Nie!“ zreval Xarberz a skočil po bosorke. Odsotil ju od stola a schmatol Sirtach. 

Wirzisa  spadla  na  zem  a zaklínač  bežal  k dverám.  Otvoril  ich  a vtom  narazil  na  neviditeľnú stenu. Ocitol na podlahe so Sirtach v náručí. 

„Odtiaľto sa živý nedostaneš,“ zasmiala sa bosorka zo zeme. „Aspoň nie so Sirtach.“ Xarberz vstal a znovu sa vrhol k dverám. Opäť narazil na kúzlo, no tentoraz sa udržal na no-hách. Otočil sa k bosorke, ktorá bola na nohách a v rukách držala nejakú nádobu. 

„Ja ti Sirtach nedám,“ pritisol si kvet tuhšie k telu. 

„Ale ja sa ťa pýtať nebudem,“ odvrkla mu. „Snáď si nemyslíš, že ťa nechám len tak odísť. Ty vieš, kto som a viem aj to, že Sirtach ti nepomôže. Máš ju na niečo iné, než na splnenie prianí. 

A to mi vyhovuje.“ Pomaly sa pohla k nemu. 

„Nepribližuj sa,“ pokrútil hlavou vyplašene. „Som zaklínač a tiež ti môžem ublížiť.“ 

„Čože?“ zastala a zaškerila sa. „Chceš ma zakliať? Ja som mocnejšia, než ty. Skôr, ako vy-riekneš zaklínadlo,  budeš mŕtvy. Tak si  vyber.  Buď zomrieš a Sirtach si  vezmem, alebo mi Sirtach dáš dobrovoľne a nechám ťa ísť.“ 

Xarberz na ňu hľadel a nepohol ani brvou. Nechcel zomrieť a ani jej Sirtach len tak dať. 

Wirzisa sa naňho usmievala. Vedela, že zvíťazí tak, či onak. Nemohol ju prelstiť, nech by sa akokoľvek snažil. 

„Nemal si sem vôbec ísť,“ prehovorila po dlhej chvíli. „Vedel si, kto som a aj napriek tomu si sem šiel...“ Zrazu sa obzrela a až teraz si všimla otvorené dvere, z ktorých Xarberz vybehol. 

Rýchlo k ním pribehla. V tme sa črtal otvorený poklop, ktorý osvetľovalo svetlo z podzemia. 

„Tak, tak je to,“ otočila k nemu hlavu. „Prišiel si si po moje zrnká.“ Z očí jej lietali blesky. 

„To znamená, že druhá možnosť odpadá. Mojich zrniek sa nesmie nik dotknúť. Teraz ťa už musím  zabiť.  Ale  najprv  si  vezmem  Sirtach,“  natiahla  ruky  s nádobou  smerom  k nemu a zaklínač sa preľakol. 

„Sirtach, bude odteraz moja!“ revala na plné hrdlo. Vtom sa jej prevrátili oči a niečo rýchlo a nezrozumiteľne mrmlala. 

Xarberz ihneď zistil, že čaruje. Keď odrazu sa Sirtach v jeho rukách zachvela a začala sa dví-

hať z črepníka. 





Chara  natiahla  ruku  pred  seba  a chytila  sa  kľučky.  Dvere  sa  pomaly  otvárali.  Len  čo  videla aspoň trochu za ne, zamrazilo ju. Hľadela do domu, v ktorom vyrástla a nemohla tomu uveriť. 

Vtom pokrútila hlavou a zaťala zuby. 

„Len sa nerozplač,“ povedala démonským hlasom a vošla do domu. Pred sebou mala schodisko a okolo neho troje dverí. 

„Kde sa asi tak mohla skryť?“ zamračila sa rozmýšľajúc, kde by našla Pasiru. „Ja si ťa ná-

jdem,“ zaškerila sa a vykročila k prvým dverám napravo. Chytila sa kľučky a prekročila prah. 

Ocitla sa vo veľkej izbe, v ktorej horel krb. Len oheň z krbu osvetľoval temnú izbu a hojdacie kreslo, v ktorom niekto sedel. 

Zarazila sa. Zrazu mala v tvári mäkký výraz a do očí sa jej nahrnuli slzy. Srdce sa jej rozbú-

chalo, ako hľadela na kreslo, ktoré sa húpalo. Ten čo v ňom sedel, hľadel do ohňa pred sebou. 

Kňažná otvorila ústa, no nezmohla sa na slovo. Nemohla dýchať a ani sa hnúť. Celkom zme-ravela.  Z očí  jej  tiekli  slzy  prúdom,  ako  malému  dieťaťu,  ktorému  zoberú  jeho  obľúbenú hračku. Celá sa roztriasla. Bola celkom mimo z toho, čo videla. 

„Už na teba čakám,“ preťal praskanie ohňa mužský hlas a Chara vypleštila oči. „Len poď,“ vyzýval ju hlas naďalej. 

Chara hlas poslúchla. So slzami na tvári sa blížila ku kreslu a tesne za ním zastala. 

„No kde si?“ znovu sa ozval ten hlas a Chara zahliadla šedivú hlavu nad kreslom. Rozhodla sa, že ho obíde. No len čo to  spravila, prestala dýchať.  Cúvla späť s hrôzou. V kresle sedel šedivý muž s milou tvárou a usmieval sa na ňu. V hrudi mal dieru a z nej mu trčal kameň. 

„Otec!“ vykríkla Chara a zakryla si tvár rukami. Rýchlo sa zvrtla, aby sa  nemusela na tu hrô-

zu pozerať. 

„Čo sa stalo?“ zamračil sa muž a zavrel knihu čo mu ležala na kolenách. 

„To  som  nechcela!“  pozrela  späť  na  svojho  otca.  „Vážne  som  to  nechcela,“  krútila  hlavou a plakala. „Prepáč mi otec. Odpusti mi!“ Vrhla sa k nemu  na kolená a položila mu hlavu do lona. 

„Čo sa stalo, dievčatko moje?“ spýtal sa muž zachmúrene. „Čo ti mám odpustiť? Veď si nič nespravila,“ hladil jej vlasy. 

„Ale  spravila,“  zdvihla hlavu  k nemu.  „Prečo  som  to  len  spravila?“  rozplakala  sa  ešte  viac. 

„Tak veľmi som  sa tomu bránila a predsa ma premohol. Už to  viac neznesiem,“  položila si hlavu späť na jeho kolená a slzy jej tiekli prúdom. 

„Chara, to bude dobré,“ hladil ju ďalej. „Všetko sa urovná. Len už neplač.“ 

„Už je neskoro otec,“ prestala plakať. „Už viac nemôžem žiť s tým, že som vás sama prekliala. Skoro som na to zabudla, otec. Ale teraz, keď som vo svojich spomienkach, tak sa mi zrazu všetko znovu vybavuje. Už nikdy na to nezabudnem. Robila som všetko preto, aby som mu v tom zabránila, no nič som nezmohla. Je silnejší než ja. Keby si vedel, ako ho nenávidím.“ 

„Už neplač,“ zdvihol jej muž hlavu a poutieral jej slzy. „Už čoskoro všetko pominie a do tvojej duši sa vráti svetlo,“ usmial sa na ňu a Chara vyskočila na nohy a silno ho objala. 

„Zobral  mi  spomienky,  otec,“  povedala  mu  do  ucha.  „Nechcel,  aby  som  si  na  svoj  vtedajší život spomenula. Chcel, aby som  na všetko zabudla. Preto  mi moje krvavé spomienky vzal a ukryl ich. Odvtedy moja každá nová spomienka putuje do truhlice k ostatným. Už si nepamätám ani to, čo bolo pred chvíľou.“ 

„Musel ti ich vziať,“ povedal jej otec a Chara sa od neho odtiahla a pozrela mu do očí. „Musel ich od teba oddeliť, inak by si bola po nejakom čase silnejšia, než on. Ale teraz, keď už všetko vieš, tak ho môžeš premôcť.“ 

„Nie, otec,“ krútila hlavou. „Už je neskoro. Som už vyčerpaná zo života s ním. Robím len to, čo chce on. Už viac nevládzem.“ 

„Uvedomuješ si, že už nejaký čas vládneš svojmu telu ty?“ Naklonil sa k nej muž a čakal na odpoveď. 



Chara zrazu od neho odstúpila a pozrela na svoje ruky. „Ako je to  možné?“  hýbala prstami ako len chcela. „Prečo ho už nepočujem?“ 

„Pretože si si spomenula. Už vieš všetko. Tvoja láska k tvojím blízkym a nenávisť k nemu ťa spravila sinejšou, než je on. Ale zatiaľ len na nejaký čas. Všetko sa naučíš a vyženieš ho. Keď sa vrátiš späť do svojho sveta, opäť ťa ovládne, ale ty už budeš vedieť, ako ho premôcť.“ 

„Ale  ja  sa  už  nemôžem  vrátiť  späť,“  pokrútila  rýchlo  hlavou.  „Chcem  zostať  s vami.  Na-vždy.“ 

„Ale toto sú len tvoje spomienky. Teraz už ich máš vo svojej mysli. Už budeš s nami naveky. 

A nezabudni,  že  sme  všetci  tam  hore.  Sme  živí,  no  s kameňmi  v hrudi.  Sme  stále  s tebou, dcérka,“ postavil sa a pohladil ju po tvári. 

„Ľúbim ťa otec,“ povedala cez slzy. 

„Aj ja teba,“ usmial sa a zrazu sa rozplynul. 

„Otec,“  vyslovila  potichu  a vtom  musela  potriasť  hlavou.  „Čo  si  to  spravila?“  zrúkla  zrazu démonským hlasom. „Viac ti nedovolím dovládať toto telo! Je moje! Moje!“ revala, ako šialená a vybehla z izby. Potom sa rozbehla hore po schodoch a otvorila jedny z dvier, čo je pri-

šli do cesty. 

Pasira hneď, ako sa otvorili dvere, pozrela k nim. „Nie!“ vykríkla, keď zbadala Charu na prahu. 

Dievčatko stalo pri nej a tiež pozrelo na ňu. 

„Tak tu si?“ usmiala sa Chara na Pasiru a pozrela na dievča. „Ale pozrime sa. Aj malá Chara je tu. Vidím, že už sa so mnou zoznámila.“ Vošla do izby a Pasira cúvla k oknu. 

„Ešte  si  pamätám  na  ten  pocit,  keď  som  do  teba  vstúpil,“  hľadela  kňažná  na  malú  Charu. 

„Aký je to pocit, dievča?“ zaškerila sa na ňu. Zrazu zdvihla zrak k Pasiri za Charou. „Kde sú ostatní?“ 

„Kto?“ Pokrútila hlavou Pasira vystrašene. 

„Ty  dobre  vieš,  o kom  hovorím.“  Odstrčila  dievčatko  z cesty  a skočila  k nej.  „Kde  sú  ďalší dvaja?“ 

„Nikto tu viac nie je,“ roztriasla sa od strachu. 

„Chceš povedať, že si sama vošla do jej krvavých spomienok?“ ukázala na dievčatko. 

Pasira ničomu nerozumela. Hľadela raz na dievča a raz na Charu. Až teraz si uvedomila, že sa podobajú a že sú jedná osoba. 

„Vošla si sama do tej truhlice?“ rozkričala sa Chara. 

„Áno. Sama,“ prikývla s trasúcim hlasom. 

„Takže tí dvaja s tými Lehkormi sú stále v mojej pevnosti,“ rozmýšľala kňažná na hlas. „Nič to,“ pozrela zamračene na Pasiru. „Si na rade, dievča. Dáš mi svoje srdce,“ natiahla k nej ruku a chytila ju pod krk. 

„Nie!“ vykríkla Pasira, snažiac sa brániť. 

Druhou rukou sa kňažná dotkla jej hrude a ostne na rukavici sa Pasire zaryli do kože. Nato kňažnou trhlo vzad a pustila Pasiru. Na kňažnej visela malá Chara a škrtila ju rukami. 

Pasira spadla na zem a začala kašlať. 

Kňažná sa s Charou točila dokola, len aby ju zo seba striasla. Ale dievčatko sa jej držalo, ako kliešť. Nakoniec kňažná spadla na zem a Chara jej stále sťahovala hrdlo. 

Pasira sa rýchlo pozviechala a prebehla cez izbu. Vtom ju niečo strhlo k zemi. Spadla tvárou na zem a udreli si čelo. Pozrela späť. Kňažná s Charou na krku ju držala za členok. 

„Pomôž mi,“ šuškala skoro nečujne. 

„Nie!“ kopla Pasira nohou a kňažná ju pustila. Rýchlo sa postavila a bežala k dverám. 

„Pomôž mi!“ kričala Chara priškrteným hlasom. 

Pasira  zastala  na  prahu  a obzrela  sa.  Chara  sedela  kňažnej  na  chrbte  a rukami  jej  obopínala odzadu hrdlo. 



„Pomôž mi!“ 

„Nie!“  vykríkla  Pasira  a pokrútila  s plačom  hlavou.  Rýchlo  sa  rozbehla  ku schodom k dverám, ktorými sa dostala do domu. Otvorila ich. Len čo cez ne prešla, zmizli. Otočila sa späť, no za ňou bola holá stena. Ohmatávala stenu, ale dvere nenašla. 

„Kde som to?“ Otočila sa späť. Pred ňou bolo mnoho políc, na ktorých stáli veľké sklenené uzavreté poháre a v nich ležalo niečo červené. 

Priblížila sa k policiam a pozrela sa bližšie k pohárom. Boli v nich srdcia. 

„Panebože,“ chytila sa ústa od hrôzy. „Ako je možné, že sú tu tie srdcia? Všetky predsa hneď zničila.“ Bolo ich len pár. Napravo od nej ležalo v jednom pohári jedno srdce, ktoré ešte bú-

chalo. 

„Niekoho musela len teraz prekliať,“ zhrozila sa. „Musím ho vziať.“ Zodvihla pohár z police s krvavým srdcom a obišla police. Za nimi boli dvere, ktoré sa samé od seba otvorili a ju zalialo svetlo. 

V Charinej komnate sa otvorila truhlica a z nej vyrazil krvavý výr do vzduchu. Z neho vyletela Pasira a spadla na podlahu. Pohár jej vypadol z rúk a rozbil sa. 

„Nie!“ rýchlo k nemu skočila, ale už bolo neskoro. Len čo sa pohár rozbil, srdce prestalo byť a začalo sa rozpadávať. 

„To nie!“ vykríkla, no nemohla už nič robiť. Nakoniec sa srdce premenilo na popol, ktorý sa vzniesol do vzduchu a vyletel von oknom. 



Dvere sa rýchlo otvorili a dnu vtrhol Narvah s kráľom Kalnom plní zlosti. Za nimi dnu vletel Xar. 

„Chara!“ zvolal Narvah ihneď po vkročení do komnaty. 

Pri okne stála Pasira a ihneď sa zvrtla. 

„Pasira!“ usmial sa Narvah a bežal k nej. Objal ju a až potom, keď sa od nej odtiahol, zistil, že niečo s ňou nie je v poriadku. „Čo sa stalo?“ Pozrel do jej nešťastnej tváre. 

„Mohla som Grosa zachrániť,“ hovorila Pasira cez slzy. „Mala som jeho srdce. Viem, že bolo jeho. Ešte bilo, keď som ho sem doniesla.“ Sklonila hlavu a pozrela na rozbitý pohár na zemi. 

„Jeho srdce?“ sklopil Narvah začudovane zrak. „Kňažná ho predsa premenila na popol.“ 

„Nie,“ zdvihla Pasira k nemu hlavu. „To ja som ho zničila. Doniesla som ho z jej myšlienok a nechtiac som pohár rozbila a srdce umrelo,“ vzlykala Pasira. 

„V koho myšlienkach?“ pristúpil k ním kráľ Kaln. 

„Prečo je tu?“ zľakla sa Pasira. 

„Pretože si nezaslúži byť vo väzení,“ odvetil Narvah. „On nie je Torian. Bolo to presne naopak,“ usmial sa na kamarátku. „To Torian bol ten zlý.“ 

„Ale veď práve preto by mal byť už dávno obesený,“ zamračila sa Pasira. 

„Lenže Torian si zmenil podobu na kráľa Kalna a kráľa premenil na seba. Toto je kráľ Kaln.“ Ukázal na vychudnutého muža. 

Pasira naňho nemo hľadela a zrovnávala si to v hlave. Zatiaľ to veľmi nechápala. 

„Torian bol do kráľovny zaľúbený a preto sa zmenil na kráľa, aby si ju vzal,“ pokračoval vo vysvetľovaní Narvah. „Preto ho kráľ v podobe Toriana zabil, aby si ho kráľovná nevzala.“ Pasira skákala pohľadom raz na Narvaha a potom zas na kráľa. „Prepáčte, vaše veličenstvo.“ Rýchlo si zrazu kľakla, no kráľ ju zastavil. 

„Nie, neukláňaj sa,“ ťahal ju na nohy. „Teraz nie som kráľ. Som váš priateľ. Ak chcete,“ dodal. 

„Isteže,“ rýchlo prikývla Pasira. 

„Volaj ma zatiaľ ako doteraz. Pre všetkých ostatných musím zostať Torianom. Tak kde si to bola?“ spýtal sa Kaln. 

„Tam,“ ukázala na zavretú truhlicu. 



„Čo je v nej?“ spýtal sa Narvah. 

„Krvavé spomienky,“ odvetil Kaln nadšene. 

„Odkiaľ to viete?“ pozrel na neho prekvapene Narvah. 

„Sú to Charine spomienky,“ podišiel kráľ k truhlici a otvoril ju. „Tej pravej Chary. Nie Chary s démonom v tele.“ 

„To je krv?“ vydesil sa Narvah. 

„Sú krvavé,“ sklonil sa kráľ bližšie a pozrel do točiaceho sa víru. 

„Čo je to?“ ukázal Narvah ne strašnú rybu plávajúcu v krvi. 

„Neublíži nám. Je len na odplašenie všetkých, ktorý by chceli do spomienok vstúpiť.“ 

„Ale, odkiaľ to viete?“ začudovala sa Pasira. 

„Ja jediný viem,  ako to  naozaj  bolo,“ otočil  sa k nim Kaln.  „Keď do Chary démon vstúpil, nebola tam len jej rodina. Boli tam aj iní. Boli to obyčajní ľudia, ktorý pred jej hnevom ušli. 

Všetko čo videli a počuli spísali. Mám spis, v ktorom sa píše o Chare, ako o prvej čarodejníci, ktorú posadol démon. Spis bol poriadne starý, ale ako vidím pravdivý.“ 

„Mali by sme ju radšej zavrieť, lebo nás ten vír strhne do seba,“ strachovala sa Pasira. 

Kaln zatvoril truhlicu a pozrel na svojich nových priateľov. „Najprv som si myslel, že je všet-ko vymyslené, ale teraz už viem, že je to všetko pravda. Je tam, však?“ ukázal na truhlicu za sebou. 

„Je,“ prikývla Pasira. 

„Kto?“ zamračil sa Narvah. 

„Kňažná,“  vysvetlil  mu  kráľ.  „Démon  v jej  tele  ani  netušil,  do  akej  pasce  sa  dostal.  V jej spomienkach sa Chara prebudí a premôže ho. Tam sa nebojí. Je tam, ako doma. Preto ho premôže, aj keď z truhlice vyjde. Pretože si všetko bude zrazu pamätať.“ 

„To znamená, že ho zničí sama?“ spýtala sa zvedavo Pasira. 

„Myslím, že áno.“ 

„Tak to je výborne,“ povedal nadšene Narvah. 

„Teraz už môžeme odísť,“ navrhol Kaln. 

„Ale, čo Gros?“ zastavila ich Pasira. „Našla som všetky tie srdcia.“ 

„Srdcia?“ začudoval sa Kaln. 

„Sú v jej myšlienkach uložené vo veľkých sklenených pohároch.“ 

„Ale to nie je možné,“ krútil hlavou Narvah. „Chara všetky srdcia zničila.“ 

„V jej myšlienkach zostali,“ povedal Kaln. 

„Jedno som z nich vzala,“ skočila im do rečí Pasira. „Určite bolo  Grosove. Ešte bilo a bolo celé  od  krvi.  Muselo  byť  len  jeho.  Alebo,  že  by  prekliala  aj  Hastira?“  zľakla  sa  Pasira a pozrela na Narvaha. 

„Nie, ten je už preč a je v poriadku.“ 

„To srdce by mu aj tak nepomohlo,“ vysvetlil Kaln. „Bola to len spomienka. A keď si ho doniesla do reálneho sveta, muselo zmiznúť.“ 

„Ale ono ešte žilo,“ nedala sa Pasira presvedčiť. „Až keď sa pohár rozbil, zmenilo sa na popol.“ 

„Skôr, či neskôr, by sa to stalo tak či tak. Vášmu priateľovi by určite nepomohlo. Ale teraz už musíme ísť,“ zrazu rozhodol. „Chara môže z truhlice vyjsť každú chvíľu. A ešte stále ju bude ovládať démon.“ 

Všetci  traja  vyšli  z komnaty  a zišli  schodmi  na  prízemie  so  Xarom  v popredí.  Prechádzali rýchlo dlhými sálami a Narvah zatiaľ Pasire rozpovedal, ako im neznámi štyria muži pomohli, a ako sa vedeli premeniť na akékoľvek zviera. 

„Musíme sa ponáhľať,“ ozval sa zrazu Kaln, obzerajúc sa okolo seba pri chôdzi. „Myslím, že nás sledujú.“  

„Kto?“ 



„Prekliati. Sú všade.“ Otáčal hlavou na všetky strany a mal pocit, že za každým stĺpom vidí temnú postavu. „Nesmú nás nechať odísť.“ 

„Musíme sa dostať k priepasti. Tam už budeme v bezpečí,“ povedal Narvah. 

„Len aby sme tam došli živí a zdraví,“ odpovedal Kaln. 

Čochvíľa bežali cez sály a prekliatí so všetkých kútov vystrkovali hlavy. 

„Sú všade,“ zhrozila sa Pasira. „Pozorujú nás.“ 

„Neobzerajte sa a ponáhľajte sa,“ prikázal Kaln. 

Pridali do kroku ešte viac a prekliaty začali vyliezať zo svojich úkrytov. Sledovali každý ich krok. 

Trojica otvárala ďalšie a ďalšie dvere, keď sa zrazu dostali do obetnej sály, kde bola zrútená stena. 

„Čo je to?“ Zastala Pasira nechápavo. 

„Potom  ti  to  vysvetlím,“  odpovedal  Narvah  a zavrel  s Kalnom  rýchlo  dvere.  „Poď!“  náhlil Pasiru. 

Preskakovali kamene, čo ležali na zemi. Bolo ich veľa a mali čo robiť, aby si nevytkli nohy. 

Xar ako prvý preletel cez rozbitú stenu a vtom sa za nimi otvorili dvere. 

„Už sú tu!“ zvolala so strachom Pasira, skackajúc medzi kamene. 

Prekliati vtrhli do sály a blížili sa k nim. Postupovali rýchlo, lebo sa nedotýkali zeme. 

Kaln  sa  dostal  až  na  okraj  rozbitej  steny  a otočil  sa  späť.  „Ruku!“  Natiahol  ruku  pred  seba a Narvah  sa  jej  chytil.  Kaln  mu  pomohol,  dostať  sa  až  k nemu.  „Bež  von!“  prikázal  mu a potom pomohol Pasire. 

Prekliati už boli pri nich. 

„Bežte a nezastavujte sa!“ zvolal na priateľov Kaln, keď obaja vyšli z pevnosti. 

„Čo robíte?“ obzrela sa Pasira so strachom. 

„Musím ich zdržať! Sú priveľmi rýchli. Tak už bežte!“ mávol rukou a otočil sa k prekliatym. 

„To nie!“ zvrieskla Pasira a chcela sa rozbehnúť kráľovi na pomoc. 

„Nie, Pasira!“ strhol ju späť Narvah. „Musíme ísť.“ Ťahal ju za sebou. 

„Ale, kráľ...“ 

„Chcel nám pomôcť a aj nám pomohol. Nesmieme ho sklamať.“ Ťahal ju za sebou a Pasira sa ešte raz obzrela. 

Kráľ  Kaln  stál  na  rozhraní  pevnosti  a prekliatí  ho  obklopili.  Zrazu  spadol  na  chrbát  a tesne nad zemou zostal visieť vo vzduchu. Niekoľko z prekliatych s ním odišlo a ostatní vyrazili za nimi. 

Obaja bežali, ako len vládali. K priepasti to nebolo až tak ďaleko, ale prekliati ich mohli kaž-

dú chvíľu dobehnúť. 

Blížili sa k rokline, no na druhú stranu ešte nevideli. 

„Aj keď sa k priepasti dostaneme, aj tak nás nestihnú odniesť na druhú stranu,“ povedal Narvah pri behu. 

„Už  sú  za  nami,“  obzrela  sa  Pasira.  „Ááááá!“  vykríkla  a zrazu  zastala.  Spadla  na  chrbát a tesne nad zemou zostala ležať. 

„Pasira!“ zastal aj Narvah a bežal k nej späť. 

Prekliati ju obkolesili. Narvah vbehol medzi nich a vtom zamdlel rovnako, ako ona. Ocitol sa tesne  nad  zemou  a prekliati  sa  pohli  späť  k pevnosti.  Narvah  s Pasirou  v tranze  leteli  pred nimi, keď zrazu tesne vedľa prekliatych zletel z oblohy oheň a vypálil do zeme dieru. 

Prekliati  zdvihli  hlavy  k nebu.  Nad  nimi  sa  vznášal  veľký  drak  s Hastirom  na  chrbte.  Drak znovu otvoril svoju papuľu a z nej mu vyšľahol oheň. 

Prekliati  sa  rozutekali  k pevnosti  a Pasiru  s Narvahom  nechali  tak.  Drak  zosadol  na  zem a Hastir sa z neho zošmykol so Xarom na pleci. 



„Pomôž im, prosím,“ povedal pávovi a ten si ihneď vytrhol jedno pierko a pustil sa do kriese-nia svojich priateľov. 

„Pasira!“ vykríkol Narvah, keď sa prebral. Posadil sa a pozeral okolo seba. 

„Je  v poriadku,“  zohol  sa  k nemu  Hastir.  „Všetko  je  v poriadku.  Xar  ju  o chvíľu  preberie.“ Ukázal na páva s pierkom v zobáku, ako ním prechádza po Pasirinej tvári. 

Keď sa dievča prebralo, od strachu vykríklo, keď zahliadlo draka. 

„To je dobre!“ chytil ju Narvah za ramena. „To je náš priateľ. Odnesie nás odtiaľto.“ 

„Priateľ?“ spýtala sa Pasira bojazlivo. 

„Už nemáme veľa času,“ prehovoril drak hromovým hlasom a Pasiru zamrazilo. „Rýchlo naskočte.“ 

„Poď,“ chytil Narvah za ruku vystrašenú Pasiru a vyšplhali sa na drakov chrbát. Sadli si hneď za Hastira a drak sa vzniesol do vzduchu. 

„Bojím sa,“ povedala Pasira a silnejšie objala Narvaha pred sebou. 

„O chvíľu sme na druhej strane,“ otočil hlavu k nej hlavu. „Ešte chvíľu vydrž.“ Drak práve letel nad priepasťou a zrazu začal klesať. Trojicu na jeho chrbte nadhodilo. Pasira silno zavrela oči a zrazu boli na zemi. 

„Už môžeš zísť,“ usmial sa na Pasiru Narvah. 

Dievča prekvapene otvorilo oči a rýchlo sa zošmyklo z drakovho chrbta. Na druhej strane ich už čakali traja Lehkori a prekliati Gros. 

Len čo sa všetci traja dotkli zeme, drak sa zmenil na Kameina. 

Pasira skočila ku Grosovi, ktorého podopieral Samis s Traisirom. „Už je v pokročilom štádiu. 

O chvíľu  sa  poddá  kameňu  a všetko  bude  stratené,“  otočila  hlavu  k Narvahovi.  Až  teraz  si uvedomila,  že  tam  sú  nejaký  ďalší  ľudia.  „Kto  ste?“  spýtala  sa  nechápavo.  „A  kde  je  ten drak?“ pozrela na oblohu zamračene. 

„Sme Lehkori,“ odpovedal Kamein. „Všetci štyria,“ ukázal na svojich druhov. „To je Samis, Traisir, Zarif a ja som Kamein.“ 

„Ste čarodejníci?“ 

„Nie,“ zasmial sa Kamein. „My nevieme čarovať. Vieme sa len premeniť na akékoľvek zviera. To je všetko.“ 

„Prečo ste nám vlastne pomohli?“ spýtal sa Narvah. 

„Slúžili sme Xarberzovi,“ odpovedal Kamein. 

„Xarberzovi, čo chce Afaris?“ preľakla sa Pasira. 

„Presne tomu,“ prikývol. 

„Ale prečo nám potom pomáhate?“ nechápal ich počínanie Hastir. „Zjavili ste sa v pevnosti v pravej chvíli. Prečo ste vôbec prišli? Poslal vás zaklínač?“ spýtal sa podozrievavo. 

„Nie. Ušli sme mu. Nechceli sme mu viac slúžiť. Celý čas nás len ponižoval a pohŕdal nami. 

A pritom sme robili všetko, o čo nás požiadal. Viac sme to už nezniesli. Preto sme sa rozhodli utiecť. Boli sme jeho otroci.“ 

„A čo ak nám klamete?“ spýtala sa Pasira nedôverčivo. „Čo ak vás poslal, aby ste nás mali na očiach?“ 

„Potom by sme vám nepomohli dostať sa z krajiny Alz. Xarberz vás tam za pomoci Ferraska dostal a teraz by nás poslal, aby sme vám pomohli stade utiecť?“ 

„Myslím, že majú pravdu,“ pozrel Hastir na Pasiru. „Chara nám už vytrhla srdcia a oni nám ich vrátili späť. Xarberz ich nemohol poslať.“ 

„Takže vy ho poznáte?“ otvoril Narvah oči doširoka. 

Lehkori prikývli. 

„Musíte mi o ňom povedať všetko. Nič o ňom neviem. On vie všetko a ja nič.“ 

„Má Sirtach?“ prerušila rýchlo Pasira Narvaha. 



„Má,“  kývol  hlavou  Kamein.  „Ale  nesmie  ju  použiť.  Neviem  prečo,  ale  ešte  si  nič  neprial. 

Vyzerá to tak, že ju nesmie použiť na to, aby sa dostal k Afaris.“ 

„To znamená, že nám nemôže ublížiť?“ nadchol sa Narvah. 

„S pomocou Sirtach nie. Ale má aj iné možnosti, ako vás odstrániť z cesty. Už raz to spravil. 

A vtedy  mu  pomohol  Ferrask.  Momentálne  sa  zaoberá  jednou  čarodejnicou,  ktorá  tiež  chce Afaris.“ 

„Čarodejnicou?“ zdvihol Narvah prekvapene obočie. „Je niekto tretí, čo chce biely kvet?“ 

„Samozrejme.  Všetci  chcú  Afaris.  Čarodejnica  sa  dozvedela,  že  Xarberz  ide  po  ňu  a tak  si zistila, kde kvet je. Teraz sa o ňu usiluje rovnako ako vy, alebo zaklínač.“ 

„To znamená, že obaja majú obrovský náskok oproti nám,“ zhrnul  Narvah všetko čo počul. 

„Boli  sme  pridlho  v krajine  Alz  a zaklínač  aj  čarodejnica  idú  ďalej.  Ak  chcem  nájsť  Afaris prví, musíme sa poponáhľať.“ 

„Čo keby ste sa premenili na drakov a doniesli nás k jazeru Reveror?“ napadlo Narvaha. 

„To nebude možné. Lehkori nemôžu byť dlho v zvieracej koži, inak v nej zostanú. A my sme už dlhý čas leteli po vás ako orly. Musíme si oddýchnuť aspoň dozajtra.“ 

„Tak dobre. Ideme teda pešo. Ale musíme sa ponáhľať.“ 

„Myslím, že s vaším priateľom sa niečo deje,“ prerušil ich Samis, ktorý s Traisirom podopieral Grosa. 

Všetci  k nim  otočili  hlavy.  Gros  sa  zrazu  vznášal  vo  vzduchu.  Vôbec  sa  nedotýkal  nohami zeme. Hlavu mal na hrudi a ruky mu bezvládne viseli pri tele. 

„Presne, ako prekliati,“ povedal Narvah. „Naozaj sa premieňa. Už nie je veľa času.“ 

„Čo chcete robiť?“ spýtal sa Samis. 

„Pustite ho,“ prikázal Narvah a Lehkori poslúchli. Gros zostal visieť vo vzduchu, no vôbec sa nehýbal. 

„Musíme ho vziať so sebou,“ povedala Pasira. „Po ceste možno na niekoho narazíme, kto by mu vedel pomôcť.“ 

„Ale on je už skoro prekliaty,“ vystrašil sa Zarif. „Ak sa celkom premení, tak nás dostane do tranzu.“ 

„Musíme  to  risknúť,“  podišla  Pasira  ku  Grosovi  a chytila  ho  za  ruku.  Potiahla  ho  za  sebou a Gros sa vznášal za ňou. „Myslím, že môžeme ísť. Zatiaľ sa nevzpiera.“ Ľadový zámok  



Sirtach  sa  vzniesla  do  vzduchu  s holými  koreňmi.  Črepník  držal  Xarberz  v rukách  a nemo hľadel na to, čo sa deje. 

Wirzisa sa usmievala. Jej plán vychádzal presne tak, ako chcela. 

„Len poď,“ povedala a zaškerila sa. 

Čierny kvet letel pomaly vzduchom k nej a celý sa chvel. 

„Nie!“ vykríkol Xarberz a rozbehol sa ku kvetu. Vtom Wirzisa pozrela naňho. Xarberza odhodilo  späť.  Zastavila  ho  až  neviditeľná  stena,  ktorá  blokovala  dvere.  Spadol  na  zem a črepník mu vypadol z rúk. „Sirtach,“ zastonal. 

„Odteraz patrí mne,“ zasvietili Wirzise oči od radosti. Kvet sa dostal až k nej a pomaly zapadával do jej nádoby so zeminou. „To je ono.“ 

„Nie, čo to robíš!“ zreval Xarberz zo zeme. 

Sirtach si zahrabala koreň do zeme vo Wirzisinej nádobe a bosorka pozrela na Xarberza. „To-to je najjemnejšia pôda na svete. Všetko, čo rastie v zemi jej nič neodolá. Dokonca moje čarovné stromy môžu rásť len v takejto pôde. Sirtach musela poslúchnuť volanie tej pôdy. Nemohla  tomu  vzdorovať.  Bolo  to  silnejšie,  než  ona,“  zarehotala  sa.  „A  teraz  moje  prianie.“ Zdvihla nadšene obočie a pozrela na Sirtach. 

„Nie!“ vykríkol Xarberz, vstal zo zeme a rozbehol sa k bosorke. 

Wirzisa bez toho, aby odtrhla pohľad od kvetu, natiahla jednu ruku pred seba a Xarberz narazil na neviditeľnú prekážku. 

„Nesmieš si nič želať! Nerob to!“ tlačil dlaňami do prekážky, ktorú nevidel, no celkom zbytočne. 

„Moje prvé prianie by malo byť úžasné,“ hľadela neprestajne Wirzisa na kvet. „Mám veľkú moc. Čo mi ešte chýba?“ zamračila sa pri rozmýšľaní, nevnímajúc zaklínača. 

„Ja ju potrebujem!“ kričal Xarberz zbytočne. Ruky mal na neviditeľnej prekážke a bol celkom zúfalý. Už mu nik nepomôže. Všetko je stratené. 

„Myslím, že už viem, čo by som chcela,“ zdvihla zrak k zaklínačovi. 

„Prosím, nerob to! Sirtach si ma vybrala!“ búchal do prekážky. „Temní, pomôžte mi!“ Otočil sa rýchlo dverám a bežal k nim. Pred prahom zastal a dvere sa otvorili. 

„Nikto ti nepomôže,“ okríkla ho bosorka. „Do mojej chatrče sa nikto nedostane. Ibaže by bol odo mňa mocnejší a starší. A ja som už poriadne dlho na svete.“ 

„Ferrask!“ spomenul si zrazu Xarberz a zvrtol sa späť. „Ten je starší, než ty a aj mocnejší. Bol na zemi dávno pred prvými čarodejníkmi.“ 

„Ferrask  je  pochovaný  zaživa,“  odvrkla  pohŕdavo.  „Si  blázon.“  Sklopila  zrak  k Sirtach  vo svojich rukách. 

„Ferrask,  volám  ťa!“  zreval  Xarberz  a otočil  sa  k otvoreným  dverám.  Zdvihol  hlavu k stromom. „Rýchlo, príď.“ 

„Prajem si,“ začala bosorka vyslovovať prvé prianie, „aby sa moja chatrč zmenila na obrovský hrad.“ Oči mala otvorené doširoka, a v tvári mala obrovské nadšenie. 

Zrazu sa zaklínač otočil a pozrel na bosorku so Sirtach. 

„A je to,“ usmiala sa škodoradostne Wirzisa. 

Sirtach  sa  odrazu  zachvela.  Zaleskla  sa  v svetle  a začali  z nej  vyletúvať  iskri.  Nato  sa  steny chatrče začali predlžovať smerom nahor. 

Bosorka  so  zaklínačom  hľadeli  na  ten  zázrak,  ako  na  zjavenie.  Steny  sa  začali  aj  posúvať. 

Chatrč sa predlžovala a rástla do výšky. 

Nato sa za Xarberzovym chrbtom zjavila v korunách stromov ohnivá guľa a mierila k chatrči. 

Bosorkine drevené obydlie sa menilo  na kamenné. Na vrchu sa objavili  hradby a tlačili  do stromov,  ktoré  pod  ich  silou  praskali.  Chatrč  nadobúdala  tvar  hradu.  Tiahla  sa  lesom a vyvracala stromy jeden za druhým. Okná sa predlžovali a menili svoj tvar. Sklo sa zmenilo na mozaiku všetkých farieb a na bokoch hradu rástli vysoké veže s hradbami. 

„To je ono!“ vyskočila od radosti bosorka, keď videla, ako sa jej prianie mení na skutočnosť. 

Odrazu dnu vletela ohnivá guľa a zastala tesne pri Xarberzovi. Wirzisa sa preľakla. 

Oheň sa zmenil na odporného Ferraska a ten pozrel na svojho pána. 

„Má Sirtach, vezmi jej ju,“ ukázal rýchlo na Wirzisu a tá si kvet silnejšie pritlačila k telu. 

„Je moja!“ zakričala. „Už je neskoro. Nemôžete mi ju vziať. Nikomu ju nedám.“ 

„Ferrask je však mocnejší, než ty,“ zaškeril sa Xarberz. 

„To nemôže byť on!“ cúvla o krok pred nimi a démon pomaly vykročil k nej. 

„Myslíš?“ Zdvihol obočie Xarberz s úsmevom. 

Chatrč už bola hradom. Posledné úpravy sa práve skončili, ale to si z nich nikto nevšímal. 

Vtom dnu vleteli temní. 

„Ako to, že ste tu?“ pozrel na nich Xarberz. 

„Nie! Je moja!“ kričala Wirzisa vystrašene a Xarberz k nej zvrtol hlavu. 



„Už jej ho vezmi!“ prikázal zaklínač démonovi a ten vyrazil. Skočil po nej a prerazil neviditeľnú  prekážku.  Bosorka  mu  však  unikla.  Bežala  preč  a on  za  ňou.  Utekali  veľkou  sálou k dverám na jej konci. 

„Nech ti neutečie!“ zakričal Xarberz svojmu sluhovi. „Pomôžte mu,“ prikázal temným s tí ho ihneď poslúchli. Veľkou rýchlosťou sa dostali až k bosorke a obkľúčili ju. 

„Nechajte ma!“ krútila sa Wirzisa vyplašene okolo svojej osi, hladiac na temných s maskami na tvárach. „Prajem si, aby...“ 

„Už si nebudeš nič priať,“ vytrhol jej Ferrask kvet nečakane z rúk a Wirzisa po ňom chňapla do  prázdna.  „Čo  ak,  si  teraz  budem  ja  niečo  želať?“  pozrel  jej  do  tváre  a bosorka  odvrátila tvár od jeho ohyzdnej tváre. 

Ferrask sa zasmial a otočil sa. „Mám ju!“ zvolal a zdvihol Sirtach nad hlavu. 

„Výborne!“ schmatol Xarberz tašku zo stola a rozbehol sa za démonom. 

Ferrask sa otočil k bosorke, ale po nej zostal len kúdol pary. 

„Kde je?“ vytrhol zaklínač kvet démonovi z rúk a vložil si ho do tašky. 

„Zmizla, hnusoba!“ odvetil Ferrask. 

„Mala šťastie,“ kývol hlavou Xarberz. „Myslím, že už by sme mali ísť,“ pozrel na démona. 

„Ešte musím ísť do Ohnivej zeme.“ 

„Tam je to nebezpečné, pane,“ podotkol Ferrask. 

„Napriek tomu tam musím. Nič sa nedá robiť. To bude moja posledná zastávka. A potom ko-nečne dosiahnem to, po čom túžim. Biely kvet – Afaris,“ usmial sa. 



Jazero Reveror zaliala tma. Bola už noc, keď Mosa dorazila do svojho cieľa s ovocím v taške. 

Od vzrušenia sa celá triasla. Otvorila tašku a vybrala jedno modré ovocie. 

„Nemôžem uveriť, že je čarovné.“ Obzerala si ho zo všetkých strán. „Vypadá tak obyčajne.“ Zasmiala sa a pokrútila hlavou. Potom ho  rozpolila na dve polovice a v ňom sa zjavilo veľké modré zrnko. Dotkla sa ho a vtom zacítila ostrú bolesť. Rýchlo stiahla ruku späť. Z jedného prsta jej kvapkala krv. 

Zamračila  sa  a jemne  zrnko  z ovocia  vytiahla.  Zahodila  ho  za  seba  a ešte  raz  sa  pozrela  na ovocnú dužinu. Otvorila ústa a vložila si do nich jednu polovicu. Začala žuť a pritom gúľala očami. Zrazu sa zarazila a spravila grimasu. 

„To je odporne horké,“ zavrela silno oči. Potom ovocie preglgla a strčila si do úst druhú polovicu. „Len dúfam, že to bude fungovať,“ spravila znovu grimasu. „Nerada by som si to zopa-kovala.“ Prehltla posledný kúsok čarovného ovocia a čakala. Nevedela na čo, no zatiaľ veľmi neverila, že už môže pod vodou dýchať. 

„Nič  necítim,“  začala  sa  pomaly  báť,  že  to  nefunguje.  No  odrazu  jej  hlavou  prešla  strašná bolesť. Vykríkla a padla na kolená. Kričala, ako pominutá, držiac si pri tom hlavu. No bolesť ako prišla, tak aj odišla. Stiahla si ruky z hlavy a pozerala okolo seba. Zrazu bolesť pominula a vyzeralo to tak, že sa viac nevráti. Vstala na nohy a usmiala sa. 

„Myslím, že som pripravená,“ pozrela pred seba na čiernu hladinu jazera. „Afaris, už idem. 

Chcem  len,  aby  si  mi  odpovedala  na  jednu  otázku.  A na  nej  závisí  môj  život.“  Vykročila k vode. Vošla do jazera a kráčala ďalej. 

Voda jej pomaly stúpala stále vyššie, keď onedlho jej nad hladinou trčala len hlava. Zastala a poobzerala sa okolo seba. 

„Bohovia, ochraňujte ma,“ povedala potichu. „Nech sa mi podarí nájsť môjho syna,“ zavrela oči  a potopila  sa  pod  hladinu.  Kráčala  pod  vodou  so  zavretými  očami,  keď  odrazu  zastala a pozrela sa pred seba. Doteraz zadržiavala dych a teraz už potrebovala vzduch. Začala sebou mykať do všetkých strán a vytreštila oči. Otvorila ústa a nemo vykríkla. Chcela vyplávať späť na hladinu, no už nevládala. 



Vtom sa nadýchla a ukľudnila sa. Začala rýchlo dýchať a uvedomila si, že to vyšlo. Smiala sa a nemohla uveriť tomu, že ešte pred chvíľou spanikárila. Nakoniec sa poobzerala okolo seba a vykročila ďalej po dne, do hĺbky temného jazera. 



Celý deň putoval Narvah so svojimi priateľmi a o polnoci ich Xar zastavil. 

„Už je čas, zastať,“ otočil sa k ostatným Narvah. „Je polnoc.“ Ešte stále boli v lese, cez ktorý ich Ferrask doviedol do krajiny  Alz.  Lehkori si  ihneď  sadli pod stromy a opreli sa o ich kmene. 

Pasira pustila prekliateho Grosa a tiež si sadla pod strom. 

„Škoda, že tu nie je aspoň nejaká chatrč,“ podišiel k Narvahovi Hastir. 

„Nemáme čas ju hľadať. Musíme sa vyspať pod holím nebom,“ odvetil Narvah. 

Obaja sa zložili na zem. Xar si sadol na prvý konár na strom nad Narvahom a zavrel oči. 

Už nikto nič nehovoril. Jediný, čo nesedel, alebo neležal pod stromom bol Gros. Vznášal sa tesne nad zemou v čiernom odeve s kapucňou, ktorá mu zakrývala tvár. Hlavu mal sklonenú na hrudi. Vôbec sa nehýbal. 

„Už nie je čas!“ preťal les nejaký hlas. 

Narvah rýchlo otvoril oči a pred sebou videl akési dvere. Viseli vo vzduchu hneď pred ním samé od seba. Postavil sa a pozrel na priateľov. Všetci spali. Okrem neho sa nik neprebudil. 

Otočil hlavu k dverám a dvere sa rázne otvorili.  Vtom sa ocitol v dome, ktorý už dobre poznal. Preľakol sa. Vôbec netušil, ako sa tam dostal. 

Hľadel na starého otca, ktorý stál pred horiacim krbom, otočený k nemu chrbtom. 

„Už vôbec nemáš čas!“ otočil sa k nemu starý otec nahnevane a Narvahom trhlo od strachu. 

„Kde som to?“ spýtal sa prekvapene. 

„Predsa v sne,“ odpovedal starec. „Už je veľmi neskoro, Narvah,“ mračil sa naňho. „Urobil si priveľa chýb a to vôbec nie je dobré. Všetko musíš napraviť.“ 

„Čo sa stalo?“ 

„Vypustili ste radcu a ten vás priveľmi zdržal v krajine Alz,“ povedal Kaon a priblížil sa ne-mu.  „Bola  obrovská  chyba  Ferraska  pustiť  z pekla.  Môže  vám  ešte  veľmi  ublížiť.  Dokáže veci, ktoré si nevieš ani predstaviť. Už som si myslel, že sa všetko pokazilo. Ale nakoniec ste sa z krajiny Alz dostali. Ale musíte sa teraz veľmi ponáhľať. Už nemôžete zaháľať.“ 

„Ale  veď  doteraz  sme  robili  všetko,  čo  bolo  v našich  silách,  len  aby  sme  našli  Afaris  prví. 

Ferraska Pasira vypustila nechtiac. Vôbec netušila, že ho môže tak ľahko vyslobodiť.“ 

„Teraz je už neskoro o tom hovoriť. Už viete o čarodejnici Mose, ktorá chce tiež biely kvet. 

Lenže ona je už k nemu bližšie, než si myslíš. Už je v jazere a Afaris ma na dosah ruky.“ 

„Je v jazere?“ vydesil Narvah. 

„Teraz už len stačí, aby kvet našla a všetko je stratené.“ 

„A čo vodný bozk?“ spomenul si Narvah. „Môže ho obísť?“ 

„To neviem. Pravdepodobne nevie viac, ako my. Ale nato sa nemôžeme spoliehať. Je v jazere a práve teraz hľadá Afaris. Xarberz už tiež nie je veľmi ďaleko. A ty si ešte bližšie.“ 

„Bližšie?“ potešil sa Narvah. 

„Už musíš len prejsť cez jazero Orin a za ním je les, ktorý obkolesuje jazero Reveror.“ 

„To je posledná cesta?“ nadchol sa Narvah. 

„Posledná,“ prikývol. „Ale teraz už nesmiete spať. Viem, že ste unavení, ale Mosa je priveľmi blízko,  aby  ste  teraz  oddychovali.  Musíte  ísť  ďalej.  Za  lesom  je  jazero  Orin  a keď  prejdete cezeň, Reveror je hneď v lese za Orinom.“ 

„A čo je zač tá čarodejnica Mosa?“ spýtal sa Narvah. 

„Je mocná. Určite chce kvet pre svoju moc. Musíš ju predbehnúť.“ 

„Tak dobre,“ prikývol a otočil sa k dverám. „Ešte šťastie, že mám nových priateľov, Lehkorov.“ 



„Tí ti teraz nepomôžu,“ povedal Kaon. 

„Nie?“ Otočil sa späť Narvah. 

„Nemôžu  sa    znovu  premeniť  na  drakov,  aby  vás  odniesli  k jazeru.  Sú  príliš  unavení a pochybujem,  že  by  kvôli  Afaris  obetovali  svoju  pravú  podobu.  Budete  musieť  utekať,  čo vám sily stačia. Už bež!“ ukázal k dverám a Narvah sa ocitol znovu v lese. Otočil sa a zbadal znovu tie isté dvere, cez ktoré sa dostal do domu. 

Vtom otvoril oči. Sedel pod stromom. Najprv nevedel, čo sa stalo, no o chvíľu všetko pochopil. „Vstavajte!“ kričal a preberal priateľov jedného za druhým. 

„Stalo sa niečo?“ spýtal sa Hastir rozospato. 

„Musíme ísť ďalej,“ odpovedal Narvah, preberajúc ostatných. „Tá čarodejnica, o ktorej vravel Kamein je už v jazere.“ 

„Už je tam?“ prebrala sa zrazu Pasira a postavila sa. „Tak už je neskoro.“ 

„Nie.  Ešte  stále  ju  môžeme  dobehnúť.  Ešte  ju  môže  zastaviť  vodný  bozk.“  Skočil  rýchlo k Lehkorom a zobudil ich. 

Xar sa tiež prebral a zletel zo stromu na Narvahove rameno. 

„Prepáčte, že som vás musel prebudiť, ale musíme ísť ďalej,“ ospravedlňoval svoje správanie Narvah. 

„Mal si ďalší sen?“ spýtala sa Pasira. 

„Presne tak. No tentoraz má starý otec súril, aby som sa ponáhľal. Budeme musieť bežať, aby sme Mosu dobehli.“ 

„Koho?“ spýtala sa Pasira naraz s Hastirom. 

„To je tá čarodejnica, čo chce tiež biely kvet,“ vysvetlil Kamein. 

„Tak už radšej poďme,“ pohol sa Narvah. „Ešte musíme prejsť cez jazero Orin. A za ním je les, v ktorom je jazero Reveror.“ 

„Bože, tak už sme skoro tam,“ roztriasla sa zrazu Pasira a chytila Grosa za ruku, ťahajúc ho za sebou. 

Všetci kráčali za Xarom, ktorí mal na krku Estov žiariaci náhrdelník a ukazoval im ako obvykle cestu. 

„Ale ako prejdeme cez Orin?“ zamyslel sa Hastir, kráčajúc za Narvahom. 

„To neviem, ale nejako to musíme spraviť,“ pokrčil ramenami Narvah. 



Uhľovočierny  les  bol  poriadne  tmavý  a dlhý.  Celý  deň  Xarberz  cezeň  prechádzal  a  len  čo z neho vyšiel, temnota z neho, rovnako ako z jeho sluhov opadla. 

Ocitli sa na rozhraní dvoch ciest. 

„Kade mám ísť?“ spýtal sa Xarberz Sirtach, dúfajúc, že tentoraz mu konečne odpovie. 

„Vyber  pravú  cestu.  Len  tá  ťa  môže  zaniesť  do  Ohnivej  zeme,“  odvetil  kvet.  „Musíš  vziať odtiaľ mešec pôdy. Len v nej môže rásť strom s čarovným ovocím. Musí byť žeravá, ako pô-

da vo vnútri zeme. Všetky čarovné stromy majú korene hlboko v zemi, až v jej jadre. Ale ty nepotrebuješ veľký strom. Stačí ti celkom malý, len aby na ňom dozrelo ovocie. Nič viac nepotrebuješ. A to, čo si urobil vo Wirzisinej chatrči bola obrovská nepatrnosť!“ rozkričala sa zrazu Sirtach. 

Xarberz sa zarazil. Nechcel sa radšej vracať k tomu, čo zažil v uhľovočiernom lese. 

„Nikdy ma viac nenechávaj bez dohľadu. Musíš ma poslúchať na slovo, ináč Afaris nedostaneme. Keby si si nespomenul na Ferraska, stratil by si ma navždy. A temní by ti nemohli nijak pomôcť.“ 

„Ale nakoniec mi predsa len prišli na pomoc,“ zamračil sa Xarberz. „Prečo si mi vôbec povedala, že do jej chatrče nesmú, keď mohli?“ 

„Nemohli. Bosorkina chatrč sa premenila na hrad a vtedy už mohli vojsť. Kúzlo sa prerušilo.“ 



„Stále  ma  len  obviňuješ,“  nahneval  sa  Xarberz.  „Ale  prečo  si  ty  opustila  svoj  črepník a premiestnila si sa do bosorkinho?“ 

„Zato som nemohla. Wirzisa v ňom mala najjemnejšiu pôdu na svete. Vtedy som nerozmýšľa-la. Musela som poslúchnuť svoj inštinkt. Všetko, čo rastie v zemi, by spravilo to isté. Nedá sa tomu ubrániť.“ 

Xarberz sa namosúrene pohol a ostatní šli za ním. „Mosa sa pri jazere neobjavila?“ spýtal sa pri chôdzi Ferraska. 

„Nie,  pane.  Možno  prišla  až  potom,  ako  ste  ma  zavolali  späť,“  pokrútil  hlavou  démon, v podobe Raska. 

„Nič  to,“  usmial  sa  zaklínač.  „Už  čoskoro  budem  mať  ovocie,  ktoré  mi  dovolí  dýchať  pod vodou. A potom mi už Afaris nik nevezme.“ 

„A čo Mosa?“ spýtal sa Rask. „Čo ak tam bude prv? Čo potom?“ 

„Tak jej ho vezmem násilím!“ zastal a z očí mu sršali blesky. „Musí byť moja, nech sa deje čokoľvek. Ak sa tak stane, budem musieť Mosu prelstiť a kvet jej vziať.“ 

„Lenže ako uniknete vodnému bozku?“ 

„Nato vôbec nemyslím,“ kývol hlavou ľahostajne. „Možno to ani nie je pravda. Čo vôbec je ten  vodný  bozk?“  krútil  neveriacky  hlavou.  „Možno  to  všetko  jej  len  rozprávka.  Nikto  by o tom viac nevedel? Nemyslíš, že je to nejaké zvláštne?“ pozrel naňho zamyslene. „Dokonca ani ty, čo si tu bol pred dávnymi vekmi o tom nevieš nič. Čo ak si to čarodejníci s bielou má-

giu len vymysleli, aby Afaris nik nenašiel.“ 

„To si nemyslím, pane,“ odpovedal Ferrask. „Určite by Afaris chceli ochrániť pred každým, čo ju chcel zničiť. Musíte aj vy uznať, že by nestačilo iba vymyslieť si rozprávku o temnom jazere s vodným bozkom. Určite by sa niekto našiel, kto by to chcel vyvrátiť, alebo potvrdiť. 

Niečo na tom musí byť.“ 

„To  sa  ešte  uvidí,“  odvrkol  chladne.  „Zatiaľ  sa  tým  nebudem  zaoberať.  Všetko  sa  uvidí v jazere. Ale neverím, že by ma vodný bozk dostal. Abros si ma vybral a určite vedel prečo. 

Možno mi vodný bozk akurát neublíži.“ 

„Bodaj by ste mali pravdu,“ kývol hlavou Ferrask. 

Chvíľu mĺkvo kráčali, keď zrazu Xarberz zastal. „Myslím, že už sme tu.“ Pred sebou mal spá-

lené pláne tiahnuce sa stovky kilometrov a kde-tu zo zeme vyšľahol plameň, či pára. 

„Mate pravdu, pane. Toto je ohnivá zem,“ prikývol Ferrask, hľadiac na spustošenú krajinu. 

„Bolo  to  celkom ľahké,“ otočil  zaklínač k nemu  hlavu a usmial  sa. „Teraz už len stačí,  aby som vzal vrecko pôdy a môžeme ísť k jazeru.“ 

„Ja si myslím, že to ale nebude také ľahké, ako to na prvý pohľad vyzerá,“ pokrútil hlavou démon. 

„Prečo?“  spýtal  sa  Xarberz  a pozrel  pred  seba,  na  spálenú  zem.  Vytiahol  zo  svojho  vrecka platené vrecko a vysýpal z neho drobné mince do vrecka, z ktorého ho vytiahol. 

„Tak sa pozeraj,“ zdvihol na démona obočie a podal mu Sirtach. Zohol sa a svojimi dlhými nechtami zahrabol do zeme. Bola sypká a horúca. Rýchlo stiahol ruku späť, no nevzdával sa. 

Znovu sa pokúsil zem nahrabať do dlane a tentoraz sa mu to podarilo. Rýchlo zem vysypal do vrecka a zamával rukou, aby mu vychladla. 

„Je vážne horúca,“ pozrel na démona, no ten nepohol ani brvou. Akosi sa mu to nepozdávalo. 

Pozeral so diaľky, ako keby na niekoho čakal. 

Zaklínač zatiaľ znovu nahrabal trochu zeme do vrecka a stiahol ho šnúrkou. „A je to.“ Postavil sa a pozrel na neistého Ferraska. 

„Nepáči  sa mi to  pane,“ povedal  bez toho,  aby  naňho pozrel.  „Vravel  som  vám,  že je to tu nebezpečné. Síce neviem prečo, ale verte mi. Mali by sme rýchlo odísť. Mám nejaké tušenie.“ Otočil hlavu k nemu. 



„Čo by sa nám mohlo stať?“ zasmial sa Xarberz. „Pôdu už máme, tak čoho sa bojíš. Zatiaľ nás  nič  nezastavilo  a už  nás  ani  nezastaví.“  Len  čo  to  dopovedal,  niečo  silno  zapraskalo. 

Rýchlo sa otočil späť a pozeral, okolo seba na spálenú zem. 

„Čo to bolo?“ spýtal sa ticho. 

„Neviem pane,“ pokrútil hlavou Ferrask, pozerajúc na všetky strany. „A nechcem to ani zistiť.“ 

Vtom sa praskot ozval znovu, no tentoraz bol oveľa silnejší. Odrazu sa zem pod ich nohami prepadla a obaja padali do hĺbky. 



Na svitaní Narvah sa tak ponáhľal, že všetci ostatný za ním ďaleko zaostávali. Jeho starý otec ho  poriadne  vystrašil.  Až  doteraz  si  neuvedomoval,  čo  spravil.  Od  chvíle  čo  vyšiel  z domu jeho rodičov sa videl, ako hrdina, ktorý zachráni svoju rodinu. Lenže celkom zabudol, že ak nebude obozretný a nevyhne sa nástrahám, ktoré mu nastražia jeho súperi, môže jeho rodina žiť naveky a to je horšie, ako smrť. Všetko mu to doteraz pripadalo, ako len nejaká hra. Až teraz pochopil, že musí za Afaris dať aj život. Už nechcel byť hrdina, chcel len pomôcť svojím  blízkym,  ktorých  nikdy  nespoznal.  Vôbec  nešlo  o to,  či  bude  hrdina,  alebo  nie.  Ide o niečo, čo je najdôležitejšie pre každého človeka na zemi. O rodinu. Aj keď im prinesie smrť. 

Radšej  smrť,  ako  hrozný  život  do  konca  sveta.  Teraz  už  ide  o všetko.  Mosa  je  v jazere a Afaris nesmie skončiť v jej rukách. Vôbec nemyslel na to, čo sa stane, keď sa mu to nepodarí. Už nesmie zaváhať a ani spomaliť. Musí byť rýchli, lebo... lebo.... 

Ako  bežal,  odrazu  sa  potkol  a ocitol  sa  na    zemi.  Spadol  na  oblé  kamene.  Zdvihol  hlavu a pozrel pred seba. Vedľa neho zletel Xar. 

Narvah hľadel pred seba. Bol pri jazera Orin. 

„Už  len  preplávať  na  druhú  stranu  a som  tam,“  potešil  sa  a vstal.  Jazero  zahaľovala  hustá hmla. Nedalo sa vôbec odhadnúť či je veľké, alebo nie. Ale vedel, že malé nebude, pretože by mu ináč starý otec poradil, aby ho obišiel. Ale ako sa dostane na druhú stranu? Nemôže predsa  plávať?  Pozrel  vpravo.  Niečo  z hmly  trčalo,  ale  nedalo  sa  to  identifikovať.  Šiel  k tomu. 

Zrazu  z hmly  pred  ním  začalo  čosi  vystupovať.  Ako  keby  to  malo  dlhý  krk  a na  ňom  malú špicatú hlavu. Priblížil sa celkom k tomu a vtom sa tak preľakol, že spadol na zem. Zo zeme hľadel na obludu, ktorá sa naňho škerila veľkou papuľou, z ktorej jej trčali dlhé ostré zuby. 

Xar doletel až k príšere a sadol si na jej hlavu. 

„Xar!“ zvolal Narvah vystrašene a rýchlo vstal. „Poď sem,“ naťahoval so strachom ruku pred seba. „Zleť sem!“ Ale páv sa ani nepohol. Sedel na obludnej hlave a hľadel na svojho pána. 

Nakoniec musel Narvah ísť k nemu a keď natiahol ruku až celkom k príšere, zarazil sa. Buchol päsťou do hlavy a tá zadunela. 

„To je drevo,“ zamračil sa a znovu doňho buchol. „Bože, veď to je loď,“ potešil sa a Xar mu sadol na rameno. 

Bola to naozaj loď. Ani veľká, ani malá. Šesť vesiel bolo po oboch stranách lode bez stožiara. 

Narvah sa obzrel. „Tu som!“ zvolal na priateľov, ktorých videl, v hmle, ako machule. Zvrtol hlavu späť k lodi a pohladil ju. „Je tu loď!“ kričal. 

Z hmly sa vynorili známe prekvapené tváre. 

„Loď?“ dotkla sa Pasira drevenej hlavy. „To máme, ale šťastie.“ 

„Rýchlo,  naskoč!“  popohnal  Pasiru,  aby  nasadla  do  lode  s Grosom.  „Ja  s Hastirom a Kameinom dostaneme loď na vodu. 

Pasira nastúpila s Grosom a traja Lehkori hneď za ňou. 

Ostatní zatlačili do lode a tá sa pohla po oblých kameňoch. Vhupla do vody a trojica rýchlo naskočila za priateľmi. 

Vesiel sa chytil Samis, Traisir a Zarif. Pomaly sa vzďaľovali od brehu, ktorý bolo čoraz menej vidieť. 



„Len aby sme sa dostali na druhú stranu,“ otočila hlavu Pasira na opačnú stranu jazera. „Vô-

bec nič nie je vidno.“ 

„Nemôže byť predsa až také veľké,“ zvrtol hlavu Narvah. O chvíľu sme tam. 

Odrazu už nevideli vôbec nič. Všade bolo ticho. Jediný zvuk, čo počuli, boli ich búchajúce srdcia a šplechot vody. Hmla bola stále hustejšia. Dokonca mali pocit, že nevidia jeden druhého. 

„Narvah!“ zvolala Pasira náhle. 

„Áno?“ sedel vedľa nej a chytil ju za ruku. 

„Skoro ťa nevidím. Si to ty?“ spýtala sa bojazlivo. 

„Neboj  sa. Som  to ja.  Len ma drž za ruku,“ usmial  sa na ňu a Pasira si  o jeho plece oprela hlavu. 

Loď  sa  húpala  zo  strany  na  stranu  a Narvah  s Pasirou  pomaly  zatvárali  oči.  Hojdanie  ich uspávalo. Už tak dlho nespali a k tomu boli ešte aj poriadne vyčerpaní. Vôbec  nevedeli, ako dlho boli mimo, keď zrazu sa ozval výkrik. 

Obaja rýchlo vyskočili na nohy, nič nevidiac. Stále sa držali za ruky. 

„Hastir, Kamein, kde ste?“ zvolal Narvah do hmly. 

„Tu som!“ objavil sa pri nich znenazdania Hastir. 

„Čo sa stalo?“ spýtala sa Pasira. „Kto to vykríkol?“ 

„To  som  bol  ja.  Niečo  som  zahliadol,“  odvetil  a ukázal  rukou  za  nich.  „Ako  keby  to  bola špička nejakej veže.“ 

Obaja sa obzreli. Z hmly vysoko nad nimi trčal nejaký špic, ktorý vypadal, ako zo skla. 

„Naozaj, ako nejaká veža,“ prikývla Pasira. 

„To znamená, že už musíme byť na druhej strane,“ napadlo Narvaha. Len čo to dopovedal, loďou trhlo a trojica spadla na podlahu. 

„Čo sa stalo?“ povyskakovali na nohy a pozreli von z lode. 

„Už sme na brehu,“ vyšiel z hmly Samis. „Loď narazila na plytčinu.“ Narvah, ako prvý vyskočil z lode a hľadel pred seba. Ale nič nevidel. Stál na kamenistej zemi, no viac nevidel. Hmla bola aj tam. 

Ostatný povyskakovali z lode a pozerali rovnakým smerom, ako Narvah. 

„Ak  sme  na  druhom  brehu,  tak  neviem,  ako  sa  dostaneme  cez  ten  les,  keď  aj  tu  je  hustá hmla,“ podotkol Hastir. „Takto Jazero Reveror nenájdeme.“ 

„Musíme sa o to pokúsiť,“ vyhlásil Narvah a pohol sa ďalej. Ostatní ho nasledovali. Xar priletel k nemu a sadol si na svoje miesto. 

Pomaly kráčali jeden za druhým. Zatiaľ nezahliadli ani jediný strom. Ako keby ani v lese neboli. 

„Toto nebude druhý breh,“ napadlo Kameina. 

„Musí to byť druhý breh,“ zamračil sa Narvah, kráčajúc stále ďalej. „Kde inde by sme sa dostali?“ 

„To neviem, ale žiadny les tu nevidím.“ 

Všetci otáčali hlavami, snažiac sa zahliadnuť čokoľvek cez hustú hmlu, no márne. Vôbec nič nevideli. Keď zrazu Narvah spravil ďalší krok a ostatným zmizol z dohľadu. 

„Narvah!“ zastala Pasira zhrozene, držiac Grosa za ruku. Otáčala hlavu na všetky strany, hľadajúc Narvaha. 

„Kde zmizol?“ pozeral Hastir na všetky strany. 

„Narvah,  kde  si?!“  zvolala  Pasira  a ponáhľajúc  sa  ďalej.  Vtom  zmizla  aj  ona  s  Grosom a pätica za ňou zastala. 

„Musia byť niekde pred nami,“ zamyslel sa Samis. „Nemohli predsa len tak zmiznúť.“ Pohli sa ďalej a vtom vyšli z hmli. Hmla zostala za nimi a oni sa ocitli pri stratenej trojici. Všetci pozerali pred seba s otvorenými ústami. Hlavy dvíhali nahor a nič neboli schopní povedať. 



Pred nimi stál obrovský zámok so špicatými vežičkami a bol celý z ľadu. 



Xarberz vôbec nevedel,  ako dlho  padal,  keď odrazu sa ocitol  v blate. Spadol  doňho a bahno špliechalo všade naokolo. Iba hlava mu z neho trčala. Vtom tesne vedľa neho vyšplechlo blato a celkom ho zalialo. Keď z neho znovu vystrčil hlavu, zistil, že vedľa neho je Ferrask. „Po-môž mi!“ prikázal mu rýchlo. 

„Ale,  ako?  Sám  mám  problémy.  Bojím  sa,  že  sa  potopím,“  rozhadzoval  rukami  na  všetky strany a blato špliechal všade naokolo. 

„Prestaň!“ okríkol ho zaklínač. „Musíme sa dostať tam!“ ukázal pred seba na suchú zem. Pohli sa k nej. Bolo to ťažké. Bahno bolo hlboké a husté. Mali čo robiť, aby sa udržali nad hladinou. Pomaly sa posúvali k súši. Čvachtali sa v blate, len aby sa dostali na pevnú zem. Prvý z blata  vyšiel  Xarberz  a ľahol  si  na  zem.  Zhlboka  dýchal  a zavrel  oči.  Pri  neho  dopadol  na zem vyčerpaný démon. 

„Neviem, čo sa stalo pane, ale niečo nie je v poriadku,“ povedal zadychčane. 

„To som si všimol,“ odvrkol. 

„Cítim sa zrazu ustatý. Ešte nikdy som sa takto  necítil.“ Zrazu  sa  zaklínač  prekvapene  posadil  a pozrel  na  Ferraska.  „Čo  si  povedal?“  spýtal  sa  ho rýchlo. 

„Neviem čím to je, ale všetko má bolí.“ 

„Premeň sa! Rýchlo sa premeň do pôvodnej podoby!“ prikázal a démon sa posadil. Zavrel oči a sústredil sa. Chvíľu na neho Xarberz hľadel a potom sa zvolal. „Nefunguje to!“ 

„Ale prečo?“ pozrel démon na zaklínača. 

„Sme  v jadre  zeme,“  postavil  sa  Xarberz.  „Tú  tvoja  moc  nepôsobí.  Tú  je  veľa  démonov. 

A keby každý z nich mohol použiť svoju moc, tak by zem od takej sily pukla.“ 

„Máte pravdu,“ vstal pomaly démon. „Celú večnosť som bol v pekle a keby som tam svoju moc mal, tak by som sa sám z neho dostal. To znamená, že sme v pekle?“ 

„Myslím, že nie,“ obzeral sa okolo seba Xarberz. Boli v akejsi oblej chodbe s hlinenými stenami a podlahou. „Toto je predpeklie. Ty si tu asi nikdy nebol.“ 

„To som veru nebol,“ pokrútil hlavou. „Strčili ma rovno do pekla. A viac som sa odtiaľ nepohol.“ 

„Predpeklie je rozhranie medzi peklom a zemou. Každý, čo má ísť do pekla, musí najprv prejsť predpeklím. Tú sa rozhodne, či je ten človek natoľko zlý, aby išiel do pekla.“ 

„Ale prečo som tu potom aj ja nebol?“ 

„Pretože ty pochádzaš z pekla. Nemusel si prejsť predpeklím. Bolo jasné, že do pekla patríš.“ Zrazu  sa  Xarberz  zarazil  a otočil  sa  k blatu,  z ktorého  vyliezli.  Zamračene  pozeral  na  bahno a potom sa otočil nahnevane na démona. „Kde je Sirtach?“ chytil ho pod krk. 

„Ja neviem,“ vystrašil sa démon. „Určite zostala na povrchu zeme.“ 

„Máš šťastie,“ pustil ho zaklínač. „Keby spadla do bahna, už by sme ju nikdy nenašli. Určite zostala na povrchu?“ 

„Isteže,“ prikývol rýchlo Ferrask. Zrazu mal pocit, že bez svojej sily nezmôže nič a zaklínač ho môže zašliapnuť, ako chrobáka. 

„Musíme sa vrátiť  späť,“ pozrel  ďalej Xarberz do chodby. „Je naozaj  škoda, že si  tu  nikdy nebol.“ 

„A k tomu som stratil ešte aj svoju silu,“ dodal sklamane Ferrask. 

„Rád by som vedel, prečo sme sa tu ocitli?“ 

„Ja som vedel, že sa niečo stane. Vravel som vám to. Mali ste má poslúchnuť hneď, ako som mal cítenie.“ 

„Teraz je už neskoro to spomínať,“ otočil sa k nemu. „Ale, kde sú temní?“ 

„Museli zostať hore. Nedotýkali sa predsa zeme. Určite zostali na povrchu.“ 



„Tým lepšie. Aspoň postrážia Sirtach.“ 

„Čo keby ste si ich privolali?“ napadlo Ferraska. „Mohli by nám pomôcť dostať sa von.“ 

„To nepôjde. Nepočuli by ma. Funguje to len naopak. Zo zeme môžeme počuť hlasy sem, ale nie  opačne.“  Otočil  sa  do  chodby  a mávol  rukou.  „Poď.  Musíme  sa  ponáhľať.  Mosa  je  už možno v jazere a ja ešte musím zasadiť zrnko a počkať, kým z neho vyrastie strom.“ Vošli do chodby  osvetlenej fakľami. Bola rovná a na jej konci k nim svietila obrovská žiara. 

„Čo je to?“ spýtal sa potichu Ferrask. 

„Netuším,“ kráčal ďalej a za ním jeho sluha. Žiara bola veľmi silná. Museli si pred ňou za-strieť oči, aby neoslepli. 

Dostali sa až na koniec chodby. Žiara pomaly ustávala a Xarberz si stiahol ruku z očí. Pred nimi bol obrovský priestor v ktorom bolo stovky radov ľudí a iných bytosti. Všetky smerovali k vysokému  podstavcu,  na  ktorom  ležal  zelený  krištáľ  špicatého,  nepravidelného  tvaru.  Pri ňom stáli dve bytosti, ktoré boli v plameňoch. Pozerali na davy ľudí a dávali pozor, aby náhodou  niekto  nechcel  z radu  vystúpiť.  Takéto  isté  bytosti  stáli  kde-tu  aj  pri  radoch  a poháňali ľudí ku krištáľu. Prvý v rade bol akísi muž s bojazlivým výrazom. 

„Dotkni sa ho!“ prikázala jedna z horiacich bytosti hlasom, ktorý skôr pripomínal zvuk horiacich plameňov. 

Muž natiahol so strachom ruku ku krištáľu a horiaca bytosť mu ju rýchlo pritlačila na krištáľ. 

Muž vykríkol a celý sa roztriasol. Odrazu z kryštálu vyšľahol silný široký lúč, ktorý sa roztiahol ako vejár a na ňom sa začali premietať zlé skutky muža, ktorý sa ho dotkol. 

„Takto sa rozhoduje, kto pôjde do pekla a kto nie?“ spýtal sa nečujne Ferrask. 

„Vypadá to tak.“ 

„Ale, ako zistia, kto ma a kto nemá ísť do pekla?“ 

„Rozhodne krištáľ,“ vysvetľoval  Xarberz. „On sám  stanový, či  jeho skutky sú hodné pekla, alebo nie. Vyrobil ho totiž prvý démon, ktorý žil na zemi.“ 

„Ten krištáľ patri Satanovi?“ vypleštil oči démon. 

Lúč z krištáľu zhasol a muž rýchlo stiahol ruku k telu. Pozrel sa na dlaň. Dymilo sa mu z nej a mal  ju  celkom  spálenú.  Vtom  z kryštálu  vyletel  blesk  rovno  do  otvoru  v zemi  vedľa  podstavca. 

„Tento ide do pekla,“ zašuškal Xarberz. 

Horiace bytosti chytili muža a tlačili ho do otvoru. Muž začal kričať a vzpierať sa, ale nepomohlo mu to. Bytosti ho vhodili do jamy a z nej vystúpil kúdol dymu. 

„Ruku!“ prikázala znovu bytosť ďalšiemu človeku. Tiež to bol muž. Bol poriadne vychudnutý. Xarberz a ani Ferrask ho nepoznali. Nikdy ho totiž nevideli. Bol to kráľ Kaln v koži Toriana, kráľovninho radcu. 

Bytosť mu chytila ruku a priložila mu ju na krištáľ. Kaln zaťal zuby a padol na kolená. Ruku mal stále na krištáli, z ktorého vyšľahol lúč a na ňom sa premietali jeho skutky. 

Xarberz  s démonom  hľadeli  na  jeho  život.  Videli,  ako  si  s niekým  vymenil  podobu  a potom ho zabil. Lúč zhasol a Kaln stiahol ruku z krištáľu. 

Znovu z neho vyšľahol blesk, no tentoraz smerom nahor, k otvoru na strope. 

Bytosti Kalna zdvihli na nohy a ťahali ho k otvoru. Tam ho pustili a odstúpili od neho. Kaln si držal svoju popálenú ruku a zdvihol hlavu. Odrazu sa vzniesol do vzduchu a vletel do otvoru na strope. 

Všetci čo stáli v radoch to sledovali a keď zmizol v otvore, ozval sa hlučný povzdych. 

„Ruku!“ prikázala bytosť nejakej žene. 

Vtom  si  ďalšia  bytosť  s horiacim  telom,  ktorá  rovnala  rady  ľudí,  všimla  Xarberza s Ferraskom. Pohla sa k nim. 

„Ide sem!“ vykríkol vystrašene Ferrask a Xarberz si bytosť tiež všimol. No bolo už neskoro. 

„Do radu!“ prikázala bytosť. 



Xarberz s démonom cúvli prekvapene pred horiacim, no zrazu z bytosti vyšľahli úzke plamene a obviazali im ruky. Ťahali ich k rade ľudí. 

„To je omyl!“ kričal zaklínač. „My sme tu omylom!“ 

„To vravia všetci,“ odvetil horiaci. 

Xarberz sa spieral ako len vládal, ale nepomohlo to ani jemu, ani démonovi. Rada sa roztrhla a obaja do nej vstúpili. Plamene zo zápästí im zmizli a horiaca bytosť sa postavila pri nich. 

„Nemôžem sa dotknúť krištáľu,“ strachoval sa Ferrask. „Pošlú ma späť do pekla,“ šuškal zdesene. 

Rada sa pohla a ďalší zo zástupu skončil v pekle. 

„Myslíš, že ja áno? Je jasné, že obaja skončime v pekle,“ povedal Xarberz a zástup sa pohol ku krištáľu. Pred Xarberzom stál Ferrask a pred ním boli len traja ľudia. 



 

Vodná kráľovná 



Ĺadový palác bol nádherný. Tiahol sa do výšky, až do nebies. Nikto z ôsmich priateľov nič nepovedal. Všetci hľadeli na tú nádheru a nemohli z nej odtrhnúť oči. Zámok bol ako zo skla. 

Všetko presvitalo a pritom nebolo nič vidno. Celý sa leskol a všade boli veľké i malé cencúle. 

„To je nádhera,“ prerušila ticho Pasira. „Pôjdeme dnu?“ 

„Aj ja by som tam najradšej šiel,“ odvetil Narvah, „ale nemáme čas. Už teraz je neskoro a nie, keby sme sa tu ešte zdržali. Je mi ľúto, ale musíme ísť ďalej.“ 

„Kto tam môže žiť?“ spýtal sa Hastir. „Veď je celý z ľadu.“ 

„Poďme už radšej,“ pohol sa Narvah. 

No vtom sa na bráne zámku niečo zjavilo. Bolo vidno, že za ňou stoja dve postavy a Narvah začudovane zastal. Brána sa otvorila a zo zámku vybehli dvaja muži ktorí mali v rukách veľké palice na ktorých boli  cencúle.  Boli oblečený  v strieborných  šatách, ktoré  javili chladný  dojem. Tváre mali ako kamene a vlasy im presvitali, ako keby boli taktiež z ľadu. Bežali k nim. 

Narvah so svojimi priateľmi ničomu nerozumel. 

„Čo od nás chcú?“ preľakla sa Pasira. 

Narvah s ostatnými začal cúvať. 

„Nevzpierajte sa poďte s nami,“ zastali muži pred nimi a namierili na nich palice s cencúľmi. 

„Ale, čo od nás chcete?“ spýtal sa Kamein. 

„Žiadne otázky. Poďte s nami!“ 

„Ale my nemôžeme ísť do vášho zámku,“ krútil opatrne Narvah hlavou. „Musíme ísť ďalej. 

Iba ho chceme obísť a ...“ 

„Zámok  sa  nedá  obísť,“  zamračil  sa  jeden  z mužov.  „Veľmi  dobre  viete,  že  je  postavený v prostriedku jazera na ostrove. Za ním je voda.“ 

„Čože?“ zdvihla Pasira prekvapene obočie. 

„My nie sme na druhej strane jazera?“ zvraštil čelo Narvah. 

„Isteže, nie,“ odvrkol nahnevane druhý muž. „Teraz sa už ale hýbte!“ kývol palicou k zámku. 

„Kráľovná vás už čaká!“ 

„Radšej sa vrátime do lode,“ vravel potichu Narvah priateľom. „Musíme sa dostať na druhú stranu jazera.“ 

Lehkori začali nastupovať do lode a vtom k nim skočili ľadový muži. „Ani hnúť,“ namierili na Lehkorov palice s cencúľmi. 

Všetci  zastali  a hľadeli  na  mužov.  Vtom  sa  Traisir  pohol  a skočil  do  plavidla.  Nato  jeden z mužov  trhol  palicou  a z cencúľu  na  jej  vrchu  vyšľahol  biely  lúč  a zasiahol  Lehkora.  Ten ihneď zamrzol a premenil sa na ľadovú sochu. 

Ostatní len nemo pozerali na ten zázrak a nemohli to pochopiť. 



Vtom  Pasira otočila k mužom  nahnevane hlavu. „Čo ste to  spravili?!“ rozkričala sa na nich a druhý muž namieril na ňu palicu a zasiahol ju ľadovým lúčom. Spolu s ňou sa premenil na ľad aj Gros, lebo ho držala za ruku. 

„Preboha, Pasira!“ skočil k nej Narvah a lúč znovu vyrazil. Zasiahol ho aj so Xarom sediacom na jeho remene. Potom muži premenili aj ostatných a otočili sa k zámku. 

„Poďte pre nich!“ Kývli rukou a brána sa otvorila. K lodi pribehli ďalší desiati muži rovnaké-

ho zjavu a odniesli všetky ľadové sochy do zámku. Len čo všetci zmizli v zámku, brána sa za nimi zavrela a nastalo úplné ticho. 



Nasledujúci z rady skončil v jame, z ktorej po ňom vyšiel kúdol dymu. Ferrask sa celý triasol. 

Pred ním už boli len dvaja ľudia a jeden z nich sa práve dotkol krištáľu a vykríkol od bolesti. 

Lúč vyrazil z krištáľu a všetkým ukázal, jeho skutky. Keď lúč zmizol, krištáľ vyšľahol blesk k otvoru na strope. 

Ferrask hľadel na otvor smerujúci nahor s otvorenými ústami. Tak veľmi by chcel ísť späť na zem. Vedel, čo ho v pekle čaká a preto tam už viac nechcel ísť. 

Horiace  bytosti  chytili  človeka  a postavili  ho  pod  otvor.  Nato  sa  muž  vzniesol  k otvoru a zmizol v ňom. 

Opäť priestorom zaznel hlásny povzdych. 

„Ruku!“ zrevala horiaca bytosť na ženu pred Ferraskom a pritlačila jej dlaň na krištáľ. 

Ferrask stál už na začiatku radu a čakal len nato, kedy ho horiaca bytosť prinúti dotknúť sa krištáľu. 

„Spravte  niečo!“  otočil  sa  zrázu  démon  na  svojho  pána.  „Ja  nemôžem  ísť  späť  do  pekla!“ Niektorí stojací v rade sa začali nakláňať, aby zistili, kto to tak kričí. 

„Čuš!“ zahriakol ho Xarberz zdesene, pozerajúc sa na ohnivé bytosti, či ho náhodou nezačuli. 

„Buď ticho,“ zašuškal nahnevane a pozrel mu zamračene do očí. „Čo chceš, aby som asi tak spravil?“ 

„Čokoľvek. Spravte čokoľvek, len nás odtiaľto dostaňte,“ prosil zúfalo. 

„Ale ja nič nezmôžem,“ pokrútil bezradne hlavou. 

„Veď ste zaklínač, tak niečo musíte spraviť.“ Démon vyzeral ako keby mal začať každú chví-

ľu plakať. 

„Ani ja tu nič nezmôžem. Každý v predpeklí stratí svoju moc, nech je ktokoľvek. Keby to tak nebolo, už tu dávno nie sme.“ 

Zrazu sa ozval silný povzdych všetkých bytostí v zástupe. Ferrask sa otočil a vtedy tá žena, čo sa pred chvíľou dotkla krištáľu, vyletela do neba. 

„Ruku!“ pozrela horiaca bytosť na Ferraska. 

Démon sa zháčil a stiahol sa dozadu, na svojho pána. Bol vystrašený, ako ešte nikdy. Nikdy nebol  bez  svojej  moci.  A to  ho  privádzalo  do  šialenstva.  Skryl  si  jednu  ruku  pod  druhu a pokrútil hlavou. 

„Ruku!“ vykročila k nemu bytosť a natiahla k nemu ruku. 

„Nie, ja nemôžem!“ kričal a tlačil sa na Xarberza. 

Bytosť  otočila  nechápavo  hlavu  k svojmu  druhovi.  Potom  znovu  pozrela  na  démona  a trhla k nemu rukou. Ferrask sa zľakol a spadol na Xarberza a ten sa ocitol na podlahe pod ním. 

Z ruky horiacej bytosti vyšľahol úzky plameň a letel k démonovi. 

„Nie!“ vykríkol Ferrask, snažiac sa postaviť. No skôr, ako sa mu to mohlo podariť, plameň sa mu obviazal okolo pravého zápästia a potiahol ho hore. 

„Nesmiem sa ho dotknúť!“ reval zo všetkých síl Ferrask. Plameň ho nútil priblížiť sa ku kriš-

táľu. Ťahal mu ruku k podstavcu, či chcel, alebo nechcel. 

„Ja  nechcem ísť do pekla!“ nariekal démon a metal sebou na všetky strany. Všetko bolo már-ne.  Plameň  bol  silnejší,  než  on.  Ťahal  mu  ruku  ku  krištáľu  a démon  už  nemohol  nič  robiť. 



Dotkol sa ho a vtedy mu telom prešla obrovská bolesť. Doteraz žiadnu bolesť nepoznal. Ešte nikdy nič také necítil. Spadol na kolená a ruku mal stále na krištáli. Ako keby ju už od neho nemohol odtrhnúť. Reval z plného hrdla a z očí mu tiekli slzy. 

„Ferrask,“ povedal nečujne Xarberz a odvrátil od tej hrôzy hlavu. 

Z krištáľu vyšľahol lúč a rozprestrel sa. Vtedy sa Xarberz znovu pozrel pred seba. Videl Fer-raskovu minulosť. Spoznal Abrosa, aj keď ho nikdy nevidel. Ferrask bol po jeho boku a obaja sa  smiali.  Pozerali  von  oknom  z Abrosovho  hradu  a Ferrask  vystreľoval  z ruky  plamene  na bezbranných ľudí pod hradom, ktorý sa snažili do hradu dostať. Všetkých spálil na uhoľ a ani potom neprestával trýzniť  bezbranných ľudí. Posielal plamene na dedinu pod hradom a pálil v nej všetky domy jeden za druhým. Potom sa obraz zmenil a ukázal, ako zabil jedného muža, ktorý sa dostal do hradu. Vrazil mu do hrude nôž a pozeral sa, ako umiera. Obrazy sa stále menili a všetko to trvalo  dlhšie, ako pri  ostatných bytostiach čo sa dotkli krištáľu. Nakoniec lúč ukázal dobu pred mnohými vekmi. Bolo to vtedy, keď čarodejníci zahnali démonov pod zem. Ale aj vtedy spáchal strašné, neospravedlniteľné činy. Vraždil každého čarodejníka, čo mu prišiel do cesty. Robil to tak chladnokrvne a tak ľahostajne, ako keby sa vôbec nič nedialo. Všetci z rady pozerali s otvorenými ústami na lúč a nemohli uveriť tomu, že je medzi nimi taký starý démon, ktorý zažil Abrosa a dobu prvých čarodejníkov. 

Zrazu lúč zhasol a Ferrask prestal konečne kričať a spadol na zem dolu tvárou. Z krištáľu vyletel blesk smerujúci na dieru v zemi. 

Horiace  bytosti  chytili  bezvládneho  démona  a niesli  ho  k diere.  Zrazu  Ferrask  otvoril  oči a všimol si, kde ho nesú. 

„Nie!“  vykríkol  a začal  sebou  trhať.  Bytosti  mali  čo  robiť,  aby  ho  udržali.  Keď  s ním  pred dierou zastali, démon bol na neudržanie. Škriabal nechtami, len aby do pekla nemusel. 

Zástupy všetkých bytostí pozerali nemo na do divadlo, čo Ferrask predvádzal. 

Nakoniec sa im podarilo dostať ho do diery. 

„Xarberz!“ stihol ešte zakričať Ferrask a zmizol v jame. 

Zaklínač so strachom hľadel na otvor v zemi a nemohol uveriť svojím očiam, že Ferrask je už v pekle. Stál na jednom mieste a pozeral na miesto, kde ho posledný krát videl. Z jamy prvý krát kúdol dymu nevyšiel. No to si vôbec neuvedomoval. 

„Ruku!“  vyrušil  ho  plamenný  hlas  a otočil  hlavu  dopredu.  Horiaca  bytosť  pozerala  naňho a čakala, kým sa dotkne krištáľu. 

„Bude to?!“ 

Xarberz spravil krok k podstavcu a natiahol ruku na krištáľ. Zaťal zuby a zavrel oči. Keď sa dotkol krištáľu, zacítil, ako keby mu nejaká sila trhala všetky vnútornosti z tela. Nad podstavcom sa zjavil lúč a prvé čo sa v ňom objavilo, bol on ako drží v rukách Sirtach. 

Všetci zhíkli. Ešte nikto z nich čierny kvet nevidel. 

„To je Sirtach,“ pošuškávali si rad-radom. 

Na lúči sa zjavil Lehkor a Xarberz ho zabil. Potom trýznil ďalších Lehkorov. Vypustil temných z podsvetia, na niečom sa dohadoval s Ferraskom...“ 

Každý čo videl na lúč nemohol z neho spustiť oči. 

„To musí byť následník Abrosa,“ šuškali si za sebou. „Musí byť horší, než my všetci dokopy.“ 

To, že zistili, že Ferrask bol strašný démon z pradávnych čias nič nebolo proti tomu, že Xarberz má Sirtach a tým pádom chce ovládnuť svet, rovnako ako Abros. 

Lúč zmizol a Xarberzovi sa zatmelo pred očami. Spadol na zem a zavrel oči. Všetko stíchlo. 

Každé oko pozeralo na krištáľ. Každý čakal, kde sa nesmeruje blesk. 

Zrazu z krištáľu vyšľahol dlho očakávaný blesk a zasiahol dieru v zemi. 

Xarberza horiaci zdvihli zo zeme a vďaka tomu ho prebrali. Prižmúril oči. Horiace bytosti ho ťahali k jame a vtedy sa zdesil. 



Začal  sebou  divoko  trepať  a na  všetkých  počudovanie  horiace  bytosti  od  seba  odsotil.  Obe spadli na zem. Vtedy sa ostatné bytosti stojace pri radoch rozbehli k nemu. 

Xarberz začal cúvať. „Nechajte ma!“ kričal plný zlosti. „Ja do pekla nepatrím. Som ešte živý! 

Musím ísť späť na zem!“ 

Horiaci čo ležali na zemi, dali nejaké znamenia ďalším rovnakého druhu a tí začali Xarberza pomaly obkolesovať. 

„Choďte preč!“ vykrikoval a nevedel, kam má prv pozrieť. 

Všade  nastal  ruch.  Rady  sa  začali  trhať  a pomaly  nastával  zmätok.  Do  jedného  z horiacich, ktorý sa blížil k zaklínačovi niekto vrazil a zhodil ho na zem. Obzrel sa a vtedy si všimol ten chaos. 

Aj ostatní sa otočili a zostali prekvapene stáť. Rady ľudí sa celkom rozpadli a všetci splašene pobehovali na všetky strany. 

„Pane!“  zakričal  niekto  a Xarberz  sa  otočil.  Z diery,  ktorá  smerovala  do  pekla  trčal  Ferrask a držal sa jej okraja. 

„Ferrask!“ skočil mu rýchlo na pomoc. „Ty nie si v pekle?“ ťahal ho z diery von. 

„Držal som sa rukami a nohami, len aby som tam nespadol,“ odvetil, keď ho Xarberz vytiahol z jamy. Ferrask pozrel na paniku okolo seba. 

Horiaci behali sem a tam a snažili sa pochytať  všetkých z radov. Svoje plamene vyšľahovali a spútavali ich nimi. 

„Tam,“ ukázal rýchlo na dieru v strope. „To je jediná cesta.“ Rozbehol sa s Ferraskom k diere a postavili  sa  pod  ňu.  Vtom  k nim  bežala  jedna  horiaca  bytosť.  Natiahla  pred  seba  ruky a z nich vyšľahli dva plamene. Leteli k nim. 

Xarberza s Ferraskom zdvihlo do vzduchu a tesne nad dierou ich plamene chytili. Oviazali sa im okolo zápästí a ťahali ich späť nadol. 

Obaja sa ich snažili zo seba striasť. Trepali sebou visiac vo vzduchu, len aby sa ich  zbavili. 

Horiaci k ním dobehol, snažiac sa ich dočiahnuť. 

Ferrask ho kopol a horiaci rýchlo stiahol ruku späť. Vtom Xarberza stiahlo do diery na strope a Ferrask letel hneď za ním. 

Leteli  úzkym  tunelom  s plameňmi  na  zápästiach.  Naberali  rýchlosť.  Nad  nimi  sa  v diaľke objavila malá svetlá bodka. Blížili sa k nej. 

Xarberz  sa  upokojoval.  Začal  sa  nahlas  smiať.  Nemohol  uveriť  tomu,  že  ušiel  z predpeklia. 

Ešte sa to doteraz nikomu nepodarilo. 

Bodka nad ním sa rýchlo zväčšovala a vtom zacítil ostré svetlo v očiach. Vystrelil z diery do neba,  no  netrvalo  dlho  a zastavil  sa  vo  vzduchu.  Padal  nadol  k zemi.  Naberal  rýchlosť a všetko malé pod jeho nohami sa začalo neuveriteľne rýchlo zväčšovať. Dopadol na horúcu pôdu  a rýchlo  sa  postavil.  Hneď  za  ním  sa  objavil  Ferrask  a spadol  vedľa  neho.  Ten  hneď nevstal. Necítil horúčosť. Svoju silu mal späť. 

Xarberz sa porozhliadol. Boli presne tam, kde sa prepadli pod zem. V Ohnivej zemi. Za ním stáli temní a jeden z nich držal v rukách tašku so Sirtach. 

Xarberz ju ihneď lapil a otočil sa spokojne k Ferraskovi. „Tak, ako ti je?“ usmial sa naňho. 

„Teraz  už  dobre,“  zdvihol  hlavu  zo  zeme  a postavil  sa.  „Pane,  my  sme  prežili  predpeklie,“ zasmial sa démon. 

„Presne tak,“ kývol hlavou. Vtom začul nejaký hlas. 

„Ponáhľaj sa!“ bola to Sirtach a bola veľmi nahnevaná. 

Sklonil k nej hlavu a počúval ďalej. 

„Narvah už nie je v krajine Alz.“ 

„Čože?“ otočil sa rýchlo k Ferraskovi. „Ako to, že Narvah je už vonku z krajiny Alz?“ zamra-

čil sa na neho. 

„Vonku?“ začudoval sa démon. „To nemôže byť predsa pravda. Veď z krajiny Alz...“ 



„Je to  pravda!“ zreval  na neho. „Sirtach mi to  teraz prezradila. Museli  sa odtiaľ nejako dostať.“ 

„Smerujú k jazeru Reveror a sú k nemu bližšie, než si myslíš,“ pokračovala Sirtach. „Mosa je dokonca už pod hladinou.“ 

„Už je v jazere?“ zhrozil sa Xarberz. 

„Musíš sa poponáhľať. Už nemáš ani štipku času. Zober ohnivú pôdu a bež k jazeru. Je celkom blízko. Za ohnivou zemou je les a v ňom je jazero. Tak už bež!“ kričala Sirtach nahnevane a Xarberz pozrel na démona. 

„Už nie je čas. Musíme prejsť cez ohnivú zem. Potom je to len kúsok.“ Rozbehol sa naprieč spálenou krajinou a Ferrask s temnými len za ním nemo pozeral. 



Z ľadových sôch stekala voda po kvapkách. Ľad sa menil. Už nebol taký chladný. Bol čoraz teplejší. Z ľadu boli zrazu ľudské telá. Prsty sa pohli. Pery sa zachveli. Ozvalo sa nadýchnutie a potom bolestný vzdych. Oči sa pomaly otvárali a nozdry sa zachveli. Bledomodrá koža nadobúdala červenkastý odtieň. Ľad padal po kusoch a z tiel sa valila voda. Vtom sa jedno zo stojacích  tiel  zvalilo  na zem.  Spadlo  na  mokrú  podlahu,  do  kaluže.  Zvuk  kvapkajúcej  vody preťal ľudský  ston.  Vtom  sa  na zemi ocitlo  ďalšie telo. Potom ďalšie. Traja ľudia zamrkali očami. No opäť oči zavreli. Kus ľadu z letel zo štvrtého tela a rozbil sa o podlahu. Telo spadlo vedľa neho. Ďalšie dve tela sa zrútili k zemi. Posledné kusy ľadu nárazom  na zem  odleteli. 

Posledné dve tela zostali stáť  a voda z nich kvapkala. Ľad sa z nich zošmykoval  a padal  do kaluže vody. Ruka jedného zo stojacích tiel sa pohla. Dlaň sa zovrela v päsť a zaznelo praskanie  kĺbov.  Z prstov  kvapkala  voda  a odrazu  aj  toto  telo  padalo  na  zem.  Posledný  človek zostal stáť na zemi a ľad z neho opadával. Keď na ňom nezostal ani krištáľ ľadu, človek sa vzniesol nad zem a zostal visieť vo vzduchu len pár centimetrov nad ňou. 

„Narvah,“ ohlásil sa tichý trasúci hlas. Nato sa jedno z tiel na zemi pohlo. Ruka sa natiahla pred seba, k druhému telu a dotkla sa jeho tváre. 

„Narvah,“ opäť ten istý hlas. 

Druhý človek s cudzou rukou na tvári otvoril oči a pomaly nimi zažmurkal. „Pasira,“ prehovoril a trochu sa usmial. 

„Narvah.“ Usmialo sa aj dievča. „Je mi zima.“ 

„Aj mne,“ zavrel oči na chvíľu. „Čo sa stalo?“ spýtal sa dievčaťa, keď znovu naň pozrel. 

„Neviem. Vôbec netuším, kde sme sa to dostali,“ odvetilo dievča. 

Narvah  otočil  hlavu  na  druhý  bok  a v krku  mu  zapraskalo.  Zaťal  zuby.  „Je  tu  aj  Hastir,“ oznámil kamarátke. „A myslím, že tamto stojí aj Gros.“ 

„Stojí?“ spýtala sa Pasira. 

„Áno,“ pomaly zvrtol k nej hlavu. „Už si spomínam. Je prekliaty.“ Pasira otvorila ústa, no nepovedala nič. Rozmýšľala. Začala si spomínať na Grosa. „Musíme mu pomôcť.“ 

„To  musíme.“  Zavrel  oči  a zrazu  sa  zaprel  o zem  rukami.  Kosti  mu  zapraskali  a telom  mu prešla bolesť. 

„Narvah ...!“ zvolala s obavou o kamaráta Pasira. 

„To nič,“ odvetil a posadil sa. „Asi sme vo väzení.“ Zaostril zrak a zbadal biele mreže. 

„Chara nás znovu uväznila?“ zamračila sa Pasira. 

„Neviem,“ otočil hlavu a zarazil sa. 

„Čo sa stalo?“ hľadela stále naňho Pasira a všimla si, že niečo zbadal. 

„Je tu s nami ešte niekto. Sú štyria a tiež ležia na zemi.“ Skákal pohľadom z jedného Lehkora na druhého. 

Pasira  sa  pohla.  Ale  hneď  nato  vykríkla.  Mala  stuhnuté  celé  telo.  Horko-ťažko  sa  posadila. 

„Poznám ich,“ zamyslela sa, keď pozrela na Lehkorov. „Niekde som ich už videla.“ 



„Myslíš?“ otočil k nej hlavu. 

Naraz zaznel výkrik. Bol to Hastir a práve sa posadil. 

„Preboha, čo sa to stalo?“ zatínal zuby od bolesti. „Kde to sme?“ spýtal sa svojich priateľov, keď ich uvidel. 

„Nevieme.“ 

„Sme v ľadovom zámku,“ ohlásil sa niekto zo zeme. 

Trojica pozrela k miestu, odkiaľ hlas počuli. 

„Kamein?“ spomenul si Narvah. 

„Celkom ste zabudli, čo sa stalo?“ posadil sa s námahou Lehkor. Hľadel na nich, ale oni ako keby stratili pamäť. „Pribehli dvaja zvláštny muži s palicami.“ 

„Cencúle,“ spomenula si zrazu Pasira. „Mali na nich nejaké cencúle.“ 

„Presne tak,“ prikývol Lehkor. 

„Xar?“ pozrel Narvah na zem vedľa seba. Na zemi v kaluži ležal páv a bol celkom premoče-ný. Snažil sa vstať, no veľmi sa mu to nedarilo. 

„Je mu niečo?“ strachovala sa Pasira. 

„Neviem. Nemôže vstať,“ pomohol mu Narvah na nohy a pohladil ho po perí. „Myslím, že je v poriadku.“ 

„Ale prečo sme tu?“ spýtal sa Hastir. „Čo od nás môžu chcieť? Veď sme nič zlé nespravili.“ Narvah si Xara vyhodil na rameno a pomaly sa postavil. 

„Neviem prečo sme tu, ale určite sa to dozvieme,“ odvetil Kamein a tiež sa postavil. Pohol sa k mrežiam, ktoré boli z ľadu, ako všetko okolo nich. Dokonca aj steny boli zo zmrznutej vo-dy. 

„Si si istý, že sme v tom ľadovom zámku?“ opýtala sa Pasira a pribehla k nemu. 

„Nevšimla si si, kde sme?“ otočil k nej hlavu Kamein. 

Pasira si až teraz uvedomila, kde sa nachádzajú. Natiahla s úžasom ruku k mrežiam a dotkla sa ich. „Sú studené,“ nemohla uveriť svojím očiam. „Všetko je ľad.“ Zvrtla sa k priateľom. 

„Ale to by tu potom musela byť poriadna zima,“ uvažoval Hastir. „Lenže nie je. Zdá sa mi, že je tu stále teplejšie. Veď sme sa práve roztopili. Prečo sa netopí aj zámok?“ 

„To netuším,“ pokrútil hlavou Lehkor a čupol si k svojim druhom, ktorí práve otvárali oči. 

„Bože, Gros,“ spomenula si Pasira na prekliateho priateľa a pribehla k nemu. „Myslím, že už nemá veľa času. Čochvíľa ho chlad kameňa celkom ovládne.“ 

„Mali by sme ho zviazať,“ navrhol Hastir. 

„Čože?“ vytreštila naňho oči. „Prečo zviazať? Treba mu vrátiť srdce a nie, zviazať ho.“ 

„Lenže  keď  ho  kameň  celkom  ovládne,  tak  potom  nás  dostane  do  tranzu  a bude  nás  chcieť priviezť k Chare.“ 

Pasira pozrela na Narvaha. 

„Hastir má asi  pravdu,“  prikývol  Narvah. „Nechceme mu  ublížiť, ale ani on nesmie ublížiť nám. Už teraz máme malo času. Čo potom, keby nás ovládol svojou silou?“ Odrazu zaznela nejaká rána. Všetci otočili hlavy k ľadovým mrežiam, vrátané ostatných Lehkorov, ktorí sa pred chvíľou len prebrali. Začuli nejaké kroky, ktoré silneli. Čakali na prichá-

dzajúceho.  Niekto  sa  k ním  blížil.  Zadržiavali  dych,  čakajúc  ďalej.  Vtom  sa  im  do  zorného poľa dostal strážca, ktorý ich zaklial do ľadu. Za ním šiel ďalší a obaja zastali pred ich celou. 

V rukách mali palice s cencúľmi. Ale ešte niekto tam bol a objavil sa hneď za nimi. 

Bola  to  žena  v ľadovo-modrých  šatách,  ktoré  sa  ťahali  za  ňou.  Tvár  mala  celkom  bielu s modrým  nádychom.  Oči  boli  tiež  biele  a vlasy  bledo-šedej  farby  zviazané  do  zvláštneho uzla na ktorých svietila veľká strieborná korunka vykladaná bielymi drahokamami. Ústa mala len mierne ružové. Hľadela na nich a nepohla ani brvou. 

Z jej  tváre  nevedeli  nič  vyčítať.  Nevedeli,  či  sa  hnevá,  alebo  raduje.  Bola  ako  socha  z ľadu. 

„Ako ste sa sem dostali?“ spýtala sa ich znenazdajky. 



„My...“ vykoktal zo seba Narvah. Na viac sa nezmohol. 

„Chceli  sme  len  preplávať  na  druhú  stranu  jazera,“  vysvetlil  rýchlo  Hastir.  „Nemienili  sme pristať na vašom ostrove. 

„Správne,“  kývla  biela  žena  hlavou.  „Toto  je  môj  ostrov  a aj  môj  zámok.  Nik  sem  nesmie vkročiť. Ale vy ste porušili príkaz.“ 

„Ale veď ste počuli, že...“ priskočila Pasira k mrežiam, no žena ju prerušila. 

„Neverím vám. Neviem, ako ste môj ostrov našli, ale živí odtiaľto nevyjdete.“ 

„Ale prečo?“ pristúpil k Pasira Narvah. „Keby sme vedeli, že ešte nie sme na druhej strane, tak ani na váš ostrov nevkročíme.“ 

„Už len to, že ste sem priplávali mojou loďou je podozrivé. Kde ste ju vzali?“ 

„Našli sme ju na brehu...“ 

„Neverím  vám.  Musia  v tom  byť  nejaké  čary.  Možno  vás  poslala  Chara.  Máte  so  sebou  jej otroka.“ 

„To nie je pravda! Ona nás neposlala!“ 

„Tak ako ste našli môj ostrov? Je strážený hustou hmlou, aby nik nenašiel môj zámok. A vy ste ho našli. Nik nevie kde môj zámok presne stojí.“ 

„Našli sme ho len náhodou,“ pokrútila Pasira hlavou. „Takisto ho môže nájsť ktokoľvek.“ 

„Ostrov sa premiestňuje každú hodinu, aby sa nedal nájsť,“ odvetila žena. 

„Kto vlastne ste?“ spýtal sa Kamein a vstal od Samisa. „Prečo nechcete, aby vás niekto na-

šiel?“ 

„Veľmi dobre viete, kto som, tak prečo hráte toto divadlo? Čo tým sledujete? Aj tak vám už nič nepomôže. Vaše dni sú spočítané.“ 

„No my už nemáme čas!“ zvolala Pasira naliehavo. „Ponáhľame sa k jazeru Reveror!“ 

„To určite,“ odvrkla žena. „Každý so štipkou rozumu by sa mu vyhol oblúkom.“ 

„Ale my tam napriek tomu musíme ísť.“ 

„Musíte?“  priblížila  sa  žena  ešte  viac  k mrežiam  a jeden  zo  strážcov  ju  chcel  zastaviť.  Ale žena k nemu mávla rukou a ustúpil späť. „Prečo?“ prižmúrila oči. „Načo tam idete?“ 

„Najprv nám vy povedzte kto ste a prečo nás tu väzníte,“ odpovedal Narvah. „Potom vám my odpovieme na vašu otázku.“ 

Žena na nich hľadela a napokon sa od mreží odtiahla. „Aj tak zomriete.“ usmiala sa trochu. 

„Som Ľadová kráľovná,“ povedala. „Vládnem všetkým vodám na zemi.“ 

„Prečo nikto nesmie nájsť váš zámok?“ 

„Chceli ste, aby som vám povedala kto som. Teraz odpovedzte vy na moju otázku.“ Pasira sa otočila k priateľom. Hastir s Kameinom pozreli na Narvaha. Chvíľu nik nič nehovoril. Všetci mlčali. 

Kráľovná za mrežami pozerala na divné správanie jej zajatcov a ničomu nerozumela. 

„Tak dobre,“ nakoniec prikývol Narvah. „Ideme po niečo, čo do toho jazera.“ Nato  kráľovná vytreštila oči,  no ihneď  sa ukľudnila, aby si  zmenu v jej tvári  nevšimli. „To nesmiete,“ pokrútila pohoršene hlavou. 

„Vy niečo viete?“ spýtal sa podozrievavo Hastir. 

„Viete, čo v tom jazere je?“ opýtal sa Narvah. 

„Do jazera Reveror je neradno chodiť,“ odpovedala kráľovná. „Ako dobre, že som vás chytila. Mala som šťastie. Chara ju nesmie nechať prejsť ohňom.“ Otočila sa na odchod. 

Všetci za mrežami na ňu nechápavo hľadeli. 

„Afaris musí zostať tam, kde je,“ povedala a odkráčala so strážami preč. 



Ohnivá zem sa zdala byť väčšia, než sa mohlo zdať. Xarberz bol už pred západom slnka z nej vonku. Ocitol sa v lese a tam ho zastavil hlas Sirtach. 

„Tu vyhrab do zeme jamu a vysyp do nej vrecko ohnivej pôdy,“ prikázal kvet. 



Xarberz ho poslúchol. Vykopal jamu a zem do nej vysypal. 

„Teraz do pôdy zahrab čarovné zrnko.“ 

Spravil, ako mu kázala. „Ale, nemám ho čím zaliať,“ zamračil sa. 

„Netreba. Čarovné stromy sa nesmú polievať. Korene majú v ohnivom jadre zeme a tam voda nie je. Žijú len z horúčavy.“ 

„Tak čo teraz? Koľko potrvá, kým zo zrnka vyrastie strom?“ spýtal sa Xarberz. 

„Vydrž,“ odvetila Sirtach. „Všetko má svoj čas.“ 

Zaklínač  stál  nad  jamou  a hľadel  do  nej.  Nič  sa  nedialo.  Pozeral  trpezlivo  na  ohnivú  zem v jame, zdalo sa mu, že sa pohla. Že niečo z nej vykuklo, ale napokon zistil, že sa mu to naozaj len zdalo. 

Prešiel nejaký čas a ohnivá zem sa nehýbala. 

„Ako dlho mám ešte čakať?“ nahneval sa zaklínač a sadol si pod jeden strom, od ktorého mal dobrý výhľad na jamu. Ferrask si sadol k nemu a obaja čakali kým sa zo zeme vynorí malá rastlinka. 

„Pane, stromy rastú celé veky,“ oznámil mu Ferrask. 

„To viem, veľmi dobre,“ zasyčal Xarberz. „Je jasné, že takto dlho čakať nemôžeme. Keby ten strom tak dlho rástol, tak by mi Sirtach predsa nekázala ukradnúť to zrnko.“ Temní stáli za nimi a ani sa nepohli. Xarberz s démonom neodtrhli oči z jamy. Zaklínač bol čoraz viac nervóznejší. 

„Mosa už určite má Afaris,“ prihovoril sa k Sirtach. „Možno už je aj tak neskoro!“ 

„Mosa je v jazere, no Afaris ešte nenašla. Nie je to také ľahké, ako si môže ktokoľvek myslieť,“ povedala Sirtach. „Vydrž. Ešte chvíľu vydrž,“ kázala Sirtach. 

Xarberz položil kvet na zem a s hnevom zazeral na jamu. „Už to trvá celú večnosť. Prečo ten strom ešte nerastie?“ Zrazu vstal a šiel celkom k jeme. Zohol sa k zemi a pozrel z blízka na ohnivú pôdu. „Vôbec nič sa nedeje.“ Pokrútil nahnevane hlavou a vstal. „Dnes to určite nebude.“ Otočil hlavu k Ferraskovi a ten odrazu vyskočil zo zeme. 

„Tam!“ ukazoval pred neho a Xarberz sa otočil späť k jame. Z pôdy sa vystrčila nejaká celkom malá rastlinka. 

„Už ide,“ potešil sa zaklínač a Ferrask priskočil k nemu. 

Rastlina mala na vrchu dva lístky, ktoré boli spojené. No nie nadlho. O chvíľu sa začali roztvárať.  Nato  sa  začala  predlžovať.  Na  stopke  sa  objavili  ďalšie  listy.  Rastlina  rástla,  ako z vody a jeden za druhým sa objavovali ďalšie a ďalšie lístky. Stopka silnela a hrubla. Listy sa zväčšovali a strom rástol. Stopka začala meniť farbu. Zrazu bola hnedá a drevenela. Onedlho z nej bol tenký kmeň, ktorý neustále rástol. Lístky na vrchu sa množili. Pod nimi sa objavili malé konáriky, ktoré sa ťahali nahor. Na nich sa objavovali ďalšie a ďalšie listy, ktoré onedlho vytvorili korunu. Konáre zmizli v húštine listov a na listoch sa zjavili malé puky. 

„Už ide kvitnúť!“ vykríkol od radosti zaklínač. 

Puky rástli a zrazu sa otvorili. V nich boli modré kvietky, ktoré sa otvárali jeden za druhým. 

Potom sa všetko zastavilo. 

„Čo sa stalo?“ preľakol sa Xarberz. „Prečo nie je z nich už ovocie?“ hľadel na strom zo všet-kých strán a potom sa otočil k Sirtach. „Čo sa stalo?“ 

„Treba ich opeliť,“ reagovala Sirtach na jeho odpoveď. 

„Ale ako?“ pozrel na strom. „Nie som predsa včela.“ 

„To musíš nechať na prírodu.“ 

„Na akú prírodu?“ zdvihol kvet zo zeme a pozrel s hnevom naň. 

„Pane!“ prerušil zaklínača démon. 

„Čo je zase?“ zvrtol k nemu hlavu so zaťatými zubami. 

K nim sa cez les hnal roj včiel. Mieril priamo k nim. 

„To nie je pravda,“ otvoril užasnuto zaklínač ústa. 



Včely obkolesili strom a posadali si na kvety. Zbierali z nich nektár a tým premiestňovali peľ z kvetu na kvet. 

Xarberz nerozumel kde sa ten roj vzal, no bol rád, že sa tam objavil. Vrátil sa späť k stromu a všetko pozoroval s úsmevom. 

Keď včely vykonali čo mali, vzlietli do vzduchu a zmizli späť do hlbín lesa. Kvety na strome začali odpadávať. Lupne padali z kvetov a namiesto nich sa objavili na konároch malé zelené plody. 

„To je ono!“ Rozjasnila sa Xarberzovi tvár ešte viac. 

Kvety celkom zmizli a plody začali rásť. 

„Už to bude. Už to bude,“ stále opakoval zaklínač natešene. 

Plody menili farbu. Jeden bol žltý, druhý červený, tretí zelený, štvrtý modrý... Boli všetkých možných farieb. A keď všetky dozreli a nadobudli správnu farbu, Xarberza oslovila Sirtach. 

„Teraz môžeš ovocie odtrhnúť.“ 

Zaklínač sa nenechal dvakrát ponúkať. Natiahol rýchlo ruku k žltému ovociu, ale kvet ho zastavil. 

„Odtrhni len to modré,“ prikázal. 

„Modré?“ pozrel na kvet. „Prečo?“ 

„Vzal si zrnko stromu, na ktorom rastie ovocie všetkých druhou. Len toto zrnko sa dalo rozoznať od ostatných. Iba modré ti pomôže dýchať pod vodou. Ostatné slúžia na iné vecí.“ Xarberz teda natiahol ruku k modrému ovociu a odtrhol ho. 

„Odtrhni všetky modré. Možno ich bude treba viac,“ prikázal kvet. 

Xarberz si strčil všetky modré ovocia do vrecka. „Čo teraz?“ spýtal sa kvetu. 

„Teraz strom zápal. Nik okrem teba nesmie mať modré ovocie. Keby si zasadil zrnko jedného z ostatných ovocí z tohto stromu, vyrástol by z neho ďalší strom so všetkými čarovnými ovo-ciami.“ 

„Ferrask,“ otočil sa zaklínač k démonovi. „Spáľ ten strom. Už ho viac nebudeme potrebovať.“ Ferrask  otvoril  pravú  dlaň  a z  ktorej  mu  vyšľahol  oheň.  Vystrel  ruku  a plameň  z dlane  mu vyletel k stromu. Strom začal horieť a všetko zrazu zhorelo na popol. 

„A teraz musíš nájsť jazero,“ ohlásila sa Sirtach. „Už si skoro na konci svojej cesty. Teraz sa ponáhľaj. Musíš tam byť prv, ako Narvah.“ 

Xarberz mávol rukou a ponáhľal sa s Ferraskom a temnými hľadať jazero Reveror. 



 

Prvý pod hladinou 



Všetci vo väznici počúvali ozvenu krokov, ktorá pomaly slabla. 

Nikto  z nich sa nemohol spamätať  z toho,  čo počuli. Kráľovná vedela, že Afaris je v jazere. 

Sama ju nechcela a pritom si neželala, aby ju niekto našiel. Ale prečo? 

„Kráľovná!“ hodila sa zrazu Pasira k mrežiam a pozrela smerom, kde kráľovná zmizla. „My ale potrebujeme Afaris! Nechceme ho pre seba! Kráľovná, počuješ?!“ volala naďalej, no kroky sa neprestali vzďaľovať. 

„Narvah ho potrebuje!“ kričala Pasira a kroky stíchli. „Narvah chce len odkliať svoju rodinu,“ dodala  Pasira  a smutne  sklonila  hlavu.  Otočila  sa  a pozrela  na  svojich  blízkych.  „Všetko  je stratené. Mosa je už v jazere a Xarberz nás teraz predbehne. A my... my tu zomrieme.“ 

„Možno by nám mohol pomôcť váš páv,“ vstal zo zeme Samis a otočil sa k Narvahovi. 

„Xar je mokrý. Nemôže teraz lietať a kým uschne, to ešte potrvá. Už bude aj tak neskoro,“ sklopil  smutne  oči.  „Všetko  bolo  márne  a moja  rodina  bude  žiť  naveky.  Možno  som  sa  ani nemal  vydať  na  túto  smiešnu  cestu.“  Otočil  sa  Narvah  k malému  oknu  s cencúľmi  miesto mreží.  „Naivne som si myslel, že to  dokážem. Ako ma to  len mohlo  napadnúť. Nepomáhal som ani svojmu nepravému otcovi, tak ako môžem pomôcť pravému, keď odo mňa chcel takú ťažkú úlohu,“ chytil sa cencúľov a hľadel smutne von do hmly. 

„Aspoň si sa o to pokúsil,“ položil mu Hastir ruku na rameno. „Keby si to nespravil, do konca života by si si to vyčítal.“ 

„Už nikdy neuvidím svoju mamu a ani môjho otca. Nieto ešte svojho pravého otca,“ oči mu zvlhli a utrel si nos opakom ruky. 

„Čo keby sme sa premenili my?“ spýtal sa Traisir a taktiež vstal zo zeme aj so Zarifom. 

„Kľúč aj tak nenájdete,“ otočil sa k nim Narvah. „Všimnite si, že tam nie je žiadna zámka.“ Ukázal na cencúle. „Ktovie, ako sa to otvára.“ 

„A keby sem sa premenili na drakov a plameňom zámok roztopili?“ 

„Ty si Narvah?“ zazvučal niečí hlas od cencúľov. Všetci zdvihli hlavy. 

Za cencúľmi stála znovu Ľadová kráľovná a s doširoka otvorenými očami pozerala na nich. 

„Ty si Narvah?“ pozerala na prekvapeného chlapca. 

Narvah kývol hlavou. 

„Stráže!“ okríkla svojich poskokov. „Pustite ich!“ 

Stráže sa objavili pri cencúľoch a namierili na ne palice. 

Nikto v cele nechápal, čo sa stalo. Prečo ich chce kráľovná zrazu pustiť? 

Z cencúľov  na  vrchu  palíc  vyšľahol  červený  lúč  a rozštiepil  sa  na  niekoľko  lúčov.  Každý z nich  sa  dotkol  jedného  cencúľa  a začal  ho  topiť.  Z cencúľov  stekala  voda  a zrazu  zmizli celkom. 

Kráľovná vošla do cely a pred Narvahom zastala. Ten na ňu prekvapene hľadel a nevedel čo povedať. Mal trochu strach, ale tušil že ho asi nechce zabiť. „Už čakám na teba veľmi dlho,“ povedala kráľovná a usmiala sa na neho. 

„Prosím?“ Ničomu nerozumel. 

Jeho priatelia nemo na kráľovnú pozerali a nič nechápali. 

„Mám čo potrebuješ,“ povedala kráľovná. 

„Máte?“ zamračil sa Narvah. 

„Poď,“  chytila  ho  za  ruku  a vyšla  s ním  z cely.  Ostatní  za  nimi  hľadeli,  no  napokon  Pasira chytila Grosa za ruku a ako prvá bežala za nimi. Lehkori s Hastirom utekali za ňou. 

Kráľovná sa ponáhľala z väzenia, ťahajúc za sebou Narvaha. Vyšli z vezenia a vošli do veľkej sály. Všetko, rovnako ako vo väzení bolo z ľadu. No napriek tomu tam zima nebola. 

Kráľovná sa ponáhľala a Narvah jej musel stačiť. 

Pasira s ostatnými bežala za nimi a stráže sprievod uzatvárali. 

Ľadová kráľovná prechádzala cez mnoho sál a otvárala dvere jedny za druhými, keď zrazu sa ocitla s Narvahom pred malými dverami v úzkej chodbe a otvorila ich. 

„Toto je moja komnata.“ Vošla dnu a ukázala mu na stoličku z ľadu. „Posaď sa.“ Narvah  si  nemo  sadol  a pozeral  na  Kráľovnú.  Tá  otvorila  malú  skrinku  a vtedy  do  komnaty vošli Narvahovi priatelia. 

„Výborne,“ potešila sa kráľovná, keď ich zbadala. „Sadnite si.“ Keď si všetci sadli, vybrala zo skrinky jednu malú fľaštičku, v ktorej bola akási zvláštna ru-

žová tekutina. 

„Toto ti pomôže,“ podala Narvahovi fľaštičku. 

Narvah ju vzal a začal si ju obzerať. 

„Čo  je  to?“  spýtala  sa  Pasira  skôr,  ako  mohol  niekto  niečo  povedať.  Naklonila  sa k Narvahovi, aby lepšie na tu fľašku videla. 

„Je to nápoj, ktorý ti pomôže dýchať v jazere,“ vysvetlila kráľovná. 

Narvah zrazu zdvihol hlavu ku kráľovnej. Nikto z nich nemohol uveriť svojim ušiam. 

Narvah rýchlo vstal a silno kráľovnú objal. „Ďakujem,“ povedal šťastne. „Tak dlho som rozmýšľal, ako môžem v jazere prežiť.“ 



„Ale ako ste vedeli, že potrebuje ten nápoj?“ nerozumela ničomu Pasira. 

Narvah sa od kráľovny odtrhol a počúval, čo povie. 

„Už celé veky čakám na Narvaha,“ začala im objasňovať všetko kráľovná. „Bola som pritom, keď Abros tvoju rodinu preklial. Vtedy som ešte nebola Ľadová kráľovná. Odvtedy opatrujem tento nápoj. Mala som ho veľa, no Abros skoro všetko zničil. Zachránila som poslednú fľaš-

tičku pre teba. Musíš Afaris nájsť za každú cenu. Vidím, že máš dobrých priateľov. Tí ti po-môžu.“ 

„Ale ja tomu stále nerozumiem. Ako je možné, že...“ 

„Všetko  ti  poviem,  Narvah.  Viem,  že  ťa  tvoja  pravá  rodina  nemohla  nájsť.  Tvoja  mama  ti zmenila  meno.  Preto  som  počítala  s menami,  ktoré  môžu  pripomínať  meno  Havran.  A keď tvoja priateľka povedala, že si Narvah, všetko som pochopila. Keby si sa volal Vahran, aj tak by som ťa spoznala.“ 

„Ale všetko sa stalo už tak dávno.“ 

„Áno. Prežila som len vďaka tomu, že som sa stála Ľadovou kráľovnou. Som skoro, ako ľad. 

Všetko v mojom zámku je z ľadu. Moje telo odvtedy nestarne. Musela som to spraviť, inak by som mohla zomrieť prv, ako by som ťa našla. Môj manžel zomrel, no ja musím dokončiť to, čo on začal.“ 

„Panebože!“ vykríkla Pasira s vytreštenými očami. „Vy ste...“ ukazovala na jej krk, na ktorom jej visel medailón. 

„Áno,“  kývla  hlavou  kráľovná.  „Dal  mi  ho  môj  manžel,“  chytila  ho  do  dlane  a usmiala  sa. 

Otvorila ho a v ňom sa objavila tvár nejakého muža, ktorý začal hovoriť, ako veľmi ju ľúbi. 

Medailón zavrela a pozrela na všetkých pred sebou. „Som Óliana, kráľovná Abale. Vdova po Kamoetovi Bielom.“ 

Nikto nič zrazu nepovedal. Všetci na ňu hľadeli, ako na zjavenie. 

Óliana sa usmiala a povedala: „Mali ste šťastie, že ste ma našli. Pravdepodobne ťa vedie tvoj starý  otec,“  pozrela  na  Narvaha.  „Už  niekoľko  rokov  na  tento  ostrov  nevstúpila  živa  noha. 

Nik nesmie vedieť, že žijem. Je na svete priveľa zla. Keby sa Chara z krajiny Alz dozvedela kde som, tak by po mňa poslala prekliatych,“ zdvihla zrak ku Grosovi. 

„Toho sa nemusíte báť,“ rýchlo povedala Pasira. „To je náš priateľ. Kňažná ho prekliala, ale my mu určite pomôžeme.“ 

„V tom prípade mu pomôže Afaris. Iba ona mu môže vrátiť srdce.“ 

„A čo vodný bozk?“ spýtal sa Narvah. 

Kráľovná zrazu zvážnela. „Musíš ho obísť. Nesmieš sa s nimi stretnúť.“  

„S nimi?“ zamračil sa Hastir. „Kto je ešte v tom jazere.“ Kráľovná  preglgla  a začala  si  hrýzť  spodnú  peru.  Nevedela,  či  im  to  môže  povedať.  „Keď vám to poviem, tak možno budete mať strach.“ 

„Strach?“ spýtal sa Narvah. „Musím predsa vedieť, čo v jazere je. Odkiaľ to vlastne vy viete?“ 

„Som Ľadová kráľovná. Vládnem vode. Viem o všetkých riekach, jazerách, potokoch úplne všetko.“ 

„Tak potom hovorte,“ poháňal ju Kamein. 

„Dobre  má  počúvaj,  Narvah,“  chytila  ho  za  plecia.  „V  jazere  Reveror  žijú  vodní  ľudia.  Sú prekrásny  a veľmi príťažlivý. Rovnako muži  a ženy.  Budú ťa chcieť pobozkať  a ty nebudeš môcť tomu odolať. Pretože sa to skoro ani nedá. Človek musí byť veľmi silný, aby tomu odolal.  Ale  ty  musíš.  Bol  si  určený,  že  len  ty  odoláš.  Pretože  ak  ti  dajú  vodný  bozk,  už  nikdy z jazera živý nevyjdeš. Premeníš sa na jedného z nich a keď sa ti to stane, už na súši nebudeš môcť prežiť.“ 

„Premením sa na vodu,“ došlo Narvahovi. 

„Presne tak. Ako náhle vyjdeš za jazera, bude z teba len kaluž vody.“ 



„To je strašné,“ chytila si líca Pasira. 

„Ale teraz o tom nepremýšľal. Musíš myslieť len na Afaris,“ radila mu Óliana. „Vtedy všetko dopadne dobre. Pri jazere vypiješ nápoj a môžeš vojsť do vody. Nič sa ti nestane. Stačila by len  kvapka  z nápoja.  Ale  radšej  si  zober  všetok. Keď  ho  vypiješ,  môžeš  pod  vodou  vydržať týždeň. Ak nevyjdeš z jazera včas, utopíš sa. Preto musíš počítať dni. Jazero je obrovské, preto  sa nespoliehaj,  že sa  vrátiš skôr, ako nápoj  prestane účinkovať.  Nezabudni,  že polovička týždňa ti musí vydržať len na cestu k Afaris. Ostatné dni budeš mať na cestu späť. Ale teraz sa už ponáhľajte.“ 

Všetci vstali a čakali na posledné inštrukcie. 

„Tvoji priatelia sa môžu premeniť na akékoľvek zviera na svete. Odneste ich rýchlo k jazeru. 

Je východne odtiaľto. Tak už bežte, lebo váš protivník môže byť rýchlejší než vy,“ pobádala ich Óliana. 

„Ďakujeme za všetko,“ uklonil sa Narvah. 

„Tak už choďte! Stráže vás vyvedú von,“ mávla rukou a všetci vybehli z jej komnaty. 

Óliana zostala sama a sadla si so vzdychom na stoličku z ľadu. „Musíš to stihnúť Narvah. celý čas som čakala len na teba,“ vravela si pre seba. „A dávaj si pozor. Vodný bozk je len jedna z nástrah  v jazere  Reveror.  V tom  jazere  je  niečo  temné.  Niečo  tak  hrozné,  že  keby  som  ti povedala všetko, tak by si stratil všetku odvahu a vrátil by si sa domov.“ Zaklínač bežal cez les s temnými v pätách. Ferraska poslal k jazeru zistiť, či tam nezbadá Narvaha, alebo Mosu, ako vylieza z vody. Démon sa premenil na ohnivú guľu a letel nad lesom. 

Zaklínač  sa  zatiaľ  ponáhľal  naprieč  lesom  so  Sirtach  v taške.  Už  cítil,  že  sa  blíži  k svojmu cieľu. Nemohol tomu uveriť, že už o chvíľu vojde do jazera Reveror a vynesie z neho Afaris. 

Myšlienka na svoje víťazstvo ho poháňala vpred. Už sa videl, ako bude vládnuť svetu spolu keď zničí Afaris. Sirtach však veľmi dobre vedela, prečo si Abros vybral Xarberza za svojho nástupcu. Mal by mu pomôcť z ríše mŕtvych. A to sa Sirtach vôbec nepáčilo. Zaviazal sa dé-

monom, že svoju dušu po jeho smrti dá im a tam musí aj zostať. Nesmie dovoliť, aby ho Xarberz vzkriesil. Všetko zatiaľ ide presne tak, ako má. Prvá etapa plánu sa chýli ku koncu. Len aby Mosa nenašla kvet prv, ako Xarberz. 

Zaklínač letel cez les, akoby mal krídla. Odrazu sa medzi korunami stromov objavila žeravá guľa a zletela k nemu. 

„Tak čo?“ spýtal sa netrpezlivo Xarberz démona, keď sa premenil na Raska. „Kde je?“ 

„Už nie je ďaleko. Musíte ísť rovno za nosom. Nikto tam zatiaľ nie je. Narvah tam asi ešte nedorazil.“ 

„Výborne. A Mosa?“ 

„Zatiaľ sa nevynorila. Nie je dlho pod hladinou. Určite ešte kvet ani nenašla.“ 

„Bodaj by ju stretol vodný bozk!“ zaťal Xarberz päste. „Ty zatiaľ skús nájsť Narvaha s jeho spoločníkmi. Idú z opačnej strany, ako my. Preleť cez jazero na druhú stranu. Ani on už ne-môže byť veľmi ďaleko. A potom už vieš čo robiť.“ 

„Isteže, pane. Posadnem jedného z nich,“ prikývol Ferrask. 

„Ale nie Narvaha,“ pohrozil mu prstom zaklínač. „Toho ochraňuje jeho páv. Ten by si hneď všimol, že niečo nie je v poriadku a iste by mu chcel pomôcť. Musíš si vybrať niekoho iného. 

A potom už vieš čo ďalej. Tak leť!“ mávol rukou a démon odletel v podobe ohnivej gule. 



Dvaja  draci  leteli  nad  jazerom  Orin  a blížili  sa  k lesu  za  ním.  Na  jednom  sedel  Hastir s Grosom a na druhom Pasira s Narvahom. Pred nimi leteli dvaja orly a Xar. Z výšky sa snaži-li nájsť jazero Reveror. 

Na  drakovi,  na  ktorého  sa  premenil  Kamein  sedel  Narvah  a za  ním  Pasira.  Silno  ho  držala okolo pása. Dosť sa bála, no nie už toľko, ako keď prvý krát letela na drakovi. Natiahla jednu ruku a siahla ňou do Narvahovho vrecka. Dávala pritom dobrý pozor, aby si nič nevšimol. Čo najpomalšie vytiahla ruku z vrecka a v nej držala fľaštičku čarovným nápojom. 

Ľadová kráľovná povedala, že by stačila len kvapka aby mohol pod vodou dýchať. Otvorila ju a priložila prst na otvor. Potom ju prevrátila dole hrdlom a keď ju znovu vrátila do pôvodnej polohy, na prste jej zostala kvapka ružového nápoja. Vložila si ju do úst a preglgla ju. Potom vrátila fľaštičku späť do Narvahovho vrecka a spokojná ho znovu silno objala. 

„Čo  je  to?“  ohlásil  sa  odrazu  Narvah.  Pasira  zdvihla  hlavu.  Narvah  ukazoval  pred  seba  na niečo guľaté. Letelo to k nim. 

„Vypadá to, ako guľový blesk,“ napadlo Pasiru. 

Letelo to k nim obrovskou rýchlosťou a už im došlo, že sa to len tak ľahko nezastaví. Dokonca aj Hastir si tú čudnú letiacu vec všimol. 

„Pripomína to oheň,“ zamračila sa Pasira. 

„Skús sa tomu vyhnúť,“ povedala Narvah drakovi a ten jemne kývol hlavou. Guľa sa k nim rútila a orly s pávom sa rozleteli, aby ich nezasiahla. No skôr, ako sa jej mohli vyhnúť aj draci, guľa nadobudla obrovských rozmerov a už sa jej uniknúť nedalo. Všetkých vrátane orlov a Xara  zaliala  horúčava  a silná  žiara.  Ozvali  sa  výkriky  a všetci  zavreli  oči.  Keď  ich  znovu otvorili, oheň i žiara  zmizla. 

„Kde je to?“ obzeral sa Narvah na všetky strany. 

„Zmizlo to,“ otáčala hlavu aj Pasira. „Nikde to nevidím.“ Vtom vtáky začali klesať a draci ich nasledovali. 

„Tam!“ ukázal Narvah natešene prstom pred seba. Pred nimi sa rozprestieralo obrovské jazero a na druhý koniec sa nedalo  dovidieť.  Hladina sa leskla, ako  zrkadlo  a bola čierna ako mramor. Draci s vtákmi zosadli do lesa pri jazere a len čo Narvah z draka zoskočil, bežal k jazeru. 

Zastal až na jeho brehu a radosť z neho opadla. Až teraz pochopil, čo ho ešte čaká. Vedel, že to nebude vôbec ľahké dostať z jazera Afaris. 

„Je krásne a zároveň desivé,“ dobehla k nemu Pasira. 

„Máš pravdu. Ale skôr by som povedal, že je viac desivé, ako krásne,“ otočil sa k nej a usmial sa na ňu. Vtedy k nim prišli všetci ostatný vrátane Grosa a Xara. 

„Budem sa musieť s vami rozlúčiť,“ pozrel Narvah na svojich priateľov. „Najneskôr o týždeň sa uvidíme,“ otočil sa na západ. „Slnko už pomaly zapadá a presne za sedem dní sa musím najneskôr o takomto čase objaviť nad hladinou.“ Pozrel späť na nich. „Držte mi palce.“ 

„Veríme ti, Narvah,“ objal ho Hastir. „Odteraz bude všetko len na tebe. Samotná Óliana povedala, že ty cez vodných ľudí prejdeš. Preto Afaris donesieš.“ 

„Aj ty mi veríš?“ spýtal sa Narvah Pasiri. 

„Ako  sa  môžeš  tak  hlúpo  pýtať?“  zasmialo  sa  dievča.  „Ja  som  si  celkom  istá,  že  Afaris z jazera vynesieš.“ 

Narvah ju silno objal a dievča sa začalo smiať. „Čo robíš, veď sa uvidíme o týždeň,“ odtrhla ho od seba. „A možno skôr, ako si myslíš,“ zdvihla obočie. 

„To pochybujem,“ pokrútil hlavou Narvah. „Cesta k Afaris je veľmi dlhá. Budem rád, ak to stihnem do siedmych dní do západu slnka,“ potom sa otočil k Lehkorom. „Ďakujem vám, že ste sa nám rozhodli pomôcť a vzopreli ste sa tomu strašnému človekovi. Bez vás by sme to nezvládli a nedošli by sme ani k jazeru.“ Objal jedného za druhým a zastavil sa ešte pri Grosovi.  „Neboj  sa,  o sedem  dní  donesiem  Afaris  a budeš  mať  znovu  svoje  srdce,“  usmial  sa naňho a vtom spod Grosovej kapucne zasvietili červené oči. Natiahol ruky pred seba a chytil Narvaha pod krk. Narvah sa začal dusiť. Chcel zovretie uvoľniť, ale Gros bol naňho prisilný. 

„Gros!“ vykríkla Pasira a spolu s ostatnými priskočila Narvahovi na pomoc. Spolu Grosa od neho odtrhli a rýchlo ho priviazali o strom. 

Narvah si chytil hrdlo a rozkašlal sa. „Nie, že mu niečo spravíte,“ upozorňoval priateľov. „On za to nemôže. Teraz ho ovláda kňažná. Keby vás náhodou dostal do tranzu, Xar vám pomô-



že,“ pozrel na páva a ten mu priletel na rameno. „Budeš tu musieť zostať kamarát. Odteraz sa budem  musieť  spoľahnúť  sám  na  seba.“  Zložil  si  ho  z ramena  a položil  ho  na  zem.  Potom vytiahol zo svojho vrecka nápoj od Óliany a vypil ho do dna. 

„Tak my držte palce, kamaráti,“ usmial sa posledný krát na nich a otočil sa k jazeru. 

„Počkaj!“ zastavil ho ešte Kamein. Bežal k nemu so sklenenou misou. 

„Čo je to?“ spýtal sa Narvah. 

„To je Skrer.“ 

„Toto?“ zažiarili Narvahovi oči. „Táto misa ukazovala Xarberzovi kde som a čo robím?“ 

„Presne tak,“ zdvihol Kamein misu nad hlavu a hodil ju na zem. 

Narvah s priateľmi nechápal prečo to spravil. No o chvíľu im všetko došlo. Črepy sa roztápali a zlievali sa do seba. Premenili sa na zrkadlo a Kamein prehovoril: 

„Chcem vidieť Xarberza,“ prikázal zrkadlu a v ňom sa zavlnilo sklo. Nato všetci otvorili oči doširoka.  Skrer  im  ukázal,  kde  sa  Xarberz  presne  nachádza  . Práve  v tejto  chvíli  sa  potopil pod hladinu na druhej strane jazera. 

„Preboha!“  zvolal  vystrašene  Narvah  s skočil  rýchlo  do  vody.  Kráčal  kým  dočiahol  na  dno a potom sa potopil. 





Koniec prvého dielu 

